
REZA ASLAN 
DUMNEZEU 


O ISTORIE UMANĂ 


Traducere din engleză de 
Andreea Eşanu 


Fiilor mei, 
Cyrus, Jaspar şi Asa, care au pornit 
în propriile călătorii spirituale. 


INTRODUCERE 
DUPĂ CHIPUL NOSTRU 


Când eram copil, credeam că Dumnezeu era un bătrân măreț şi puternic, 
un bătrân care locuia în cer — o versiune mai impunătoare şi mai puternică a 
tatălui meu, înzestrată însă cu puteri magice. Mi-l inchipuiam chipes şi 
cărunt, cu părul argintiu curgându-i peste umerii largi. Stătea aşezat pe un 
tron învăluit în nori. Când vorbea, mai ales atunci când era mânios, vocea 
lui tuna din ceruri. $i era adesea mânios. Dar era şi cald, iubitor, milos şi 
bun. Râdea când era fericit şi plângea când era trist. 

Nu sunt sigur de unde aveam această imagine a lui Dumnezeu. Poate că 
am zărit-o undeva pictată pe un vitraliu sau reprodusă într-o carte. Este 
posibil să mă fi născut cu ea. Studiile au arătat despre copiii mici că aceştia, 
indiferent de unde provin sau cât de religioşi sunt, fac cu greu distincție 
între Dumnezeu şi oameni, în privinţa acțiunii şi a puterii. Cand li se cere sa 
şi-l închipuie pe Dumnezeu, ei zugrăvesc — în mod invariabil — o fiinţă 
omenească cu puteri supraomenesti.' 

Crescând, am lăsat în urmă majoritatea perspectivelor mele copilăreşti. 
Totuşi, imaginea lui Dumnezeu a rămas. Nu am crescut într-o familie 
deosebit de religioasă, însă am fost mereu fascinat de religie şi spiritualitate. 
Mintea mea forfotea de teorii pe jumătate formate despre ce era Dumnezeu, 
de unde venea şi cum arăta el (în mod curios, încă îi semăna tatei). Nu îmi 
doream doar să ştiu ceva despre Dumnezeu; îmi doream să am experienţa 
lui Dumnezeu, să îi simt prezenţa în viata mea. Însă atunci când încercam, 
nu reuşeam să văd decât o mare prăpastie deschizându-se între noi, cu 
Dumnezeu de o parte şi eu de cealaltă, fără nici o posibilitate ca vreunul din 
noi să traverseze în partea cealaltă. 

În adolescenţă, m-am convertit de la islamul moderat al părinţilor mei 
iranieni la creştinismul zelos al prietenilor mei americani. Dintr-odată, 
imboldul meu copilăresc de a mi-l imagina pe Dumnezeu drept o ființă 
umană înzestrată cu multă putere s-a cristalizat în adorarea lui Isus Cristos 
ca Dumnezeu literalmente „întrupat“. Experienţa a fost, la început, 
asemănătoare potolirii unei curiozitati pe care o avusesem toată viata. Ani 
de zile încercasem să găsesc o cale de a traversa abisul dintre mine şi 
Dumnezeu. Acum aveam în fata o religie care pretindea că acel abis nu mai 


există. Tot ce aveam de făcut, dacă voiam să aflu cum este Dumnezeu, era 
să îmi imaginez ființa umană care atinsese culmile desăvârşirii. 

Acest lucru avea sens într-o anumită măsură. Căci ce altă cale mai bună 
ar putea exista pentru a înlătura hotarul dintre fiinţele umane şi Dumnezeu 
decât să îl facem pe Dumnezeu o fiinţă umană? După cum spunea celebrul 
filozof german Ludwig Feuerbach, încercând să explice succesul uriaş al 
concepției creştine despre Dumnezeu, „numai o fiinţă purtând în sine omul 
integral poate satisface omul integral“. 


1. Ludwig Feuerbach, Esența creştinismului, trad. P. Drăghici şi R. Stoichiţă, Editura Ştiinţifică, 


Bucuresti, 1961, p. 106. Notele marcate cu asterisc aparțin traducătoarei. 


Am citit pentru prima dată acest pasaj din Feuerbach pe când eram 
student, chiar în preajma momentului în care m-am hotărât să îmi dedic 
viata unui studiu îndelungat al religiilor lumii. Ceea ce pare să spună 
Feuerbach este că apelul aproape universal la un Dumnezeu care arată, 
gândeşte, simte şi acționează la fel ca noi îşi are rădăcina în nevoia noastră 
adâncă de a experimenta divinul ca o oglindă a sinelui nostru. Acest adevăr 
m-a izbit ca un trăsnet. De-asta fusesem eu atras de creştinism în copilărie? 
Oare, în tot acest timp, îmi construisem imaginea lui Dumnezeu ca o 
oglindă in care se reflectau propriile trăsături şi emoţii? 

Posibilitatea aceasta m-a amărât şi m-a dezamăgit. Căutând o concepție 
mai vastă despre Dumnezeu, am abandonat creştinismul şi m-am întors la 
islam, atras fiind de iconoclasmul radical al acestei religii — adică de 
credința că Dumnezeu nu poate fi cuprins în nici o imagine, omenească sau 
de altă natură. Am înţeles însă imediat că refuzul islamului de a-l reprezenta 
pe Dumnezeu într-o formă omenească nu se traducea şi într-un refuz de a-l 
gândi pe Dumnezeu în termeni omeneşti. Musulmanii sunt la fel de dispuşi 
ca şi alti credincioşi să îi atribuie lui Dumnezeu propriile virtuți şi vicii, 
emoții şi metehne. Nu prea au de ales în această chestiune. Puţini dintre noi 
au. 

Se pare că această pornire de a umaniza divinul este întipărită în creierul 
nostru, motiv pentru care ca a devenit o trăsătură fundamentală în aproape 
toate tradițiile religioase pe care le-a cunoscut lumea. Procesul însuşi prin 
care ideea de Dumnezeu a apărut în evoluția omului ne constrânge, în mod 
conştient sau nu, să-l modelăm pe Dumnezeu după chipul nostru. Întreaga 
istorie a spiritualității omeneşti poate fi înţeleasă, de fapt, ca un efort 
îndelungat, interconectat, într-o continuă evoluţie şi remarcabil de coerent, 


de a face mai uşor de înţeles divinul prin atribuirea emoțiilor şi a 
personalității noastre, a trăsăturilor şi a dorințelor noastre, prin înzestrarea 
lui cu calitățile şi slăbiciunile noastre, chiar şi cu corpurile noastre — pe 
scurt, făcându-l pe Dumnezeu noi. Ceea ce vreau să spun este că, indiferent 
dacă suntem conştienţi de acest lucru sau nu, şi indiferent dacă suntem 
credincioşi sau nu, cei mai multi dintre noi îl gândesc pe Dumnezeu ca pe o 
versiune divină a noastră: o ființă omenească, dar cu puteri supraomenesti.’ 

Acest lucru nu înseamnă să pretindem că Dumnezeu nu există sau că 
ceea ce numim Dumnezeu este, pe de-a-ntregul, o născocire omenească. 
Ambele afirmaţii ar putea fi adevărate însă acest lucru nu este important 
pentru cartea de fata. Nu încerc să dovedesc existenţa sau inexistenţa lui 
Dumnezeu pentru simplul motiv că nici de o parte, nici de cealaltă, nu 
există dovezi. Credinţa este o alegere. Dacă cineva spune altceva, încearcă 
să te convertească. Fie alegem să credem că există ceva dincolo de tărâmul 
material — ceva real, ceva cognoscibil —, fie nu. Dacă dumneavoastră 
credeți, asemenea mie, atunci trebuie să vă puneţi următoarea întrebare: imi 
doresc să am experienţa acestui lucru, îmi doresc să am o comuniune cu el, 
să-l cunosc? Dacă da, atunci ar putea fi util să avem un limbaj în care să 
exprimăm această experienţă, care este în mod fundamental inexprimabilă. 

Aici intervine religia. Dincolo de mituri şi ritualuri, de temple şi 
catedrale, de „trebuie“ şi „nu trebuie“ care au divizat omenirea vreme de 
milenii în tabere de credinţă diferite şi adesea rivale, religia nu este aproape 
nimic mai mult decât un „limbaj“, alcătuit din simboluri şi metafore, care îi 
ajută pe credincioşi să comunice altora şi lor înşişi acea experienţă inefabilă 
a credinţei. Numai că în istoria religiilor a existat un singur simbol care s-a 
evidențiat ca universal şi suprem, o singură mare metaforă a lui Dumnezeu 
din care au derivat practic orice simbol şi metaforă din mai toate religiile 
lumii — noi, ființa umană. 

Acest concept pe care eu îl numesc „Dumnezeul umanizat“ s-a intiparit 
în conştiinţa noastră încă din prima clipă în care ne-a trecut prin minte ideea 
de Dumnezeu. Acest concept ne-a călăuzit către formularea primelor teorii 
cu privire la natură şi univers, şi privitoare la rolul nostru în cadrul acestora. 
Acesta a dat formă primelor modele ale lumii din jurul nostru. Credinţa în 
zei umanizati ne-a călăuzit de pe vremea când eram vânători-culegători, iar 
apoi, la zeci de mii de ani distanţă, tot ea ne-a făcut să aruncam sulitele, să 
luăm sapele şi să începem să cultivăm pământul. Primele noastre temple — 
ca şi primele noastre religii — au fost ridicate de oameni care credeau că zeii 


sunt nişte ființe supraomenesti. Mesopotamienii, egiptenii, grecii, romanii, 
indienii, persanii, evreii, arabii — cu toţii şi-au conceput sistemele lor teiste 
în termeni omeneşti şi cu o imagerie omenească. Acelaşi lucru este valabil 
si despre tradițiile non-teiste, precum jainismul sau budismul, care îşi 
reprezintă spiritele şi devas din teologiile lor ca fiinţe supraomenesti care, 
asemenea omologilor lor umani, sunt la rândul lor limitate de legile karmei.° 

Chiar şi evreii, creştinii şi musulmanii contemporani, care se luptă din 
răsputeri să propovăduiască credințe teologic „corecte“ despre un 
Dumnezeu unic şi singular, neîntrupat, sau inefabil, însă mereu prezent şi 
atoateştiutor, par constrânşi să şi-l reprezinte într-o formă omenească şi să 
vorbească despre Dumnezeu în termeni umani. Studiile realizate de 
numeroşi psihologi şi specialişti în ştiinţele cognitiei au arătat că până şi cei 
mai devotați credincioşi, atunci când sunt nevoiţi să îşi comunice gândurile 
despre Dumnezeu, vorbesc despre el ca şi cum ar fi o persoană pe care ar fi 
putut-o întâlni pe stradă”. 

Să ne gândim la felul în care credincioşii îl descriu adesea pe Dumnezeu 
ca bun sau iubitor, crud sau gelos, iertător sau bun. Acestea sunt, în mod 
evident, atribute umane. Însă insistența de a folosi emoţii omeneşti pentru a 
descrie ceva care — indiferent ce ar fi — este pur şi simplu neomenesc nu 
face decât să evidentieze şi mai clar nevoia noastră existențială de a 
proiecta propria umanitate asupra lui Dumnezeu, de a-i atribui lui 
Dumnezeu nu doar ceea ce este valoros în natura umană — capacitatea 
noastră de a iubi necondiționat, empatia şi dorința de a arăta compasiune, 
setea noastră de dreptate —, ci şi ceea ce este ticălos în ea: agresivitatea 
noastră şi lăcomia, prejudecățile şi habotnicia, predilectia pentru acte de 
violenţă extremă. 

Aşa cum îşi poate închipui oricine, există consecinţe ale acestui imbold 
natural de a umaniza divinul. Căci atunci când îl înzestrăm pe Dumnezeu cu 
atribute umane, în esenţă, noi divinizam acele atribute, aşa că tot ceea ce 
este bun sau rău în religiile noastre nu este decât o oglindire a ceea ce este 
bun sau rău in noi. Dorintele noastre devin dorințele lui Dumnezeu, însă 
fără restricţii. Acţiunile noastre devin acţiunile lui Dumnezeu, însă fără 
consecinţe. Creăm o ființă supraomenească, înzestrată cu trăsături omeneşti, 
însă fără limite omeneşti. Ne croim religiile şi culturile, societățile şi 
guvernele după nevoile noastre omeneşti, dar în tot acest timp ne 
convingem pe noi înşine că acelea sunt nevoile lui Dumnezeu. 


Acest lucru explică mai bine decât orice altceva de ce, de-a lungul 
întregii noastre istorii omeneşti, religia a alimentat în egală măsură atât 
binele necondiţionat, cat şi raul de negrait; de ce aceeaşi credință în acelaşi 
Dumnezeu inspiră într-un credincios dragoste şi compasiune, iar în altul ură 
si violenţă; de ce două popoare se pot apropia de aceeaşi Scriptură în acelaşi 
timp, dar pot ajunge la două interpretări radical diferite ale ei. Majoritatea 
conflictelor religioase care continuă să tulbure lumea în care trăim izvorăsc, 
până la urmă, din dorința noastră înnăscută şi inconştientă de a deveni noi 
înşine apoteoza a ceea ce este şi vrea Dumnezeu, a ceea ce iubeşte şi urăşte 
el. 

Mi-au trebuit multi ani până mi-am dat seama că eu căutam doar o 
viziune despre Dumnezeu mult mai vastă decât ceea ce putea defini o 
anumită tradiție religioasă şi că singurul mod în care puteam trăi cu 
adevărat divinul era să îl dez-umanizez pe Dumnezeu în conştiinţa mea 
spirituală. 

De aceea, această carte nu este doar o istorie a felului in care oamenii l- 
au umanizat pe Dumnezeu. Ea este şi un apel pentru a înceta să mai 
strecurăm în divin nestăpânitele noastre dorințe omeneşti şi să dezvoltăm o 
viziune mai panteistă despre Dumnezeu. Cartea se vrea cel putin un 
memento că, şi dacă credem într-un singur Dumnezeu, şi dacă credem în 
mai multi sau în nici unul, noi suntem cei care l-am plăsmuit pe Dumnezeu 
după chipul şi asemănarea noastră — nu invers. lar în acest adevăr stă calea 
către o formă mai matură, mai paşnică şi mai primară de spiritualitate. 


PARTEA ÎNTÂI 
SUFLETUL ÎNTRUPAT 


CAPITOLUL I 
ADAM ŞI EVA ÎN EDEN 


La început nu era nimic. Întuneric. Haos. Un vid întins, fără formă sau 
substanță. Cerul, pământul şi apele nu fuseseră despărțite. Zeii nu se 
manifestau. Nu se rosteau nume, nu se decretau destine până când... dintr- 
odată, o explozie, o lumină şi o expansiune bruscă a spațiului şi a timpului, 
a energiei şi a materiei, a atomilor şi a moleculelor — a cărămizilor din care 
sunt făcute cele o sută de miliarde de galaxii, cu sutele de miliarde de stele 
ale fiecăreia. 

În apropierea uneia dintre aceste stele, o particulă de praf de dimensiunea 
unui micron se ciocneşte cu o alta şi, după sute de milioane de ani de 
agregare, întregul începe să se rotească, acumulând masă, formând o 
scoarță, creând oceane şi uscat şi, in mod neaşteptat, viata: la început 
simplă, apoi complexă; la început târâtoare, apoi capabilă să meargă. 

Milenii au trecut, cu ghețari înaintând şi retrăgându-se pe suprafața 
pământului. Calotele glaciare s-au topit, iar nivelul oceanului a crescut. 
Fâşule continentale de gheață s-au topit şi au alunecat către dealurile joase 
şi către văile din Europa şi Asia, transformând pădurile întinse în câmpii 
fără arbori. În acest refugiu au păşit pentru prima dată strămoşii speciei 
noastre — Adam şi Eva cei „istorici“, dacă doriţi — Homo sapiens, „omul 
înțelept“. 

Inalti, cu membre drepte şi constituţie puternică, având nasul lat si 
fruntea îngustă, Adam şi Eva şi-au început evoluția între 300.000 şi 200.000 
î.Cr., ca ultimă ramură a arborelui genealogic uman. Stramosii lor au plecat 
din Africa acum aproximativ 100.000 de ani, într-o eră în care Sahara nu 
era deşertul sterp din zilele noastre, ci un pământ cu lacuri strălucitoare şi 
vegetație luxuriantă. Au traversat Peninsula Arabică în valuri succesive, 
răspândindu-se către nord, de-a lungul stepelor din Asia Centrală, către est, 
pe subcontinentul indian, peste ocean, până în Australia şi către vest, din 
Balcani până în sudul Spaniei şi până la marginea Europei. 

În călătoria lor, au întâlnit specii umane migratoare mai vechi: Homo 
erectus, omul biped, care făcuse şi el un drum asemănător prin Europa cu 
sute de mii de ani mai devreme; Homo denisova, omul viguros, care a 
cutreierat câmpiile Siberiei şi ale Asiei de Est; Homo neanderthalensis — 


omul de Neanderthal — omul cu pieptul lat, pe care Homo sapiens fie l-a 
anihilat, fie l-a asimilat (nimeni nu ştie exact).! 

Adam este vânător aşa că atunci când vi-l inchipuiti, imaginati-va că are 
alături o suliță, iar pe umeri o blană despicată de mamut. Transformarea lui 
din pradă în prădător a lăsat o amprentă genetică, un instinct pentru 
vânătoare. El poate lua urma unui animal timp de mai multe anotimpuri şi 
poate aştepta răbdător momentul potrivit pentru a lovi cu o violenţă oarbă. 
Atunci când ucide, nu îşi sfâşie prada şi nu o devorează pe loc. O duce 
înapoi la adăpost şi o împarte cu restul comunității. Adăpostit sub o boltă 
confecționată din piei de animale şi sprijinită cu oase de mamut, îşi găteşte 
mâncarea în vetre circulare din piatră şi îşi depozitează surplusul în gropi 
săpate adânc în solul îngheţat. 

Şi Eva este vânător, cu toate că arma ei preferată nu este sulița, ci o plasă 
pe care a cusut-o timp de mai multe luni, poate chiar ani de zile, din fibre 
delicate extrase din plante. Ghemuită pe covorul verde al pădurii, în lumina 
palidă a dimineţii, ea îşi aşază cu grijă capcanele pe patul de muşchi şi 
aşteaptă răbdătoare ca vreun iepure nefericit sau vreo vulpe să cadă în ele. 
Între timp, copiii ei cutreieră pădurea în căutare de plante comestibile 
săpând după ciuperci şi rădăcini, şi strângând reptile şi insecte mari pentru a 
le duce înapoi în tabără. Când vine vorba de hrănirea comunității, fiecare 
are rolul său.? 

Uneltele pe care le poartă cu ei Adam şi Eva sunt din cremene şi piatră. 
Acestea nu sunt nişte obiecte simple, adunate de pe jos şi la care renunti 
lesne, ci fac parte dintr-un arsenal permanent: sunt durabile şi cu o structură 
complexă; sunt făcute, nu găsite. Adam şi Eva îşi cară uneltele cu ei, din 
adăpost în adăpost, şi, ocazional, le dau la schimb pentru unelte mai bune 
sau pentru podoabe din fildeş sau din coarne de cerb, pandantive din os, 
dinți şi cochilii de moluşte. Asemenea lucruri sunt preţioase pentru ei şi de 
aceea sunt ținute separat de restul comunităţii. Când unul dintre ei moare şi 
este îngropat, aceste obiecte sunt îngropate şi ele, aşa încât mortul să poată 
continua să se bucure de ele în viata viitoare.” 

Va fi o viaţă viitoare — de acest lucru sunt siguri Adam şi Eva. Altfel de 
ce să se complice cu înmormântarea? Nu există motiv de ordin practic 
pentru îngroparea morților. Ar fi mult mai simplu pentru ei să expună 
corpurile, să le lase să putrezească în aer liber sau să fie sfâşiate de păsări. 
Si totuşi, ei insistă să îngroape trupurile prietenilor şi ale familiei, să le 
protejeze de ravagiile naturii şi să le trateze cu un anumit respect. Ei pun, de 


pildă, în mod deliberat, corpul într-o anumită postură, fie drept, fie îndoit în 
poziție fetală, şi îl orientează către est pentru a întâlni soarele de la răsărit. 
Se poate întâmpla să scalpeze sau să jupoaie craniul, să îl reinhumeze într-o 
a doua înmormântare sau să-l separe definitiv pentru a-l tine la vedere, 
împodobindu-l cu ochi artificiali care simulează o privire. Se poate întâmpla 
chiar să spargă craniul, să scoată creierul din el şi să îl devoreze. 

Vor acoperi restul corpului cu pudră de ocru de culoarea sângelui 
(culoare care simbolizează viaţa), apoi îl vor întinde pe un pat de flori şi îl 
vor împodobi cu coliere, cochilii, oase de animale sau unelte — obiecte dragi 
celui mort; obiecte de care el sau ea ar putea avea nevoie în viata viitoare. 
Vor aprinde focuri în jurul lui şi îi vor aduce ofrande. Vor pune pietre pe 
movila de pământ pentru a marca mormântul şi a-l putea găsi şi revizita în 
anii următori.* 

Se presupune că Adam şi Eva făceau aceste lucruri deoarece credeau că 
morții nu sunt de fapt morți, ci se duc într-un alt tărâm, la care cei vii au 
acces doar prin intermediul viselor şi viziunilor. Poate că trupul putrezeşte, 
însă ceva din sinele fiecăruia persistă distinct şi separat de corp — sufletul, în 
lipsa unui cuvânt mai potrivit. 

De unde le-a venit această idee nu ştim. Dar ea este esenţială pentru 
conştiinţa lor de sine. Adam şi Eva par să ştie în mod intuitiv că sunt suflete 
întrupate. Este o credință înnăscută şi atât de primară, atât de adânc 
intiparita în noi şi de răspândită, încât trebuie considerată nici mai mult nici 
mai putin decât trăsătura distinctivă a experienţei umane. Şi aceasta pentru 
că Adam şi Eva împărtăşesc credința cu înaintaşii lor, cu omul de 
Neanderthal şi cu Homo erectus. Se pare că şi aceştia practicau diferite 
forme de înmormântare rituală, ceea ce înseamnă că şi ei par să fi conceput 
sufletul în mod separat de corp.° 

Dacă sufletul este separat de corp, el poate supravieţui corpului. lar dacă 
sufletul îi supravieţuieşte corpului, atunci lumea vizibilă trebuie să fie 
împânzită de sufletele tuturor celor care au trăit vreodată şi au murit la un 
moment dat. Pentru Adam şi Eva, aceste suflete sunt perceptibile; ele există 
în forme nenumărate. Decorporalizate, ele devin spirite cu puterea de a 
locui in orice lucru — păsări, copaci, munți, soarele, luna. Toate acestea 
pulsează de viata; sunt animate. 

Va veni o vreme când aceste spirite vor fi umanizate complet, vor primi 
nume şi mitologii, vor fi transformate în ființe supranaturale şi vor fi slavite 
ca zei $i li se vor adresa rugăciuni. 


Dar nu am ajuns încă acolo. 

Până una alta, nu este cine ştie ce salt pentru Adam şi Eva să conchida ca 
sufletele lor — acele lucruri care îi fac să fie ei înşişi — nu sunt atât de 
diferite în formă sau substanţă de sufletele celor din jurul lor, de sufletele 
celor dinaintea lor, de sufletele copacilor şi de sufletele munților. Orice ar fi 
ei, oricare ar fi esența lor, ei o împărtăşesc cu întreaga creație. Ei sunt parte 
dintr-un întreg. 

Această credință se numeşte animism — adică atribuirea unei esențe 
spirituale, a unui „suflet“ tuturor obiectelor, fiinte omeneşti sau nu — şi este 
foarte probabil ca ea să fie cea mai timpurie expresie umană a ceea ce s-ar 
putea numi religie.” 


Adam şi Eva, strămoşii noştri primitivi, sunt primitivi doar în privinţa 
uneltelor şi a tehnologiei pe care le posedă. Creierul lor este la fel de mare 
si de dezvoltat ca al nostru. Sunt capabili de gândire abstractă şi au un 
limbaj cu care îşi împărtăşesc unul altuia aceste gânduri. Vorbesc ca noi. 
Gândesc ca noi. Îşi imaginează, creează, comunică si rationeaza ca noi. Ei 
sunt, pur şi simplu, noi: fiinţe umane întregi şi complete. 

Ca fiinte umane întregi şi complete, pot fi critici şi înclinați către 
experiment. Pot folosi gândirea prin analogie pentru a propune teorii 
complexe despre natura realităţii. Îşi pot forma idei coerente bazate pe 
aceste teorii. Şi îşi pot conserva credințele transmitandu-le din generaţie in 
generaţie. 

De fapt, pretutindeni unde a ajuns, Homo sapiens a lăsat în urmă o 
amprentă a acestor credinţe, pe care noi o descoperim. Unele amprente iau 
forma monumentelor în aer liber, care au fost, cele mai multe dintre ele, 
spulberate de vânt. Altele sunt îngropate în movile funerare care, chiar şi 
după zeci de mii de ani, prezintă semnele indubitabile ale unei activităţi 
rituale. Însă nicăieri nu intrăm într-un contact mai intim cu strămoşii noştri 
de demult — şi nicăieri nu ni se arată ei mai umani — decât în interiorul 
peşterilor pictate care punctează peisajul Europei şi al Asiei, asemenea unor 
paşi care marchează traiectoria migraţiei. 

Din câte ne putem da seama, în sistemul de credinţe al lui Adam şi al 
Evei, ideea unui cosmos stratificat era fundamentală. Pământul era un 
teritoriu de mijloc, situat între cupola cerului şi hăul gol al lumii de 
dedesubt. Tărâmurile superioare puteau fi atinse doar în vise şi în stări 
modificate de conştiinţă şi de obicei doar de către un şaman — adică de 
cineva care juca rolul de mijlocitor între lumea spirituală şi cea materială. În 


schimb, la tărâmurile inferioare putea avea acces oricine, cu condiția să 
sape adânc în pământ — să se târască, uneori câte un kilometru sau mai mult, 
prin peşteri şi grote pentru a-şi picta, grava şi sculpta credințele direct în 
peretele de rocă, care îndeplinea rolul unei „membrane“ de legătură între 
lumea lor si lumea de dincolo.? 

Si în zone îndepărtate, precum Australia şi insulele din Indonezia, se 
găsesc peşteri pictate. Ele apar pe toată întinderea Caucazului — de la 
Peştera Kapova din sudul Munţilor Ural din Rusia, până la Peştera Cuciulat 
din vestul României şi de-a lungul văii superioare a Râului Lena din 
Siberia. În regiunile muntoase ale Europei de Vest se găsesc câteva dintre 
cele mai vechi şi mai surprinzător de bine păstrate exemplare de artă 
preistorică în piatră. Pe un perete al Peşterii El Castillo din nordul Spaniei 
stă un disc roşu mare pictat, cu o vechime de aproximativ 41.000 de ani — 
datând din vremea în care Homo sapiens ajungea pentru prima dată în 
regiune. $i sudul Franţei este brazdat de astfel de peşteri — de la Font de 
Gaume şi Les Combarelles din valea Vezere până la peşterile Chauvet, 
Lascaux şi Volp de la poalele Pirineilor. ° 

Peşterile Volp, în mod special, oferă o perspectivă unică asupra scopului 
si funcției acestor sanctuare subterane. Peşterile Volp constau în trei grote 
interconectate, săpate răbdător în granit de Raul Volp: Enleéne la est, Le Tuc 
d’Audoubert la vest, iar în centru Les Trois-Freres, denumită astfel după cei 
trei frați care le-au descoperit întâmplător în anul 1912. 

Cele trei grote au fost studiate pentru prima dată de arheologul şi preotul 
francez Henri Breuil, cunoscut drept Abatele Breuil, care a copiat meticulos 
tezaurul de imagini din interior. Reproducerile sale au deschis o fereastră 
către trecutul întunecat, permitandu-ne să reconstituim, într-o interpretare 
plauzibilă, incredibila călătorie spirituală pe care au făcut-o strămoşii noştri 
preistorici în urmă cu, poate, zeci de mii de ani.!! 

Călătoria începe la aproximativ 150 de metri de la intrarea în prima 
cavernă a complexului Volp — Enlene —, într-o mică anticameră denumită 
acum Salle des Morts. Este important să remarcăm că Adam şi Eva nu 
locuiau în aceste grote; ei nu erau nişte „oameni ai cavernelor“. Cele mai 
multe caverne pictate sunt greu accesibile şi inadecvate locuirii umane. 
Intrarea în ele este precum pătrunderea într-un spaţiu liminal, precum 
trecerea unui prag din lumea vizibilă în cea suprasensibilă. Unele peşteri 
prezintă urme de activitate prelungită, iar altele contin un fel de anticamera 
în care, potrivit dovezilor arheologice, cei veniți pentru venerare puteau să 


mănânce şi să doarmă. Însă ele nu sunt locuinţe. Spaţiul este unul sacru, 
ceea ce explică de ce imaginile descoperite în interior sunt adesea amplasate 
la distanțe mari față de intrarea în peşteră, iar vederea lor necesită o 
călătorie periculoasă prin pasajele labirintice. 

Salle des Morts din Peştera Volp este un fel de zonă de aşteptare, un loc 
în care Adam şi Eva se pot pregăti pentru experienţa ce va urma. Înăuntru, 
ei sunt invaluiti de o duhoare sufocantă de os ars. În planşeul încăperii sunt 
săpate vetre în care ard mormane de oase de animale. Osul este, fără 
îndoială, un combustibil puternic, însă nu acesta este motivul pentru care 
este ars. Nu se poate spune că poalele Pirineilor duc lipsă de lemn de foc — 
lemnul este mai abundent decât osul şi mult mai uşor de procurat aici. 

Se crede însă că oasele de animale posedă o putere mediatoare — ele sunt 
în carne, dar nu sunt din carne. De aceea, sunt colectionate, curățate şi 
purtate ca podoabe. Din acelaşi motiv, din ele sunt sculptate talismane cu 
gravuri complexe, infatisand bizoni, reni sau peşti — adică animale care doar 
arareori corespund oaselor respective. Uneori, oasele sunt încastrate direct 
în crăpăturile şi în scobiturile din pereții peşterii, posibil ca o formă de 
rugăciune sau ca un mod de a transmite mesaje către tărâmul spiritual. 

Arderea oaselor de animale în astfel de vetre era probabil un mod de a 
absorbi esenţa animalului. Mirosul foarte puternic de os şi de măduvă, 
înăbuşit într-un spațiu atât de mic, acționează ca un fel de tămâie menită sa 
îi consacre pe cei adunaţi acolo. Ni-i putem închipui pe Adam şi pe Eva 
stând ore în şir în această anticameră invaluiti în fum, legănându-se 
împreună cu semenii lor pe fundalul ritmului sacadat al tobelor din piei de 
animale, al ecoului metalic al fluierelor sculptate din os de vultur şi al 
clinchetului xilofoanelor confecționate din lame lustruite de cremene — toate 
acestea descoperite mai apoi în interiorul şi în preajma acestor grote — până 
ce ating cu toții starea de beatitudine necesară pentru a-şi continua 
călătoria.” 

Adam şi Eva nu se plimbă agale şi la întâmplare prin aceste grote. 
Fiecare încăpere, fiecare nişă, fisură, culoar sau firidă are un scop specific — 
toate fiind concepute pentru a induce o experienţă extatică. Aceasta este o 
activitate bine controlată, oarecum asemănătoare etapelor de pe Drumul 
Crucii din Biserica medievală, când străbaterea unor unghere şi culoare 
strâmte, alături de contemplarea imaginilor zugrăvite pe podea, pereți şi 
plafon, producea un puternic răspuns emoțional. 


Mai întâi, cei doi trebuie să se târască pe genunchi şi pe mâini, printr-un 
culoar lung de 60 de metri care leagă Enlene de cea de a doua grotă a 
complexului, Les Trois-Freres. Pătrund acum pe un tărâm cu totul nou, 
marcat de ceva ce lipseşte cu desăvârşire din prima grotă, ceea ce înseamnă 
că nu poate fi vorba de o coincidenţă. În această a doua încăpere, Adam şi 
Eva întâlnesc pentru prima dată pictura rupestră care le va defini în chip 
de nesters viata spirituală. 

Culoarul principal din Les Trois-Freres se ramifică in două cai înguste. 
Calea din stânga duce către o cameră alungită, marcată printr-un rând de 
puncte negre şi roşii, de dimensiuni variabile. Punctele acestea reprezintă 
cea mai timpurie formă de artă rupestră; în unele peşteri, ele datează de 
acum mai bine de 40.000 de ani. Nimeni nu ştie exact ce semnificație au. Ar 
putea să reprezinte simboluri masculine şi feminine. Este însă destul de cert 
că ele nu sunt risipite la întâmplare pe pereții încăperii. Acest lucru 
sugerează că punctele ar putea fi o formă de comunicare sau de instruire, un 
gen de cod care transmite o informaţie vitală închinătorilor pe măsură ce 
aceştia pătrund tot mai adânc în măruntaiele pământului. !° 

Calea care porneşte din culoarul principal al grotei Les Trois-Freres spre 
dreapta coteşte către o altă încăpere mică şi întunecată, denumită popular 
Galerie des Mains. Pereţii acestei încăperi sunt însemnați nu cu puncte, ci 
cu amprente — de ordinul zecilor. Aceasta este, de departe, cea mai 
răspândită şi mai uşor de recunoscut formă de artă rupestră existentă. Cele 
mai vechi amprente datează de acum aproape 39.000 de ani şi ele se găsesc 
nu doar în Europa şi Asia, ci şi în Australia, Borneo, Mexic, Peru, în 
Deşertul Sahara şi chiar în Statele Unite. Aceste urme sunt realizate fie prin 
cufundarea mâinii într-un pigment umed, urmată de apăsarea ei pe peretele 
grotei, fie prin pulverizarea in jurul ei a ocrului, printr-un os golit de 
măduvă, pentru a crea negativul unei umbre. Ocrul însuşi are o funcție sacră 
— această vopsea de culoarea roşie a sângelui serveşte ca punte între lumea 
materială şi cea spirituală." 

Cu privire la aceste amprente, remarcabil este faptul că ele nu sunt 
niciodată imprimate în zone netede, uşor accesibile, aşa cum ar fi de 
aşteptat. Dimpotrivă, ele se leagă de anumite caracteristici topografice: 
deasupra sau în apropierea fisurilor şi a crăpăturilor, în interiorul unor 
depresiuni concave sau printre stalagmite, pe tavane înalte sau în alte zone 
greu accesibile. Unele dintre urme au o formă asemănătoare unei mâini care 
pare să apuce roca. Altele au fie degetele îndoite, fie lipsă. Mai multe dintre 


urme sunt în mod clar făcute de aceeaşi mână, cu toate că din unele 
contururi lipseşte câte un deget, ceea ce sugerează că, asemenea punctelor 
negre şi roşii, urmele ar putea fi la rândul lor o formă de comunicare 
simbolică — un gen primitiv de „limbaj al semnelor“. Într-adevăr, 
asemănările stranii între urme găsite în colțuri opuse ale lumii ar putea 
indica faptul că această practică are o origine comună care precedă migraţia 
lui Homo sapiens din Africa, de acum aproximativ 100.000 de ani. Este 
posibil ca oamenii care şi-au lăsat amprentele în Indonezia şi în Europa de 
Vest să fi folosit acelaşi limbaj simbolic. 

Savantii cred acum că majoritatea amprentelor găsite in peşterile din 
Europa şi din Asia sunt, în mod curios, ale unor mâini de femeie. Această 
ipoteză contrazice ideea că peşterile şi ritualurile care aveau loc în ele erau 
o îndeletnicire a bărbaţilor. Este posibil ca accesul în anumite încăperi sau 
la anumite activități să fi fost restrâns la cei angajaţi într-un ritual de 
iniţiere. Însă sanctuarele ca atare par să fi fost deschise tuturor membrilor 
comunităţii: bărbaţi şi femei, tineri şi batrani.'° 


Amprente pozitive şi negative de mâini, găsite în Cueva de las Manos, Santa Cruz, Argentina (cca 
15.000—11.000 î.Cr.). Mariano / CC-BY-SA-3.0 / Wikimedia Commons 


Adam şi Eva îşi croiesc cu grijă drumul prin aceasta încăpere, la lumina 
slabă a flăcărilor aprinse, pipăind şi simțind orice neregularitate a pereților 
— ondulările lor, zonele calde şi zonele reci — şi căutând locul potrivit pentru 


a-şi lăsa propriile amprente. Acesta este un proces îndelungat şi intim, care 
necesită o familiarizare atentă cu suprafaţa rocii. Numai după ce îşi vor lăsa 
amprentele aici ei vor fi pregătiți să îşi continue călătoria către inima 
peşterii — o încăpere mica şi înghesuită, ascunsă într-un colt periculos de 
povârnit şi greu accesibil al complexului, pe care Breuil l-a numit 
Sanctuarul. 

Aici pereții mai că pulsează de imagini viu colorate cu animale desenate 
şi gravate în piatră. Sunt câteva sute, suprapuse, înlemnite într-o activitate 
frenetică; bizoni, urşi, reni, mamuti, cerbi, ibisi şi câteva creaturi 
misterioase şi indefinibile — unele prea fantastice pentru a fi reale, altele 
ştergând graniţa dintre uman şi animal. 

Nu este tocmai corect să numim aceste desene „imagini“. Asemenea 
punctelor şi amprentelor mâinilor, ele sunt nişte simboluri care reflectă 
credința animistă a strămoşilor nostri, potrivit căreia toate vietatile sunt 
interconectate şi se împărtăşesc din acelaşi spirit universal. Acesta este 
motivul pentru care mediul de viaţă al animalelor este doar rareori 
reprezentat în peşteri. Sălbăticiunile sunt desenate de obicei într-o formă 
cinetică, ce sugerează mişcarea. Nu există însă iarbă, copaci, tufişuri sau 
râuri peste care să se mişte; nu există nici un fel de „sol“. Aceste animale 
par să plutească în spaţiu cu susul în jos, în unghiuri ciudate şi imposibile. 
Ele sunt halucinante, lipsite de context, ireale.!* 

Supozitia curentă este că aceste picturi rupestre sunt menite a fi un fel de 
„magie a vânătorii“, farmece care îl ajută pe vânător să îşi prindă prada. 
Însă animalele pictate în interiorul peşterilor nu sunt, în cea mai mare parte 
a lor, reprezentative pentru cele care trăiesc în afara peşterilor. Săpăturile 
arheologice au arătat că, între speciile înfăţişate pe pereți şi speciile care 
furnizau dieta artiştilor, există doar o neînsemnată corespondenţă. Rareori 
animalele sunt înfăţişate în suferință ori fiind vânate sau capturate. Nu 
există aproape nici un semn de violență în aceste peşteri. Unele animale 
sunt brăzdate de linii ascuţite care sunt interpretate, de obicei, drept sulițe 
sau săgeți ce le străpung coastele. Însă o privire mai atentă sugerează că 
aceste linii nu pătrund în corpul animalului, ci emană din el. Liniile par să 
reprezinte aura sau spiritul animalului — sufletul lui. După cum observa 
antropologul francez Claude Levi-Strauss, oamenii primitivi îşi alegeau 
animalele pe care le înfățişau în piatră nu pentru că erau „bune de mâncat“, 
ci pentru că erau „bune de gândit”. 


Adam şi Eva intră în aceste grote nu pentru a picta lumea pe care o 
cunosc. Ce rost ar avea? Ei sunt aici pentru a-şi imagina lumea care există 
dincolo de ei. De fapt, ei nu surprind în piatră imagini de bizoni şi de urşi, 
ci eliberează acele imagini din piatră. Stand în lumina slabă a unui culoar 
îngust, măsurând peretele grotei cu ochii, pipăindu-l cu degetele, ei aşteaptă 
ca imaginea să li se dezvăluie, proiectandu-se asupra lor. O curbură a rocii 
devine coapsa unei antilope. O fisură sau o crăpătură servesc ca punct de 
plecare pentru coarnele unui ren. Uneori nu e nevoie decât de o mică 
adăugire — o dâră de vopsea aici, un canal adânc dincolo — pentru a 
transforma forma naturală a rocii într-un mamut sau într-o capră sălbatică. 
Oricare ar fi subiectul, sarcina lor nu este să traseze imaginea, ci să o 
completeze. 

Imaginile sunt adesea ascunse între stâlpi sau sunt amplasate în nişte 
poziţii care fac să fie văzute doar din anumite unghiuri, şi doar de un număr 
mic de oameni odată, ceea ce indică faptul că grota — nu doar imaginile 
proiectate pe ea, ci grota însăşi — a fost gândită ca parte a experienței 
spirituale. Grota devine o mitogramă; ea se cuvine a fi citită aşa cum cineva 
citeşte o Scriptură.!* 

Dacă Peştera Volp este o formă de Scriptură, atunci Adam şi Eva sunt pe 
punctul de a-i găsi cheia principală — punctul culminant în care li se va 
dezvălui în chip spectaculos misterul a tot ceea ce au experimentat până 
atunci. 

La capătul îndepărtat al Sanctuarului este un tunel atât de îngust, încât nu 
încap în el decât una sau două persoane odată. Pentru a intra, cei doi trebuie 
să se lase în genunchi, apoi, pe măsură ce tunelul se curbează în sus, să urce 
până la o poliţă îngustă aflată la câțiva metri deasupra planşeului peşterii. 
Odată ajunşi sus, ei îşi pot îndrepta corpurile şi pot merge de-a lungul 
marginii cu spatele lipit de perete, ținându-se de rocă pentru a nu cădea. 
După câţiva metri, marginea se lărgeşte, permițându-le să îşi răsucească 
corpurile şi să privească, în sfârşit, către perete. Abia atunci, ridicându-şi 
ochii către tavan, ei vor putea vedea imaginea supremă a întregului complex 
— o imagine atât de uluitoare şi atât de fascinantă, încât sfidează descrierea. 

Este un bărbat — atâta lucru este cert. Dar este mai mult decât atât. Are 
picioare şi tălpi de om, însă urechi de cerb şi ochi de bufnita. Din barbie îi 
cade până la piept o barbă lungă şi deasă. Două coarne de cerb îi ies din 
cap. Trunchiul şi coapsele musculoase sunt de antilopă sau de gazelă. 
Împins între picioarele din spate se află un penis mare, semi-erect, care se 


curbează in sus, aproape atingând coada tepoasa de cal care iese dintre fese. 
Figura este surprinsă în ceea ce pare un dans, corpul fandând spre stânga. 
Fata îi este orientată însă către privitor, cu ochii larg deschişi, conturati în 
negru, cu pupilele mici şi albe şi cu privirea într-o permanentă concentrare. 


Vrăjitorul (interpretare după un desen de Henri Breuil). Les Trois-Fréres, Montesquieu-Avantes, 
Franţa (cca 18.000-16.000 î.Cr.). Copyright O David Lindroth, Inc. 


În interiorul peşterii figura este unică, în sensul că ea este atât pictată, cât 
si gravată. A fost modificată de repetate ori, fiind redesenata şi repictată 
vreme de, probabil, mii de ani. Există urme şterse de vopsea pe nas şi pe 
frunte. În unele locuri detaliile sunt superbe. La piciorul stâng se poate 
vedea genunchiul. În alte locuri totul pare o improvizatie.Picioarele din faţă, 
în mod special, par făcute în grabă şi neterminate. Figura are în total 
aproximativ 80 de centimetri înălțime fiind mai mare decât orice altă 
imagine din încăpere. Indiferent ce ar reprezenta, ea domină încăperea 
plutind deasupra întunericului. 

Când a văzut-o pentru prima dată, acum un secol, Henri Breuil a 
înlemnit. În mod clar, aceasta era o imagine de cult destinată închinării şi 
poate chiar adorării. O figură umanoidă singulară, dominantă, separată de 
celelalte este ceva nemaivazut în asemenea grote. Amplasarea ei în 
încăpere, undeva deasupra nivelului ochilor, lasă impresia că ar prezida 
peste îngrămădeala de animale din Sanctuar. Breuil a presupus inițial că 
figura ar reprezenta un şaman îmbrăcat într-un costum de animal hibrid. L-a 
botezat „Vrăjitorul“, iar numele i-a rămas.!* 


Interpretarea iniţială dată de Breuil figurii este de înţeles. În comunităţile 
străvechi se credea că şamanii erau cu un picior în această lume şi cu 
celălalt în lumea de dincolo. Ei aveau capacitatea de a intra în stări 
modificate de conştiinţă (adesea prin intermediul halucinogenelor), în care 
îşi puteau abandona corpurile şi călători în lumea spiritelor, de obicei cu 
ajutorul unui animal-călăuză, pentru a aduce mesaje de dincolo.% 

Această legătură cu animalele este motivul pentru care Breuil a presupus 
că Vrăjitorul om-animal era un şaman surprins poate în mijlocul 
transformării sale, în timp ce îşi abandona corpul pentru a călători în lumea 
de dincolo. În peşterile din Europa şi din Asia au fost descoperite încă cel 
putin şaptezeci de astfel de figuri hibride om-animal, iar despre cele mai 
multe dintre ele s-a presupus că înfăţişează şamani. În Peştera Chauvet din 
Franţa, o fiinţă jumătate om, jumătate bizon este gravată într-o rocă cu 
formă de lacrimă, care atârnă din tavan; corpul său este aplecat peste o 
imagine ce reprezintă, fără dubu, un vagin acoperit de un păr pubian des, 
pictat de-a lungul vârfului rocii. Pe pereţii din Lascaux apare o imagine a 
unui bărbat cu cap de cal şi alta a unuia cu cap de pasăre, care stă în faţa 
unui taur pregătit să împungă. În peşterile Volp, nu departe de locul în care 
se desluşeşte Vrăjitorul, se află o figură mai mică a unui bizon cu brațe şi 
picioare umane, care pare să cânte la un fluier lipit de nări.” 

Însă aceste imagini hibride nu reprezintă şamani, aşa cum nici imaginile 
animale nu reprezintă animale reale. Asemenea punctelor, amprentelor şi, 
practic, a tot ceea ce se găseşte în grote, aceste figuri hibride sunt simboluri 
menite să reprezinte „cealaltă lume“ — lumea care se află dincolo de tărâmul 
material. 

Până şi Breuil a recunoscut că Vrăjitorul avea ceva aparte. Nu era, în 
fond, doar un hibrid om-animal, ci un colaj de specii comasate pentru a crea 
o fiinţă animată, unică şi activă, care nu seamănă cu nici o alta descoperită 
în peştera pictată. După mai multă reflecţie, Breuil însuşi şi-a schimbat 
părerea şi a conchis că această creatură de vis, ciudată, care îl privea de 
undeva de deasupra, nu era, de fapt, un şaman. Era, după cum a notat în 
caietul său, cea mai timpurie imagine găsită vreodată a lui Dumnezeu.” 


CAPITOLUL II 
STĂPÂNUL FIARELOR 


Dumnezeul pe care Breuil crezuse că l-a întâlnit în Peştera Volp era de 
ani buni cunoscut cercetătorilor religiilor. Era o zeitate străveche, poate una 
dintre primele concepute vreodată, despre care se credea că ar fi stăpânul 
animalelor, cârmuitorul şi străjerul pădurilor. Lui 1 se adresau rugăciuni 
pentru a-l călăuzi pe vânător spre pradă şi i se aduceau ofrande care să-i 
potolească furia, astfel încât animalele să nu dispară. Lui îi aparțineau 
sufletele tuturor vieţuitoarelor; numai el avea puterea sa le elibereze in 
sălbăticie, iar după ce acestea erau vânate şi ucise, numai el putea să le 
aducă sufletele înapoi. Era cunoscut drept „Stăpânul Fiarelor“.! 

Stăpânul Fiarelor nu este doar unul dintre cei mai vechi zei din istoria 
religioasă; el este şi unul dintre cei mai răspândiţi. În aproape orice parte a 
lumii — din Eurasia până în America de Nord şi Mesopotamia — există câte 
o variantă a acestei zeități. Imaginea sa poate fi găsită pe vasele 
mesopotamiene din piatră, care datează de la sfârşitul mileniului al IV-lea 
î.Cr. Un cuțit din cremene şi fildeş, confecţionat în Egipt în jurul anilor 
3450 î.Cr. — cu mult înainte de apariția faraonilor —, are gravată pe mâner o 
figură ce îl reprezintă pe Stăpânul Fiarelor apucând câte un leu în fiecare 
mână. În Valea Indului, Stăpânul Fiarelor a fost asimilat atât cu zeul 
zoroastrian Ahura Mazda, cât şi cu zeul hindus Siva, cu precădere în 
ipostaza lui de Paşupati sau Stăpânul tuturor animalelor. Enkidu, eroul 
hirsut al Epopeii babiloniene a lui Ghilgameş — unul din primele mituri 
scrise ale lumii — este o figură de felul Stăpânului Fiarelor, aşa cum sunt, în 
mitologia greacă, Hermes şi uneori Pan, zeul naturii, cel pe jumătate om, pe 
jumătate animal. 

Până şi zeul evreu Iahve este prezentat pe alocuri în Biblie ca Stăpânul 
Fiarelor. Cartea lui Iov îl înfăţişează pe Jahve lăudându-se cu puterea sa de 
a lăsa slobod asinul sălbatic, de a-l face pe strut să îşi lase ouăle pe pământ 
ca ele să poată fi strânse de oameni, precum şi de a-i porunci bivolului 
sălbatic să se lase înhămat cu frânghii şi să brăzdeze pământul la porunca 
omului (Cf. Iov 39). În lumea modernă, unii dintre credincioşii Wicca şi 


dintre adepţii neopăgânismului îl venerează pe Stăpânul Fiarelor ca pe Zeul 
cu Coarne, o ființă din mitologia celtică. 

Cum s-a răspândit această ciudată zeitate preistorică, născocită de mintea 
paleolitica acum zeci de mii de ani în Mesopotamia şi în Egipt, în Iran şi in 
India, la greci şi la evrei, la vrăjitorii din America şi până la neopăgânii din 
Europa? Cum au evoluat, mai exact, strămoşii noştri preistorici de la starea 
de animism primitiv la sofisticatul sistem de credinţe care a condus la 
apariția Stapanului Fiarelor? 

Astfel de întrebări i-au contrariat vreme de secole, în egală măsură, pe 
teologi şi pe oamenii de ştiinţă. Ce anume i-a îndemnat pe oamenii primitivi 
să creadă în „fiinţe spirituale“? Să ne fi conferit imboldul religios un 
avantaj în încercarea noastră de a domina celelalte specii de pe pământ? 
Este Homo sapiens prima specie care a manifestat credinţe religioase, sau 
pot fi găsite astfel de credinţe şi la specii mai vechi de oameni? 

Cei mai multi savanți acceptă că imboldul religios este sădit adânc în 
trecutul nostru paleolitic. Cât de adânc însă, este o chestiune de dezbatere 
aprinsă. Epoca Paleolitică este formal împărțită în trei perioade: Paleoliticul 
Inferior — între 200.000 şi 2,5 milioane de ani în urmă, perioada in care 
Homo sapiens a apărut pentru prima dată în scenă; Paleoliticul Mijlociu, 
între 40.000 şi 200.000 de ani în urmă, perioada în care au fost realizate 
primele picturi rupestre; şi Paleoliticul Superior, între 10.000 şi 40.000 de 
ani în urmă, perioada în care începe să se vadă înflorirea expresiei 
religioase complet articulate şi când avem deja dovezile unui comportament 
ritual complex. 


Mânerul unui cuțit din cremene şi fildeş care îl reprezintă pe Stăpânul Fiarelor, descoperit în Egipt 
(cca 3450 î.Cr.). Rama / CC BY-SA 2.0 FR / Wikimedia Commons 


În chip deloc surprinzător, majoritatea artefactelor religioase descoperite 
până acum — incluzându-l pe Vrăjitor, care a fost datat acum 16.000-1 8.000 
de ani — provin din Paleoliticul Superior. Însă noile descoperiri şi 
îmbunătățirea procedeelor de datare ne obligă să ne reevaluăm în mod 
constant supozitiile despre cât de departe, în trecutul evoluţiei umane, îşi 
găseşte locul expresia religioasă. De pildă, cercetătorii au descoperit recent, 
în îndepărtatele insule ale Indoneziei, peşteri pictate la fel de străvechi 
precum El Castillo din Spania (pictată acum aproximativ 41.000 de ani), 
care nu conţin însă simboluri abstracte, precum cele din peştera din Spania, 
ci figuri animale cert identificabile, precum corpolentul babirusa (un fel de 
porc sălbatic). Prezenţa unor imagini atât de sofisticate în cealaltă parte a 
lumii ne arată că practica picturii rupestre ar putea fi mult mai veche decât 
s-a crezut, poate chiar cu zeci de mii de ani.? 

Această teorie a fost confirmată graţie descoperirii unei noi peşteri la 
Malaga, în Spania, care se remarcă prin ceea ce pare a fi o procesiune de 


peceti, dispuse descrescător pe o stalactită. În mod remarcabil, desenele în 
formă de peceti au o vechime de aproximativ 42.300-43.500 de ani, potrivit 
datării cu carbon, ceea ce înseamnă că nu au fost create de Homo sapiens, 
care nu ajunsese încă în Europa, ci de neanderthalieni. O peşteră 
neanderthaliană şi mai veche a fost descoperită în 2016, în Franţa, în 
apropierea văii Aveyronului. În ea se află un „altar“ construit din stalagmite 
rupte şi dispuse deliberat pe planşeul peşterii în două inele concentrice — ca 
un fel de Stonehenge paleolitic. Datarea iniţială cu carbon a inelelor arată că 
structura a fost făcută acum mai bine de 176.000 de ani, aşadar către 
sfârşitul Paleoliticului Inferior. 

Pe bună dreptate, multi savanţi consideră acum că ar trebui să privim 
chiar mai înainte de verii noştri neanderthalieni pentru a găsi dovezi ale 
expresiei religioase preistorice. Pe Inaltimile Golan arheologii au descoperit 
recent o bucată de piatră cu o înălțime de aproximativ 4 cm, sculptată ca un 
idol cu forma distinctă a unei femei cu sânii mari, posibil însărcinată. Se 
estimează că idolul, denumit Venus din Berekhat Ram, are cel putin 
300.000 de ani; pe atunci, specia noastră nici nu exista. $i dacă cele mai 
străvechi aşezăminte funerare de Homo sapiens datează de acum 
aproximativ 100.000 de ani, există aşezăminte funerare şi mai vechi care 
poartă semnele inconfundabile ale unui comportament sacramental, precum 
situl din China al lui Homo erectus, care s-ar putea să dateze de acum o 
jumătate de milion de ani“. 


Inele de piatră neanderthaliene, dispuse în forma unui altar, descoperite în Peştera Bruniquel, 
Aveyron, Franţa (cca 176.000 î.Cr.). Luc-Henri FAGE / CC BY-SA 4.0 / Wikimedia Commons 


Dar chiar şi aşa, problema cu folosirea exclusivă a acestor tipuri de 
descoperiri arheologice pentru a data cât mai timpuriu apariția expresiei 
religioase este că nu există o „fosilizare“ a credințelor. Ideile nu pot fi 
îngropate în pământ şi dezgropate mai târziu. Când descoperim dovada unui 
comportament ritualic într-un sit funerar, este absurd să presupunem că acel 
comportament a apărut dintr-odată şi concomitent cu credința care l-a 
generat. Primii oameni au avut anumite credinţe despre natura universului şi 
despre locul lor în el, cu mult înainte de a începe să-şi graveze credinţele pe 
pereţii grotelor. Strămoşii noştri, Adam şi Eva, nu au trăit într-o ceaţă 
nihilistă din care, dintr-odată, s-au deşteptat, precum profeții atinsi de 
revelație. Mai degrabă Adam şi Eva şi-au moştenit sistemul de credinţe cam 
în acelaşi fel în care şi-au moştenit dibăcia la vânătoare sau abilitățile 
cognitive şi lingvistice: în mod gradual, pe durata a sute de mii de ani de 
evoluție mentală şi spirituală. Ceea ce experimentează ei atunci când intră 
adânc sub pământ, în Peştera Volp, este atât încununarea a mii de ani de 
gândire religioasă, cât şi sămânţa pentru miile de ani ce urmează. Tot ce 
cunosc se bazează pe o cunoaştere anterioară. Tot ce creează este rezultatul 
creaţiilor de până atunci. 

De aceea, dacă este să urmărim originea imboldului religios până la 
geneza lui, atunci trebuie să trecem dincolo de descoperirea dovezilor 
materiale. Trebuie să privim adânc în trecutul nostru evoluționist şi să 
mergem înapoi până în acel moment aparte în care am devenit umani. 


Dezbaterea ştiinţifică privitoare la originile religiei a început cu adevărat 
în secolul al XIX-lea. A fost o întreprindere hrănită de convingerea 
postiluministă că toate interogatiile — inclusiv cele privitoare la divin — şi-ar 
putea găsi răspunsul într-o analiză rațională şi o cercetare ştiinţifică. 
Aceasta a fost epoca lui Charles Darwin şi a teoriei evoluției. Concepte 
precum „selecția naturală“ şi „supraviețuirea celui mai puternic“ — ideea ca 
anumite caracteristici adaptative îi pot oferi unui organism o şansă mai bună 
de supraviețuire în habitatul său şi, astfel, o şansă mai bună de a-şi 
transmite caracteristicile urmaşilor — erau deja adoptate pe scară largă în 
domeniul biologiei. Ele au fost folosite din ce în ce mai mult şi pentru a 
explica comportamentul economic şi politic (uneori cu consecințe 


devastatoare). De ce să nu se facă, prin urmare, apel la Darwin şi pentru a 
explica religia? 

Credinţa religioasă este atât de răspândită, încât trebuie considerată o 
parte esențială a experienţei umane — este un fapt de netăgăduit. Noi suntem 
Homo religiosus — dar nu prin dorința noastră de a avea crezuri sau 
instituții, nu prin devotamentul nostru fata de zei şi teologii specifice, ci 
prin nazuinta noastră existențială către transcendenta: către ceea ce 
sălăşluieşte dincolo de lumea manifestă. lar dacă înclinația către credinţa 
religioasă este inerentă speciei noastre, atunci — au rationat savanții — ea 
trebuie să fie un rezultat al evoluţiei omului. Ea trebuie să prezinte un 
avantaj adaptativ. Altfel nu ar fi nici un motiv ca religia să existe. 

Printre cei care au abordat în mod serios această problemă s-a numărat şi 
antropologul englez de la jumătatea secolului al XIX-lea, Edward Burnett 
Tylor. Pentru Tylor, sursa imboldului religios şi a comportamentelor ce 
izvorăsc din el este credinţa umanităţii, enigmatică şi derutantă, că sufletul 
există separat de trup — o credinţă care, într-o formă sau alta, s-a manifestat 
în toate societăţile, în toate culturile şi în toate timpurile. Dar cum a apărut 
o asemenea idee? s-a întrebat Tylor. Ce ar fi putut să-i facă pe strămoşii 
noştri să creadă despre ei că erau suflete veşnice închise în trupuri 
muritoare? 

Ipoteza lui Tylor prezentată în studiul său magistral Primitive Culture 
(Cultura primitivă) era că ideea sufletului ca „entitate vie, separabilă şi 
animată, ca vehicul al existenţei personale individuale“ nu ar fi putut să ne 
vină decât în timpul somnului. „Opinia mea“, scria el, „este că nimic in 
afara viselor şi viziunilor nu ar fi putut să sădească vreodată în mintea 
oamenilor o asemenea idee precum aceea că sufletele sunt imagini eterice 
ale trupurilor“. 

Să ni-l inchipuim pe Adam ghemuit în blana lui de mamut, pe cale să îşi 
termine masa la lumina unui foc gata să se stingă. El adoarme şi în vis 
călătoreşte într-o altă lume — o lume dintr-odată reală şi nefamiliară, o lume 
ale cărei granite se topesc în reverie. Să spunem că, tot în vis, el se 
întâlneşte cu o rudă — cu tatăl sau cu sora sa. Cum, se întreabă Tylor, ar 
interpreta el prezenţa continuă a acestora? Nu ar presupune, cumva, că ei nu 
sunt de fapt morti, ci că trăiesc într-un alt tărâm, la fel de tangibil şi la fel de 
real precum cel de aici? Nu ar trage Adam concluzia că sufletele morților ar 
putea supravieţui ca spirite, mult timp după distrugerea trupului? Şi, 
recunoscând acestea, nu ar fi cu putință ca el să se întoarcă la mormântul 


tatălui sau al surorii sale şi să le ceară să îl ajute la vânătoare, să oprească 
ploaia sau să-i vindece copiii? Aşa, conchide Tylor, trebuie să fi apărut 
religia. 

Puţini dintre colegii antropologi ai lui Tylor au acceptat ipoteza visului. 
Max Miller, omologul german al lui Tylor, considera că primele experienţe 
religioase ale omenirii au fost rezultatul întâlnirilor cu natura. Muller a 
sugerat că nu ceea ce îşi închipuie Adam în vise, ci mai degrabă ceea ce 
vede el în starea de veghe îi alimentează imaginaţia religioasă. Adam 
trăieşte, in fond, într-o lume vastă şi incomprehensibila, plină de mistere pe 
care nu şi le poate explica. Vede oceane fără sfârşit; străbate păduri atât de 
înalte că ating cerul, şi atât de bătrâne că până şi strămoşii lui spuneau 
poveşti despre ele; priveşte cum soarele fugăreşte mereu luna pe bolta 
cerească; şi ştie că el nu are nici un rol în crearea acelor lucruri. De aceea, 
presupune că altcineva — altceva — trebuie să le fi creat pentru el. 

Etnologul britanic Rober Marett a numit acest sentiment de minunare 
supranaturalism, adică „acea atitudine a minţii provocată de minunarea în 
fata misterului“. Marett a susținut că primu oameni credeau într-o forță 
invizibilă, într-un fel de „suflet universal“ care sălăşluia dincolo de lumea 
vizibilă. El a numit această forță mana, folosind un vechi cuvânt polinezian 
care înseamnă „putere“. 

Mana reprezintă forța impersonală, imaterială, supranaturală, care, 
potrivit lui Marett, „se găseşte în toate obiectele animate şi inanimate“. 
Recunoaşterea prezenţei manei în oceane şi copaci, în Soare şi Lună este 
ceea ce i-a determinat pe primii oameni să înceapă să venereze aceste 
lucruri — sau mai bine zis, lucrul din aceste lucruri. Mana impersonala s-a 
transformat, în cele din urmă, în suflete personale. Fiecare suflet, odată 
eliberat de corp, devenea un spirit. Unele spirite treceau în pietre, în stânci 
sau în bucăți de os, transformându-le în totemuri, talismane şi idoli, care 
erau venerate apoi în mod activ. Alte spirite deveneau zei individualizati, 
cărora oamenii le puteau cere ajutorul, fiecare având câte o funcţie specifică 
(era un zeu al ploii, un zeu al vânătorii ş.a.m.d.). Apoi, după spusele lui 
Marett, la capătul a multi ani de dezvoltare spirituală, aceşti zei 
individualizati au evoluat într-un Dumnezeu unic, omnipotent şi universal. 
Aceasta este o concluzie comună printre savanții de la sfârşitul secolului al 
XIX-lea şi începutul secolului XX, precum Marett, Tylor şi Müller care au 
văzut în mişcarea omenirii spre monoteism un progres inevitabil de la 
sălbăticia păgână la iluminarea creştină. 


Fie că este vorba de vise, de întâlniri cu natura sau de speculaţii despre 
înaintaşi defuncti, toate aceste explicaţii au în comun supoziţia că religia a 
apărut în evoluția omenirii ca răspuns la nişte întrebări fără răspuns, şi 
pentru a-i ajuta pe primii oameni să gestioneze o lume amenințătoare şi 
impredictibilă. Această explicaţie a experienţei religioase a rămas populară 
până astăzi. 

Nu există nici o îndoială că, pentru un număr mare de persoane, religia 
ajută la înţelegerea unei experiențe misterioase şi volatile. Întrebare este 
însă ce avantaj adaptativ ar fi putut crea religia pentru fiintele primitive in 
faza timpurie a dezvoltării lor, dacă a creat vreunul? Cum anume ajută la 
supraviețuirea speciei răspunsurile liniştitoare, dar mereu schimbătoare, 
date misterelor universului? 

Unii cercetători au argumentat că, prin practica rituală, se pot activa 
anumite sentimente care i-ar conferi unui „credincios“ primitiv capacitatea 
de a-şi controla, de pildă, temerile, făcându-l mai eficient în prinderea 
prăzii. Însă, chiar dacă ar fi adevărat că deținerea unor credinţe 
supranaturale ar avea beneficii fizice şi psihologice care cresc şansele de 
supraviețuire la scara evoluției (iar acest lucru este foarte îndoielnic), nu 
există nici un temei pentru a presupune că absența acestor credințe ar 
diminua şansele de supravieţuire la scara evoluției. Să alergi frontal către un 
bizon pentru că nu iti este teamă de moarte iti poate reduce sau, în egală 
măsură, spori şansele de supravieţuire la scara evoluţiei.” 

Oricum, pentru ca teoria de mai sus să fie adevărată ar trebui dovedit că 
există anumite emoţii specifice expresiei religioase sau că toate expresiile 
religioase declanşează emoţii similare — ceea ce nu este cazul. Cineva poate 
avea acelaşi sentiment al minunării, acelaşi sentiment al alinării, acelaşi 
sentiment al temeritatii pe care atât de multi oameni le au ca răspuns la 
religie, în aproape orice împrejurare non-religioasă, iar multe religii nu 
produc deloc astfel de sentimente. În ciuda percepţiei obişnuite, pur şi 
simplu nu avem nici o dovadă că există o emoție caracteristică religiei — 
nici măcar transcendenta — şi, ca atare, nu există nici un temei pentru a 
conchide că sentimentele religioase contribuie în vreun fel unic la 
supraviețuirea oamenilor. 

Dacă imboldul religios nu poate fi explicat în mod adecvat prin apelul la 
căutarea individuală a sensului, poate că ar fi potrivit să ne uităm la rolul lui 
în construcția şi menţinerea unui simţ al comunităţii. Aceasta a fost teza 


centrală a celor mai importanți sociologi din secolul al XIX-lea, incluzându- 
l aici pe fondatorul acestei discipline, Emile Durkheim. 

Durkheim a respins în mod explicit ideea că religia a apărut pentru a-i 
ajuta pe oamenii primitivi să găsească răspunsuri la misterul existenţei. 
Durkheim a respins şi ideea că religia ar avea de-a face în vreun fel cu 
supranaturalul. Pentru Durkheim, religia este „un fapt eminamente social“, 
întrucât ea trebuie să fi fost sădită ferm în rea/, nu în mitologii fanteziste 
sau în speculaţii absurde, nu în crampeie ale imaginației sau în credinţe 
mistice, ci în obiecte şi experienţe reale”, pentru a rezista ca un construct 
social în perioada dezvoltării noastre timpurii. 

Visele nu sunt reale. Mana nu este reală. Spiritele nu sunt reale. 
Durkheim a susținut că reale sunt acțiunile concrete ale unei comunități 
unite prin sânge şi relații de rudenie, care luptă laolaltă să se adapteze şi să 
supraviețuiască într-un mediu ostil. De aceea, originile imboldului religios 
nu au cum să provină decât din viata socială, din riturile şi ritualurile care 
ajută o comunitate să dezvolte o conştiinţă colectivă. 

Strămoșul nostru Adam nu se ghemuieste de unul singur lângă focul 
mocnit. El este înconjurat de o comunitate. Carnea pe care o mănâncă este a 
tuturor. El a participat la urmărirea prăzii, la incoltirea şi la prinderea ei, la 
curățarea şi la tranşarea ei. Vânătoarea însăşi este un soi de experiență 
spirituală, completată de ritualuri riguros definite de-a lungul a multe 
generaţii. Fiecare acţiune pe care o întreprind vânătorii este prestabilită — de 
la cioplirea sulitelor la mişcările necesare corpului pentru a lua urma prăzii 
în pădure. În tot ceea ce fac, vânătorii intretin un sentiment de solidaritate 
mistică cu armele lor, care sunt sacralizate şi încărcate cu puterea spirituală 
necesară transformării unor obiecte, altfel mundane — pietre, bete şi oase —, 
în instrumente care asigură supraviețuirea comunităţii. Supravietuirea nu 
este, fireşte, un lucru mărunt, aşa că e logic ca astfel de obiecte uzuale 
precum sulitele sau cutitele să ajungă încet-încet să fie considerate sacre, nu 
datorită unei puteri inerente pe care ar avea-o, ci datorită utilității lor. 
Pentru Durkheim, un lucru oarecare devine sacru numai prin modurile în 
care un individ acţionează asupra lui. 

Aceeaşi logică este aplicată şi acţiunilor colective ale vânătorilor. 
Încercuirea prăzii şi atacarea ei laolaltă ar putea avea un rost strategic, 
motiv pentru care practica s-a dezvoltat şi a fost transmisă mai departe 
printre vânători. Nu este greu să ne imaginăm că însăşi ideea unui cerc al 
vânătorilor ar putea da naştere unui ritual religios. 


Să spunem că, înainte de a porni la vânătoare, Adam şi camarazii lui se 
adună într-un cerc restrâns, ținându-se de mâini şi simuland, în siguranța 
oferită de mediul propriu, pericolele vânătorii. Poate că ei aruncă în 
mijlocul cercului oasele prăzii anterioare şi îşi concentrează gândurile 
asupra ei. Poate că, la un moment dat, ei înlocuiesc oasele cu o vietate care 
este marcată într-un fel anume, este izolată şi urmează să fie sacrificată în 
speranța că sângele ei va aduce sânge. Înainte de a sacrifica vietatea, i-ar 
putea invoca spiritul ca acesta să iasă din corp şi să-i ajute în căutarea altei 
prăzi. În acest fel, se naşte treptat o mitologie a sacrificiului — a nevoii de a 
vărsa sânge pentru a împăca spiritele, a nevoii de ajutor din partea zeilor şi, 
poate, a nevoii de iertate a păcatelor. Astfel, încetul cu încetul, ceea ce a 
început ca o simplă partidă de vânătoare (ceva real) se transformă într-o 
activitate spirituală (ceva supranatural), deschizând drumul pentru credința 
în lucruri precum sufletele individuale şi spiritele divine. 

Teoria lui Durkheim că religia a apărut ca un fel de liant social, ca un 
mijloc de înrâurire a coeziunii şi de menţinere a solidarității în rândul 
societăților primitive, rămâne cea mai larg acceptată explicație a originilor 
imboldului religios. Este plauzibil, într-o anumită măsură, să presupunem 
că, din punct de vedere evoluționist, prin gruparea în jurul unui set de 
simboluri comune şi prin participarea la o experienţă rituală împărtăşită, 
strămoşii noştri au reuşit să îşi sporească viabilitatea colectivă şi astfel să îşi 
crească şansele de supravieţuire într-o lume competitivă în mod sălbatic. 

Neajunsul acestui raționament este că nu putem găsi în religie nimic 
unificator şi generator de coerenţă. Fireşte, religia are puterea de a aduce 
laolaltă oameni diferiți. Însă ea este eficientă şi ca forță generatoare de 
învrăjbire, pe cât este de eficientă ca forţă unificatoare. Religia produce atât 
incluziune, cât şi excluziune. Provoacă tot atâta conflict în societate, pe cât 
generează coeziune. Îi avantajează pe unii membri ai comunității mai mult 
decât pe alții — adesea chiar în detrimentul celor din urmă. Delegitimează in 
aceeaşi măsură în care legitimează.! 

Teoria coeziunii sociale se bazează, mai precis, pe ideea că religia este 
sursa primară, dominantă, a solidarității în comunitățile preistorice. Acest 
lucru este în mod categoric fals. În evoluţia noastră umană, relaţiile de 
rudenie au fost un instrument mai puternic şi mult mai însemnat al coeziunii 
sociale. Strămoşii noştri paleolitici trăiau în comunități mici — familii 
extinse care împărțeau câte un adăpost. La început, sentimentul solidarității 
a fost generat mai ales de naştere şi sânge, nu de simboluri şi ritualuri. 


Argumentul că religia a apărut în evoluţia umană ca urmare a avantajului 
adaptativ pe care ea l-a oferit comunităților de „credincioşi“ în fata 
comunităților de „necredincioşi“ ar necesita ca, în religie, să existe o putere 
de coeziune unică, însă această putere nu există în religie. Nu ne îndoim că 
proprietățile sale generatoare de comuniune i-au permis religiei să 
supravieţuiască de-a lungul istoriei umane. Însă ne îndoim că acele 
proprietăţi generatoare de comuniune i-ar fi ajutat pe oamenii cu înclinații 
religioase să supravieţuiască. 

Pe când se dezbăteau explicaţiile antropologice şi sociologice privitoare 
la rolul credinţei religioase în evoluţia omului, s-a alăturat luptei o 
disciplină nouă, apărută în secolul al XIX-lea — psihanaliza. Sigmund Freud 
şi Carl Jung, cei mai importanţi teoreticieni deschizători de drumuri ai 
domeniului, au căutat să localizeze originile imboldului religios în interiorul 
psihicului uman, în spațiul neclar dintre mintea noastră conştientă şi mintea 
inconştientă. Atât unul, cât şi celălalt au echivalat sufletul cu psyche-ul. 
Dar, spre deosebire de Jung, care a avut o opinie în general pozitivă despre 
religie şi a căutat să ,,psihologizeze“ concepte religioase tradiționale precum 
sufletul, Freud a considerat că religia este o nevroza — o tulburare mentală 
care favorizează credinţa în lucruri invizibile şi imposibile, care determină 
acțiuni compulsive şi un comportament obsesiv.!! 

Credinţa religioasă, scria Freud în Viitorul unei iluzii, „se naşte din 
nevoia omului de a-şi face neputinta suportabilă“. Freud credea că imboldul 
religios a apărut din dorința înnăscută a omului primitiv de a-şi crea o 
„figură paternă“, însă una perfect bună şi atotputernică. Fiinţele umane îi 
venerează pe zei din acelaşi motiv pentru care un copil îşi venerează tatăl — 
fiecare avem nevoie de dragoste şi protecție; ne dorim să fim aparati de 
angoasele noastre cele mai negre şi mai adânci. 

În viziunea lui Freud, strămoşul nostru Adam nu este interesat de vise, de 
natură, de rituri sau ceremonii. Dorinţa lui principală este să îşi satisfacă 
instinctul animal. El vrea să facă sex cu mama şi cu surorile sale. Vrea să-l 
ucidă şi să-l devoreze pe tatăl său. Însă pentru că înţelege costurile sociale 
şi psihice ale acestor fapte, îşi reprimă libidoul inventand religia ca mijloc 
de a-şi diminua vinovăția izvorâtă din dorinţa de a-şi nega natura umană. 

Freud nu a fost singurul care a justificat imboldul religios prin frică sau 
violenţă. Cu mai bine de un secol înaintea lui Freud, filozoful scoțian David 
Hume scria că „religia primară a omenirii se naşte îndeosebi dintr-o frică 
anxioasă“. La un secol după Freud, filozoful francez René Girard a emis 


teoria că religia a apărut în rândul popoarelor primitive pentru a domoli 
violenţa, canalizând-o într-un sacrificiu ritual — pe care el l-a numit ,,tap 
ispăşitor“. Într-un sens mai general, supoziţia lui Freud că ideile religioase 
sunt „iluzii, împliniri ale celor mai ancestrale, mai puternice şi mai urgente 
dorinţe ale omenirii“ nu este decât un ecou al predecesorului său german 
Karl Marx care, într-o afirmaţie celebră, a numit religia „opiul popoarelor“ 
si al lui Ludwig Feuerbach care l-a definit pe Dumnezeu drept „sentimentul 
unei lipse“ din adâncul inimilor noastre. „Ceea ce omul simte ca o lipsă... 
aceasta este Dumnezeu“? scria Feuerbach în Esenţa crestinismului."” 


2. L. Feuerbach, Esenţa creştinismului, op. cit., p. 115. 


Aproape tot ceea ce a scris Freud despre originile imboldului religios a 
fost demontat. Însă percepţia sa despre religie ca o „împlinire a dorințelor“ 
a avut un impact de lungă durată asupra criticilor moderni ai religiilor, multi 
dintre ei acceptând cu entuziasm ideea că scopul principal al religiei în 
evoluția omului este să atenueze nemulțumirea, să diminueze suferinţa şi 
anxietatea şi să aline frica de necunoscut. Însă şi aceasta este o explicaţie 
mult prea simplistă şi una profund greşită a imboldului religios. 

Să presupunem, pentru o clipă, că domolirea anxietatii şi alinarea 
vinovatiel ar prezenta un avantaj adaptativ, cu toate că nu există nici un 
temei ştiinţific pentru a gândi astfel. Religia tot nu ar putea fi considerată, în 
mod intrinsec, o sursă de confort. Dimpotrivă. Religia provoacă tot atât de 
multă anxietate şi vinovăţie în viețile oamenilor, pe cât alină. Aşa cum scria 
antropologul american Clifford Geertz, „probabil că religia 1-a tulburat pe 
oameni în aceeaşi măsură în care i-a îmbărbătat“!5. 

Religia comportă adesea spirite mânioase şi capricioase, a căror potolire 
necesită un efort fizic şi psihic istovitor din partea adoratorilor. Privind din 
perspectivă evoluționistă, ea cere acțiuni care implică costuri uriaşe în 
termeni de energie şi resurse, care ar fi mult mai bine folosite pentru 
supravieţuire şi reproducere.!* 

O variantă a teoriei lui Freud susţine că scopul principal al religiei in 
evoluția omului este să motiveze comportamentul altruist, să controleze 
populațiile primitive şi să le împiedice să se decimeze unele pe altele. Cu 
alte cuvine, singurul lucru care îl împiedică pe Adam să se ridice de pe 
locul lui de lângă foc, să îl înjunghie pe vecinul său în piept şi să-i 1a carnea 
din mână este credința că spiritele strămoşilor lui îi privesc. Acestea 
acționează precum nişte legiuitoni divini, constrângându-l să se comporte 


moral sub ameninţarea pedepsei. Prin promisiunea unei recompense în viaţa 
de apoi, religia îl constrânge pe Adam să se înfrâneze sau să-şi modifice 
acțiunile, în aşa fel încât efectele sociale ale egoismului în rândul indivizilor 
dintr-un grup să fie diminuate.!5 

Este cu siguranță adevărat că religia poate stimula comportamentul 
altruist al indivizilor (deşi este la fel de capabilă să promoveze şi egoismul). 
Întrebarea este dacă religia are sau nu asupra societăţii un efect moral 
specific. Paul Bloom, un specialist în ştiinţe cognitive, a realizat vreme de 
multi ani cercetări despre modul în care religia şi credinţa religioasă 
afectează opiniile morale. Concluzia sa este că sunt puţine dovezi care să 
ateste că „religiile lumii au un efect important asupra vieţii noastre morale“. 
Studii repetate au arătat, într-adevăr, că efectele morale ale religiei, atât 
bune, cât şi rele, nu sunt nici mai puternice, nici mai puţin puternice decât 
efectele morale bune sau rele ale oricărei alte practici sociale.!€ 

Chiar dacă, de dragul argumentului, am admite că religia poate diminua 
efectele sociale ale comportamentului egoist într-un grup, acest lucru tot nu 
explică în mod adecvat cum sau de ce a evoluat, în primul rând, religia. 
Ceea ce numim „moralitate religioasă“ nu a jucat nici un rol în viata 
spirituală a popoarelor primitive. Credinţa într-un „legiuitor divin“, care 
stabileşte ce este bine şi ce este rău să facem, nu are decât 5.000 de ani; 
credința într-o răsplată cerească pentru un astfel de comportament este şi 
mai recentă. 

Zeu lumii străvechi erau numai rareori văzuți drept „morali“; ei erau 
deasupra preocupărilor mărunte ale moralității omeneşti. Zeii din 
Mesopotamia şi din Egipt erau sălbatici şi brutali; ființele umane îi 
interesau doar ca sclavi ai capriciilor lor. Zeii greci erau fiinţe mofturoase, 
vanitoase, privilegiate, care se jucau cu oamenii pentru a se distra. Iahve 
este un zeu gelos, care cere în mod frecvent sacrificarea, fără excepție, a 
oricărui bărbat, femeie sau copil care nu îl venerează doar pe el. Allah este 
o zeitate marțială care prescrie o gamă largă de pedepse draconice pentru 
cei care i se opun — în această viata şi în următoarea. Cum ar putea aceşti 
zei, care sunt în cel mai bun caz dincolo de morală, iar în cel mai rău 
imorali, să servească drept izvor de comportament moral pentru oameni? 

Ceea ce au în comun toate teoriile curent acceptate şi aparent logice 
despre originile imboldului religios este că sunt mai preocupate să 
stabilească ce face religia decât să precizeze de unde provine religia, cum a 
apărut şi de ce. În ciuda a tot ceea ce credem că ştim, dovezile ne arată că 


religia nu îi face pe oameni nici buni, nici rai. Ea nu controlează în mod 
natural comportamentul şi nici nu favorizează în mod natural cooperarea în 
societate. Nu stimulează altruismul, nici mai eficient, nici mai putin eficient 
decât orice alt mecanism social. Nu este nici mai influentă, nici mai putin 
influentă în crearea comportamentului moral. Nu determină în mod 
intrinsec cooperarea în societate. Nu avantajează un grup aflat în competiţie 
cu altul. Nu reduce în mod automat anxietatea şi nici nu îmbunătăţeşte 
succesul reproductiv. Nu promovează supraviețuirea celui mai puternic." 

Ca să-l citez pe antropologul Scott Atran, religia este „scumpă material, 
necruţător de contrafactuală şi chiar contraintuitiva. Practica religioasă este 
costisitoare din punctul de vedere al sacrificiilor materiale (fie doar şi 
timpul alocat rugăciunii), al consumului emotional (incitând frici şi 
speranțe) şi al efortului cognitiv (necesar menţinerii a două rețele de 
credinţe, una factuală şi alta contraintuitivă).“ Astfel, conchide Paul Bloom, 
„ca adaptare biologică, credinţa religioasă este un candidat improbabil“!:. 

Însă dacă acest lucru este adevărat — dacă nu există un avantaj adaptativ 
al imboldului religios şi deci nici un motiv evoluționist direct ca el să existe 
— atunci de ce a apărut religia? Ce anume a declanşat animismul strămoşilor 
noştri îndepărtați, credința lor primară că sunt suflete întrupate? Dacă 
imboldul religios al lui Adam nu este rezultatul fricilor şi nici al căutării 
unui sens, dacă nu este legat de mediu şi nici de anxietatea lui, dacă nu 
joacă un rol semnificativ în adaptare şi supravieţuire, atunci cum poate să 
fie el o trăsătură evoluționistă? 

Răspunsul, se pare, e că nu poate fi aşa ceva. Cel puţin acesta este 
consensul unei noi generaţii de savanţi, care, în ultimele decade, a început 
să aplice o abordare distinct cognitivă a problemei originilor religiei. 
Confruntati cu acest puzzle evolutionist al universalității credințelor 
supranaturale, aceşti oameni de ştiinţă au venit cu un răspuns inovator. 
Religia, spun ei, nu este o adaptare evoluționistă; religia este produsul 
secundar şi accidental al unei adaptări evoluționiste preexistente. 


CAPITOLUL III 
CHIPUL DIN COPAC 


Ziua Evei începe devreme — mult mai devreme decât ziua lui Adam. 
Înainte de răsăritul soarelui şi înainte ca pădurea să fie inundată de lumină, 
ea îşi trezeşte copiii şi îi ia cu sine în pădure să verifice capcanele pe care 
le-a pus cu o seară înainte. În timp ce copiii se caţără în copaci să culeagă 
fructe şi nuci şi să adune ouăle de păsări pe care le mai găsesc în cuiburi 
abandonate, Eva omoară prada capturată şi o adună. Apoi, familia se 
scufundă până la genunchi în râul din apropiere după crabi, moluşte şi orice 
se găseşte comestibil în apă. Ar putea avea norocul să dea peste o vietate 
moartă, cu corpul descompus şi cu carnea sfâşiată de păsările de pradă. Dar 
nu contează. Vor aduna oasele, le vor sparge şi vor scoate măduva pe care o 
vor duce înapoi în tabără. 

Eva şi copiii ei asigură, prin aceste acțiuni, cea mai mare parte din hrana 
familiei. Lui Adam îi poate lua şi o săptămână până să doboare un bizon. 
Eva poate aduce aceeaşi cantitate de hrană o dată la câteva zile. În cele din 
urmă, într-o jumătate de kilogram de nuci şi într-o jumătate de kilogram de 
carne se găseşte aceeaşi cantitate de grăsimi şi proteine, iar nucile nu 
ripostează. Strămoşii noştri paleolitici erau înainte de toate vânători, însă 
ceea ce îi menținea în viaţă erau necrofagia şi culesul — iar acestea cădeau, 
în principal, în sarcina femeilor şi a copiilor. 

Să ne închipuim acum că, înaintând cu greu spre casă, prin întunericul 
dimineţii, împreună cu copiii, Eva zăreşte deodată, cu coada ochiului, un 
chip care o priveşte dintre copaci. Înlemneşte. Muşchii i se încordează. 
Vasele de sânge i se contractă. Bătăile inimii se intetesc. Adrenalina îi 
inundă corpul. Este pregătită să atace sau să fugă. 

Apoi se uită mai bine şi îşi dă seamă că ceea ce 1 se păruse a fi un chip 
erau de fapt nişte noduri în trunchiul unui copac. Muşchi i se relaxează. 
Bătăile inimii se răresc. Răsuflă liniştită şi îşi continuă drumul prin pădure. 

Teoreticienii cognitivişti au un nume pentru ceea ce a experimentat Eva. 
Il numesc „dispozitivul hipersensibil de detecție a agenţilor“ sau HADD. 
Acesta este un proces biologic care a apărut cu mult timp în urmă, în 
trecutul nostru evolutionist, pe vremea când oamenii erau încă incovoiati şi 
acoperiţi cu păr. În termenii cei mai simpli, HADD ne ajută să detectăm 


acțiunea umană şi astfel să identificăm o cauză umană în spatele oricărui 
eveniment inexplicabil — un sunet îndepărtat din pădure, un crâmpei de 
lumină pe cer, un fir de ceaţă şerpuind pe pământ. HADD explică de ce 
atunci când auzim un zgomot în noapte, presupunem că este produs de 
cineva. 

Predispozitia noastră înnăscută de a atribui fenomenele naturale unui 
agent uman poate avea avantaje evoluționiste clare. Dacă ceea ce a văzut 
Eva nu era un copac? Dacă era un urs? Nu este de preferat să te înşeli din 
precauţie? Nu există nici o pagubă în a confunda un copac cu un prădător, 
dar, în mod sigur, există una în a confunda un prădător cu un copac. Este 
mai bine să crezi ceva greşit decât să fii mâncat. 

În exemplul de mai sus, este evident modul în care HADD ar putea 
favoriza supraviețuirea Evei. Însă un grup de oameni de ştiinţă din 
domeniul ştiinţelor cognitive, care studiază religia, susține că ceea ce a 
experimentat Eva în acea pădure întunecată este mai mult decât o reacție 
involuntară la o posibilă ameninţare. Ce a experimentat ea este baza 
credinţei noastre în Dumnezeu: adevărata origine evoluționistă a imboldului 
religios. 

Stiinta cognitivă a religiei porneşte de la o premisă simplă: Religia este, 
în primul şi în primul rând, un fenomen neurologic. Cu alte cuvinte, 
imboldul religios este în ultimă instanţă o funcţie a reacțiilor electrochimice 
complexe din creier. Fireşte că acest fapt în sine nu reprezintă o observaţie 
constrângătoare şi, în mod cert, nu diminuează şi nici nu delegitimeaza 
imboldul religios. Fiecare imbold — fără excepție — este generat de reacții 
electrochimice complexe din creier. De ce ar fi cel religios altfel? 
Cunoaşterea mecanicii neurale a imboldului religios nu subminează 
legitimitatea credinţei religioase, aşa acum nici cunoaşterea procesului 
chimic al atracției romantice nu face sentimentul mai puţin real sau obiectul 
afecțiunii noastre mai putin prețios. Aşa cum arată Michael J. Murray, unul 
dintre cei mai importanți gânditori din acest domeniu, „simplul fapt că 
avem credinţe care izvorăsc din dispozitive mentale selectate în acest scop 
prin selecţie naturală este, ca atare, complet irelevant pentru justificarea 
credințelor care izvorăsc în acest mod.“ 

Cu toate acestea, dacă este adevărat că religia este un fenomen 
neurologic, atunci ar trebui, poate, să căutăm originile imboldului religios 
acolo unde îşi are locul de fapt: în creier. 


Să ne întoarcem putin la copacul Evei. În lumina ceţoasă a primei 
dimineti, predispoziția cognitivă către formele agenţilor a convins-o pe Eva, 
fie doar şi pentru o clipa, că acel copac era un prădător. Să ne imaginăm 
însă că, mai târziu, în aceeaşi zi, ea se întoarce la copac şi, în timp ce se 
apropie tot mai mult de el, îşi dă seama, spre marea ei uimire, că trunchiul 
copacului chiar seamănă cu un chip. Acesta este momentul în care un alt 
proces cognitiv al Evei — denumit Teoria minţii (Theory of Mind) — preia 
controlul. 

Teoria minţii este o funcţie executivă a creierului, care se activează atunci 
când dobândim capacitatea de a-i vedea şi înţelege pe ceilalți oameni aşa 
cum ne vedem şi ne înțelegem pe noi înşine — ca indivizi distincti şi 
separați, care trăiesc aceleaşi emoții elementare, gândesc acelaşi fel de 
gânduri şi au aceeaşi esență ca noi. Teoria minţii nu doar că ne obligă să îi 
gândim pe ceilalți în aceiaşi termeni în care ne gândim pe noi înşine, ci ne 
şi stimulează să ne folosim pe noi înşine ca model primar al felului în care îi 
concepem pe toți ceilalți. 

Să ne gândim: dacă singura conştiinţă de care avem habar este cea 
proprie, atunci nu avem de ales, trebuie să ne luăm pe noi înşine ca model 
pentru înțelegerea universului. Percepția pe care o avem despre stările 
lăuntrice ale fiinţelor umane se bazează pe propria stare lăuntrică. 

Ceea ce este însă surprinzător în legătură cu Teoria minţii este că ea ne 
constrânge să percepem şi entitățile non-umane care prezintă trăsături 
umane, în acelaşi fel în care îi percepem pe oameni. De pildă, dacă cu mă 
întâlnesc cu o entitate bipedă care arată ca şi cum ar avea un cap şi un chip, 
voi gândi: „Această ființă se aseamănă cu mine“. Şi dacă se aseamănă cu 
mine, atunci Teoria minții mă face să gândesc că ea trebuie să fie ca mine. 
Astfel, eu atribui, în mod instinctiv, gânduri şi emoţii umane unui lucru care 
are trăsături doar aparent umane.” 

Acesta este motivul pentru care copiii se raportează la anumite jucării ca 
ŞI cum ar fi vii, ca şi cum ar avea personalitate şi voință. Dati-i unui copil o 
masinuta de jucărie. El va percepe farurile drept ochi, iar masca pentru 
radiator drept gură. În mod automat el se va juca cu ea ca şi cum ar fi 
insufletita, nu o bucată de plastic modelat. $i chiar dacă va face distincția 
între insufletit şi neînsuflețit, între viu şi neviu, el tot va atribui viata 
jucăriei. Îi va atribui caracter de agent. 

Ajungem astfel la conexiunea cognitivă care, potrivit unor teoreticieni, 
face legătura între Teoria minţii, HADD şi originile imboldului religios. 


Stim că pentru conştiinţa de sine a Evei este esențială credinţa că ea are 
un suflet şi că sufletul este separat de corp. Corpul este prezent şi tangibil; 
sufletul este invizibil şi imaterial. Să trecem peste felul în care Eva a ajuns 
la această idee. Important este că, întrucât ea crede că are un suflet separat 
de corp, Teoria minţii o determină să creadă că şi toți ceilalți au un suflet. 
Pe de altă parte, pentru că Teoria minţii o predispune pe Eva să vadă 
entitățile non-umane care prezintă trăsături umane în acelaşi fel în care îi 
vede pe oameni, ea va atribui, probabil, suflet şi anumitor lucruri 
neinsufletite. Altfel spus, dacă un copac are, ca şi Eva, un „chip“, atunci el 
trebuie să aibă, aidoma Evei, un „suflet“. 

Eva atribuie caracter de agent şi intenție copacului — în mod conştient şi 
la lumina rece a zilei, precum face un copil cu o maşină de jucărie. Îi 
atribuie copacului spirit. Poate chiar apucă un cuțit de cremene şi 
accentuează chipul din trunchi. Nu ea trasează chipul. La fel ca în cazul 
imaginilor din grote, Eva nu face decât să elibereze chipul pe care ea îl 
percepe ca fiind deja acolo. Ea transformă copacul într-un totem — adică 
într-un obiect de cult. Poate că îi va aduce ofrande. Poate că 1 se va ruga 
pentru sprijin în prinderea prăzii. Aşa se naşte religia, chiar dacă în mod 
accidental. 

Nu este vorba de o religie propriu-zisă până când credinţele Evei nu sunt 
însuşite de întreaga ei comunitate. Una este ca Eva să aibă o experienţă 
religioasă personală cu copacul, pornind de la observaţia ei singulară, şi alta 
este să îi facă şi pe ceilalți să trăiască aceeaşi experienţă. HADD şi Teoria 
minţii ar putea explica cum apar credinţele religioase specifice. Însă ele nu 
explică cum se transmite cu succes o astfel de credinţă de la un credincios 
la altul, de la o cultură la alta, de la un secol la altul. De ce anumite credințe 
religioase — precum credinţa într-un zeu care diriguieşte animalele sălbatice 
— supraviețuiesc şi se răspândesc de la o generaţie la alta, in timp ce altele 
ajung să fie abandonate şi uitate? 

Răspunsul s-ar putea să se găsească, din nou, în creier. Potrivit 
antropologului cognitivist Pascal Boyer, creierele noastre le permit numai 
anumitor credințe să se „lipească“ de el. Cercetarea sa arată ca 
probabilitatea de a absorbi, reţine şi împărtăşi o anumită idee este mai mare 
dacă ideea respectivă este uşor anormală. Dacă ea încalcă una sau două 
dintre supozitiile noaste intuitive cu privire la un lucru, atunci are o şansă 
considerabil mai mare să fie reamintită şi transmisă mai departe.‘ 


Să spunem că Eva îl duce pe Adam la copacul ei şi îi arată chipul pe care 
l-a cioplit — sau mai degrabă l-a dezvăluit — în el. Teoria minţii, în cazul 
Evei, a înzestrat copacul respectiv cu un suflet asemănător sufletului ei şi a 
deschis o conexiune spirituală cu el. Dar ca Adam să-şi însuşească 
experiența copacului pe care o are Eva şi să o răspândească printre ceilalți — 
cu alte cuvinte ca acel copac să fie memorabil şi demn de credinţa cuiva — 
el trebuie să aibă o minimă şi contraintuitiva calitate fizică sau psihologică, 
una care să încalce graniţele a ceea ce Adam înțelege prin forma de bază a 
unui copac. Altfel spus, copacul trebuie să aibă unul sau două atribute care 
contravin, într-un fel neînsemnat, categoriei ontologice a „copacului“?. 

Poate că Eva îi va spune lui Adam că acel copac nu doar că are un chip, 
ci şi că, vizitându-l într-o noapte, 1 s-a părut că vorbeşte. Prin încălcarea 
unui singur atribut natural din cele pe care Adam presupune că le are 
copacul — Vorbeşte! —, Eva face să crească probabilitatea ca Adam să isi 
amintească relatarea ei şi să o transmită mai departe, deşi el însuşi nu a 
auzit copacul vorbind. Pe de altă parte, dacă Eva exagerează prea multe 
dintre proprietățile cunoscute ale arborelui — Vorbeşte! Merge! Si poate sa 
se facă nevăzut! —, conceptul devine prea dificil de înţeles pentru Adam, 
ceea ce face ca probabilitatea ca el să creadă şi să transmită mai departe 
relatarea Evei să fie mai mică. Pentru ca experiența copacului pe care o are 
Eva să poată fi acceptată de întreaga ei comunitate, este nevoie ca Eva să 
facă o modificare nesemnificativă în natura copacului — una simplă, uşor de 
înţeles, uşor de transmis şi, mai ales, utilă. 

Această ultima idee merită subliniată. Indiferent ce modificare 
nesemnificativă i-ar aduce Eva copacului ei sacru, modificarea trebuie, mai 
presus de toate, să îl facă mai folositor decât ar fi fost în starea lui naturală. 
Un copac care devine invizibil sau care merge nu este folositor. Însă un 
copac care vorbeşte ar putea fi extrem de folositor. Le-ar putea comunica 
Evei şi semenilor ei informaţii despre lumea imaterială. Ar putea răspunde 
la întrebări, ar putea oferi informații vitale despre trecut, ar putea chiar 
profeti vutorul. 

Dacă Eva îi spune lui Adam că acel copac are capacitatea de a vorbi, 
atunci este mai probabil ca Adam să găsească folositor copacul cel anormal. 
Este mai probabil ca el însuşi să creadă. Este mai probabil să le spună 
celorlalți membri ai comunității despre copac şi este mai probabil ca 
aceştia, la rândul lor, să îl găsească folositor şi să considere că merită să 
creadă în el. Împreună, Adam şi Eva ar putea construi o întreagă mitologie 


în jurul copacului vorbitor, însoțită de ritualuri care se vor răspândi în 
grupul lor. Aceste mituri şi ritualuri vor putea apoi să se răspândească în 
alte comunităţi care vor găsi folositoare ideea unui copac vorbitor şi care, în 
consecinţă, vor adopta şi vor adapta conceptul respectiv la culturile lor 
specifice. 

Aşa se face că în secolul al V-lea î.Cr. istoricul grec Herodot scria despre 
crângul sacru de la Dodona, ai cărui arbori vorbeau cu glasuri omeneşti şi 
aveau darul profeției. Cinci sute de ani mai târziu, poemul epic persan Şah- 
Name sau Cronica Sahilor relatează despre o întâlnire care a avut loc între 
Alexandru cel Mare şi un arbore vorbitor care i-a prezis moartea prematură: 
„Nici mama, nici familia ta, nici femeile din tara ta nu îţi vor mai vedea 
chipul vreodată“, îi spune copacul tânărului cuceritor al lumii. 

Trei sute de ani mai târziu, Marco Polo scria despre întâlnirea sa în India 
cu Copacul Soarelui şi al Lunii care avea două trunchiuri, unul care vorbea 
în timpul zilei cu o voce masculină şi altul care vorbea în timpul nopţii cu o 
voce feminină. În cartea Genezei, patriarhul biblic Avraam se întâlneşte de 
două ori cu Dumnezeul său în apropierea unor arbori oraculari — o dată 
lângă Nablus, la Stejarul lui Moreh (Facerea 12:6) şi a doua oară la Hebron, 
la Stejarul lui Mamvri (Facerea 18:1). Ideea arborilor vorbitori a fost vitală 
pentru spiritualitatea celtică şi pentru cea druidică, vreme de milenii şi, într- 
o mare parte din Europa, credinţa s-a perpetuat până la adepţii de astăzi ai 
druidismului şi ai păgânismului. Până şi în Vrăjitorul din Oz există arbori 
vorbitori. Şi să nu uităm de maiestuoşii Enti din Pământul-de-Mijloc al lui 
J.R.R. Tolkien. Un concept uşor anormal, dar foarte util, care a apărut 
cândva în trecutul îndepărtat, este astfel transformat într-o credință de 
succes foarte răspândită, capabilă să pătrundă în nenumărate culturi şi 
civilizaţii, fără a-şi pierde însă esenţa originală." 

Un proces de transmitere similar trebuie să se fi petrecut şi în cazul 
Stăpânului Fiarelor. Categoriile ontologice „om“ şi „animal“ presupun nişte 
aşteptări clar conturate. Dacă încălcăm una sau două dintre ele într-un mod 
contraintuitiv, în sens minimal (de pildă, un om care comunică cu 
animalele) şi dacă facem apoi ca noua creaţie să fie utilă (de pildă, un hibrid 
om-animal care ne asigură hrana de care avem nevoie să supravietuim), 
atunci ceea ce obținem este o credință suficient de durabilă ca să evolueze 
în timp — de la originile sale de abstracţie mentală primitivă până la 
Vrăjitorul de acum 18.000 de ani, până la cartea Genezei de acum 2.500 de 


ani şi până la neopaganii din zilele noaste. Aşa a luat naştere un zeu specific 
care va rămâne activ în cultura umană vreme de milenii. 


Figurina unei zeițe de la Ballachulish, sculptată în lemn de anin, cu pietricele de cuartit în loc de 
ochi, descoperită în Inverness-shire, Scoţia (cca 600 î.Cr.). Copyright O National Museums of 
Scotland 


Aşa cum vom vedea, în istoria religiei există o anomalie aparte — un 
concept contraintuitiv în sens minimal — care le eclipseaza pe toate celelalte 
devenind, în mod indubitabil, cea mai de succes, cea mai memorabilă, cea 
mai plină de semnificație şi cea mai utilă credinţă religioasă născocită 
vreodată de fiinţele omeneşti. Acesta este conceptul „zeului-om“ — o ființă 
umană uşor modificată, care prezintă capacități fizice şi mentale 
augmentate, care poate fi invizibilă sau în toate locurile în acelaşi timp, care 


cunoaşte trecutul şi viitorul cunoscând totul. O ființă umană care este, cu 
alte cuvinte, un zeu. Însă ea trebuie să mai aştepte până într-un capitol viitor 
al cărţii noastre.” 

Deocamdată rămânem la fascinanta teorie sugerată de ştiinţa cognitivă a 
religiei, care spune că ființele umane dispun de anumite procese mentale 
dezvoltate de-a lungul a milioane de ani de evoluţie care, în circumstanţele 
potrivite, pot să conducă la atribuirea unui caracter de agent obiectelor 
neinsufletite, la înzestrarea acestora cu suflet sau spirit şi la transmiterea cu 
succes către alte culturi şi generaţii a credinţei în ele. Aceasta este o 
explicaţie convingătoare a originii imboldului religios — una care, spre 
deosebire de explicaţiile anterioare, poate fi justificată prin selecţie naturală. 

Există însă o problemă. 

Oricât ar fi de convingătoare teoria cognitivă a religiei, ea nu reuşeşte să 
răspundă la întrebarea noastră inițială: de ce crede totuşi Eva că are un 
suflet? HADD ar putea explica de ce Eva se opreşte din mers în momentul 
în care vede copacul şi de ce crede că el are un chip. Teoria minţii ar putea 
explica de ce îi atribuie copacului un suflet, şi prin aceasta un spirit 
insufletit, şi de ce îl transformă într-un obiect de venerație, pe care o poate 
răspândi apoi în comunitate. Aceste procese cognitive au capacitatea să 
fortifice şi să stimuleze sistemele de credinţe deja formate. Însă ele nu pot, 
prin ele însele, să creeze credințe. Ca Eva să facă saltul colosal de la 
detectarea unor agenți la exprimarea unei credinţe religioase este necesar ca 
ea să fie deja predispusă să gândească în acest fel. Dacă nu ar fi astfel 
predispusă, ea ar putea presupune că a întâlnit pur şi simplu un copac 
interesant şi ar merge mai departe.’ 

La urma urmei, răspunsul cognitiv standard al Evei la vederea copacului 
este că acesta e un copac. Ca să îşi schimbe percepția inițială şi obişnuită 
despre copac, Eva ar avea nevoie de o explicaţie alternativă la fel de 
plauzibilă pentru ceea ce vede. Nu există însă decât două moduri în care 
Eva ar putea considera că o explicație „supranaturală“ este la fel de 
plauzibilă precum cea naturală. Fie ar trebui ca altcineva să o constrângă să 
creadă că acel copac este mai mult decât un copac (şi de unde ar avea 
persoana respectivă o asemenea idee?), fie ar trebui ca ea însăşi să îşi 
formeze această credință pe cont propriu, pornind de la cunoaşterea 
esenţială despre sine ca suflet întrupat. În ambele cazuri însă ajungem în 
punctul din care am plecat, adică la problema pe care a văzut-o în urmă cu 
două sute de ani şi Edward Burnett Tylor: de unde vine ideea de suflet? 


Răspunsul onest este că nu ştim. Însă credinţa în suflet s-ar putea să fie 
cea dintâi credinţă a umanităţii. Într-adevăr, dacă teoria cognitivă a religiei 
este corectă, atunci credinţa în existența sufletului este ceea ce a condus la 
credința în Dumnezeu. lar aceasta înseamnă că originea imboldului religios 
nu stă în căutarea semnificației sau în frica de necunoscut. Nu se naşte din 
reacţiile noastre involuntare fata de lumea naturală. Nu este o consecință 
accidentală a funcționării complexe a creierului nostru. Este rezultatul a 
ceva mult mai primar şi mai greu de explicat — el derivă din credinţa noastră 
înnăscută, intuitivă şi total experientiala, că suntem suflete întrupate, 
indiferent ce altceva mai suntem. 

Misiunea noastră, în capitolele următoare, nu este nici să dovedim, nici 
să infirmăm existența sufletului — nu există dovezi nici pentru, nici 
împotrivă. Vrem să arătăm mai degrabă cum această credinţă universală în 
existența sufletului a condus la conceptul unei prezențe divine active şi 
participative, aflată la baza întregii creații; cum prezenţa divină a fost in 
mod gradual personalizată — 1 s-au dat nume şi istorii, a fost înzestrată cu 
trăsături şi emoţii umane, a fost reprezentată in mii de forme diferite, 
fiecare cu propria personalitate şi cu propriul tel; şi cum, după multă vreme 
şi cu mari dificultăți, aceste forme au dat naştere unei singure personalități 
divine pe care o cunoaştem astăzi drept Dumnezeu. 


PARTEA A DOUA 
DUMNEZEUL UMANIZAT 


CAPITOLUL IV 
DE LA SULITE LA PLUGURI 


Grădina Edenului îşi are sălaşul undeva în sud-estul Turciei, în 
apropierea oraşului Urfa (modernul Şanlıurfa) la câțiva kilometri de graniţa 
cu Siria. Aceasta este credinţa locuitorilor săi, cel puţin. 

Potrivit Bibliei, după ce l-a creat pe Adam, Dumnezeu a plantat o grădină 
undeva „la est“ şi l-a aşezat în ea. Apoi a făcut un râu care izvora din 
grădină, pe care l-a ramificat în patru braţe — două dintre ele fiind cunoscute 
astăzi drept Tigru şi Eufrat. Dumnezeu a făcut ca din pământ să crească 
toate speciile de copaci — de la cele care erau plăcute ochiului, la cele care 
erau bune pentru hrană — şi i-a poruncit lui Adam să mănânce orice fruct 
doreşte (mai puţin unul, desigur). Apoi a populat grădina cu toate animalele 
câmpiei şi cu toate păsările cerului, dându-i lui Adam putere asupra tuturor 
vietatilor. 

Alaturi de insotitoarea sa Eva, Adam se desfata in acest paradis, fara sa 
fie nevoit să muncească sau să lupte. Nu trebuia să sape pământul, să 
semene sau să secere — nu trebuia să muncească deloc. 

Însă când Adam şi Eva au încălcat porunca lui Dumnezeu şi au mâncat 
din pomul cunoaşterii binelui şi răului, ei au fost izgoniți din Eden, o dată 
pentru totdeauna, şi au fost obligaţi să supravieţuiască prin trudă. Pământul 
însuşi a fost blestemat. Recolta s-a uscat, la fel şi solul. Abundenta s-a 
transformat în spini şi ciulini, obligându-i pe Adam şi pe urmaşii lui să îşi 
ducă restul zilelor trudind cu sudoarea frunții, iar apoi să se întoarcă in 
pământul din care au fost plamaditi. 

Nu există, desigur, o Grădină a Edenului reală. Ca mai toate cele relatate 
în Scripturile noastre antice, povestea este menită să fie citită ca un mit. 
Miturile însă nu sunt „false“ în sensul în care înţelegem acest cuvânt astăzi. 
Semnificația unui mit nu rezidă în faptul că ar avea pretenţii de adevăr, ci în 
capacitatea de a transmite o anumită percepție despre lume. Funcţia unui 
mit nu este să explice cum stau lucrurile, ci de ce stau aşa. Evreii din 
vechime nu îşi organizau timpul în săptămâni formate din şapte zile, cu a 
şaptea zi dedicată odihnei, pentru că atât i-a luat lui Dumnezeu să creeze 
lumea. Dimpotrivă, ei susțineau că Dumnezeu a avut nevoie de şase zile să 


creeze lumea şi de încă o zi să se odihnească, pentru că asa îşi organizau ei 
timpul deja. 

Povestea Grădinii din Eden, la fel ca numeroasele naratiuni ale potopului 
din Orientul Mijlociu antic sau ca istorisirile despre zei care mor şi se 
reintorc la viata, face parte dintr-o clasă aparte de mituri ale „memoriei 
populare“. Acestea sunt mituri universale care se bazează pe memoria 
colectivă (oricât de fantastică ar fi acea memorie) a unei culturi sau societăți 
particulare, şi sunt transmise pe cale orală de la o generaţie la alta. Ele pot fi 
identificate, într-o formă sau alta, în aproape orice religie şi cultură. 

În mitul Grădinii din Eden este întipărită amintirea colectivă a unei ere 
foarte îndepărtate, în care fiinţele omeneşti nu cunoşteau truda şi lupta, in 
care nu erau nevoite să trudească zi şi noapte pe pământ. Adică o eră 
dinaintea apariției agriculturii, în care Adam şi Eva erau — într-o exprimare 
mai putin biblică — vânători-culegători. 

Aşa a ajuns oraşul antic Urfa să fie cunoscut în memoria colectivă a 
locuitorilor săi drept sălaşul Grădinii din Eden. Credincioşii precizează că, 
asemenea Edenului biblic, Urfa este adăpostit între patru râuri — printre care 
Tigrul şi Eufratul — şi este situat, aşa cum spune Biblia, „la est“ — adică la 
vest de Asiria antică. Însă principalul motiv pentru care atât de multi 
oameni din toată lumea cred că acest oraş se ridică pe ruinele Edenului nu 
are de-a face cu locul în care este amplasat Urfa, ci cu ceea ce se găseşte la 
doar 15 kilometri, la nord-est, în vârful unei coame muntoase denumită 
Göbekli Tepe sau Dealul Fund de Ceaun. Îngropate aici, chiar dedesubtul 
unei ridicături de pământ făcută de om în vârful celei mai înalte costişe, şi 
privind peste un platou arid, se află ruinele a ceea ce este aproape unanim 
recunoscut drept cel mai vechi templu religios construit vreodată — 
„Templul din Eden“, după cum l-a numit în glumă Klaus Schmidt, 
arheologul-sef al sitului. 

Templul este format din peste douăzeci de incinte mari, construite din 
mortar şi piatră. Unele dintre ele sunt circulare; altele sunt dreptunghiulare. 
Altele sunt în formă de spirală, precum galaxiile. Întregul complex al 
templului se întinde pe o suprafaţă de trei sute de metri pătraţi. În centrul 
fiecărei încăperi din piatră sunt înfipte câte două coloane megalitice 
pereche, în formă de T, care sunt înalte de aproximativ 5 metri şi cântăresc 
nu mai putin de 10 tone. Stâlpii centrali sunt gravati cu imagini ale unor 
fiare sălbatice şi creaturi ucigase: lei, leoparzi, vulturi, scorpioni, păianjeni 
ŞI şerpi — care nu se aseamănă câtuşi de putin cu animalele docile şi feerice 


descoperite în peşterile pictate din Epoca Paleolitică. Pe coloane, alături de 
aceste fiare sunt sculptate, de sus până jos, figuri geometrice cu forme 
complicate şi simboluri abstracte. Teoria dominantă este că ele reprezintă 
un gen de limbaj simbolic — un echivalent mult mai străvechi al 
hieroglifelor egiptene- cu toate că ne lipseşte cheia lor de descifrare. 


Reproducere artistică a construcţiei de la Göbekli Tepe (cca 12.500-10.000 î.Cr.) Fernando G. 
Baptista/National Geographic Creative 


Ceea ce face însă ca templul să fie cu adevărat extraordinar este faptul că 
a fost construit la sfârşitul ultimei ere glaciare, adică acum 12.000—14.000 
de ani. Este cu cel puţin 6.000 de ani mai vechi decât Stonehenge şi cu cel 
puţin 7.000 de ani mai vechi decât primele piramide egiptene. Este atât de 
vechi, încât antedatează apariţia agriculturii, ceea ce înseamnă că acest 
monument enorm, bazat pe un plan complex, a fost ridicat de vânătorii- 
culegători seminomazi din Epoca de Piatră, care erau încă îmbrăcaţi în 
blănuri de animale şi nu inventasera roata. 

Si mai uimitor este faptul că nu există nici o dovadă că acolo ar fi locuit 
vreodată cineva. Pe lângă Göbekli Tepe nu au fost descoperite locuinţe sau 
vetre. Nu există nici o sursă de apă în apropiere; cel mai apropiat pârâu cu 
apă dulce este situat la o distanţă de mai mulți kilometri. Singura explicație 
posibilă a lipsei confortului este că locul era unul sacru, destinat exclusiv 
îndeplinirii ceremoniilor religioase. 


Se crede că oamenii călătoreau din sate aflate pe o rază de mai bine de 
150 de kilometri pentru a participa la ritualurile care aveau loc acolo. Erau 
din triburi diferite şi aveau zei diferiţi. Şi totuşi acest amestec de popoare 
paleolitice disparate reuşea cumva să facă abstracție de diferente şi să se 
concentreze pe venerarea unui simbol comun — unificator. Munca 
arheologică întreprinsă la Göbekli Tepe de Schmidt şi de alţii ne dă o idee 
despre ce anume ar fi putut fi acest simbol unificator: simbolul suprem al 
spiritualității umane, născut din materia primă a proceselor noastre 
cognitive, prezent încă de la primele noastre încercări de a ne exprima 
concepția despre divin şi transmis cu succes în aproape orice religie şi 
cultură pe care le-a cunoscut vreodată lumea. Simbolul este „zeul umanizat* 
— adică zeul facut după chipul şi asemănarea noastră. El stă în centrul 
fiecăreia dintre incintele de piatră ale Templului din Eden. 

Coloanele pereche în formă de T, care domină structura templului, sunt 
mai mult decât nişte blocuri de piatră. Dacă privim cu atenție, putem 
observa că ele au sculptate — pe parti — nişte braţe. Bratele se strâng în 
partea din fata a fiecărei coloane, exact deasupra a ceea ce pare a fi o 
centură sau un sort. Unele dintre coloane par să fi fost împodobite cu 
bijuterii. Majoritatea cercetătorilor presupun că blocurile mici, care acoperă 
coloanele şi completează forma de T, reprezintă capete de oameni. Toate 
acestea sugerează că nu avem de-a face doar cu nişte coloane, ci cu figuri 
umanoide abstracte. 

Figurile nu au chip; nu sunt sculptați ochi, nas sau gură, însă aceasta nu 
s-a întâmplat pentru că le-ar fi lipsit creatorilor priceperea. Este suficient să 
ne uităm la detaliile fine ale unora dintre gravurile de animale de la Göbekli 
Tepe pentru a ne da seama că avem de-a face cu mestesugari pricepuţi — un 
leopard gravat pe una dintre feţele laterale ale unei coloane este atât de 
detaliat, încât 1 se pot vedea coastele. Nimeni nu se îndoiește ca, dacă şi-ar 
fi dorit acest lucru, constructorii templului ar fi putut sculpta coloane 
centrale în forma unor fiinţe omeneşti mult mai bine definite. Însă ei au ales 
să le reprezinte într-o formă deliberat abstractă, care sugerează că nu au vrut 
ca acele coloane să reprezinte fiinţe umane reale, ci mai degrabă fiinţe 
supreme cu formă omenească. 


Coloană în formă de T de la Göbekli Tepe, cu mâini omeneşti şi cu centură (cca 12.500-10.000 î.Cr.). 


Vincent J. Musi/ National Geographic Creative 


Nu stim dacă zeii umanizati de la Göbekli Tepe reprezintă un panteon de 
zei individualizati şi personalizați sau dacă ei sunt doar expresia unei zeități 
anonime. Răspunsul s-ar putea să se găsească în mulțimea unică de glife 
gravate pe fiecare coloană. Glifele ar putea fi o formă de identificare. Ar 
putea fi numele zeului respectiv sau o descriere a atributelor lui. Ar putea să 
nareze un mit despre zeu sau să descrie o putere anume pentru care el ar 
trebui înduplecat, aşa cum Cartea Sfinţilor catolică îi informează pe 
credincioşi căror sfinţi trebuie să le aducă rugăciuni şi în ce scop. Dacă nu 
vom reuşi să traducem glifele, s-ar putea să nu aflăm niciodată răspunsul. 

Ceea ce ştim însă este de ce coloanele de la Göbekli Tepe sunt umanoide 
si de ce diferitele triburi care se adunau acolo au folosit o formă omenească 
pentru a-şi reprezenta ideea născândă despre înfăţişarea zeilor. Nu prea 
aveau de ales. 

Aşa cum am văzut deja, noi suntem adaptati, din punct de vedere 
evolutionist, să ne transpunem propriile credinţe şi dorințe, propriile stări 
mentale şi psihologice, propriile noastre suflete, în alte ființe, indiferent 
dacă acestea sunt umane sau nu. Dispozitivul nostru hipersensibil de 
detecție a agenților (HADD) ne predispune la a percepe forme cu caracter 
de agent în fenomene naturale. Teoria minţii ne predispune în mod inerent 
să „umanizăm“ orice fenomene am întâlni. Deci cum altfel să ni-i 


închipuim pe zei dacă nu sub formă omenească? Noi înşine suntem lentila 
prin care vedem universul şi tot ceea ce se găseşte în el. Aplicăm experienţa 
noastră personală la tot ceea ce întâlnim — uman sau nu. Făcând asta, nu 
doar că umanizăm lumea; umanizăm şi zeii despre care credem că au creat- 
O. 

În secolele ce au urmat construirii templului de la Göbekli Tepe, acest 
imbold inconştient de a umaniza divinul a produs şi alte consecințe — atât 
pozitive, cât şi negative. Cu cât ne gândim mai mult la zei în termeni 
omeneşti, cu atât proiectăm mai mult asupra lor atributele noastre omeneşti. 
Valorile noastre devin valorile zeilor, trăsăturile noastre devin trăsăturile 
zeilor. În cele din urmă, facem din tărâmul zeilor o oglindă a pământului, 
iar zeii care ne împrumută personalitatea ajung să ne împrumute până şi 
politica şi birocrația. Pentru a-i cunoaşte mai bine pe zei, construim întregi 
sisteme spirituale bazate pe singurul lucru pe care îl cunoaştem cu adevărat 
— noi înşine. Pentru că noi avem nevoie de hrană, şi zeii au nevoie de hrană, 
aşa că le oferim sacrificii. Pentru că noi avem nevoie de adăpost, şi zeii au 
nevoie de adăpost, aşa că le construim temple. Zeii au nevoie de nume, aşa 
că le dăm nume. Au nevoie să aibă o personalitate, aşa că le dăm 
personalitățile noastre. Au nevoie de istorii mitice pentru a fi inradacinati în 
realitate, de ritualuri formalizate pentru a se face simtiti în lumea noastră, 
de servitori şi de îngrijitori care să le îndeplinească dorinţele (care nu sunt 
altceva decât dorinţele noastre), de reguli şi reglementări care să îi tina 
fericiţi, de rugăciuni şi pledoarii care să le abată furia. Pe scurt, ei au nevoie 
de religii. Aşa că noi le inventam. 

Însă una dintre cele mai importante consecinţe ale inclinatiei noastre de a 
umaniza divinul este, fără îndoială, ceea ce pare să fi fost un rezultat direct 
al construcției de la Göbekli Tepe — naşterea agriculturii. Datorită 
conceperii unor zei personali cu formă umană şi datorită instituționalizării 
miturilor şi ritualurilor care au însoțit acest proces, oamenii au ieşit din 
Epoca Paleolitică, au fost obligaţi să se oprească din cutreierat şi să se aşeze 
într-un loc, au găsit motivația de a modifica pământul în avantajul lor prin 
inventarea agriculturii. Simplu spus, prin transformarea zeilor din cer în 
oameni, oamenii s-au transformat în zeii de pe pământ. 


Aproape două milioane şi jumătate de ani din evoluția noastră — adică 
mai mult de 90% din existenţa noastră ca hominizi — am răscolit pământul 
după hrană. Am fost prădători, urmărindu-ne hrana în păduri şi pe câmpii, 
concurând cu fiare mult mai bine adaptate decât noi — deşi nu la fel de 


inteligente. Această experiență de vânători-culegători ne-a format şi ne-a 
definit. Ne-a mărit creierele şi ne-a edificat capacităţile cognitive, 
transformându-ne în mod gradual din brute impulsive în fiinţe înzestrate cu 
discernământ. 

Zeii noştri — aşa cum erau ei — erau zei ai vânătorii. Riturile şi ritualurile 
noastre, miturile şi legendele, sanctuarele subterane, chiar şi concepția 
noastră despre cosmos au fost alimentate de solidaritatea mistică dintre 
vânător şi vânat. Solidaritatea față de animalele pe care le omoram s-a 
extins la uneltele pe care le foloseam în acest scop: harpoanele noastre din 
os, sulitele din lemn, carligele de pescuit şi plasele tesute au ajuns să fie 
înzestrate cu o putere sacră. Încrederea în aceste arme în vederea 
supraviețuirii le-a transformat din obiecte simple în simulacre ale lumii 
spirituale. 

Vânătoarea ne-a facilitat luarea în stăpânire a teritoriului, obligându-ne să 
ne formăm o hartă mentală a lumii pe care o populam — a coamelor şi 
versanților, a văilor şi râurilor. Vânătoarea nu doar că ne-a inspirat 
imaginația creativă, ci a consolidat în conştiinţa noastră anumite valori 
sociale la care aspirăm şi astăzi: ca vânători, nevoia de mobilitate ne-a 
împiedicat să acumulăm posesiuni materiale, să tezaurizăm proprietatea şi 
să impartim societatea în avuti şi neavuti. 

Apoi, cu 10.000—12.000 de ani în urmă, am înlocuit în mod inexplicabil 
sulitele cu pluguri şi ne-am transformat din culegători în agricultori. Am 
încetat să mai căutăm hrana şi am început să o producem. În loc să vânăm 
animalele, am început să le creştem. 

Poate că vânătoarea ne-a făcut oameni, însă agricultura a schimbat o dată 
pentru totdeauna ceea ce înseamnă să fii om. Dacă vânătoarea ne-a dat 
cunoaşterea spaţiului, agricultura ne-a obligat să cunoaştem timpul, să 
sincronizăm mişcările stelelor şi ale soarelui cu ciclul agricol. Solidaritatea 
mistică pe care o aveam cu animalele cu care imparteam pământul a fost 
transferată pământului însuşi. Am încetat să ne mai rugăm pentru succes la 
vânătoare şi am început, în schimb, să ne rugăm pentru ajutor la recoltă. 
Atenţia noastră spirituală s-a mutat de la cer — asociat în mod tradițional cu 
zeități paterne, masculine — la pământ, către Zeița Mamă şi astfel am ridicat 
poziția femeilor în societate. Fertilitatea pământului a fost pusă în legătură 
cu fertilitatea femeilor, care poartă în pântecele lor misterul vieții, astfel ca 
— aşa cum a argumentat legendarul istoric al religiilor Mircea Eliade — 
munca fizică a aratului a ajuns să fie asimilată unui act sexual.? 


Procesul transformării pământului în avantajul nostru a adus cu el un set 
cu totul nou de valori şi de norme comportamentale, dar şi o colecţie nouă- 
nouta de mituri care să ne ajute să dăm un sens lumii schimbate pe care o 
populam. Cam în acea vreme a apărut pentru prima dată noțiunea de 
„divinitate sacrificată“ — divinitatea care moare şi este dezmembrată, iar din 
membrele sale se naşte creația. Să ne amintim de Pan Ku, zeul creator al 
Chinei, al cărui craniu a devenit domul cerului, al cărui sânge s-a 
transformat în râuri şi mări, ale cărui oase s-au transformat în munţi şi 
stânci; sau de zeul Osiris, care i-a învăţat pe egipteni să cultive pământul 
înainte de a fi omorât şi tăiat în bucăţi de către fratele său hain, Set, care i-a 
împrăştiat trupul de-a lungul văii fertile a Nilului. 

Aceste mitologii nu doar că se asociază mai bine cu naşterea, moartea şi 
renaşterea holdelor noastre, ci facilitează o relație mai intima cu divinul. 
Dacă se crede că holdele pe care le sădim în pământ cresc din trupul 
dezmembrat al unui zeu, atunci, în fond, când ne înfruptăm din aceste 
plante, consumăm de fapt trupul zeului — o idee care va avea o istorie 
îndelungată în practicile religioase din Orientul Mijlociu antic, inclusiv în 
ritualul creştin al euharistiet. 

Se presupune, în general, că de îndată ce ne-am apucat de agricultură am 
încetat să ne mai deplasăm. Ne-am aşezat locului şi am construit sate şi 
temple. Satele aveau nevoie de reguli şi de aceea i-am privilegiat pe unii 
dintre noi cu sarcina de a face legi şi de a le institui (de unde naşterea 
societății organizate). Templele aveau nevoie de preoți, aşa că i-am 
desemnat pe alții să reglementeze cultul şi să vorbească cu zeii în numele 
nostru (de unde naşterea religiei organizate). Diviziunea muncii a condus la 
compartimentarea societății şi la apariția avutiei şi a proprietăţii personale. 
Am trecut de la schimbul de daruri la schimbul comercial şi, în cele din 
urmă la vânzare şi cumpărare, la agonisire şi confiscare, la a avea şi a nu 
avea. 

Pe măsură ce hrana a devenit mai uşor accesibilă, populaţia a crescut. 
Adunarea unor grupuri mari în spaţiile publice a făcut ca ideile să se 
răspândească mai repede, iar tehnologiile să fie adoptate mai uşor. Arta a 
înflorit, tehnologia s-a răspândit şi s-a născut civilizația — totul ca urmare a 
deciziei de a nu mai vâna şi culege, ci de a face agricultură şi domesticire. 

Această schimbare dramatică în dezvoltarea omului a pus efectiv capăt 
Epocii Paleolitice şi a inaugurat ceea ce este cunoscut drept Revoluţia 
Neolitică. Termenul a fost propus de arheologul Vere Gordon Childe care a 


considerat că naşterea agriculturii a fost cel mai semnificativ progres din 
istoria omului (după stăpânirea focului). Majoritatea oamenilor ar fi, 
probabil, de acord cu Childe că domesticirea animalelor a fost în mod 
evident benefică pentru oameni, iar agricultura a fost în mod clar de preferat 
culesului. Agricultura trebuie să fi creat surse de hrană mai stabile de vreme 
ce nu mai era nevoie ca oamenii să urmărească vânatul pe arii întinse sau să 
cutreiere pădurile după produse alimentare comestibile. În loc să smulgă la 
întâmplare smocuri de grâu şi orz pe care să le îndese în gură, oamenii 
puteau să planteze şi să recolteze acri întregi de cereale. În loc să piardă zile 
întregi cutreierând sălbăticia în căutarea vânatului, oamenii puteau să prindă 
animalele şi să le adune in tarcuri, sacrificandu-le pentru hrană oricând 
doreau. 

Şi totuşi, cu cât aflăm mai multe despre apariția agriculturii, cu atât ne 
dăm seama că este posibil ca ea să îi fi costat pe strămoşii noştri mai mult 
decât merita. În primul rând, procesul istovitor de a petrece aproape fiecare 
oră a zilei — de la răsărit până la apus — plivind solul, arând pământul, 
strângând şi semănând semințe, irigând câmpul manual, iar apoi păzindu-l 
zi şi noapte de lăcuste şi hoţi a fost, de departe, un mai mare consumator de 
timp şi de trudă decât simpla ieşire în sălbăticie pentru a vâna animale, care, 
în vremea respectivă, se găseau încă din belşug. 

Agricultura a însemnat că acele piei umplute cu apă dulce, care trebuiau 
transportate de la izvoare îndepărtate pentru a tine comunitatea in viata, 
trebuiau acum împărțite cu răsadurile a căror sete era de nepotolit. 
Agricultura a însemnat că pădurile care ne adăposteau de stihiile naturii şi 
ne protejau de prădători au fost arse pentru a face loc câmpurilor şi 
păşunilor. Agricultura a mai însemnat şi împărțirea hranei cu animalele care 
trebuiau hrănite şi apărate, duse la păscut şi ținute curate şi sănătoase. Şi 
care a fost răsplata pentru toată această trudă şi sacrificiu de sine? În mod 
surprinzător, răsplata a fost mai puțină hrană, nicidecum mai multă.” 

Studiile au arătat că revoluția agricolă a determinat micşorarea 
consumului de vitamine şi minerale. Şi proteinele au ajuns să fie substantial 
diminuate. Doar câteva tipuri de cereale se pretau agriculturii primitive şi 
chiar mai puţine specii de animale erau potrivite pentru domesticire. 
Vânătorul supravietuia consumând zeci de specii de animale şi plante. Daca 
una dintre ele se rărea, el putea pur şi simplu să se concentreze pe alta. 

Agricultorul însă se baza pe o varietate scăzută de plante şi animale 
domesticite. Dacă era secetă sau dacă una dintre culturile sale de grâu sau 


de orz nu rodea, el şi semenii lui sufereau de foame şi mureau. Dacă vreuna 
dintre oile, caprele sau păsările sale se îmbolnăvea, întreaga turmă putea să 
dispară, iar el şi semenii lui sufereau de foame şi mureau. Confruntat cu o 
criză urgentă, vânătorul putea pur şi simplu să îşi strângă lucrurile şi să 
urmărească sursa de hrană indiferent unde l-ar fi dus aceasta. Agricultorul 
nu avea de ales. El trebuia să rămână şi să piară împreună cu toate 
investițiile sale. 

Nu este deloc de mirare că în societățile agricole cele mai vechi, cel putin 
unul din trei copii murea înainte să împlinească douăzeci de ani. Aşa cum 
observă istoricul israelian Yuval Harari, corpul lui Homo sapiens era 
adaptat să fugărească prada, nu să plivească pământul şi să are câmpul. 
Analiza scheletelor oamenilor din vechime ne arată că tranziția la 
agricultură a fost brutală. Agricultorii erau mai predispuşi la anemii şi la 
deficiențe de vitamine decât vânătorii. Sufereau de mai multe boli 
infecțioase şi mureau mai tineri. Aveau dinții mai cariati şi mai multe oase 
rupte. Sufereau din cauza a numeroase afecțiuni precum dislocările de disc, 
artritele şi herniile. De fapt, scheletele dezgropate în şi aproape de Orientul 
Mijlociu antic arată că în primele mii de ani ale Revoluţiei Neolitice 
oamenii au pierdut în medie 15 centimetri în înălțime din cauza dietei 
inadecvate. În lumina tuturor acestor lucruri, tranziţia de la vânătoare la 
agricultură pare să fi fost nu doar un pariu ratat din partea umanităţii; ci a 
fost, în cuvintele lui Harari, „cea mai mare păcăleală din istorie“*. 

Date fiind consumul de timp, energia şi resursele necesare pentru 
agricultură, cum se explică renunţarea la vânătoare în favoarea realităţii 
necruțătoare a vieţii agricole? Childe este de părere că schimbările climatice 
bruste care au avut loc la sfârşitul ultimei ere glaciare, adică acum 11.700 
de ani, i-au împins pe oameni să dezvolte surse alternative de hrană. Pe 
măsură ce pământul s-a încălzit, iar ghețarii s-au retras, presiunile climatice 
au obligat populaţiile umane să se retragă în puţinele zone geografice 
favorabile, în care au încercat să colecteze şi să planteze anumite varietăți 
de cereale şi legume. 

Cu toate acestea, studii ulterioare ale modelelor meteorologice din 
Antichitate au demonstrat că schimbările climatice declanşate la sfârşitul 
ultimei ere glaciare s-au produs mult prea lent pentru a provoca genul de 
migrație în masă pe care şi l-a imaginat Childe. El are dreptate că 
schimbarea climatică se poate să fi permis apariția agriculturii şi a 
domesticirii animalelor. Însă nu le-a cauzat. 


Alții au argumentat că apariția agriculturii a fost rezultatul presiunilor 
asupra populațiilor umane din regiuni nefertile sau că vânătoarea excesivă a 
condus la o creştere abruptă a extinctiei în rândul animalelor, determinându- 
1 pe oamenii din vechime să găsească surse alternative de hrană. 
Descoperirile arheologice nu sprijină însă nici una din aceste ipoteze. Se 
pare că nu există nici o dovadă care să sprijine teoria extinctiei, iar primele 
exemple de activităţi agricole au apărut în regiuni bogate în resurse precum 
Semiluna Fertilă — semicercul de pământ roditor şi bogat care se iveste in 
valea inferioară a Nilului în Egipt, ocoleşte Levantul si sudul Turciei şi se 
afundă în Irak şi în vestul Iranului.® 

Problema cu cele mai multe dintre aceste teorii este că se bazează pe o 
supozitie larg împărtăşită, aceea că la început a fost agricultura şi abia apoi 
— ca rezultat al ei — au apărut aşezările permanente. Presupunem că 
strămoşii noştri şi-au încheiat viata nomadă pentru că au început să planteze 
seminţe, ceea ce înseamnă că nu au avut de ales şi au fost nevoiți să se 
stabilească undeva pentru a avea grijă de ele. Însă descoperirile de la 
Göbekli Tepe şi de la alte situri antice din Levant au răsturnat complet 
această idee. Acum ştim că la început au fost aşezările permanente şi abia 
apoi — la multi ani distanță — a apărut agricultura. Trăiam in sate cu 
populaţii în plină expansiune, construiam temple gigantice, cream opere de 
artă şi distribuiam tehnologia cu secole înainte de a ne veni ideea să ne 
creştem singuri hrana. 

Dar dacă domesticirea plantelor şi a animalelor nu a fost rezultatul unor 
schimbări bruşte de mediu sau al unei extinctii în masă sau al unei creşteri 
abrupte a populației, atunci ce anume a determinat tranziția de la vânătoare 
la agricultură? Descoperirile de la Göbekli Tepe şi de la alte situri de cult 
din Orientul Mijlociu antic sugerează că naşterea religiei organizate a fost 
cauza. 

Construirea unui templu de dimensiunile şi întinderea celui de la Göbekli 
Tepe trebuie să fi durat multi ani şi să fi necesitat o forţă de lucru colosală — 
săpători şi cărăuşi, zidari şi meşteşugari care să ducă munca la bun sfârşit. 
Aceşti lucrători trebuie să fi avut nevoie de o sursă permanentă de hrană pe 
durata proiectului. Vânătoarea în zonele din apropiere a zimbrilor şi 
gazelelor, a mistretilor şi căprioarelor roşii nu avea cum să fie de ajuns 
pentru a-i hrăni. Oamenii au început să cultive treptat ierburi indigene, care 
creşteau pretutindeni în regiune pentru a susține aprovizionarea cu alimente 
a lucrătorilor. Poate că acest lucru a anticipat semănatul şi strânsul recoltei. 


Poate că oamenii au decis să prindă animalele în număr mare şi să le 
închidă în tarcuri pentru a le putea sacrifica uşor. Aşa se pare că s-a ajuns la 
creşterea oilor, porcilor, caprelor şi vacilor — toate acestea fiind, după cum o 
arată descoperirile arheologice, domesticite pentru prima dată în Turcia în 
apropiere de Göbekli Tepe, cam în aceeaşi perioadă în care s-a construit 
templul.” 

Se poate ca activitatea fizică de construire a templului să fi necesitat 
cultivarea plantelor şi domesticirea animalelor pentru a-i hrăni pe 
muncitorii şi pe închinătorii adunaţi acolo. Însă pentru a ocupa permanent 
pământul, pentru a-l forma şi a-l modifica, pentru a supune animalele 
voinței proprii şi pentru a le altera modul în care ele se nasc, se 
împerechează şi cresc, pentru a crea medii artificiale care să imite lumea 
naturală trebuie să fi fost nevoie de un salt psihologic uriaş în felul în care 
era concepută relația dintre oameni şi animale, dintre oameni şi pământ. 
Trebuie să fi fost nevoie nu doar de o revoluție tehnologică, ci şi de o 
revoluţie a felului în care oamenii gândeau condiția umană — o „revoluție a 
simbolurilor“, dacă este să împrumutăm o expresie a arheologului francez 
Jacques Cauvin. Pentru strămoşii noştri din Paleolitic, revoluţia a venit sub 
forma unui sistem religios institutionalizat dominat de credinţa în zei 
umanizati.® 

Să îi concepem pe zei într-o forma umană, să pretindem că avem aceleaşi 
calități fizice şi psihice precum zeii înseamnă, în fond, să considerăm că 
umanitatea este distinctă de restul lumii naturale. Pentru prima dată în 
evoluția noastră, am început atunci să ne vedem pe noi înşine nu ca parte a 
universului, ci ca centru al său. Viziunea animista despre lume, care lega 
sufletul şi spiritul de lumea naturală, dispare. Dacă nu mai eram legaţi în 
esenţa noastră de animale şi de pământ, atunci de ce să nu le exploatăm? De 
ce să nu intervenim în natură, să o dominăm, să o domesticim şi să o 
transformăm în beneficiul nostru? 

S-ar putea ca această construcție de la Göbekli Tepe să nu fi inaugurat 
doar Epoca Neolitică. Este foarte probabil ca ea să fi inițiat o concepție cu 
totul nouă despre umanitate. Ea a aşezat fiinţele omeneşti în centrul 
planului spiritual, ridicându-le deasupra tuturor celorlalte ființe vii — stăpâni 
ai naturii, zei ai pământului. Ceea ce a urmat în Mesopotamia şi Egipt, în 
Europa şi Grecia, în Iran şi India, în China şi chiar mai departe după această 
schimbare tectonică de la animismul primitiv la religia organizată a fost 
crearea unor panteonuri întregi de zei individualizati şi umanizati, fiecare 


înzestrat cu cate un atribut uman. Iar totul a culminat cu alegerea câte unui 
zeu unic pentru fiecare trăsătură bună sau rea pe care o aveam. 

Astfel, ceea ce a început ca un impuls cognitiv inconştient de a modela 
divinul după chipul şi asemănarea noastră — adică de a-i atribui un suflet — a 
devenit treptat, de-a lungul a zece mii de ani de dezvoltare spirituală, un 
efort conştient de a face ca zeii să fie cât mai umani — până când, într-un 
final, Dumnezeu a devenit la propriu om. 


CAPITOLUL V 
CEI ÎNALȚI 


„Pe când munceau din greu şi cărau poveri, săpau canale şi curatau albii, 
secau mlaștini si arau pământul în locul oamenilor, zeii gemeau şi 
bombăneau printre movilele de pământ. Truda era grea, iar suferința mare. 
Aşa ca au dat foc uneltelor şi lopetilor. Şi au pornit cu toţii către poarta 
marelui zeu Enlil, sfătuitorul tuturor zeilor. 

«Trebuie să ne oprim din săpat», au strigat ei. «Sarcina este necumpătată. 
Ne omoară! Munca este grea, iar suferința prea mare!» 

Enlil a vorbit cu Mami, moasa zeilor. «Tu eşti zeița naşterii», a spus el. 
«Creează un muritor care să poarte jugul. Fă-i pe oameni ca să facă munca 
zeilor.» 

Aşa că Mami, cu ajutorul zeului înțelept Enki, a frământat tarana cu 
sânge şi a creat şapte bărbaţi şi şapte femei. Le-a dat sape şi lopeti şi 1-a 
dus, doi câte doi, pe pământ, să-i scape pe zei de trudă. 

Şase sute şase ani au trecut, pământul s-a mărit, iar numărul oamenilor a 
sporit peste măsură. Zarva lor era precum mugetul taurilor, iar zeii au ajuns 
să se sature de zgomot. 

«Zarva oamenilor e prea mare», a izbucnit Enlil. «Nu pot să dorm.» 

Sfatul zeilor s-a adunat şi toți au hotărât să pornească un mare potop care 
să şteargă neamul omenesc de pe fata pământului, ca zeii să scape, in 
sfârşit, de gălăgie. 

În vremea aceea, se afla pe pământ un bărbat pios, pe nume Atrahasis, 
care asculta de zeul lui, Enki. Vorbea cu Enki, iar Enki vorbea cu el. 

Într-un vis, Enki a venit la Atrahasis şi şi-a făcut vocea auzită. «Desfă-ţi 
casa şi fă o corabie», l-a avertizat înțeleptul zeu Enki. «Lasă tot ce ai şi adu 
în corabie sămânţa tuturor vietatilor. Trasează un model rotund de corabie. 
Fă ca lungimea şi lăţimea ei să fie egale. Fă-i punți sus şi fă-i punți jos.» 

Aşa că Atrahasis a construit corabia şi a încărcat-o cu sămânţa tuturor 
vietatilor. Au urcat în ea familia si cunoscuții lui. Au urcat păsările cerului. 
Au urcat vitele şi vietatile câmpului, animalele de stepă. Două câte două au 
urcat ele în corabie. Apoi, închizând uşa, a urcat şi Atrahasis. 

Când s-a luminat de ziuă, un nor negru s-a ridicat din abisul cerului. 
Lumina s-a preschimbat în beznă. Furtuna s-a stârnit asemenea unei ostiri in 


luptă. Anzu, zeul furtunii — vulturul cu cap de leu — a sfâşiat cerul cu 
ghearele. 

Apoi a venit potopul. Vântul urla cu țipăt de măgar sălbatic. Întunericul 
era atotcuprinzător; nu se vedea crâmpei de soare. Nu se vedea om cum om, 
iar pământul nu se mai deosebea de cer. Până şi zeilor li s-a făcut frică de 
noianul apelor şi s-au retras în ceruri, asemenea unor câini laşi care se 
ghemuiesc după un zid. 

Timp de şapte zile şi şapte nopți au dat năvală noianul, furtuna şi potopul. 
Furtuna a acoperit pământul. Hoiturile au acoperit apa ca libelulele. În cea 
de a şaptea zi vijelia, care se zbătuse ca o femeie în durerile facerii, s-a 
potolit. Marea s-a liniştit, iar pământul a devenit neted ca un acoperiş. 

Corabia s-a oprit în vârful Muntelui Nimuş, iar Atrahasis a tresărit. A dat 
drumul unui porumbel, însă porumbelul s-a întors pentru că nu a găsit nici o 
ramură pe care să poposească. Apoi a dat drumul unei rândunici, însă 
rândunica s-a întors pentru că nu a găsit nici o ramură pe care să 
poposească. Apoi a dat drumul unui corb. Corbul nu s-a mai întors. Aşa că 
Atrahasis cu familia şi cunoscutii săi, cu păsările cerului, cu vitele şi 
vietatile sălbatice ale ținutului şi cu animalele stepei au coborât din corabie. 
Acolo, Atrahasis i-a adus lui Enki, zeul lui, o jertfă de mulţumire. 

Însă Enlil, simțind mirosul sacrificiului şi văzând corabia, s-a înfuriat. 
Încă o dată, el a adunat sfatul zeilor: «Noi toţi ne-am legat printr-un 
jurământ. Nu trebuia să scape nici o vieţuitoare. Cum de-a putut un om să 
supraviețuiască acestei nenorociri?» 

Enki înțeleptul a vorbit: «Eu am făcut-o, pentru a vă înfrunta! M-am 
încredinţat că viata va dăinui.» 

Zeu au fost umiliti de cuvintele lui Enki. Au plâns şi au regretat. Mami, 
moaşa zeilor, a strigat: «Cum am putut vorbi cu atâta răutate în Sfatul 
zeilor? Eu însămi i-am zămislit; aceşti oameni sunt ai mei.» 

Astfel, Enlil şi Enki au ajuns la un compromis. «În loc să aducem 
potopul, mai bine să lăsăm leul să-i împuţineze pe oameni. În loc să aducem 
potopul, mai bine să lăsăm lupul să-i imputineze pe oameni. In loc să 
aducem potopul, mai bine să lăsăm foametea să uşureze pământul. Să lăsăm 
războiul şi ciuma să se năpustească asupra lor.» 

După înfăptuirea compromisului divin, Enki a coborât la corabie şi 1-a 
luat pe Atrahasis şi pe soția lui de mână. Apoi le-a atins fruntile şi a rostit: 

«De acum înainte, acest bărbat şi această femeie vor fi asemenea nouă, 
zeilor»! 


Dacă epopeea sumeriană antică a lui Atrahasis şi a potopului, alcătuită 
acum mai bine de 4.000 de ani, ne sună familiar, atunci aşa şi trebuie. 
Istorisirile despre potopuri care aduc sfârşitul lumii şi distrug întreaga 
omenire, cu excepţia câtorva norocosi, fac parte dintre cele mai vechi şi mai 
răspândite mituri din istoria umanităţii. În anumite feluri, acest mit este 
chintesenta „memoriei populare“ — fiind, în opinia multor savanţi, bazat pe 
o inundație catastrofică reală, care s-a produs cândva în trecutul îndepărtat. 
Variatiuni indigene ale epopeii potopului se pot găsi în Egipt, în Babilon, în 
Grecia, în India, în Europa, în Asia de Est, în America de Nord şi de Sud şi 
în Australia. Cauzele potopului diferă în funcție de cine relatează epopeea. 
Sunt scenarii diverse, zei diferiți şi finaluri diferite — fiecare reflectând, prin 
rescrierea poveştii, cultura specifică şi religia povestitorului. 

Eroul Atrahasis este cunoscut sub multe nume. În Epopeea lui Ghilgameş 
din Babilonul secolului al XII-lea î.Cr., el este numit Utnapiştim. În 
Babyloniaka grecului Berossus, compusă în secolul al III-lea î.Cr., numele 
său este Xisuthros, iar zeul sumerian Enki este înlocuit cu zeul grec Cronos. 
În Biblie, Atrahasis este numit Noe, iar Enki devine zeul ebraic Iahve. În 
Coran, îi avem pe Nuh şi Allah. 

Indiferent însă de scenariu, cauză, erou sau zeu, se poate stabili că 
majoritatea acestor naratiuni ale potopului au o singură sursă, şi anume cea 
compusă în întâia limbă scrisă a primu mari civilizații umane: Sumerul. 

Revoluţia agricolă declanşată în jurul anilor 10.000 î.Cr. s-a extins rapid 
în toată Semiluna Fertilă, atingând apogeul în câmpiile aluvionare ale 
Mesopotamiei. Întinsă între râurile legendare ale creaţiei — Tigru si Eufrat —, 
în Irakul şi Siria zilelor noastre, Mesopotamia (care în greacă înseamnă 
„aflat între două râuri“) se bucura de o climă temperată şi de inundaţii 
periodice care creau un mediu bogat în minerale, foarte potrivit pentru 
culturi agricole. 

Încă din anii 9.000 î.Cr. existau în regiune arii agricole întinse care nu 
necesitau irigații, mai ales în sud, unde erau satele pescăreşti ce se 
aglomerau la întâlnirea celor două mari râuri, în dreptul gurii de vărsare în 
Golful Persic. În anii 7.000 î.Cr., cele mai multe specii comune de animale 
si plante fuseseră deja domesticite, cu excepția cailor şi cămilelor. 
Următorii două mii de ani au fost martorii unei mari expansiuni agricole, 
care s-a întins la vest până în Egipt şi la est până pe platoul iranian. Micile 
aglomerări de sate pescăreşti şi agricole au început să se unească formând 
primele proto-oraşe. Între anii 7.000 şi 6.500 î.Cr., la Çatalhöyük, în sudul 


Anatoliei, a existat o aşezare agricolă de mari dimensiuni, formată din 
aproximativ o mie de gospodării care convietuiau şi care se remarcă prin 
altarele lor migălos pictate, închinate unei zeițe a fertilităţii. În jurul anilor 
6.000 î.Cr., Mesopotamia a asistat la apariția culturii Halaf, avansată în 
prelucrarea lutului. Aproximativ o mie de ani mai târziu, Halaf a cedat 
întâietatea culturală din regiune culturii Ubaid, care a pătruns adânc şi s-a 
răspândit în sudul Mesopotamiei, ajungând până în dreptul statelor moderne 
Bahrein şi Oman. 

Nu zeii, ci cultura Ubaid a fost cea care — cândva in jurul anilor 5.000 
î.Cr. — a secat mlaştinile şi a săpat canale în jurul Tigrului şi Eufratului, 
instituind astfel primul sistem de irigații din lume. Nimeni nu ştie precis 
când au început să fie cunoscuţi locuitorii Mesopotamiei de sud drept 
sumerieni Şi nici dacă sumerieni şi ubaizii erau înrudiți în vreun fel. 
Cuvântul Sumer este, de fapt, de origine akkadiană — o limbă semitică a 
cărei vorbire era larg răspândită în Mesopotamia. Termenul înseamnă 
„pământul regilor civilizaţi““. Sumerienii se numeau pe ei înşişi „poporul 
capetelor negre“. Însă indiferent de unde au venit şi cum au apărut, 
sumerienii şi-au consolidat în anii 4.500 î.Cr. dominaţia în Mesopotamia, 
prin crearea a ceea ce este considerat astăzi drept primul mare oraş al lumii 
— Uruk. 

Din capitala Uruk, sumerienii au creat cea mai avansată civilizație pe 
care o cunoscuse vreodată lumea. Au inventat roata şi barca cu pânze. Au 
extins canalele de irigație la o scară uriaşă, pentru a permite cultivarea 
pământului pe tot timpul anului, . Agricultura extensivă 1-a scăpat pe 
sumerieni de cele mai împovărătoare munci ale vieţii agricole, ceea ce a dus 
la înflorirea culturii şi a religiei, la crearea de capodopere artistice şi 
arhitecturale, la alcătuirea unor mitologii complexe, precum epopeea lui 
Atrahasis, dar şi la cea mai revoluţionară invenție dintre toate — scrisul. 

Scrisul schimbă totul. Dezvoltarea sa trasează linia de demarcaţie între 
preistorie şi istorie. Motivul principal pentru care Mesopotamia este 
cunoscută drept „leagănul civilizaţiei“ este că, la un moment dat, în cel de- 
al patrulea mileniu î.Cr., sumerienii au început să preseze nişte penite 
boante din stuf în cărămida udă, pentru a trasa nişte linii curbe distinctive, 
cunoscute astăzi drept scriere cuneiformă — o scriere care, pentru prima dată 
în istorie, le-a oferit oamenilor posibilitatea de a-şi consemna cele mai 
abstracte gânduri.? 


Nu a trecut mult şi scrierea cuneiformă sumeriană a fost adoptată şi de 
alte limbi mesopotamiene, precum akkadiana, cu cele două dialecte ale sale, 
cel babilonian, din sud, care a devenit limba scrierilor literare şi a 
inscripţiilor, şi cel asirian, din nord, care era folosit mai ales în documente 
economice şi politice, însă dispărut după prăbuşirea Imperiului Asirian în 
secolul al VII-lea î.Cr. Limba akkadiană a supraviețuit vreme de trei milenii 
în Orientul Mijlociu într-o formă orală, dar a fost înlocuită complet de 
aramaică în secolul I î.Cr.5 

Mulțumită scrierii cuneiforme, avem acum un tezaur întreg de arhive şi 
documente, de liste regale şi cronici ale marilor oraşe şi dinastii, de scrisori 
private care pun în lumină viata societății, precum şi documente 
administrative care prezintă mecanismele de funcționare ale statului antic. 
Avem registre ale templelor, care detaliază diversele culte mesopotamiene. 
Si cel mai spectaculos, avem o veritabilă bibliotecă de mituri şi legende 
uimitoare, de neuitat, care ne oferă un acces aproape neîngrădit la ceea ce 
este — fără discuţie — cel mai vechi şi mai influent sistem religios complex 
din câte au existat vreodată. 

Sumerienii nu au fost singura civilizație neolitică cu o religie sofisticată; 
probabil că nu au fost nici măcar primii. Ei au fost însă primii care au scris 
despre ea, iar acest lucru a contat cel mai mult, nu doar pentru că a făcut 
posibilă răspândirea acestor idei religioase în toată regiunea, ci pentru că — 
odată cu inventarea scrisului — imboldul de a umaniza divinul, un imbold 
adânc înrădăcinat în procesele noastre cognitive şi exprimat într-o formă 
crudă la Göbekli Tepe, s-a concretizat. Faptul de a scrie despre zei, de a 
trebui să descrii în cuvinte felul de a fi al zeilor nu doar că a transformat 
modul în care erau văzuţi zeii; a făcut ca dorinţa noastră inconştientă de a-i 
concepe pe zei după chipul şi asemănarea noastră să devină conştientă şi 
explicită. Aceasta pentru că, atunci când scriem despre zei, când îi plasăm 
într-o narațiune mitică la începutul creației sau în mijlocul dezbaterii despre 
un potop apocaliptic, nu ne putem abtine să ne imaginăm că zeii gândesc şi 
acționează aşa cum noi înşine am gândi şi am acţiona. Noi sădim în ei 
propriile însuşiri şi emoţii; le conferim voinţa şi motivațiile noastre. 

Chiar cuvintele pe care le alegem pentru a-i descrie pe zei influenţează 
modul în care înţelegem natura lor, personalitatea şi chiar forma fizică pe 
care o au. De exemplu, în sumeriană cuvântul echivalent pentru „zeu“ este 
ilu care înseamnă „persoană înaltă“, ceea ce a influențat modul în care zeii 
erau mereu infatisati în scrierile sumeriene — fiinţe înalte, care aveau trupuri 


omeneşti, purtau haine omeneşti, exprimau emoții omeneşti şi trădau 
personalități omeneşti. Zeii sumerieni se năşteau din mame care îi alăptau 
când erau mici. Aveau taţi cu care intrau în conflict când creşteau. Se 
îndrăgosteau şi se căsătoreau. Făceau sex şi procreau. Trăiau în case alături 
de familiile lor şi aveau rude cu care formau gigantice clanuri celeste. 
Mâncau, beau şi se plângeau de muncă. Se certau şi se luptau unii cu alții. 
Ocazional, fiind răniți, mai şi mureau. Erau, în sensul cel mai propriu, 
umani. 

După cum demonstrează răspândirea pe scară largă a epopeii lui 
Atrahasis, miturile germinate pe pământul dintre cele două râuri au rodit 
repede mladite in Europa şi Africa de Nord. Au inmugurit în Munţii Caucaz 
şi peste Marea Egee. Au înflorit în sistemele religioase din Egipt şi Grecia, 
din India şi din Persia. Au ajuns la maturitatea deplină în paginile Bibliei şi 
ale Coranului, în care cuvântul sumerian i/u a fost transcris ca Elohim în 
ebraică şi ca Allah în arabă. Astfel, pretutindeni unde s-au răspândit miturile 
mesopotamienilor, s-a răspândit şi percepția mesopotamiană despre zei ca 


„persoane înalte“. 


Mesopotamienii erau politeişti, ceea ce înseamnă că venerau mai multi 
zei în acelaşi timp. Panteonul mesopotamian conținea peste trei mii de 
zeități. Între acestea se număra Aya, zeiţa luminii şi soția lui Samas, zeul 
soarelui; Damu, tămăduitorul şi Girra, zeul focului şi al prelucrării 
metalelor; Sin, puternicul zeu al lunii; Enki, înțeleptul, care împreună cu 
Enlil, „poruncitorul destinelor“ şi cu An (sau Anu), zeul cerului, formau 
treimea celor mai importante zeități din panteonul mesopotamian timpuriu. 
Erau atât de mulți zei în Mesopotamia, încât scribii antici erau nevoiți să 
alcătuiască liste complexe „de zei“ pentru a le tine socoteala.” 

Când au inventat mesopotamienii toate aceste zeități este greu de spus. 
Călătoria spirituală pe care a făcut-o omenirea timp de 9.000 de ani, de la 
coloanele umanoide fără chip de la Göbekli Tepe până la zeitățile 
personificate şi vibrante ale Mesopotamiei, este umbrită de lipsa dovezilor 
materiale. Cu toate acestea, o serie remarcabilă de dovezi descoperite la 
Ierihon — unul dintre cele mai vechi oraşe ale lumii şi precursorul marilor 
oraşe-stat din Mesopotamia —, au aruncat o anumită lumină asupra acestei 
etape intermediare din spiritualitatea umană. 

În 1953, pe când supraveghea unele săpături la Tell es-Sultan — undeva în 
vecinătatea oraşului antic Ierihon — celebrul arheolog britanic Dame 
Kathleen Kenyon a descoperit calota netedă a ceea ce părea a fi un craniu 


omenesc intact, ivindu-se din situl unde săpa. Când a exhumat craniul, ea a 
fost uimită să descopere că era îmbrăcat în ipsos. Trăsăturile faciale 
fuseseră atât de bine reconstituite în lut, încât părea viu. În interiorul 
orbitelor oculare goale erau două cochilii deschise la culoare, sidefii. 
Craniul fusese separat de restul corpului şi fusese reînhumat dedesubtul 
unei locuinţe private. Continuarea săpăturilor a scos la iveală încă şase 
cranii asemănătoare, toate îngropate sub aceeaşi casă şi datând din anii 
8.000—6.000 î.Cr. 

După descoperirea făcută de Keynon la Ierihon, au urmat şi alte 
descoperiri similare de cranii îngropate sub podele sau vetre, sub paturi sau 
platforme, în locuinţe private şi răspândite pe arii largi, de la ‘Ain Ghazal în 
Iordania până la Tell Ramad şi Byblos, în Siria, şi Çatalhöyük, în Turcia. 
Craniile erau adesea înconjurate de bijuterii şi arme atent aranjate — grupate 
fie într-un cerc strâns şi orientate spre interior, fie orientate spre exterior, 
dar într-o singură direcție.’ 

Stim că popoarele neolitice considerau capul (de fapt creierul) drept 
sediu al sufletului, motiv pentru care adunau şi conservau frecvent cranii 
umane. Însă prezenţa acestor depozite mari de cranii îngropate sub case, în 
ceea ce par a fi, ca intenţie şi scopuri, nişte altare private, pare să indice 
apariția, în zorii Erei Neolitice, a manismului — o credinţă care este numită 
popular şi „cultul strămoşilor“. 

Aşa cum am văzut deja, venerarea strămoşilor poate fi urmărită până în 
Epoca Paleolitică şi este rezultatul credinţei animiste că sufletele morților 
continuă să existe în lume ca spirite. Însă, odată cu naşterea agriculturii, 
cultul strămoşilor devine mai complex şi mai pronunţat. Pământul în care 
sunt îngropați morții este acum solul pe care se bazează subzistenta noastră. 
Devine, prin urmare, logic ca eforturile spirituale să se concentreze asupra 
celor morți de curând, în speranţa că aceştia vor interveni pe lângă forţele 
naturii în favoarea celor vii, ajutând la ocrotirea recoltei sau la menţinerea 
sănătății şi a viabilitatii turmelor de animale. Pe măsură ce trece timpul 
însă, unii dintre aceşti strămoşi sunt transformați în zeități — mai potrivite 
pentru a interveni pe lângă forțele naturii decât oamenii —, iar într-un târziu, 
omul intermediar, aşa cum era el înţeles în vechime, este eliminat complet, 
fiind divinizate în locul lui chiar forțele naturii. 


Craniu uman acoperit în ipsos, descoperit la Ierihon. Jononmac46 / CC-BY-SA-3.0 / Wikimedia 

Această teorie se sprijină pe faptul că multi dintre zeii mesopotamieni şi- 
au început existenţa ca o divinizare a elementelor naturale. An era atât zeul 
cerului, cât si cerul însuşi. Samas era atât zeul soarelui, cât si soarele 
însuşi. Poate că motivul pentru care mesopotamienii 1-au personalizat pe zei 
şi i-au transformat treptat într-un panteon de zeități individuale, fiecare cu 
sfera sa proprie de influenţă — fie ea terestră, culturală sau cosmică — şi 
fiecare cu o funcție specifică în viata închinătorilor lor, a fost reprezentat, 
cel putin in parte, de nevoia de a stăpâni mai bine forţele naturale, de a la 
controla şi de a le influenţa. De aici până la naşterea „persoanelor înalte“ s- 
a ajuns când 1 s-a dat fiecărui zeu o personalitate anume, un set de trăsături 
umane şi o formă distinctă. 

Majoritatea zeilor importanți ai Mesopotamiei erau legați de câte un oraş- 
stat: Enlil stătea în oraşul Nippur, Sin în oraşul Ur, Inanna în Uruk etc. Si, 
deşi fiecare oraş-stat avea propriul templu, acesta nu era atât un loc de 
închinare, cât era reşedinţa terestră a zeilor. Fiecare templu era gândit — la 
propriu — ca o a doua casă a zeului, adică un fel de casă de vacanţă, 
înzestrată cu grădini, pereți, uşi şi garduri, în care zeii se puteau muta din 
resedintele lor celeste şi trăi împreună cu oamenii pe pământ. Templele erau 
construite, de obicei, sub forma unor structuri în trepte, numite zigurate — 
nişte turnuri piramidale rectangulare, construite din blocuri de argilă arsă, 
care reprezintă emblema arhitecturii mesopotamiene. Însă, spre deosebire 
de piramidele egiptene de mai târziu, templele mesopotamiene erau 
structuri solide, pline, stratificate în etaje tot mai înguste, asemenea unor 


scări pe care zeii se puteau deplasa în sus şi în jos, între cer şi pământ. lar în 
vârf aveau o mică încăpere în care zeii se puteau odihni.7 

Apariţia unui zeu într-o astfel de încăpere era marcată prin prezenţa unui 
idol sculptat după chipul şi asemănarea zeului. Folosirea idolilor nu a fost o 
invenție mesopotamiană. Ca în cazul cultului strămoşilor, sculptarea idolilor 
cu scopul de a reprezenta spirite sau zei provine din Epoca Paleolitica. Zeci 
de idoli — cei mai multi dintre ei înfățişând femei însărcinate, cu abdomene 
rotunjite şi dilatate, care se bombează sub nişte sâni voluminosi — au fost 
descoperiți în mai multe situri paleolitice din Europa şi Asia.“ 

În Mesopotamia, eficienţa sculpturii şi modelării a făcut ca folosirea 
idolilor în devotiunile publice să fie mult mai comună şi mai răspândită 
decât în alte parti. În fiecare zi, un preot sau o preoteasă — aceasta în funcţie 
de sexul zeului — intra în încăperea din templu pentru a spăla, îmbrăca şi 
hrăni idolul, pentru a-l unge cu parfumuri şi a-l tamaia, pentru a-l 
infrumuseta cu produse cosmetice şi pentru a-l scoate la plimbare sau într-o 
vizită la ceilalți zei din templele învecinate, la anumite ocazii speciale. Doar 
în asemenea momente puteau masele să îşi vadă zeii; laicilor nu li se 
permitea să intre în temple, ceea ce înseamnă că nu exista un acces direct la 
zeitățile care sălăşluiau înăuntru. 

Cu toate acestea, nici un mesopotamian nu credea că micuțul idol pe care 
preotul îl ridica în aer era un zeu propriu-zis. Aceasta este o neînțelegere 
crasă a expresiei „venerarea idolilor“. Popoarele străvechi nu venerau dale 
de piatră; ele venerau spiritele care locuiau înăuntrul lor. Idolul nu era el 
însuşi un zeu, ci era impregnat de zeu. Se credea că zeul prindea formă în 
interiorul idolului. 

De aici s-a născut şi ideea că atunci când spiritul uneia dintre „persoanele 
înalte“ intra într-un idol, idolul devenea corpul spiritului respectiv. El 
reflecta înfăţişarea fizică a zeului pe pământ. Cu alte cuvinte, deşi nici un 
mesopotamian nu credea că idolul era zeul însuşi, cei mai multi acceptau cu 
uşurinţă ideea că idolul arăta precum zeul. 

Aceasta este o idee complexă, dar şi extraordinar de importantă. Dacă, 
scriind despre un zeu, noi îi atribuim in mod instinctiv emoţii şi motivații 
umane, atunci, la fel, când vizualizăm un zeu — când sculptăm cu măiestrie 
un idol cu chipul zeului sau pictăm zeul pe un vitraliu — noi îi evocăm în 
mod instinctiv forma umană. Îi putem ataşa formei respective aripi, precum 
are Enlil, sau flăcări care se ridică peste umeri, precum are Samas. Putem 
chiar să exagerăm dimensiunile zeului sau să-i atribuim mai multe mâini şi 


picioare. Asemenea înfloriri nu fac însă decât să creeze acel element 
contraintuitiv în sens minimal, care este necesar pentru a ne asigura că zeul 
nu va fi uitat, ci va fi transmis cu succes mai departe (să ne amintim de 
copacul vorbitor al Evei). Dacă diminuăm aceste înflorituri supranaturale, 
ceea ce obținem nu este o forță eterată a naturii, ci o ființă omenească cu 
puteri supraomenesti. 

Zeitati mesopotamiene pe sigiliul Adda: Istar (cu aripi), Şamaş (ridicându-se cu o sabie in mână) şi 
Enki. Copyright © The Trustees of the British Museum. All rights reserved. 


Exemplul Egiptului — urmaşul civilizational al Mesopotamiei — este 
foarte instructiv în această privință. La începuturile istoriei egiptene, în 
perioada cunoscută drept predinastică (cca 5.000—3.000 î.Cr.), egiptenii erau 
animişti puri; credeau că toate fiinţele sunt animate de o forță divină unică, 
ce impregna întregul univers. Această forță se manifesta într-o oarecare 
măsură în zei şi în spirite, însă ca atare era amorfă — adică fără formă, fără 
substanță sau voință. Odată cu inventarea scrierii hieroglifice egiptene însă, 
cândva în jurul anilor 3.300 î.Cr. — adică nu mult după şi probabil sub 
influenţa apariției scrierii cuneiforme sumeriene —, a apărut şi nevoia de a 
concepe această forță abstractă într-un mod mai concret. Era nevoie ca ea să 
fie vizualizată pentru a putea fi gravată pe pereţii templelor sau pentru a 
putea fi desenată în cerneală pe foi de papirus. Trebuia să fie reală şi 
recognoscibilă în relația ei cu lumea pentru a putea fi înţeleasă şi strunita. 
La fel ca în Mesopotamia, această forță divină abstractă a primit, în cele din 
urmă, o formă umană şi în Egipt. La începuturile Regatului Vechi (cca 
2686-2181 î.Cr.), panteonul egiptean de zeități umanizate era deja complet 
format, iar religia Egiptului antic era deja ferm instituită." 

Spre deosebire de Mesopotamia, zeii Egiptului erau reprezentaţi de 
obicei în maniere variate — ca oameni sau ca animale sau, de cele mai multe 


ori, ca o combinaţie între cele două. Astfel, Hathor, zeiţa egipteană a 
muzicii, dansului şi fertilității, putea să fie: o vacă purtând un colier de 
femeie, un hibrid vacă-femeie sau o femeie cu urechi de vacă, acoperite cu 
păr, care îi ieseau din părțile laterale ale capului. La fel, Anubis, zeul 
mumificării şi protectorul morţilor, putea fi un şacal sau un bărbat cu cap de 
şacal. 

Aceste înfloriri nu doar ca furnizau acele proprietăți contraintuitive în 
sens minimal, care erau necesare pentru a-i face pe zei memorabili, ci le 
permiteau egiptenilor să gestioneze şi să manipuleze chiar funcția simbolică 
a zeului. Anubis era infatisat ca un bărbat cu cap de şacal, pentru că sacalul 
era un animal necrofag, cunoscut pentru faptul că dezgropa şi devora 
cadavrele din deşert. Pentru că îl reprezentau pe protectorul mormintelor ca 
un şacal cu formă umană, egiptenii încercau să controleze ceea ce ei 
percepeau drept o forță de temut a naturii, o forță care avea puterea să 
perturbe practicile funerare care erau vitale pentru spiritualitatea egipteană 
antică.!! 

Cu toate acestea, indiferent de forma pe care o luau, zeii Egiptului erau — 
ca şi zeii din Mesopotamia — descrişi fără excepție în termeni umani: cu 
impulsuri umane, cu dorințe umane şi cu instincte umane. Și dacă se 
întâmpla ca zeii să fie portretizati în arta şi literatura egipteană ca animale, 
ei aveau totuşi trăsături şi comportamente umane şi erau descrişi ca 
participând la activități umane. Mâncau, beau şi dormeau precum oamenii. 
Se certau între ei şi se luptau pornind de la mici gelozii. Aveau probleme de 
familie. Aveau stări bune şi rele. Puteau fi atoateştiutori sau pur şi simplu 
proşti. 

O mie de ani mai târziu, dar, de data aceasta în rândul grupului de triburi 
oarecum înrudite, pe care oamenii de ştiinţă le numesc indo-europene — o 
denumire menită să evidentieze influenţa acestor triburi în modelarea 
limbilor Europei şi Orientului Apropiat —, procesul s-a repetat aproape la 
fel. Se pare că nu mai târziu de 5.000 î.Cr., indo-europenii au pornit din tara 
lor de baştină (aflată probabil undeva în vecinătatea Caucazului, dar acest 
lucru este contestat) într-o serie de migrații, împrăştiindu-se către est spre 
Marea Caspică şi platoul iranian, către sud spre Marea Neagră, Anatolia şi 
Grecia, şi spre vest, către Marea Baltică şi Europa. Pe măsură ce s-au 
stabilit în noile ținuturi şi s-au amestecat cu populațiile indigene sau le-au 
cucerit, indo-europenii au lăsat o amprentă profundă asupra tradițiilor 
religioase din acea vastă regiune — este vorba de panteonul ierarhic al 


cultelor canaanite; de spiritismul naturii la celți; de sistemele de caste de 
inspirație religioasă din India; de practicile extrem de ritualiste din Iranul 
antic; de miturile eleniste ale lui Homer şi Hesiod; de idealurile filozofice 
ale lui Platon şi Aristotel — cu alte cuvinte, de peisajul spiritual în care au 
apărut iudaismul, creştinismul şi islamul.!? 

Panteonul zeilor  indo-europeni s-a constituit asemenea celui 
mesopotamian şi egiptean, prin divinizarea forţelor naturii — Dyeus era zeul 
cerului; Agni, zeul focului; Indra era zeul soarelui; Varuna, zeul apelor 
primordiale şi aşa mai departe. Însă atunci când au fost descrişi pentru 
prima dată în Rig Veda — cel mai vechi text sacru al Indiei, scris în 
sanscrită, în jurul anilor 1.500 î.Cr. —, aceşti zei şi-au pierdut naturile 
aeriene şi au preluat calități şi înfățişări umane specifice, asa cum s-a 
întâmplat în Mesopotamia şi Egipt. lar când, în secolele care au urmat, 
aceste portrete Vedice s-au materializat în idolii vibranti ai religiozității 
hinduse, transformarea zeităților indo-europene din natură divinizată în zei 
umanizati a fost una completa: Indra avea pielea galbenă, părul şi barba 
blondă şi era îmbrăcat în veşminte parfumate; Agni avea două feţe şi multe 
mâini şi picioare; Varuna era strălucitor şi călărea pe spinarea unui 
crocodil." 

Cu cât s-au obişnuit să vadă tot mai multe imagini ale zeilor în temple şi 
altare publice, cu cât au auzit mai multe povestiri şi legende la festivaluri şi 
ceremonii publice, cu atât oamenilor din toate aceste civilizații le-a fost mai 
uşor să personifice forțele abstracte ale naturii, care fuseseră venerate 
înainte de strămoşii lor. La fel cum inventarea tiparului a făcut ca ideile să 
ajungă mai uşor la mulțime, tot aşa producția în masă de idoli 
individualizati şi abilitățile tehnologice crescânde de a-i fabrica au făcut ca 
zeii să pară tot mai umanizati — până când, în Grecia antică, ei au devenit 
mult prea umani pentru a mai fi luaţi în serios ca zei. 


Istoria Greciei nu începe cu marile epopei ale lui Homer şi Hesiod, care 
ne-au oferit poate cea mai completa imagine posibilă a pietății şi a 
personalității unei civilizaţii antice. Istoria ei începe de fapt în Epoca 
Mijlocie a Bronzului, în jurul anilor 1.600 î.Cr., cu o civilizație enigmatică 
de navigatori cunoscuţi drept micenieni. Civilizaţia miceniană, ca prima 
civilizație colonizatoare a Mării Egee, a revărsat asupra insulelor greceşti 
multe dintre darurile pe care le datorăm astăzi Greciei antice, între care este 
posibil să se numere şi alfabetul clasic grec." 


Micenienii le-au împrumutat grecilor mulți dintre zeii lor, între aceştia 
evidentiindu-se Poseidon, zeul mării, care este posibil să fi fost zeul suprem 
al panteonului micenian (Zeus, zeitate marțială, a fost derivat din zeul indo- 
european al cerului, Dyeus, şi pare să fi acces în vârful panteonului grec 
mult mai târziu). Fiind o divinizare a apelor primordiale, Poseidon a fost 
legat în mod natural de Zeița Pământului, Gaia, care era o altă zeitate 
miceniană majoră (numele Poseidon înseamnă „soțul Pământului“). Deloc 
surprinzător, micenienii au divinizat şi vântul, acesta fiind un element 
natural, la fel de însemnat pentru viaţa spirituală a navigatorilor, precum 
erau apa şi pământul. Şi alte zeități familiare nouă — precum Atena şi Hera — 
erau cunoscute micenienilor, ele părând să îşi fi început existenţa tot ca 
divinizări ale lumii naturale: Atena ca zeitate solară, iar Hera ca zeitate a 
aerului. 

Deja în epopeile greceşti aceste zeități au încetat să mai fie personificarea 
forţelor naturii, reprezentând în schimb divinizarea unei varietăţi de atribute 
umane: Atena era zeița înțelepciunii; Hera era zeiţa iubirii materne. $1, cu 
toate că, la început, panteonul grec a inclus zeci de zeități diferite — fiecare 
cu o origine şi o funcție anume —, în scrierile de mai târziu, ale lui Homer şi 
Hesiod, numărul lor a fost redus la doisprezece zei principali cunoscuți 
drept olimpieni şi infatisati de greci drept membrii unei familii numeroase. 

În imaginarul grec, Muntele Olimp nu era doar reşedinţa zeilor care 
domneau peste oameni; era şi locuinţa unei familii divine disfunctionale, ai 
cărei membri erau angajaţi cu toţii în aceeaşi dramă cosmică, precum 
personajele unei telenovele care se strecoară mereu unele în firele narative 
ale celorlalte. Personajele erau Zeus, patriarhul, tatăl zeilor şi al oamenilor; 
Hera, pe care grecii au transformat-o în sora şi soția lui Zeus; şi primul lor 
născut, Ares, zeul războiului. Mai erau şi cei doi frați ai lui Zeus: Poseidon, 
detronat din vârful panteonului micenian, alături de Hades, zeul lumu de 
dedesubt, dar şi o a doua soră, Demetra, zeiţa agriculturii. La aceştia se 
adăugau: cel de-al doilea fiu al lui Zeus, Hermes, pe care acesta l-a 
conceput cu zeița Maya; cei doi fii gemeni ai săi, Apollo si Artemis, născuţi 
în urma întâlnirii lui Zeus cu zeița Leto; Dionysos, zeul vinului şi al 
extazului, pe care Zeus l-a procreat cu o muritoare; Atena care, în evoluţia 
ei din zeiță miceniană în zeiţă greacă, a devenit fiica lui Zeus, născută direct 
din capul lui, după ce acesta şi-a înghițit soţia însărcinată, Metis; şi copilul 
preferat al lui Zeus, Afrodita, zeița dragostei şi a sexului. 


Şi zeii egiptenilor antici formau o familie, modelată de relațiile dintre cei 
mai iubiți zei ai Egiptului: Osiris, Isis (sora şi soția lui Osiris) şi Horus, 
bravul lor fiu cu cap de şoim. Grecii au perfecționat însă conceptul familiei 
divine. Şi în fond, de ce nu? Ce altă cale mai bună de a stabili relaţii cu zeii 
dacă nu aceasta? Aşa, când ne rugăm zeilor pentru a primi ajutor în vremea 
necazurilor noastre, avem cel putin certitudinea că ei ne înțeleg. Ne înţeleg 
nenorocirile şi mâhnirile şi le pot aborda ca şi cum ar fi ale lor. Aşa cum 
scrie Barbara Graziosi în cartea ei esențială The Gods of Olympus (Zeii 
Olimpului), „zeii greci ne sunt familiari pentru că ei sunt, foarte simplu, o 
familie“!5. 

Însă pentru unii greci tocmai aceasta era problema. Zeii despre care 
scriau poeţii din Grecia antică erau nedemni din punct de vedere moral, iar 
isprăvile lor prea ruşinoase şi preocupările lor prea umane ca ei să mai 
poată impune respect ca zei. Cum să mai respecte cineva un zeu precum 
Zeus, care nu făcea decât să aplaneze disputele mărunte dintre soțiile şi 
copiii lui sau să se furişeze de pe Muntele Olimp pentru a avea aventuri cu 
diverse zeițe, femei pământene şi tinerei? 

Împins până la extrema sa logică, imboldul de a-i infatisa pe zei în 
termeni tot mai umani poate părea prostesc. Una este să îi atribuim unei 
zeități trăsături umane. Cu totul altceva este să îi înzestrăm pe zei cu gama 
completă a emoţiilor omeneşti — devenite atât de vibrante şi pline de viaţă în 
literatura greacă. Chiar se cuvine să ne închipuim că aceste ființe supreme 
se comportă precum în miturile homerice — adulterini, hoţi, geloşi, păcătoşi, 
ființe uşor de înşelat şi pe deplin coruptibile, care se întâmplă, pur şi 
simplu, să fie nemuritoare? 


Consiliul zeilor de Rafael şi şcoala sa, Loggia di Psiche din Villa Farnesina, Roma (cca 1517-1518 
d.Cr.) Wikimedia Commons 


Dar, în timp încercau s-o scoată la capăt cu spinoasa problemă a 
umanizării efective a zeilor în literatura lor, grecii ridicau obiecții similare 
şi la adresa idolilor, din ce in ce mai mult umanizati, care le umpleau 
templele. Cele mai timpurii forme de manifestare a zeităților greceşti nu au 
fost statuile eroice pe care ne-am obişnuit să le vedem în muzee, ci 
reprezentări abstracte, realizate din blocuri de lemn sau din piatră, fără 
formă şi menite să exprime spiritul zeului, nu aspectul lui fizic. Hera, de 
pildă, era reprezentată în oraşul port Argos sub forma unei coloane, iar pe 
insula Samos, sub forma unei scânduri de lemn. Atena era venerată la 
început sub forma unei bucăţi netede din lemn de măslin, care era spălat şi 
împodobit, învelit în veşminte şi îngrijit atent de un grup de preotese.!€ 

Când meşteşugarul grec Fidias sculpta în fildeş şi aur statuia magnifica a 
Atenei — cea mai celebră şi mai cunoscută statuie de cult din toate insulele 
greceşti — înfăţişarea zeiţei, cu un scut în mână şi cu un coif purtând 
imaginea unui sfinx pe frunte, devenise deja forma principală sub care zeița 
era recunoscută şi venerată. Printr-un proces similar au trecut şi imaginea 
Herei, a lui Poseidon şi, de fapt, a tuturor marilor zei ai Greciei." 

La fel ca descrierea prea elaborată a zeilor din literatura greacă, 
mestesugul avansat al sculptorilor greci şi îndemânarea lor în reprezentarea 
zeilor într-o formă atât de realist umană au provocat un val de îndoială cu 
privire la natura — şi chiar la existenţa — întregului panteon grec. Pot zeii să 


se semene atât de mult cu oamenii? $i, mai mult, nu cu orice fel de oameni, 
ci cu etnici greci, cu barbi stufoase, cu păr carliontat, nas ascuţit şi acvilin? 
Cum se poate ca zeii nemuritori şi universali, responsabili pentru întreaga 
creație şi pentru tot ce este în ea, să arate aidoma unui falnic negustor de 
peşte din Creta? 

Procesul atât de reuşit de umanizare a zeilor, atât în scris, cât şi în 
marmură, a scos la iveală, pentru multi greci, o eroare logică, sădită adânc 
în dorința înnăscută de a-i face pe zei după chipul şi asemănarea noastră. 
Xenofan din Colofon'5, unul dintre cei mai vechi critici cunoscuţi ai religiei 
greceşti, a rezumat problema în felul următor: „Dacă şi caii şi boii şi leii ar 
avea mâini“, scria el, „caii şi-ar desena chipuri de zei asemenea cailor, iar 
boii asemenea boilor.“ 


3. Xenofan din Colofon fr. (B) 15 (Clement Alexandrinul, Stromate, V, 110), trad. D.M. Pippidi, 
în Filosofia greacă până la Platon, vol. 1, partea a 2-a, coord. Adelina Piatkowski şi Ion Banu, 
Editura Ştiinţifică şi Enciclopedică, Bucureşti, 1979, p. 197. 


Xenofan nu a fost singurul care a pus la îndoială această premisă 
construită în zeci de mii de ani de spiritualitate umană, care merge înapoi 
până la Göbekli Tepe, până la imaginea Vrăjitorului gravată pe peretele 
Peşterii Volp, ca să ajungă până la originile imboldului religios însuşi. 
Numeroşi alti gânditori greci — Thales din Milet, Heraclit din Efes, Platon şi 
Pitagora, pentru a numi doar câțiva — au urmărit la rândul lor să revizuiască 
natura fundamentală a zeilor. Aceşti greci îşi doreau altceva de la zeii lor, 
nu simpla familiaritate. Ei năzuiau la o religie încadrată nu de abuzurile 
insipide ale lui Zeus şi ale familiei lui, ci de ideea unui zeu complet 
neuman, atât în aparență, cât şi în natură — a zeului ca principiu unificator 
care ordonează întreaga creație: neschimbător şi neschimbat, necorporal şi, 
mai presus de toate, unic. 

„Un singur zeu“, scria Xenofan. „Nici în formă, nici în gând asemenea 
muritorilor.“ 

Pentru Xenofan, dar şi pentru ceilalți greci luminati, credinţa într-un 
„singur zeu“ se baza mai putin pe un argument teologic şi mai mult pe ideea 
că lumea naturală era unică şi imuabilă. lar dacă natura era unul, atunci şi 
zeul — „Mintea care a format şi a creat toate lucrurile“, aşa cum spunea 
Thales — trebuia să fie unul. Această idee a apărut din nevoia grecilor de 
simplitate matematică: dacă unu este originea tuturor numerelor şi este 
esenţa unităţii matematice — monada după cum au numit-o pitagoreicii —, 


atunci şi zeul trebuie să fie unul. Această idee a fost determinată şi de felul 
în care înțelegeau grecii adevărul: dacă Platon avea dreptate că Adevărul — 
în forma lui ideală şi eternă — este unul, atunci şi zeul trebuia să fie unul. 

În nazuinta lor după un „zeu unic“, aceşti gânditori greci au încercat sa 
redefinească zeul ca substanță pură, ca realitate fundamentală care 
impregnează întreaga creație. Au urmărit să suprime, în mod deliberat, 
dorinţa de a umaniza divinul, în favoarea unei concepții mult mai simple şi 
mai animiste despre divinitate — şi anume un zeu dezumanizat, fără formă, 
fără corp, fără personalitate sau voinţă; un zeu pe care, aşa cum vom vedea, 
doar puţini au fost interesaţi să-l venereze, nu doar în Grecia, ci şi în 
celelalte părți ale lumii. 


CAPITOLUL VI 
MARELE ZEU 


„Faraonul eretic“, cunoscut în istorie drept Akhenaton, se numea, de fapt, 
Amenhotep. A fost al patrulea din familia sa care a purtat acest nume şi al 
zecelea faraon al Dinastiei a XVIII-a, o descendență care a inaugurat 
Regatul Nou (cca 1570-1070 î.Cr.), adică acea perioadă de pace şi 
prosperitate care a propulsat Egiptul antic către apogeul său cultural şi 
politic. 

Akhenaton, a cărui domnie a început în jurul anului 1353 î.Cr., a fost, 
după toate mărturiile, un faraon cu o înfăţişare bizară. Înalt, cu membre 
alungite, cu fata îngustă, mandibula ascuţită şi ochii trişti, Akhenaton este o 
prezenţă fizică stranie în statuile şi basoreliefurile care au dăinuit peste 
veacuri, iar savanții nu ştiu exact cum să o interpreteze. În unele statui este 
sculptat cu o formă sinuoasă, aproape androgină; în altele, are sâni 
pronuntati şi coapse feminine — trăsături care trebuie să fi fost la fel de 
ciudate şi de scandaloase pentru egiptenii antici, pe cât sunt pentru 
privitorul modern. În reliefurile în care faraonul este portretizat împreună cu 
celebra sa soţie, regina Nefertiti, este greu de spus cine este cine.! 

Particularitatile lui Akhenaton nu se opresc la înfăţişarea lui fizică. Încă 
de tânăr, el pare să fi arătat ceva ce nu poate fi descris decât ca o devoțiune 
neobişnuită fata de soare. Venerarea soarelui fusese dintotdeauna o parte 
integrantă a spiritualității egiptene. Ca şi mesopotamienii înaintea lor, 
egiptenii antici divinizau soarele, conferindu-i un loc elevat în Marea 
Eneadă a celor nouă zei originari ai creaţiei. Zeul soarelui era cunoscut 
acolo drept Şu. Însă egiptenii venerau soarele în multe alte încarnări, cea 
mai populară dintre ele fiind zeul Ra (pronunţat ,,rei‘), divinitatea locală a 
oraşului sudic numit de greci Heliopolis sau Cetatea Soarelui (re este de 
asemenea cuvântul egiptean standard pentru „soare“).? 

La începutul Dinastiei a XVIII-a, pe când Egiptul îşi extindea cu 
rapiditate graniţele înghițind noi teritorii, era nevoie de o divinitate 
universală care să tind pasul cu ambitiile imperiale. În timpul acestei epoci, 
zeul Ra — care domina regiunea sudică a imperiului — a fost contopit cu zeul 
cunoscut drept Amon — divinitatea locală a oraşului-capitală Teba, din 


nordul Egiptului. Împreună, aceşti doi zei au devenit unul nou, o divinitate 
naţională atotputernică denumită Amon-Ra („Amon care este Ra“. 

Când Akhenaton a devenit faraon, adică aproape 200 de ani mai târziu, 
Amon-Ra fusese deja promovat la cârma panteonului egiptean. Era 
cunoscut drept regele zeilor nu doar în Egipt, ci în toate statele vasale şi în 
toate teritoriile colonizate. Sistemul complex de temple de la Karnak — din 
Teba — închinat lui Amon-Ra era cel mai împodobit din tot teritoriul, iar 
preoțimea sa era cea mai bogată şi mai influentă din Egipt.* 

Însă Akhenaton nu a arătat niciodată prea multă devoțiune faţă de Ra, în 
ciuda originilor solare ale zeului. Tânărul faraon venera soarele într-o formă 
cu totul şi cu totul diferită — şi anume venera o divinitate străveche şi relativ 
obscură, cunoscută drept Aton sau Discul Soarelui, sfera orbitoare de pe cer, 
ale cărei raze se spunea că se revarsă peste toți oamenii din toate colțurile 
lumii. Aton era deja o divinitate importantă în familia lui Akhenaton; tatăl 
său, Amenhotep III, fusese asociat cu zeul, atât în timpul vieţii, cât şi după 
moartea sa. Însă relaţia lui Akhenaton cu zeul său a fost una aparte; a fost o 
relație personală. Akhenaton pretindea că „l-a găsit pe Aton“. Imnurile 
închinate de el zeului lui descriu ceea ce poate fi considerată o experienţă 
de convertire — o feofânie sau o manifestare vizibilă a zeului, în care Aton îi 
vorbeşte acestuia şi îşi dezvăluie natura. Această experienţă a lăsat o urmă 
de neşters pentru Akhenaton. Căci, la scurt timp după ascensiunea sa pe 
tronul Egiptului şi la porunca zeului său, Akhenaton, l-a transformat pe 
Aton, cu de la sine putere, dintr-o divinitate minoră — despre care egiptenii 
trebuie să fi avut doar o cunoaştere nominală — în zeul principal al 
panteonului egiptean, iar apoi, la doar câţiva ani distanță, în singurul zeu al 
universului. ,,Aton cel viu, nu există altul decât el!“ a decretat tânărul 
faraon.” 

Nu era ceva neobişnuit ca un faraon să favorizeze un anumit zeu în 
detrimentul celorlalți zei, de pildă prin canalizarea resurselor către templul 
zeului respectiv sau prin angajarea unui număr mai mare de preoți care să se 
ocupe de nevoile zeului. Însă venerarea exclusivă a unui singur zeu era ceva 
fără precedent în Egipt, iar negarea existenței celorlalți zei era ceva de 
neînchipuit. Însă tocmai acest lucru îl propunea Akhenaton prin venerarea 
lui Aton. Şi ca urmare, tânărul faraon din Dinastia a XVIII-a a Regatului 
Nou din Egiptul antic a devenit primul monoteist din întreaga istorie 
cunoscută a lumii. 


Revoluția monoteistă a lui Akhenaton nu s-a produs dintr-odată. Mai 
întâi, el şi-a schimbat numele din Amenhotep IV în Akhenaton I: din 
„Amon este mulţumit“ în „Cel care este plăcut de Aton“. Apoi a abandonat 
sediul traditional al puterii dinastice de la Teba, unde se afla şi templul lui 
Amon-Ra din Karnak, mutând capitala imperială într-o regiune 
subdezvoltată şi foarte putin populată din Egipt, care îi fusese revelată de 
Aton. A denumit noul oraş Akhet-Aton (,,Orizontul-lui-Aton“), cunoscut 
astăzi drept Tell al-Amarna. De acolo, a demarat în tot Egiptul un proiect 
masiv de construcție a templelor închinate lui Aton. Chiar dacă a lăsat să 
pălească şi să decadă templele altor zei, din cauza lipsei resurselor — precum 
templul din Karnak al lui Amon-Ra —, în această etapă a mişcării sale el nu 
a persecutat în mod activ venerarea altor zel. 


4. Cf. Mircea Eliade şi Ioan P. Culianu, Dicţionar al religiilor, Humanitas, Bucuresti, 1993, p. 
147. 


Însă ulterior, în al cincilea an de domnie, revoluţia monoteistă a lui 
Akhenaton s-a transformat într-o represiune religioasă în toată regula şi într- 
un efort fără precedent de impunere a viziunii sale monoteiste în întregul 
imperiu. Venerarea oricărui alt zeu în afara lui Aton a fost declarată ilegală 
în Egipt. Toate templele, exceptându-le pe cele închinate Discului Solar, au 
fost închise, iar preoțimea lor a fost desființată. O forţă militară masivă a 
mărșăluit din templu în templu, din oraş în oraş — din Nubia (la sud) pana în 
Sinai (la est) — şi a sfărâmat idolii altor zei, înlăturându-le chipurile de pe 
monumentele publice şi ştergându-le numele din documente (vechii 
egipteni credeau că numele reflectă esenţa unui lucru, iar ştergerea numelui 
unui zeu însemna ştergerea lui din existenţă). A fost — nici mai mult nici 
mai putin — decât un pogrom împotriva zeilor Egiptului. A fost un fapt 
violent, distructiv, necruţător şi în cele din urmă, lipsit de izbândă. 

Aproape imediat după moartea lui Akhenaton, religia lui a dispărut. Zelul 
cu care faraonul distrusese idolii altor zei s-a întors chiar împotriva lui. 
Monoteismul a fost declarat erezie şi un sacrilegiu impus unui popor care 
nu-l dorea. Templele lui Aton au fost demolate şi mii de statui noi ale lui 
Amon-Ra au fost inaugurate în întregul imperiu. Majoritatea statuilor lui 
Akhenaton au fost fie distruse, fie îngropate cu fata în jos în deşert — ceea 
ce arată un act deliberat de pângărire. Mormântul i-a fost profanat, iar 
sarcofagul cu rămăşiţele sale mumificate a fost tăiat în bucăţi. Chipul i-a 
fost îndepărtat de pe monumentele publice, iar numele i-a fost şters de pe 


lista de faraoni ai Dinastiei a XVIII-a. Este până la urmă un miracol că ştim 
astăzi ceva despre Akhenaton. În încercarea ostentativă de a şterge 
amintirea finală a tatălui său, dar şi erezia anilor atonieni, fiul, şi, în cele din 
urmă, succesorul lui Akhenaton, Tutankhaton, care însemna „chipul viu al 
lui Aton“, şi-a schimbat numele în Tutankhamon, „chipul viu al lui Amon“, 
şi a devenit legendarul rege Tut. Astfel a fost îngropată în nisipurile 
Egiptului şi dată uitării prima tentativă istorică de monoteism. 

Însă monoteismul a apărut din nou, două sute de ani mai târziu, în jurul 
anilor 1100 î.Cr., în învăţăturile profetului iranian Zarathustra Spitama.° 

Bărbatul pe care grecii îl cunoşteau drept Zoroastru s-a născut în 
câmpiile roditoare din nord-estul Iranului, într-unul dintre numeroasele 
triburi indo-iraniene sau ariene, care s-au ramificat din trunchiul indo- 
european ce se aşezase în stepele Asiei Centrale. Societatea ariană din 
vremea lui Zarathustra era strict stratificată în trei clase distincte: 
războinicii, care protejau tribul de diverse atacuri, agricultorii şi crescătorii 
de animale care hrăneau populaţia, respectiv preoţii — cunoscuţi în general 
drept magi — care conduceau un sistem religios foarte puternic ritualizat. 


Stelă a lui Akhenaton şi Nefertiti adorându-l pe Aton, de la Tell el Amarna (cca 1340 î.Cr.) 


Wikimedia Commons 


Religia Iranului antic era populată de un panteon de zei, multi dintre ei 
fiind variante iraniene ale divinitatilor vedice (Indra, Varuna, Soma, 
Mithra). Spre deosebire însă de alte civilizații antice, zeii iranieni nu îşi 
aveau originea în divinizarea elementelor naturale, ci în personificarea unor 
noțiuni abstracte — precum Adevărul, Virtutea sau Dreptatea. Mary Boyce, 
cel mai important cercetător al religiilor iraniene, descrie procesul prin care 
au fost divinizate aceste abstractiuni care au dobândit în final personalitate 
şi trăsături fizice distinctive, în termenii analogi ai producerii unei perle: 
„straturi şi straturi de credinţe şi obiceiuri au învelit grăuntele conceptului 
originar“. 

Potrivit celor mai multe mărturii, Zarathustra făcea parte din clasa 
preoțimii, o poziţie moştenită în care ar fi fost iniţiat la vârsta de şapte ani. 
Tinereţea şi-a petrecut-o memorând cu sarguinta fiecare silabă şi cezura din 
imnurile şi mantrele sacre (cunoscute drept Yast-uri®), menite să îi răsfeţe pe 
zei şi să-i încurajeze să reverse favoruri peste muritori. La vârsta de 
cincisprezece ani, şi-a terminat educaţia şi a fost inițiat pe deplin în clasa 
preotimii iraniene. 


5. Cf. Mircea Eliade şi Ioan P. Culianu, Dicţionar al religiilor, Humanitas, Bucuresti, 1993, p. 
270. 


În Iranul antic, preoţii erau de obicei legaţi de familii individuale care îi 
plăteau să îndeplinească, în numele lor, ritualuri precis definite şi 
laborioase, precum şi sacrificii. Însă în mod neaşteptat, Zarathustra a 
abandonat aceste obligaţii preotesti şi, la vârsta de douăzeci de ani, a 
început o viață de rătăcitor prin stepele şi văile din Iran, căutând o 
cunoaştere mai profundă a zeilor decât cea pe care o aflase în mantrele 
memorate şi în ritualurile de rutină ale preoțimii. 

Într-o zi, pe când participa la un festival sacru de primăvară, undeva în 
apropierea Munţilor Sabalan din nord-vestul Iranului, Zarathustra a intrat să 
ia apă dintr-un râu pentru ceremonia din zori. Când şi-a întors capul către 
mal, a fost izbit de o lumină albă orbitoare. Apoi, într-o viziune, este adus în 
fata unui zeu necunoscut — unul care nu făcea parte din nici un panteon 
cunoscut în vremea respectivă. 

Potrivit felului în care Zarathustra relatează această experienţă, 
consemnată în imnurile Gatha — cea mai veche scriptură antică a 


zoroastrismului, religia pe care o va fonda în cele din urmă Zarathustra — 
această divinitate obscură s-a relevat ca fiind singurul zeu din univers, 
„Începutul şi Sfârşitul“. Acesta era zeul care crease cerul şi pământul, ziua 
şi noaptea; zeul care separase lumina de întuneric, zeul care stabilise calea 
soarelui şi a stelelor pe cer şi care făcuse ca luna să crească şi să scadă. 

Unicitatea zeului deriva din faptul că nu era o divinitate tribală cocotata 
în vârful unui panteon al altor zei; nu existau alti zei. El nu era legat de un 
trib anume sau de un oraş-stat. Nu locuia în interiorul unui templu; exista 
pretutindeni in toată creația şi era dincolo de timp şi spațiu. Deşi 
Zarathustra avea să îşi numească zeul Ahura Mazda — ceea ce înseamnă 
„Stăpânul înţelept“ — , acesta nu era decât un epitet. Zeul nu avea nume. Nu 
putea fi cunoscut decât prin şase „evocări“ divine, care îl aduceau din fiinţa 
lui proprie în lume: înţelepciunea, adevărul, puterea, iubirea, unitatea şi 
nemurirea. Acestea nu sunt atributele lui Ahura Mazda, ci sunt cele şase 
substanţe care îi alcătuiesc esența. Altfel spus, ele sunt reflectări ale lui 
Ahura Mazda în lume.’ 

Întâlnirea lui Zarathustra cu Ahura Mazda a marcat un moment de 
răscruce în istoria religioasă nu doar pentru că a fost a doua încercare 
cunoscută de creare a unui sistem monoteist, ci şi pentru că a inaugurat un 
nou tip de relație între zeu şi ființele omeneşti. Zarathustra nu doar că l-a 
întâlnit pe Mazda; Zarathustra a răspândit o revelație primită de la acest 
zeu. Mazda i-a vorbit lui Zarathustra, iar Zarathustra a pus apoi pe hârtie 
acele cuvinte, ca ele să fie citite şi de alţii. În acest fel, Zarathustra Spitama 
a devenit prima ființă omenească din istorie ce poate fi considerată ceea ce 
numim astăzi un profet. 

Asemenea majorității profeților care îi vor călca pe urme, Zarathustra a 
fost renegat de comunitatea din care făcea parte, din pricina mesajului său 
monoteist. În primii zece ani de predici nu a reuşit să convertească decât un 
singur om la noua religie — pe vărul său. Compatriotii lui Zarathustra erau 
în general reticenti să renunţe la zeii lor tribali şi s-au dovedit cu atât mai 
reticenti să accepte acest unic zeu ca sursă a noţiunilor abstracte în baza 
cărora ei ridicaseră panteonul iranian: lumină şi întuneric, virtute şi viciu, 
adevăr şi fals. Cum să fie un sigur zeu sursa atât a binelui, cât şi a răului? 

Admitand această dilemă (si fiind chiar frământat de ea), Zarathustra a 
propus o soluție ingenioasă. El a argumentat că răul nu este o forță creată, 
externă, ci este doar produsul secundar al binelui. Mazda nu a creat răul; 
Mazda a creat binele. Însă binele nu poate să existe fără non-bine (rău), aşa 


cum nici lumina nu poate să existe fără non-lumină (întuneric). Binele şi 
răul erau aşadar două forte spirituale opuse, născute din creația pozitivă a 
lui Ahura Mazda şi din opusul ei negativ. 

Zarathustra a numit spiritul „bun“ sau „pozitiv“ Spanta Mainyu, iar 
spiritul „rău“ sau „negativ“, Angra Mainyu. Deşi le-a spus „copiii gemeni“ 
ai lui Mazda, aceste spirite nu erau distincte de Ahura Mazda; ele erau 
întruchiparea spirituală a Adevărului şi a Falsului. În felul acesta, 
Zarathustra şi-a menţinut sistemul monoteist, completându-l cu o 
cosmologie dualistă. 

Dar în ciuda acestei inovaţii inteligente, religia lui Zarathustra nu a reuşit 
să se răspândească în rândurile poporului său. Şi chiar dacă, spre sfârşitul 
vieţii sale, zoroastrismul a avut un oarecare succes, după moartea lui 
Zarathustra el a căzut în uitare, la fel ca atonismul înaintea lui. 


Zoroastru/Zarathustra înfăţişat într-un relief pe uşa unui altar iranian (secolul al V-lea d.Cr.) Kuni 
Takahashi / Contributor / Getty Images 


Dar spre deosebire de atonism, zoroastrismul a fost revitalizat în mod 
neaşteptat câteva secole mai târziu, când a devenit religia oficială a 
Imperiului Ahemenid — o dinastie cuceritoare inaugurată de Cirus cel Mare 
în secolul al VI-lea î.Cr. Însă magii care au revigorat teologia lui 
Zarathustra la curtea lui Cirus au reimaginat-o complet, transformând mai 
întâi cele şase evocări divine ale lui Ahura Mazda în şase ființe divine care, 
împreună cu Mazda, au ajuns să fie cunoscute drept Amesa Spanta sau 
„Sfinții nemuritori“. Ulterior, nu fără dramatism, magii au transformat cele 
două spirite primordiale ale lui Zarathustra — Spanta Mainyu şi Angra 


Maynu — în două divinități primordiale: un zeu bun numit Ohrmazd (o 
contragere a lui Ahura Mazda) şi un zeu rău numit Ahriman. Monoteismul 
zarathustran a devenit astfel dualismul zoroastrian. Credinţa într-un singur 
zeu, care moştenea în sine atât binele, cât şi răul, a devenit credinţa în doi 
zei — unul bun şi unul rău — care se luptau unul împotriva celuilalt pentru 
sufletele oamenilor. Încă o dată, experimentul monoteist esuase.!” 


Este curios că, din sutele de mii de ani în care imboldul religios al 
omenirii s-a exprimat prin: credința în suflet, cultul strămoşilor, crearea 
spiritelor, alcătuirea zeilor şi a panteonurilor, construcția de temple şi altare, 
precum şi statornicirea miturilor şi ritualurilor, ceea ce recunoaştem astăzi 
drept monoteism — adică credinţa într-un singur şi unic Zeu — ocupă doar 
trei mii de ani. Nu este vorba că nu ar fi apărut în mod sporadic în istoria 
religiilor sisteme monoteiste; mişcările lui Akhenaton şi Zarathustra sunt 
dovada că au apărut. Însă atunci când au făcut-o, ele au fost în mod 
sistematic respinse şi negate, uneori cu violență. Ce a ţinut monoteismul 
departe în îndelungata noastră istorie religioasă? 

Motivul este legat în parte de conotatiile exclusiviste. Trebuie să fim de 
acord că monoteismul nu se defineşte ca venerarea unui singur zeu; aceasta 
se numeşte monolatrie şi este un fenomen destul de răspândit în istoria 
religiilor. Monoteismul înseamnă venerarea unui sigur zeu şi negarea 
tuturor celorlalți zei. El presupune credinţa că toți ceilalți zei sunt falşi. Şi 
dacă toți ceilalți zei sunt falşi, atunci orice adevăr bazat pe credinţa în acei 
zei este, la rândul său, fals. Monoteismul respinge în fond însăşi 
posibilitatea adevărului subiectiv — ceea ce explică de ce sistemele 
monoteiste, precum cel al lui Akhenaton, se impun de obicei prin forță, 
tocmai pentru a răsturna credinţele şi presupunerile naturale ale oamenilor. 

Akhenaton nu s-a mulțumit să-i oblige pe supuşii săi să se închine zeului 
lui şi nici unui alt zeu. În timpul domniei lui, forma de plural a 
substantivului „zeu“ a fost eliminată din vocabularul egiptean. Chiar 
cuvântul „zei“ — reprezentat în hieroglifele egiptene prin trei fanioane sau 
„drapele“ — a încetat să existe în Egipt ca termen. Prin eradicare categoriei 
gândirii mentale a politeismului, Akhenaton a proclamat existenţa unui 
singur mod adevărat de a concepe natura universului." 

Zarathustra nu a avut forța militară a faraonului şi de aceea el nu a putut 
să-i constrângă pe oameni să accepte pretenţia sa exclusivă la adevăr. Însă 
el şi-a prezentat zeul ca sursă unică a moralității umane — „adevăratul 
Creator al Adevărului şi Dreptății“. A susținut categoric că Ahura Mazda îl 


va judeca pe fiecare om în parte după gândurile, cuvintele şi faptele sale şi 
îl va răsplăti sau îl va pedepsi corespunzător după moarte. Aceasta a fost o 
idee extraordinară. Conceptul unui rai şi al unui iad — căci asta era în esență 
ceea ce promova Zarathustra — era fără precedent în spiritualitatea umană. 
Până în acel moment, majoritatea anticilor acceptau ideea că tărâmul 
morților era pur şi simplu o continuare a tărâmului celor vii: un războinic 
din această viata continua să poarte bătălii şi în viata următoare; un 
agricultor de aici continua să are pământul şi dincolo. Moralitatea nu juca 
nici un rol în felul în care oamenii urmau să îşi ducă viata de apoi. 
Zarathustra a răsturnat această idee sugerând că acţiunile etice ale unei 
persoane pe pământ — judecate exclusiv de către zeul său — au consecinţe in 
viata următoare, sub forma rasplatii eterne sau a pedepsei eterne.” 

Însă, în timp ce natura exclusivă a monoteismului ar putea explica 
reticenta oamenilor în a-l accepta, motivul principal pentru care, vreme de 
milenii întregi, monoteismul nu a reuşit să prindă rădăcini în imaginarul 
religios, este legat de modul în care ideea unui zeu unic intră în conflict cu 
tendinţa noastră universală de a umaniza divinul. 

În sistemele politeiste sofisticate, precum cele din Mesopotamia, Egipt, 
Iran sau Grecia, pe care le-am discutat, dorința înnăscută şi inconstienta de 
a ne proiecta atributele noastre umane asupra zeilor se răsfrânge asupra unei 
liste întregi de fiinţe divine, în aşa fel încât pentru fiecare virtute şi fiecare 
viciu există câte un zeu. Avem zei care reflectă diferitele noastre idei despre 
iubire şi plăcere (Iştar în Mesopotamia, Kama la indo-europeni, Eros şi 
Afrodita la greci); zei care reflectă apetitul nostru pentru război şi violență 
(Innana, Anhur, Indra, Ares); zei care reprezintă calitățile noastre materne 
(Hathor şi Hera) sau paterne (Osiris şi Zeus) şi aşa mai departe. 

Noţiunea unui zeu unic care să cuprindă în el însuşi toate virtuțile şi toate 
viciile noastre, toate calitățile şi toate atributele noastre laolaltă nu avea 
sens în mintea anticilor. Cum să fie cineva şi mamă, şi tată? Cum să creeze 
un singur zeu şi întunericul, şi lumina? Anticii erau pe deplin dispuşi să 
accepte prezenţa unor asemenea calități conflictuale în ființele omeneşti, 
dar se părea că preferă o strictă diferențiere a zeilor în acord cu atributele 
lor distinctive, pentru a-i invoca mai uşor în vederea unor favoruri şi nevoi 
particulare. 

Reacţia lui Akhenaton la acest sentiment a fost să susțină că toți ceilalți 
„Zei“ şi toate atributele asociate lor nu erau altceva decât reflectări ale lui 
Aton şi ale atributelor acestuia. „Deşi singur“, îi cânta faraonul zeului său, 


„tu te reverşi în formele tale... te înalți şi străluceşti, te depărtezi şi te 
apropii; din tine însuţi zămisleşti miriade de înfățișări“. Însă această 
explicaţie nu pare să îi fi satisfăcut pe supuşii lui. 

Zarathustra a propus o soluție mai creativă la această problemă, 
transformându-i pe zeii străvechi ai Iranului politeist într-o primă expresie a 
„îngerilor“ şi „demonilor“ din istoria religioasă. Zeii care reflectau 
atributele virtuoase ale omenirii au devenit îngeri, iar zeii care reflectau 
atributele ei negative au devenit demoni. Însă nici aceasta nu i-a mulţumit 
pe arieni, motiv pentru care, la câteva sute de ani de la moartea lui 
Zarathustra, magii au reuşit să reintroduca, fără dificultăți, aproape toți zeii 
Iranului antic în forma lor revizuită de zoroastrism. 

Ceea ce mintea antică părea dispusă să accepte era existenţa unui „Mare 
Zeu“ atotputernic şi atotcuprinzător, care să se comporte ca o divinitate 
conducătoare peste un panteon de zei inferiori, dar la fel de vrednici de a fi 
venerati. Această credință este numită henoteism şi ea a devenit rapid forma 
dominantă de exprimare spirituală nu doar în Orientul Apropiat antic, ci 
aproape in toate civilizațiile lumii." 

Justificarea pentru succesul henoteismului poate fi găsită într-una dintre 
consecinţele inevitabile ale imboldului nostru inconştient de a umaniza 
divinul — conceperea divinului în termeni umani ne constrânge să ne 
închipuim că lumea zeilor este o reflecţie înnobilată a lumii noastre. 
Tărâmul ceresc devine o oglindă a tărâmului pământesc, a instituțiilor 
sociale şi politice de aici. Iar dacă se schimbă instituțiile pământeşti, atunci 
se schimbă şi cele cereşti. 

Pe vremea când oamenii se organizau în mici grupuri nomade de 
vânători-culegători, unite prin sânge şi relații de rudenie, ei îşi reprezentau 
lumea de dincolo ca o versiune onirică a celei de aici, populată cu turme de 
animale domesticite şi păstorite de Stăpânul Fiarelor, pentru ca spiritele 
strămoşilor să le poată lua urma cu uşurinţă. Când oamenii s-au aşezat in 
mici sate şi, în loc să vâneze, au început să cultive hrana, Stăpânul Fiarelor 
i-a cedat locul Mamei Pământ, iar tărâmul celest a fost reimaginat ca un 
teritoriu condus de o mulțime de divinităţi ale fertilității care asigurau o 
recoltă eterna. Când acele sate mici s-au extins şi au devenit oraşe-stat 
independente, fiecare cu propria divinitate tribală şi fiecare aflată într-un 
conflict perpetuu cu celelalte, cerurile au făcut loc unui panteon de 
divinități marțiale distincte, fiecare reprezentând protectorul divin al câte 
unui oraş de pe pământ. lar când aceste oraşe-stat s-au unit în imperii 


întinse, conduse de regi atotputernici, zeii au fost reorganizati în ierarhii 
care reflectau noua ordine politică de pe pământ. 

Există un termen pentru acest fenomen — politicomorfism — sau 
„divinizarea politicii de pe pământ“ — şi el surprinde, chiar şi astăzi, una 
dintre trăsăturile centrale ale aproape oricărui sistem religios din lume. 

O privire sumară asupra istoriei Mesopotamiei va ilustra într-un mod 
precis felul în care funcționează politicomorfismul şi motivul pentru care el 
conduce adesea la henoteism. În al IV-lea mileniu î.Cr., în perioada de 
dezvoltare timpurie a civilizației mesopotamiene, autoritatea pământeană nu 
era învestită integral în rege. Ea aparținea de fapt unei „adunări generale“ 
care includea toți bărbaţii liberi, membri ai oraşului-stat — „colonia celor 
tineri şi bătrâni“, după cum se numea. Această adunare funcționa ca un 
tribunal şi rezolva atât cazurile civile, cât şi pe cele penale. Avea puterea să 
negocieze dispute cu alte oraşe-stat, iar dacă negocierile eşuau, putea 
declara război vecinilor. Avea chiar şi autoritatea de a alege sau detrona 
regele.!* 

Natura remarcabil de democratică a civilizației mesopotamiene timpurii a 
fost, aşa cum am văzut în capitolul precedent, reflectată perfect în 
reprezentările mesopotamiene ale ordinii celeste. Să ne amintim de epopeea 
lui Atrahasis. Acolo, zeii sunt destul de clar organizați după principii 
„democratice“. Şi ei au o adunare — „o adunare divină“ — şi se reunesc în 
curtea acoperită a lui Enlil, pentru a dezbate atât chestiuni terestre, cât şi 
celeste. Fiind „persoane nobile“, ei se pun mai întâi la curent cu ce fac 
ceilalți zei. Stau de vorbă şi se imbratiseaza. lau o gustare, îşi umplu 
paharele cu vin, iar apoi, dupa ce ia sfârşit conversaţia obişnuită, se aşază 
pentru a discuta problemele universului. Nici unul dintre zei nu are 
autoritate în fata voinţei acestei adunări divine, deşi sunt ocazii in care zeii 
încalcă deciziile adunării, ca atunci când Enki îl salvează, în secret, pe 
Atrahasis de la potop. 

Mai târziu, pe la jumătatea mileniului al III-lea î.Cr., adică în ceea ce se 
numeşte în mod obişnuit Perioada Dinastică Timpurie (III), în Mesopotamia 
s-au conturat puteri despotice de amploare. Marile oraşe-stat Lagaş şi 
Umma au inițiat un conflict la graniță, care a durat un secol. Apoi 
legendarul regele Sargon din Akkad a cucerit majoritatea oraşelor-stat 
sumeriene din sud şi a ridicat primul imperiu mesopotamian. Prăbuşirea 
imperiului lui Sargon din Akkad a condus la formarea Imperiului 
Babilonian în sud şi a Imperiului Asirian în nord. Concomitent, bande 


nomade de hoţi din deşerturile sudice şi din munţii din nord au început sa 
jefuiască oraşele-stat. De-a lungul şi de-a latul regiunii, suprapopularea şi 
precaritatea resurselor au condus la o stare cvasipermanenta de război. 

Situaţia instabilă din Mesopotamia a fost exploatată cu măiestrie de o 
mână de autocrati care au căutat să obțină autoritatea absolută, în ideea de 
a-i proteja pe ai lor şi a-i zdrobi pe duşmani. Puterea politică s-a centralizat, 
scoțând la iveală o nouă concepție, despotică, despre regalitate, în vreme ce 
adunarea generală — „colonia celor tineri şi bătrâni“ — a dispărut cu totul din 
istorie. 

Noua realitate politică s-a reflectat în miturile mesopotamiene scrise 
începând cu această perioadă. Astfel, în Enuma Elis — marea epopee 
babiloniană a creației, scrisă pe la jumătatea celui de al II-lea mileniu î.Cr. — 
citim despre o ordine celestă cu totul nouă, dominată de un zeu babilonian 
care, în epoca sumeriană, abia dacă se făcuse cunoscut, fund cu totul 
insignifiant: Marduk. 

Epopeea creaţiei relatează că zeii cerului sunt atacați de monstrul marin 
primordial Tiamat. Ei convoacă o întâlnire a adunării divine în care se 
declară un fel de stare de urgenţă. La întâlnirea cu pricina, tânărul zeu 
Marduk se oferă să lupte de partea zeilor împotriva lui Tiamat, numai cu 
condiția să fie numit rege al zeilor şi să primească o autoritate absolută 
peste cer şi pământ. „Dacă eu, ca răzbunător al vostru, negreşit / Trebuie să 
înving pe Tiamat şi să salvez viețile voastre / Convoacă adunarea şi 
proclamă soarta mea supremă“, cere Marduk.! „Tot ceea ce eu creez să 
rămână neschimbat / Rostirea buzelor mele să nu fie înlocuită, nici 


w 


schimbată.“ 


6. Enuma Elis, tablita a Il-a, 123—125, în Gândirea Asiro-babiloniană în texte, traducere de 
Athanase Negoiţă, Editura Ştiinţifică, Bucureşti, 1975, p. 25. 


7. Ibidem, p. 26. 


Speriati şi disperaţi să restabilească pacea şi ordinea în ceruri, zeii sunt de 
acord. „Marduk este rege!“ strigă ei, dizolvând cu entuziasm adunarea 
divină. „Ce vei porunci tu, aceea vom face!“ Apoi zeii îi dăruiesc lui 
Marduk un sceptru şi un tron, pentru a marca noul lui rol în vârful 
panteonului mesopotamian, iar el pleacă să-l învingă pe Tiamat. 

Exact aceeaşi mitologie s-a dezvoltat şi în Imperiul Asirian, care se 
confrunta în nord cu o amenințare similară celei cu care se confruntau 
babilonienii în sud — numai că, în varianta asiriană, locul lui Marduk este 


luat de zeul local Assur, care este încoronat rege al zeilor. Concomitent, în 
Regatul Isin, situat la 32 de kilometri distanţă la sud de oraşul Nippur, zeul 
An este transformat din regele suprem al cerului în regele incontestabil al 
cerurilor.!€ 

În fiecare dintre aceste cazuri, în fiecare imperiu şi în toată Mesopotamia, 
pe măsură ce s-a schimbat politica de pe pământ, s-a schimbat, în mod 
corespunzător, şi politica din ceruri. Aşa cum în fata fricii şi a terorii, 
cetăţenii liberi ai oraşelor-stat mesopotamiene independente au abandonat 
democraţia lor primitivă şi au cedat în mod deliberat puterea regilor, la fel 
au făcut şi cetăţenii cerurilor, care l-au făcut pe unul dintre zei conducătorul 
incontestabil al tuturor celorlalți. Teologia s-a schimbat pentru a se 
conforma realității, iar cerul a devenit o proiecție amplificată a pământului. 

Într-o ordine a lumii precum aceasta, henoteismul — credinţa într-un Mare 
Zeu care domneşte peste toți ceilalți zei — este ceva perfect logic. Cu cât 
este învestită mai multă autoritate într-un ins pe pământ, cu atât dobândeşte 
mai multă putere şi zeul unic din ceruri — fie el Marduk în Babilon, Assur în 
Asiria, An în Isin, Amon-Ra în Egipt, Khumban in Elam, Khaldi în Urartu, 
Zeus în Grecia, Jupiter la Roma, Odin la scandinavi, Tian în Dinastia Zhou 
din China şi aşa mai departe. 

Problema este că, cu cât o divinitate urcă în panteon, detronându-i pe alti 
zei mai MICI, cu atât ea trebuie să preia mai multe dintre atributele pe care 
oamenii le asociau în mod tradițional cu ceilalți zei — până când, într-un 
final, contradicţiile şi inconsistentele din caracterul Marelui Zeu ating un 
punct critic. Să ne uităm la zeul hindus Siva, Marele Zeu al Saivism-ului, 
care, alături de Brahma şi Vişnu, formează aşa numita Trinitate Hindusă sau 
Trimurti. Siva şi-a început existenţa ca o divinitate relativ minoră, care nu 
este nici măcar amintită pe numele său în Rig Veda. În literatura postvedică 
însă, în special în Upanişade şi în marea epopee indiană Mahabharata, el 
începe să absoarbă atributele şi calitățile zeilor pe care îi detronează, astfel 
că Siva este cunoscut astăzi drept creator şi distrugător, vindecător şi 
provocator de suferință, ascet şi hedonist, drept zeul furtunilor şi stăpânul 
dansului." 

Acest punct critic este tocmai motivul pentru care henoteismul nu 
evoluează decât rar în monoteism. Căci una este ca Marele Zeu să preia în 
mod progresiv calitățile şi atributele zeilor inferiori, chiar şi atunci când 
aceste calități sunt diferite sau chiar contradictorii, şi cu totul altceva este ca 
un zeu unic să ia asupra sa toate aceste atribute şi calități. 


Există, fireşte, un mod simplu şi destul de clar în care se poate rezolva 
această dilemă: dez-umanizarea zeului — adică dezbrăcarea divinului de 
orice atribute umane şi redefinirea sa, aşa cum au făcut-o Xenofan, Platon şi 
ceilalți filozofi greci, făcând din Dumnezeu substanţa creatoare care susține 
universul. Asta au încercat de fapt şi Akhenaton şi Zarathustra. Zarathustra 
l-a prezentat pe Ahura Mazda ca pe un spirit insufletitor pur — fără contur 
sau formă — absolut transcendent şi nepersonal. Imnurile Gatha 
întrebuinţează un limbajul poetic pentru a descrie braţele care dăruiesc 
răsplată ale lui Mazda şi ochii săi atotvăzători, însă acestea nu sunt decât 
metafore. În Gatha, trăsăturile umane atribuite divinului sunt mai rare decât 
în aproape orice altă scriere sacră. 

Akhenaton nu doar că a distrus idolii celorlalți zei; el le-a interzis 
meşteşugarilor săi să sculpteze statui ale lui Aton sau să-l toarne în vreun 
idol. In mod oficial, Aton putea fi infatisat doar ca un disc fără trăsături, cu 
raze de lumină coborând pe pământ, asemenea unor brațe divine care 
binecuvântează întreaga creaţie (braţele fiind singura trăsătură omenească 
pe care a păstrat-o Akhenaton). Deşi marile imnuri scrise în vremea lui 
Akhenaton folosesc pronumele singular masculin „el“ pentru a vorbi despre 
Aton, zeul nu prezintă în aceste poeme nici o calitate umană, nu trădează 
nici un atribut uman şi nu are nici o emoție sau motivație umană. Aceasta 
împreună cu celelalte lucruri amintite explică de ce mişcarea monoteistă a 
lui Akhenaton — asemenea celei a lui Zarathustra — a eşuat în cele din urmă. 

Dificultatea cu care s-au confruntat atât Akhenaton, cât şi Zarathustra a 
fost că oamenilor le este greu să intre într-o relaţie cu un zeu care, fiind 
lipsit de trăsături sau de calități umane, nu are nici nevoi umane. Dacă un 
zeu nu are formă, atribute sau calități omeneşti, atunci cum pot ființele 
omeneşti să intre în relație şi să comunice cu el? Noţiunea unui zeu dez- 
umanizat contravine pur şi simplu procesului cognitiv prin care a luat 
naştere — pentru prima dată — noțiunea de zeu. Ar fi ca şi cum am încerca sa 
ne imaginăm inimaginabilul, să dăm chip unei fiinţe care nu are chip. Ideea 
este prea alunecoasă şi prea ireală ca să funcționeze. 

Acceptarea ideii unui zeu unic şi singular, fără formă, atribute sau calități 
omeneşti ar necesita ori un efort cognitiv enorm din partea închinătorului, 
ori o ruptură profundă în evoluția spirituală a unei comunităţi religioase — o 
criză spirituală atât de puternică, încât să îi facă pe oameni să ignore 
trăsăturile contradictorii inerente ideii unui zeu unic şi să-i determine să 


treacă peste înclinația lor naturală de a-l modela pe zeu după chipul şi 
asemănarea lor. 

Tocmai o asemenea criză — petrecută la 800 de ani după Akhenaton şi la 
600 de ani după Zarathustra — a făcut ca un mic trib semitic din regiunea 
Canaan, care îşi spunea Israel, să producă ceea ce va deveni primul 
experiment monoteist de succes din istorie. 


PARTEA A TREIA 
CE ESTE DUMNEZEU? 


CAPITOLUL VII 
DUMNEZEU ESTE UNUL 


În 586 î.Cr., regele Nabucodonosor II, conducătorul temutului Imperiu 
Babilonian şi trimis pe pământ al Marelui Zeu Marduk — regele zeilor — a 
străpuns zidurile Ierusalimului, a prădat capitala Regatului Israel şi a ars din 
temelii templul evreiesc. Mii de evrei au fost trecuţi prin sabie; puţinii care 
au supravieţuit — în special elita educată, preoţii, militarii şi familia regală — 
au fost trimişi în exil, într-o încercare evidentă de a pune capăt Israelului ca 
națiune. lar dacă Israelul nu mai exista, atunci nu mai exista nici zeul lui, 
Iahve. 

În Orientul Apropiat antic, un trib şi zeul său erau consideraţi o singură 
entitate, unită printr-un legământ care însemna că tribul avea grijă de zeul 
său închinându-i-se si oferindu-i sacrificii, iar zeul îi întorcea favoarea 
protejând tribul de rele — fie acestea potopuri sau foamete, fie, cel mai 
adesea, triburile străine şi zeii lor. În Orientul Apropiat antic, războiul era 
considerat de fapt mai putin o luptă între armate, cât mai degrabă o 
întrecere între zei. Babilonienii au cucerit Israelul, nu în numele lui 
Nabucodonosor, regele lor, ci în numele lui Marduk, zeul lor. Se credea că 
Marduk lupta pe câmpul de bătălie alături de babilonieni, aşa cum o cerea 
legământul pe care Marduk îl făcuse cu Nabucodonosor. 

Israeliti1 aveau şi ei o înţelegere asemănătoare cu zeul lor. Cel care 
domnea peste Israel era Jahve, iar sarcina lui era să apere Israelul. Bătăliile 
sângeroase dintre israeliți şi duşmanii lor — care ocupă o mare parte dintre 
primele cărți ale Bibliei — au fost înfăţişate in mod explicit ca o luptă între 
lahve şi alti zei străini. Iahve era adesea însărcinat cu planificarea, 
conducerea şi executarea acelor bătălii în numele Israelului. 

„ȘI a întrebat David pe Domnul, zicând: Să mă duc oare împotriva 
filistenilor? Îi vei da Tu, oare, în mâinile mele? [...] Să nu ieşi înaintea lor, 
i-a răspuns El, ci i-ai pe la spate şi înaintează spre ei dinspre dumbrava 
murelor.“€ (2 Regi 5:19-23} 


8. Pentru traducerea în limba română a citatelor biblice, am folosit Biblia sau Sfânta Scriptură, 
Editura Institutului Biblic al Bisericii Ortodoxe, Bucureşti, 1991. 


Această identificare explicită a unui trib cu zeul său național a avut 
implicaţii teologice profunde pentru popoarele antice. Când Jahve i-a ajutat 
pe israeliți să-i învingă pe filisteni, s-a dovedit că zeul israelit era mai 
puternic decât zeul filistean Dagon. Pe de altă parte, când Babilonienii i-au 
învins pe israeliți, concluzia teologică a fost că Marduk, zeul Babilonului, 
era mai puternic decât Jahve. 

Pentru foarte multi israeliți, distrugerea templului — a Sălaşului lui Jahve 
— a însemnat mai mult decât sfârşitul ambițiilor lor nationale. Rupti de 
riturile şi ritualurile care fuseseră definitorii pentru devotiunea lor religioasă 
ŞI, rupti astfel de însăşi identitatea lor ca popor, nu au avut încotro decât să 
se resemneze în fata noii realități. Au împrumutat nume babiloniene, au citit 
scripturi babiloniene şi au început să venereze zei babilonieni. 

Printre exilați era însă şi un mic grup de reformatori religioşi care — puşi 
în fata perspectivei inacceptabile a eliminării lui Jahve de către Marduk — au 
oferit o explicaţie alternativă: poate că distrugerea şi exilul Israelului făceau 
parte din planul divin de la bun început. Poate că Jahve îi pedepsea pe 
israeliți pentru că aleseseră să creadă în Marduk. Poate că nu exista nici un 
Marduk. 

Şi tocmai în acel moment de rătăcire spirituală, în care Regatul Israelului 
fusese prădat, iar templul lui Jahve doborât şi profanat, s-au făurit o noua 
identitate şi un nou mod de a gândi despre divin. 


Zeul care va ajunge să fie cunoscut drept Jahve şi-a facut pentru prima 
dată apariția sub forma unui rug în flăcări, undeva — poate — în deşerturile 
stâncoase din nord-estul Sinaiului. „Acesta este numele Meu pe veci“, îi 
spune Iahve profetului Moise, „aceasta este pomenirea Mea din neam în 
neam“ (Ieşirea 3:15). 

Biblia relatează că Moise se afla în acest deşert pustiit pentru că fugea de 
funia faraonului. Potrivit cărții leşirea, israelitii care, cu câteva generaţii 
înainte îi urmaseră pe descendenţii patriarhului Avraam în Egipt, deveniseră 
atât de numeroşi şi de puternici, încât fuseseră lăsați fără bogății şi fara 
libertate, fund obligați să ajungă sclavi. Atât de temuti erau ei în Egipt, 
încât faraonul însuşi ordonase ca fiecare nou-născut israelit să fie înecat în 
Nil. 

Şi totuşi acest copil fusese cumva cruțat. Pe când avea doar trei luni, 
părinții lui — descendenți ai preoților leviti — îl puseseră într-un coş din 
papirus şi îi dăduseră drumul pe apă, printre trestule de la mal. Fiica 


faraonului l-a găsit. I s-a facut milă de băiat, l-a luat acasă şi l-a crescut ca 
pe un egiptean de rang.“ 

Într-o zi, pe când era deja adult, Moise a coborât printre oameni şi a văzut 
cu ochii lui povara muncii zdrobitoare pe care erau siliți să o facă israeliți. 
A văzut un stăpân egiptean bătând un sclav israelit şi, într-un acces de furie, 
l-a omorât pe egiptean. Temându-se pentru viaţa sa, Moise a fugit din Egipt 
ŞI s-a dus în ceea ce Biblia numeşte „ţara Madian“. Acolo, el a cunoscut un 
„preot din Madian“ care l-a primit în casa şi în tribul lui şi i-a oferit-o în 
căsătorie pe fiica sa Sefora.° 

Au trecut multi ani în care Moise şi-a clădit o viata alături de familia sa 
madianită, în casa socrului său preot. Târziu, într-o după-amiază, pe când se 
îngrijea de turma socrului său, Moise ajunge departe în sălbăticie, la poalele 
unui loc sacru madianit, cunoscut drept „muntele zeului“. Aici el întâlneşte 
o divinitate misterioasă, care se recomandă drept Jahve. 

Pare imposibil de stabilit unde anume s-a petrecut aceasta. În cartea 
Iesirii pare clar că localizarea „muntelui zeului“ este în nord-estul Sinaiului. 
Însă în Deuteronom şi în alte locuri din Biblie, muntele unde îl întâlneşte 
Moise pe Iahve este localizat lângă Seir, în sudul Transiordaniei. Este greu 
de spus la ce se referă de fapt „ţara Madian“ din Biblie. Din câte se ştie, 
madianitii erau o federație libera de popoare nesemite care trăiau in desert 
şi a căror tara de origine era undeva în nord-vestul Arabiei, nicidecum în 
Peninsula Sinai sau în apropierea Transiordaniei. Sunt multe confuzu şi 
contradicții în legenda lui Moise — în Ieşirea 2:18 socrul lui Moise este 
numit Raguel, iar la câteva versete mai jos (Ieşirea 3:1), Ietro — iar istoricii 
au mari dificultăţi în a lămuri problema.° 


Moise şi rugul aprins. Mânăstirea Sfânta Ecaterina din Sinai (Egipt) / K. Weitzmann: ,, Die Ikone “/ 


Wikimedia Commons 


Fapt e că nu există nici o dovadă arheologică care să ateste prezenţa 
israeliților în Egiptul antic. Această afirmaţie este bulversantă dacă ne 
gândim la sofisticata birocratie a statului egiptean din vremea Noului Regat 
— perioada în care se presupune că ar fi trăit Moise — si la afinitatea lui 
legendară cu contabilitatea. Mai mult decât atât, chiar dacă egiptenii 
foloseau în mod curent munca sclavilor, rolul şi statutul social al unui sclav 
se încadrau într-una dintre următoarele trei categorii: sclavi care fuseseră 
capturați în război, sclavi care se vindeau pe ei înşişi în sclavie din cauza 


unei datorii şi sclavi care, asemenea servitorilor aflați în ucenicie, făceau un 
serviciu obligatoriu pentru stat, o perioadă determinată de timp. 

Israeliti1 nu intrau în nici una dintre aceste categorii, ceea ce face greu de 
acceptat ideea că Egiptul ar fi luat în sclavie întreaga populaţie israelita. $1 
mai greu de crezut este motivul pe care îl oferă Biblia pentru înrobirea lor 
deplină, şi anume faptul că acest trib de semiti nomazi devenise „mai mare 
şi mai tare“ decât egiptenii, care erau la acea vreme cel mai mare imperiu, 
cel mai bogat şi cel mai puternic din punct de vedere militar, din câte 
cunoscuse lumea (lesirea 1:9—10).’ 

Dar probabil că elementul cel mai ambiguu din legenda lui Moise este 
legat de divinitatea pe care acesta o întâlneşte în deşert. Originile lui Jahve 
sunt necunoscute. Numele acesta nu figurează pe nici una dintre listele cu 
nume de zei din Orientul Apropiat antic — o omisiune extraordinară dacă 
tinem seama de faptul că aceste liste includeau mii de divinități. Există 
totuşi două referiri hieroglifice la Jahve în Nubia, care datează din perioada 
Noului Regat şi care amintesc de o „ţară a nomazilor lui Iahve“ — una la 
templul ridicat de tatăl lui Akhenaton, Amenhotep III, în secolul al XIV-lea 
î.Cr., cealaltă la un templu ridicat de Ramses II în secolul al XIII-lea î.Cr. 
Deşi există o oarecare dispută cu privire la localizarea acestui ținut, savanții 
sunt de acord că se face trimitere la o regiune deşertică întinsă, de la sud de 
Canaan, cu alte cuvinte la „Tara Madian“. 

Aceasta înseamnă că Moise, care se căsătorise într-un trib madianit, a 
întâlnit de fapt o divinitate madianita (Jahve), pe când era în slujba unui 
preot madianit, în tara Madian.’ 

Dacă legenda s-ar încheia aici — şi dacă am ignora problemele istorice 
amintite mai sus — lucrurile ar avea un oarecare sens. Însă legenda nu se 
termină aici. Căci prima sarcină pe care i-o dă lui Moise acest zeu madianit 
este să se întoarcă în Egipt, să elibereze sclavii israeliți din lanţuri şi să-i 
păstorească înapoi către Ţinutul Canaanului. „Aşa să spui fiilor lui Israel: 
«Domnul Dumnezeul părinților noştri [Jahve — n. tr.], Dumnezeul lui 
Avraam, Dumnezeul lui Isaac si Dumnezeul lui Iacov m-a trimis la voi»“ 
(Ieşirea 3:15). 

Această afirmaţie trebuie să fi venit oarecum ca o surpriză pentru 
Avraam, Isaac şi Iacob, pentru că, în realitate, aceşti patriarhi bibilici nu 
venerau o divinitate madianita din deşert numită Iahve, ci venerau un cu 
totul al zeu — o divinitate canaanită pe care o numeau £l. 


De secole întregi savanții sunt la curent cu faptul că israeliți din Biblie 
venerau două divinități distincte, fiecare având numele său, originea şi 
trăsăturile sale. Pentateuhul — adică primele cinci cărți ale Bibliei (Facerea, 
Ieşirea, Leviticul, Numerii şi Deuteronomul) — este de fapt o lucrare 
compozită, tesuta din surse diferite care acoperă un interval de mai multe 
sute de ani. Dacă ne uităm cu atenţie, putem observa, din loc în loc, acele 
cusături prin care două sau mai multe tradiții diferite sunt unite împreună. 
Există, de pildă, două mituri distincte ale creației, scrise de două mâini 
diferite — Facerea capitolul 1, în care bărbatul şi femeia sunt creaţi împreună 
si în acelaşi timp, respectiv Facerea capitolul 2, care conține povestea mult 
mai populară a lui Adam şi a Evei, în care Eva este creată din coasta lui 
Adam. Există, de asemenea, două mituri ale potopului cu toate că, spre 
deosebire de cele două mituri ale creaţiei, acestea sunt întrepătrunse pentru 
a crea o singură relatare contradictorie, în care potopul durează fie 40 de 
zile (Facerea 7.:7), fie 150 de zile (Facerea 7:24); în care perechile de 
animale sunt aduse pe arcă fie în câte şapte perechi mascul şi femelă 
(Facerea 7:2), fie într-o singură pereche din fiecare fel (Facerea 6:19); în 
care potopul începe fie după şapte zile de când urcă Noe pe arcă (Facerea 
7:10), fie de îndată ce urcă pe arcă împreună cu rudele lui (Facerea 7:11— 
13). 

Savanţii biblici au reuşit să identifice, prin urmărirea meticuloasă a 
acestor fire narative separate, cel puţin patru surse scrise distincte, care 
alcătuiesc cea mai mare parte a cărților de început ale Bibliei. Acestea sunt: 
sursa iahvista sau J (j se pronunță i în germană), care datează din secolele 
X-IX î.Cr. şi cuprinde parti extinse din Facerea, Ieşirea şi Numerii; sursa 
elohistă sau E care datează din secolele VIII-VII î.Cr. şi se rezumă în cea 
mai mare parte la Facerea şi la unele parti din Ieşire; sursa sacerdotală sau 
P, care a fost scrisă fie în timpul exilului babilonian in 586 7.Cr., fie la scurt 
timp după aceea; este in principal o prelucrarea a materialului din sursele J 
ŞI E; şi, în sfârşit, sursa deuteronimistă sau D, care cuprinde Deuteronomul 
ŞI 3 şi 4 Regi, fiind datată cândva între secolele VII şi V î.Cr. 

Există diferente multiple între aceste surse. De pildă, materialul elohist, 
scris probabil de un preot din nordul Israelului, se referă la Muntele Sinai, 
numindu-l Muntele Horeb (Ieşirea 3:1) şi îi numeşte pe locuitorii din 
Canaan ,,amoriti“. În aceste fragmente, Dumnezeu tinde să se reveleze mai 
mult în viziuni şi vise. Pe de altă parte materialul iahvist, din sud, îl 
portretizează pe Dumnezeu in forme neobişnuit de antropomorfe: El 


creează lumea prin încercare şi eroare, uitând să zămislească o insotitoare 
pentru Adam (Facerea 2:18); se plimbă prin Grădina Edenului bucurându-se 
de briza serii (Facerea 3:8) când, la un moment dat, îi pierde pe Adam şi pe 
Eva — creația sa — şi nu reuşeşte să-i mai găsească pentru că aceştia se 
ascund printre copaci. „ŞI a strigat Domnul Dumnezeu [/ahve — n. tr.] pe 
Adam şi i-a zis: «Adame, unde eşti?» (Facerea 3:9) 

Însă diferenţa principală dintre sursa iahvistă şi cea elohistă din 
Pentateuh este că, în fiecare, Dumnezeu are un alt nume. Zeul elohistului 
este EI sau Elohim (forma de plural a lui ÆN care — în majoritatea 
traducerilor în engleză ale Bibliei — este redat prin Dumnezeu cu majusculă: 
„După acestea, Dumnezeu [Elohim] l-a încercat pe Avraam“ (Facerea 22:1). 
Pe de altă parte, zeul tradiției iahviste este cunoscut drept Jahve, iar în 
biblule engleze el este numit de obicei Domnul cu majuscule: „Zis-a 
DOMNUL [/ahve] către Moise: «Am văzut necazul poporului Meu în 
Egipt» (Ieşirea 3:7). Sursa sacerdotală, mult mai târzie, tinde să oscileze 
între folosirea numelor Jahve şi Elohim, într-o încercare evidentă de a 
contopi aceşti doi zei într-unul singur. 

Cu toate că materialul iahvist este cu o sută de ani mai vechi decât 
materialul elohist, tradiția elohistă reprezintă divinitatea mai veche. Despre 
originile lui Jahve nu se ştie de fapt aproape nimic cu excepția faptului că 
era, probabil, un zeu madianit. Pe de altă parte, El era una dintre cele mai 
bine cunoscute şi mai bine documentate divinități din Orientul Apropiat 
antic. 

Zeul E] era Marele Zeu al Canaanului — o divinitate blândă, distantă şi 
paternă, înfăţişată de obicei ca un rege cu barbă, ca un taur sau ca un vițel. 
Deşi era cunoscut drept „Făcătorul tuturor Lucrurilor Create şi al Zilelor de 
Demult“, El era şi unul dintre principalii zei ai fertilităţii din Canaan. Însă 
principalul său rol era cel de rege ceresc, de tată şi protector al regilor 
muritori ai Canaanului. Stand în jiltul lui ceresc, Æl prezida peste un 
consiliu de zei canaaniti între care: Aşera, Zeița Mamă şi consoarta lui £l; 
Baal, tânărul zeu al furtunii, care era cunoscut drept Cel care Călărea Norii; 
Anat, divinitatea războiului; Astarte, numită şi Istar; şi o mulţime de alte 
divinităţi.” 

Nu încape îndoială că E/ era zeul originar al Israelului. Cuvântul /srael 
înseamnă, de fapt, „EI stăruie“. 

Primii israeliți îl venerau pe El sub diferite nume — El Saddai sau El din 
Munte (Facerea 17:1); EL Olam sau El al Veşniciei (Facerea 21:33); El Roi 


sau El al Vederii (Facerea 16:3); El Elion sau El cel Preaînalt (Facerea 
14:18-14), ca să amintim doar câteva. Deşi pare ciudat că israelitii care 
trăiau în Canaan au adoptat cu atâta râvnă un zeu canaanit, influența 
teologiei canaanite este de fapt foarte puternică în Biblie — atât de puternică, 
încât nu ne este deloc uşor să facem o distincţie clară — etică, culturală sau 
religioasă — între canaaniti şi israeliți, cel putin nu în istoria timpurie a 
Israelului (cca 1200-1000 7.Cr.)."° 

Viziunea tradițională despre Israel este aceea a unui popor monoteist în 
sens strict, devotat unicului şi singurului Dumnezeu al universului, dar 
înconjurat din toate părțile de canaaniţii politeişti şi de zeii lor falşi. Această 
viziune nu rezistă însă la o analiză istorică şi arheologică serioasă. Căci, în 
primul rând, nu exista un singur grup de canaaniti — termenul este o referire 
generală la diversele triburi care vietuiau în munţii, văile şi regiunile de 
coastă din ţinutul Canaan (Levantul de sud, care cuprindea părți din 
actualele Siria, Liban, Iordania şi Israel-Palestina). Acest lucru face aproape 
imposibilă delimitarea clară a culturii israelite, oricum am defini-o, în 
cadrul mai larg al culturii canaanite. Mulţi savanţi sunt acum de părere că 
israelitii făceau parte din fondul canaanit, fiind un clan montan, care a 
ocupat zonele înalte şi apoi s-a desprins progresiv din grupul mai mare al 
triburilor canaanite, creându-şi o identitate distinctă, dar rămânând 
înrădăcinat în cultura şi religia canaanite. Atât israeliți, cat şi canaaniţii 
erau popoare semitice vestice, care vorbeau o limbă asemănătoare, aveau o 
scriere similară şi aveau rituri şi ritualuri asemănătoare. Foloseau chiar 
aceeaşi terminologie religioasă la ceremonii şi sacrificii, ceea ce a condus la 
împrumuturi de zeci de cuvinte din canaanită în ebraică, majoritatea vizând 
chestiuni religioase.!! 

Si, desigur, aveau acelaşi zeu — Æl. 


Statuie a lui Æl aşezat. Prin bunăvoința Institutului Orientalal Universității din Chicago 


Ar fi mai corect să spunem de fapt că israelitii şi canaanitii aveau aceiaşi 
zei pentru că primii israeliți nu pot fi considerați sub nici o forma 
monoteişti. În cel mai bun caz practicau monolatria, adică venerau un 
singur zeu — pe El —, însă fără să nege în mod necesar existenţa celorlalți zei 
din panteonul canaanit. Israeliţii îi venerau ocazional şi pe ceilalți zei — mai 
mult pe Baal şi pe Asera, iar într-o măsură mai mică pe Anat. Deşi Biblia 
abundă în pasaje care condamnă închinarea la toţi aceşti zei — majoritatea 
fiind compuse de cel care a scris mai târziu sursa sacerdotală — 
condamnările nu fac decât să dovedească faptul că zeii respectivi erau într- 
adevăr venerati de israeliți, nu doar regulat, ci şi oficial, după cum o arată 
prezenţa lor în Templul de la Ierusalim. Chiar regele Saul, primul rege al 


Israelului, i-a numit pe doi dintre fui săi după zeul Baal — Eşbaal şi 
Meribbaal — iar pe al treilea l-a numit după Jahve — Yehonatan sau Jonatan.'* 

Toate acestea arată că primii israeliți l-au văzut, cel mai probabil, pe zeul 
El cam în acelaşi fel in care îl vedeau şi canaanitii — ca divinitate supremă, 
prezidând peste o adunare de divinități inferioare, aşa cum prezida Enlil, 
Amon-Ra, Zeus sau oricare alt Mare Zeu. Israeliții recunosteau, şi uneori 
chiar venerau celelalte divinităţi din panteonul canaanit. Însă supunerea lor 
era fata de zeul de la care îşi primiseră numele — £l. 

Lui EI i-a făcut patriarhul Avraam — care îşi trăise aproape întreaga viata 
în ținutul Canaanului şi fusese impregnat de cultura şi religia canaanite 
(dacă nu cumva era el însuşi canaanit) — un legământ, în schimbul unei 
promisiuni de fertilitate, aceasta fiind, in fond, una dintre functiile 
principale ale lui E/: „Eu sunt Dumnezeul cel Atotputernic [El Saddai — n. 
tr.]; fă ce-i plăcut înaintea mea şi fii fără prihană... Am să te înmulţesc 
foarte, foarte tare şi am să ridic din tine popoare, şi regi se vor ridica din 
tine“ (Facerea 17:1,6). 

El i-a cerut lui Avraam să îşi sacrifice fiul, ca test al supunerii şi al 
credinţei sale; Æl a reînnoit legământul cu fiul lui Isaac, Iacob: „De acum nu 
te vei mai chema Iacob, ci Israel va fi numele tău“ (Facerea 35:10). Si în 
numele lui Æl — „Dumnezeul tatălui tău“ (Facerea, 49:25) — a dat Iacob 
legământul mai departe fiului său Iosif, care, ne spune Biblia, a fost primul 
israelit care a părăsit Canaanul şi s-a stabilit în Egipt. Acolo, urmaşii săi au 
intrat în contact cu o divinitate madianită necunoscută până atunci şi 
autointitulată Jahve. Povestea instaurării definitive si finale a 
monoteismului în spiritualitatea umană — la capătul a secole întregi de 
eşecuri şi respingere — începe astfel cu povestea felului în care zeul lui 
Avraam, EI], şi zeul lui Moise, ahve, s-au contopit pentru a deveni 


divinitatea unica şi singulară pe care o cunoaştem drept Dumnezeu." 


După prima întâlnire cu Jahve in deşert, Moise se întoarce în Egipt 
ducând cu el un mesaj pentru israeliți: zeul străbunilor lor — al lui Avraam, 
Isaac, Iacob şi Iosif — le auzise chemarea şi, în curând, îi va elibera din 
lanţuri. Însă israelitii nu cunoşteau divinitatea lui Moise. Chiar şi după ce 
Moise le demonstrează puterea zeului lui şi îi convinge să îl urmeze înapoi 
în „ţara Madian“ — adică în „ţara nomazilor lui Jahve“, unde se presupune 
că s-au stabilit după fuga din Egipt —, ei continuă să îşi arate doar într-o 
mică măsură loialitatea față de acest zeu necunoscut. Chiar în timp ce 
Moise urcă pe „muntele zeului“, pentru a primi un nou legământ de la Jahve 


(cele Zece Porunci) — menit să înlocuiască legământul lui Avraam cu E/ —, 
israelitii de jos, de la poalele muntelui, se întorc la venerarea zeului lui 
Avraam făcându-şi un idol sub forma unui vițel de aur — simbolul originar 
al lui £1." 

La sute de ani după acest eveniment, autorul sursei sacerdotale încearcă 
să medieze în scris conflictul dintre aceste două poziţii manifeste în credinţa 
timpurie a israeliților, făcându-l pe zeul lui Moise să afirme în mod explicit: 
„Eu sunt Domnul [Jahve — n. tr.]. M-am arătat lui Avraam, lui Isaac şi lui 
Iacob ca Dumnezeu Atotputernic [El Saddai — n. tr.], iar cu numele meu de 
Domnul |lahve — n. tr.] nu m-am făcut cunoscut lor“ (Ieşirea 6:2-3). 
Această afirmaţie nu face decât să evidentieze faptul că patriarhii Israelului, 
în a căror memorie vorbea Iahve, nu ştiuseră cine era Jahve. 

Reconcilierea dintre Jahve şi El se va produce în cele din urmă în Israel, 
însă istoria acestei reconcilieri este un pic mai aspră decât lasă să se 
înţeleagă sursa sacerdotală. Cultul lui Iahve a pătruns — se pare — dinspre 
tinutul Canaanului de sud, unde se concentrase pentru o mare parte din 
existența sa. Israeliții care trăiau de multe generaţii în regiunile nordice îl 
venerau pe El ca Mare Zeu, dar îi recunosteau, iar ocazional îi venerau, şi 
pe ceilalți zei ai Canaanului. De aceea, nu a fost foarte greu să îl adauge la 
lista lor pe Jahve, cu toate că — dupa cum ne arată Biblia — acest lucru s-a 
petrecut lent şi în etape succesive. Ne putem face o idee despre acest proces 
gradual citind aşa-numita Cântare a lui Moise din cartea Deuteronomului: 


„Când Cel Preainalt [Elion — n. tr.] a împărțit moştenire popoarelor, 

când a împărțit pe fiii lui Adam, 

atunci a statornicit hotarele neamurilor 

după numărul îngerilor lui Dumnezeu [dupa numărul zeilor, în original — 
n. tr.]; 

Iar partea Domnului [/ahve — n. tr.] este poporul lui Iacob, Israel e partea 
lui de moştenire“ (Deuteronomul 32:8-9). 


Acest extraordinar pasaj nu afirmă doar că Israelul recunostea alti zei 
subordonați lui Æl, ci îl înfăţişează pe Jahve in mod clar drept unul dintre 
acei zei. Pasajul arată că fiecare divinitate a primit „în dar“ o parte din 
națiunea lui E/, iar darul pentru Jahve a fost națiunea Israelului." 

Când națiunea Israelului a devenit Regatul Israelului, în jurul anului 1050 
î.Cr., contopirea dintre Jahve şi El s-a consolidat. Pana şi numele lor au fost 
alăturate uneori în formele Jahve-El sau lahve-Elohim, ceea ce s-a tradus în 


majoritatea variantelor în engleză ale Bibliei prin Lord God [Domnul 
Dumnezeu — n. tr.|: „Fiul meu, dă astăzi slavă Domnului Dumnezeului 
[Iahve-Elohim] lui Israel şi fă mărturisire înaintea Lui si arată-mi ce-ai 
făcut“ (Iosua 7:19).'* Consolidarea Regatului Israelului a fost răspunsul la 
amenințările tot mai mari ale triburilor învecinate. Pentru a-şi păstra 
independenţa şi menţine viabilitatea, Israelul şi-a centralizat puterea, 
transformându-se dintr-un trib teocratic condus de profeti şi judecători, într- 
o monarhie condusă de regi. Şi aşa cum s-a întâmplat în Babilon, Asiria, 
Egipt şi pretutindeni, de îndată ce natura puterii oamenilor pe pământ s-a 
schimbat, s-a schimbat şi natura puterii zeilor pentru a se potrivi cu ea —, 
aşadar politicomorfism.'’ 

Monarhia înfloritoare a Israelului necesita o divinitate naţională: un rege 
divin care să oglindească autoritatea regelui pământean. Şi cum acest regat 
îşi avea capitala la Ierusalim, care era localizat in sud, în Iudeea, era natural 
ca Iahve — care era deja văzut ca Jahve-El —, să obţină acest rol. În acest fel, 
divinitatea deşertică venerată de nomazii din Sinai s-a înălţat la cârma 
panteonului israelit, devenind regele cerurilor şi conducătorul tuturor 
celorlalți zei: „Domnul [Jahve — n. tr.] în cer a gătit scaunul Său şi împărăția 
Lui peste toți stăpâneşte“ (Psalmul 102:19). 

Iahve a devenit zeul protector al regilor israeliți, iar la Ierusalim i-a fost 
ridicat un templu. În el a fost mutată noua divinitate naţională, sub forma 
Chivotului Legământului — a legământului lui Moise. Sub protecţia 
monarhiei Israelului, cultul lui Jahve a evoluat într-un regim structurat de 
sacrificii rituale, naratiuni mitice şi rugăciuni melodioase, după un tipar al 
veneratiei tribale care a existat pretutindeni în Orientul Apropiat antic. 

Cu cât Iahve a urcat mai sus în panteonul israelit, cu atât el a absorbit mai 
rapid calitățile şi atributele celorlalți zei — la fel ca Marduk, Assur, Amon- 
Ra şi ceilalţi Mari Zei. Il putem vedea pe Iahve în Psalmi — forma 
principală de propagandă regală din Biblie — preluând rolul de rege ceresc 
al lui Æl, ridicându-se pe tron şi înconjurându-se cu o oştire cerească în 
sfatul divin, exact aşa cum făcuse E]. 


„Lăuda-vor cerurile minunile Tale, Doamne [Iahve — n. tr.] 

Şi adevărul Tău, în adunarea sfinților. 

Că cine va fi asemenea Domnului în nori şi cine se va asemăna cu 
Domnul între fiii lui Dumnezeu? Dumnezeul cel Preamărit în sfatul 
sfinților, mare şi înfricoşător este peste cei dimprejurul Lui“ (Psalmul 88:6— 
8; a se vedea şi Psalmul 81, 96 şi 98). 


Iahve a început să preia şi imageria zeului furtunii Baal, Cel Care Călărea 
Norii, devenind: „Cel ce pui norii sub suirea Ta; Cel ce umbli peste aripile 
vanturilor“ (Psalmul 103:4). „Tu stapanesti puterea mării“, cântă psalmistul; 
„ŞI mişcarea valurilor ei Tu o potoleşti“ (Psalmul 88:10). 

Iahve a preluat până şi trăsăturile feminine ale zeiţei Asera, în special pe 
cele maternale şi purtătoare de grijă. Jahve strigă ca o femeie care naşte 
(Isaia 42:14): ,,Ascultati voi, cei din casa lui Iacob şi toţi cei care ati mai 
rămas din casa lui Israel“, spune Jahve, „pe care v-am purtat din sânul 
maicii voastre, de care am avut grijă de la naşterea voastră“ (Isaia 46:3). 

Dar nici în acest punct de convergență din istoria Israelului, în care Jahve 
era în plină ascensiune, israeliții nu au negat existența celorlalte divinități. 
Deşi unele dovezi arată că ar fi existat o sectă „exclusiv iahvista“ la 
Ierusalim, monarhia ca atare nici nu a descurajat, nici nu a încurajat 
venerarea altor zei; ea s-a concentrat doar pe venerarea zeului național. Aşa 
cum scria renumitul cărturar biblic Morton Smith, „atributul zeului lui 
Israel [Jahve] era, pur şi simplu, atributul oricărui zeu major al oricărui 
popor antic din Orientul Apropiat... şi anume era mai mare decât zeii 
vecinilor săi“. 

„Doamne [/ahve — n. tr.], cine este asemenea tie între dumnezei? Cine 
este asemenea tie preaslăvit în sfințenie, minunat întru slavă şi făcător de 
minuni?“ (leşirea 15:11) 

Din nou, acesta nu este monoteism. În cel mai bun caz este monolatrie, 
cu toate că şi această etichetă este nepotrivită dacă ne uităm la cât de 
neproblematică era includerea altor divinități în formele de închinare 
israelite. Asemenea tuturor popoarele antice, israeliților le era greu să şi-l 
închipuie pe Jahve drept singurul zeu din univers. Ei credeau că Jahve era 
doar cel mai bun zeu din univers. „Că Tu eşti Domnul [Iahve — n. tr.] Cel 
Preainalt peste tot pământul; inaltatu-Te-ai foarte, mai presus decât toți 
dumnezeii“ (Psalmul 96:10). Îl vedeau pe Jahve ca rege sau stăpân peste 
ceilalți zei: zeul cel mai înalt, zeul cel mai puternic — zeul zeilor. 

Într-o bună zi însă a apărut un zeu mai puternic, Marduk, care l-a învins 
pe Iahve, alungându-l pe zeul Israelului de pe tronul său ceresc şi instituind 
— în acest proces — un nou mod de gândire nu doar despre Iahve, ci despre 
însăşi natura universului. Căci abia în acest moment din istoria Israelului — 
în care israeliți sunt alungați de pe pământul pe care li-l promisese zeul lor 
şi sunt împrăştiați în tot Orientul Mijlociu — încep să se întrezărească 
primele expresii neechivoce ale monoteismului din întreaga Biblie: „Aşa 


zice Domnul [/ahve — n. tr.], Regele lui Israel si izbăvitorul său: «Eu sunt 
cel dintâi şi cel de pe urmă şi nu este alt dumnezeu afară de mine» (Isaia 
44:60). 

Introducerea monoteismului în rândul evreilor a fost, cu alte cuvinte, un 
mod de a raționaliza înfrângerea catastrofală a Israelului în faţa 
babilonienilor. Criza de identitate provocată de exilul babilonian 1-a obligat 
pe israeliți să îşi reevalueze istoria sacră şi să-şi reinterpreteze ideologia 
religioasă. Disonanta cognitivă creată de exil cerea un nou cadru religios — 
dramatic şi nemaiintalnit până atunci — care sa dea sens acestei experienţe. 
Ideile teologice din trecut — poate un sigur zeu să fie responsabil atât pentru 
bine, cât şi pentru rău? poate un singur zeu să preia asupra sa toate 
atributele omeneşti deodată? — care fuseseră greu de acceptat au devenit 
dintr-odată mai acceptabile. Dacă un trib şi zeul său formau într-adevăr o 
singură entitate — ceea ce însemna că înfrângerea unuia reprezenta şi 
decăderea celuilalt —, atunci, din punctul de vedere al acelor reformatori 
monoteişti care suferiseră exilul babilonian, conceperea unui singur zeu, 
răzbunător şi plin de contradicții era de preferat renunțării la zeu şi la 
identitatea lor ca popor. Toate argumentele istorice împotriva credinței într- 
un singur zeu au fost înlăturate în acest fel de dorința copleşitoare de 
supraviețuire a acestui minuscul şi insignifiant trib semitic. „Eu sunt 
Domnul [/ahve — n. tr.] şi nimeni altul! Eu întocmesc lumina şi dau chip 
întunericului, Cel ce sălăşluieşte pacea şi restriştii îi lasă cale: Eu sunt 
Domnul Care fac toate acestea“ (Isaia 45:6—7). 

Aşa se naşte iudaismul, nu din legământul cu Avraam, nici din fuga din 
Egipt, ci din cenuşa mocnită a unui templu ruinat şi din refuzul unui popor 
înfrânt de a accepta posibilitatea unui zeu înfrânt. Cea mai mare parte a 
ceea ce cunoaştem astăzi drept Biblia Ebraică sau Vechiul Testament, 
profesiunea de credință a iudaismului — cunoscută drept Sema („Ascultă 
Israele, Iahve este Dumnezeul nostru, Jahve este unul“) — a fost ea însăşi 
compusă după acest moment de cotitură din istoria israelită. Chiar şi 
materialul biblic compus înainte de exil — adică sursele iahvistă şi elohistă — 
a fost prelucrat şi rescris de autorii sursei sacerdotale şi ai Deuteronomului 
după exil, pentru a oglindi această nou descoperită viziune a unui singur 
Dumnezeu. 

Zeul care se ridică, în cele din urmă, din exilul babilonian nu este 
divinitatea abstractă la care se închina Akhenaton. Nu este spiritul animat 
pur pe care şi-l închipuia Zarathustra. Nu este substanţa lipsită de formă a 


universului, despre care scriau filozofii greci. El este un nou fel de 
Dumnezeu — atât singular, cât şi personal. Un Dumnezeu solitar, care nu are 
o formă omenească, dar care i-a facut pe oameni după chipul şi asemănarea 
lui. Un Dumnezeu etern şi invizibil, care prezintă gama completă a 
emoțiilor şi calităților omeneşti — atât bune, cât şi rele. 

Aceasta este o dezvoltare extraordinară în istoria religiilor — una care a 
avut nevoie de sute de mii de ani de evoluţie pentru a apărea; însă, în 
acelaşi timp, una care va fi răsturnată, doar cinci sute de ani mai târziu, de o 
sectă neobrazata de evrei apocaliptici care isi spuneau creştini.” 


CAPITOLUL VIII 
DUMNEZEU ESTE TREI 


„La început era Cuvântul [Logos — n. tr.] şi Cuvântul era la Dumnezeu şi 
Cuvântul era Dumnezeu“ (Ioan 1:1). 

Acestea sunt primele cuvinte ale Evangheliei după Ioan. Din clipa în care 
au fost scrise, acum aproape 2000 de ani, ele au format principala linie de 
demarcaţie între religia creştină şi cea iudaică — din care s-a născut cea 
dintâi. 

Evanghelia după loan este diferită de celelalte evanghelii ale Noului 
Testament. Evangheliile după Matei, Marcu si Luca sunt numite sinoptice 
pentru că ele derivă în cea mai mare parte din acelaşi material-sursă şi 
astfel, spun mai mult sau mai puţin aceeaşi istorie a predicatorului itinerant 
si ţăran evreu din Nazaret, pe nume Yeşua (/Jesous în greacă), care a făcut 
miracole şi a vindecat bolnavi, a predicat despre Împărăţia lui Dumnezeu, a 
fost proclamat Mesia şi salvator al lumii, iar ca urmare a acestei 
proclamatii, a fost arestat şi executat de autoritățile romane pentru ca, dupa 
trei zile, să se ridice din morți. 

Evanghelia după loan se bazează pe un alt set de tradiții; ea relatează 
propriile istorii unice şi oferă un cu totul alt parcurs istoric al activităților lui 
Isus, inclusiv data morţii şi a învierii acestuia. Evangheliile sinoptice încep 
istoria lui Isus fie cu începuturile lui ca predicator, fie cu naşterea sa 
miraculoasă. Evanghelia după loan începe povestea lui Isus de la 
începuturile timpului. 

Însă cea mai semnificativă diferență între Evanghelia după Ioan si 
evangheliile sinoptice este aceea că, în timp ce Matei, Marcu şi Luca 
prezintă o serie întreagă de idei despre cine ar fi fost Isus — un rabin evreu 
(Marcu 9:5), un rege din dinastia lui David (Luca 19:38), un profet şi un 
legiuitor precum Moise (2:16—18) —, însă doar în Evanghelia după Ioan Isus 
este recunoscut, în mod neechivoc, drept Dumnezeu întrupat.! 

Această pretenție este prezentă în chiar primele cuvinte ale Evangheliei: 
„La început a fost Cuvântul...“. Logos este tradus de obicei în biblule 
engleze prin „cuvânt“, însă aici „Logos“ înseamnă altceva. Logos este un 
termen tehnic din filozofia greacă semnificând „rațiune“ sau „logică“, cu 
toate că şi aceste definiții sunt nesatisfăcătoare în raport cu semnificația sa 


reală. Pentru greci, logosul era forţa raţională care stătea la baza întregului 
univers. Era, cu alte cuvinte, rațiunea divină — mintea din spatele creaţiei. 
Logosul este ceea ce Xenofan, Pitagora şi Platon au avut în vedere atunci 
când au vorbit despre „unicul zeu“ ca principiu unificator şi singular care 
cârmuieşte întreaga creaţie.? 

Oricine ar fi fost autorul Evangheliei după loan (nu discipolul Ioan, 
acesta fiind mort cu mult înainte ca evanghelia sa fie scrisă în jurului anului 
100 d.Cr.), el a fost un cetăţean roman care vorbea limba greacă şi era 
impregnat de filozofia elenistică. Cititorii săi erau de asemenea cetăţeni 
romani vorbitori de limbă greacă, care trăiau într-o lume elenistică. Şi 
astfel, când Ioan foloseşte în deschiderea evangheliei sale cuvântul Logos, 
este foarte probabil ca el să se refere la acelaşi lucru la care se refereau şi 
grecii: forţa primară a creației, prin care au prins viata toate lucrurile. 

Însă Ioan face ceva complet neaşteptat. Argumentează că această forță 
primară este, de fapt, un om. Întregul scop al Evangheliei după Ioan este să 
demonstreze felul în care esenţa divină abstractă şi eternă a creaţiei — care 
este pe de o parte diferită de Dumnezeu, iar pe de altă parte identică cu 
Dumnezeu — s-a manifestat pe pământ sub forma lui Isus Cristos: „Și 
Cuvântul S-a făcut trup şi S-a sălăşluit între noi“ (loan 1:14). 

Ca să fim clari, loan susţine că acela care a creat cerul şi pământul şi a 
petrecut treizeci de ani în pădurile izolate din Galileea trăind ca un ţăran 
evreu; că unicul şi singurul Dumnezeu a intrat în pântecele unei femei şi s-a 
născut din aceasta; că Stăpânul omniscient al universului a supt de la sânul 
mamei sale, a mâncat, a dormit şi a facut pe el ca un tanc neajutorat în timp 
ce universul îşi vedea mai departe de mersul său fără el; că tocmai creatorul 
oamenilor a fost crescut de oameni, iar apoi, la sfârşitul vieții lui pe pământ, 
a fost ucis de către oameni. 

„lar Eu şi Tatăl Meu una suntem“, declară Isus în Evanghelia după Ioan. 
„Cel ce M-a văzut pe Mine a văzut pe Tatăl“ (loan 10:30; 14:9). 

Conceptul ,,zeu-om“ nu era unul nou în Orientul Apropiat antic. Romanii 
îi divinizau in mod curent pe împărații lor după moarte, iar uneori, precum 
în cazul lui Julius Caesar, chiar în timpul domniilor lor. Dintre cei şaizeci de 
împărați care au domnit peste Imperiul Roman între primul şi cel de al 
patrulea secol d.Cr., treizeci şi şase au fost divinizati, împreună cu alti 
douăzeci şi şapte de membri ai familiilor lor. S-au ridicat altare şi temple 
pentru le adăposti imaginea, s-au înființat ordine preotesti pentru a le fi 


aduse sacrificii, s-au inventat ceremonii religioase ca oamenii să-i venereze 
ca pe nişte zei.’ 

Romanii au fost fără doar şi poate influențați de greci, care aveau o 
istorie îndelungată a divinizării fiinţelor omeneşti. Teologia greacă nu a 
făcut niciodată o distincție netă între omenesc şi divin; marile mituri ale 
Greciei abundă de semizei şi eroi care dobândesc statut divin ca răsplată 
pentru serviciile pe care le aduc zeilor. Alexandru cel Mare a fost considerat 
zeu în timpul domniei sale (336-232 î.Cr.), asemenea tatălui său, Filip al 
Macedoniei (359-336 î.Cr.), care a mers până într-acolo, încât şi-a ridicat 
singur o statuie care il înfățişa alături de cei doisprezece zei olimpieni ai 
panteonului grec.* 


Monedă a lui Caesar Augustus, pe care stă scris CAESAR DIVI F sau „Caesar, Fiul Zeului“. 

Grecii înşişi au preluat probabil obiceiul de la egipteni, care îi considerau 
pe faraonii lor divini. Deşi faraonul putea fi întruchiparea vie a oricărei 
divinități din panteonul egiptean, el era asociat cel mai strâns cu zeul cu cap 
de şoim Horus. Mai precis, Horus sălăşluia în trupul faraonului atunci când 
acesta era aşezat pe tron. Prin participarea la activităţile care se considera că 
făceau parte din oficiul divin — mai ales la ritualuri religioase şi la 
ceremonii publice — natura omenească a faraonului se impregna de divin. 
Iar după moarte, faraonul se dezbraca definitiv de umanitatea sa şi isi lua 
locul printre stele, ca un zeu demn de a fi venerat. 

Este foarte probabil ca egiptenii să fi fost influenţaţi la rândul lor de 
conducătorii mesopotamieni. Ideea unui rege divin îşi are, în fond, originea 
în Mesopotamia, ea fiindu-i atribuită — cel mai adesea — lui Sargon cel 
Mare, conducătorul akkadian care a unificat pentru o scurtă vreme sub 


autoritatea sa întreaga Mesopotamie, între 2340 şi 2284 î.Cr. Cel de-al 
patrulea rege al Dinastiei akkadiene a lui Sargon, Naram-Sin, a creat, la 
rândul, lui o ideologie regală cu totul nouă, declarându-se pe el însuşi divin 
şi completându-și numele (Naram) cu numele puternicei zeițe a lunii (Sin).° 

Aşa cum aminteam mai devreme, zeul-om este fără îndoială singurul şi 
cel mai de succes concept contraintuitiv în sens minimal din istoria 
religioasă. De fapt, singura religie din Orientul Apropiat care nu a avut o 
tradiție fermă de divinizare a fiinţelor omeneşti a fost religia lui Isus însuşi 
— iudaismul. 

Am văzut împreună cum imboldul de a umaniza divinul este sădit adânc 
în procesele noastre cognitive. Însă ce anume determină o întreagă societate 
să divinizeze umanul: să venereze un om ca şi cum ar fi zeu, să îl înzestreze 
cu vorbire divină, cu cunoaştere divină şi cu energie divină, să 1 se închine 
$1 să îi caute ajutorul în această lume şi în următoarea? 

Nu ar trebui să ne surprindă să aflăm că umanizarea divinului şi 
divinizarea umanului sunt două feţe ale aceleiaşi monede. În cele câteva mii 
de ani de la începuturile istoriei religiei organizate — de la Göbekli Tepe 
până în Grecia — pe măsură ce zeii au preluat toate atributele noastre, unul 
câte unul, era normal ca ei să preia şi cel mai distinctiv imbold omenesc: 
dorinţa de putere, nevoia de a-i domina şi de a-i controla pe ceilalți. Cu cât 
această motivaţie a fost din ce în ce mai mult atribuită zeilor, cu atât relația 
lor cu umanitatea s-a schimbat, în aşa fel încât divinul a ajuns să nu mai fie 
văzut ca esenţă vitală a lumii naturale — ca natura divinizată. Ci ca rege. 
Zeii nu se mai ocupau cu împărțirea luminii, a ploii sau a oricărei forte a 
naturii, care ne susținea viata. Ci zeii împărțeau dreptatea. Prin gurile lor, 
zeii îşi făceau cunoscută voința. Cu ochii lor, ei vedeau toate acțiunile 
noastre. Cu mâinile lor, ei îi nimiceau pe cei care li se impotriveau. 

Sigur că zeii nu aveau guri cu care să vorbească, nici ochi cu care să vadă 
ŞI nici mâini cu care să nimicească. Acestea sunt trăsături umane, nu divine. 
De aceea, era normal ca reprezentanții pe pământ ai zeilor să vorbească în 
numele lor, să împartă dreptatea în numele lor, să-i nimicească pe duşmani 
în numele lor, să poarte în mâinile lor omenești puterea pe care zeii o 
revendicau. 

Rolul de mediator uman in fata zeilor a revenit in mod natural 
reprezentanților zeilor pe pământ — regi, faraoni şi împărați, dar şi preoți, 
profeti, mistici şi diverşi mesia. Am văzut cum a prins formă acest proces in 
Mesopotamia antică, prin concentrarea puterii în mâinile unui număr mic de 


autocrati care comunicau voinţa divină. La fel ca în Mesopotamia, de la 
recunoaşterea nevoii unui mediator uman până la divinizarea mediatorului 
nu a mai fost decât un pas. La urma urmei, era oarecum logic ca persoana 
care acționa ca o punte între oameni şi divin să fie la rândul ei divină (sau 
cel putin semidivină). 

Cu toate acestea, divinizarea lui Isus a avut în ea ceva disruptiv şi unic. 
Nu pentru că Isus provenea dintr-o religie care nu avea o istorie a divinizării 
oamenilor. Nici că Isus era un simplu ţăran, în vreme ce majoritatea 
celorlalți zei-oameni ai Orientului Apropiat antic erau regi şi împărați.” 

Ceea ce a făcut ca divinizarea lui Isus să fie ieşită din comun nu a avut 
prea mult de-a face cu el, cât cu divinitatea despre care se spunea că o 
întrupează. Căci, în timp ce toți ceilalți zei-oameni ai Orientului Apropiat 
antic erau conceputi ca una dintre numeroasele manifestări umane ale 
vreunui zeu, Isus era considerat singura manifestare a singurului Dumnezeu 
din univers. 

Pentru foarte multi creştini din primele secole ale creştinismului, aceasta 
a fost o idee greu de acceptat. În interiorul Bisericii timpurii, s-a format 
repede o schismă cu privire la ideea lui loan că Isus era Logosul: fie loan se 
înşela şi Isus fusese doar un om, nu Dumnezeu, fie loan avea dreptate şi 
Isus era într-adevăr un zeu — doar că nu unicul, singurul Dumnezeu al 
universului. Până şi o figură marcantă a apologeticii creştine, un mare 
teolog pe nume Iustin Martirul şi Filozoful (100-165 d.Cr.), a fost obligat să 
admită că dacă Isus era Logosul divin, aşa cum pretindea Ioan, atunci el 
trebuia să fie un cu totul alt zeu — diferit de „Dumnezeul care a creat totul“. 
Pavel din Samosata (200-275 d.Cr.) episcopul Antiohiei — o comunitate 
creştină mai mică doar decât Roma ca putere şi influență —, a argumentat că 
Ioan trebuie să fi vrut să spună că Logosul sălăşluia în Isus, nu că el era 
Isus; Logosul îi fusese dat de către unicul şi singurul Dumnezeu ca răsplată 
pentru „viaţa lui evlavioasă“. Influentul teolog Arie din Alexandria (256— 
336 d.Cr.) a mers un pas mai departe: există un singur Dumnezeu, a susţinut 
Arie. Acest Dumnezeu trebuie, prin definiție, să fie indivizibil, necreat şi să 
existe dintotdeauna. Aşa că, pur şi simplu, nu se poate ca Isus să fie gândit 
ca Logos. Acesta ar însemna că există doi Dumnezei în univers, ceea ce, 
pentru Arie, era pur şi simplu de neconceput.’ 

Cu toate acestea, nu toată lumea era de acord că ideea a doi zei era atât de 
absurdă. De fapt, în dezbaterea polarizată pe tema dacă Isus era om sau un 
al doilea zeu şi, în absența unui compromis între aceste două poziţii — 


compromis care nu va fi atins decât abia în secolul al IV-lea d.Cr. —, foarte 
multi membri ai Bisericii timpurii au acceptat punctul de vedere potrivit 
căruia nu doar că existau doi zei în univers — unul numit Jahve, iar celălalt 
Isus —, ci şi că aceşti doi zei erau duşmani. 


Cel mai faimos susținător al teoriei celor doi zei — cunoscută drept 
diteism — a fost un tânăr cărturar creştin din Asia Mică, pe nume Marcion. 
Născut cam în aceeaşi perioadă în care a fost scrisă şi Evanghelia după 
Ioan, Marcion a făcut parte din prima generaţie de neevrei care au crescut în 
noua credinţă creştină. Tatăl său era episcopul din Sinope, un oraş de pe 
coasta Mării Negre, unde familia lui Marcion deţinea o prosperă afacere în 
domeniul naval. 

Avutia i-a oferit lui Marcion libertatea de a alege o viata de plăcere şi 
studiu. S-a cufundat în filozofia greacă şi în gândirea creştină şi se pare că a 
aprofundat şi scripturile ebraice. Însă tocmai această cunoaştere profundă a 
religiei iudaice, cât şi noii şi deloc unificatei secte creştine, abia născută din 
religia iudaică, i-a provocat lui Marcion o consternare teribilă. Căci 
indiferent cât încerca, Marcion nu reusea să îl împace pe Dumnezeul 
întâlnit in Biblia ebraică, Iahve, cu Dumnezeul pe care Isus îl numea Tatăl. 

Iahve din Biblie este un „Om al Războiului“ (Ieşirea 15:3; Isaia 63:3), 
este sângeros — o divinitate geloasă care cere cu voioşie uciderea oricui nu 1 
se închină (Ieşirea 22:20). Odată, acest Dumnezeu a lăsat patruzeci şi doi de 
copii să fie mutilati până la moarte de urşi pentru că îl tachinasera pe unul 
dintre profeti, din cauza cheliei acestuia (4 Regi 2:23—24). Cum ar putea 
unicul şi singurul Dumnezeu al universului să fie atât de meschin şi de 
obtuz, atât de posesiv şi de lacom? Si, mai mult de atât, ce ar putea avea in 
comun acest Dumnezeu cu Dumnezeul revelat de Isus — un Dumnezeu al 
iubirii $i al iertării, al păcii şi al milei? 

Marcion accepta divinitatea lui Isus şi era întru totul de acord cu poziția 
lui Ioan că Logosul era Dumnezeu. Când vorbea despre „Dumnezeul revelat 
de Isus“, Marcion se referea la Dumnezeul revelat în forma lui Isus. Însă, în 
acelaşi timp îl accepta şi pe Jahve — Dumnezeul din Biblia ebraică — în 
calitate de creator al lumii. El părea să interpreteze cartea Facerii în mod 
literal. Iar în această lectură, Isus şi Jahve arătau şi mai diferiţi. Marcion se 
întreba ce fel de Dumnezeu ar crea o lume atât de ticăloasă — o lume a 
dorinţei şi distrugerii, a vrăjmăşiei şi urii? Nu spunea Isus că „după roadele 
lor îi veți cunoaşte“? (Matei 7:16) Dacă acest lucru era adevărat, atunci 
roadele acestui Dumnezeu păreau putrede până la miez.” 


Singurul răspuns care 1 se părea logic lui Marcion era că trebuia să fie doi 
zei — crudul Dumnezeu creator al Bibliei ebraice cunoscut drept lahve, 
Dumnezeul lui Israel, şi Dumnezeul milos şi iubitor care a existat 
dintotdeauna ca Logos, dar care s-a revelat pentru prima dată în lume abia 
în forma lui Isus Cristos. 

Marcion nu era nici pe departe singurul dintre primii creştini care a ajuns 
la această concluzie. Numeroşi creştini vorbitori de greacă, pe care astăzi îi 
numim generic gnostici (din cuvântul grecesc gnosis sau „cunoaştere“), au 
făcut, la rândul lor, distincție între Dumnezeul din Biblia ebraică şi 
Dumnezeul lui Isus, deşi — spre deosebire de Marcion — cei mai mulți 
gnostici au refuzat sa îl recunoască pe Jahve în calitate de creator al lumii. 
Ei erau de părere că lumea era opera unui zeu inferior numit Demiurg sau 
„făurar“ — o divinitate diformă şi imperfectă care credea despre sine că este 
singurul zeu din univers. 

„El este necuviincios în aroganta lui“, scrie autorul gnostic al Evangheliei 
secrete a lui loan. „Căci spune: «Eu sunt Dumnezeu şi nu există alt 
Dumnezeu în afară de mine»; el este nestiutor cu privire la puterea lui şi la 
locul de unde vine.“ 

Demiurgul este cel care a pustiit oraşele Sodomei şi Gomorei, care a ucis 
aproape întreaga omenire într-un potop catastrofal şi i-a izgonit pe Adam şi 
Eva din Grădina Edenului. 

„Dar ce fel de Dumnezeu este acesta?“, se plânge autorul gnostic al 
Marturiei adevărului: „Mai întâi, [el] i-a interzis din răutate lui Adam să 
mănânce din pomul cunoaşterii. Apoi i-a spus: «Adam, unde esti?... Aşa şi- 
a arătat, neîndoielnic, pizma şi răutatea.“!! 

Prin punerea creației universului în mâinile unei divinități inferioare — fie 
că este vorba de Jahve sau de Demiurg — atât Marcion, cât şi gnosticii nu s- 
au străduit doar să justifice o lume strâmbă şi păcătoasă — care se afla in 
opoziţie totală cu ideea unui Creator perfect şi fără cusur — ci, mai mult, au 
căutat să îl absolve pe Isus de faptele atroce pe care Biblia ebraică 1 le 
atribuie lui Iahve. 

Însă mai este ceva. Sustinand existența a doi zei, aceşti creştini au 
încercat să elibereze creştinătatea din rădăcinile ei iudaice, să proclame ca 
este o religie nouă, cu o nouă revelaţie şi cu un nou Dumnezeu. !? 

În 139 d.Cr., Marcion şi-a părăsit casa familiei sale de la Marea Neagră şi 
a călătorit la Roma, pentru a-şi face cunoscute ideile în fața celei mai mari 
$1 mai influente comunităţi creştine din vremea respectivă. A început prin a 


intra în grațiile Bisericii Romane, oferindu-i o donație masivă de 200.000 
de sesterti, o sumă care ar echivala în zilele noastre cu câteva milioane de 
dolari americani. Donatia i-a permis lui Marcion să rămână în oraş ca un 
oaspete de vază al Bisericii. 

La Roma, Marcion a început să îşi adune învăţăturile în două manuscrise 
— unul care rezuma teologia lui (manuscrisul este pierdut, însă o parte din 
conținutul său ne este cunoscut, grație Părinților Bisericii, care l-au 
combătut) şi altul care a devenit prima încercare de a alcătui un Nou 
Testament din istorie. Canonul lui Marcion conținea o versiune editată a 
Evangheliei după Luca şi zece scrisori ale Apostolului Pavel, ale cărui 
scrieri despre Cristos ca ființă cosmică, ce exista înainte de timp, se 
potriveau perfect cu vederile lui Marcion însuşi. 

După cinci ani în care şi-a schiţat cu meticulozitate argumentele, Marcion 
i-a strâns la Roma pe liderii Bisericii şi le-a prezentat teologia celor doi 
Dumnezei. A început prin a argumenta că Isus era Dumnezeu întrupat — o 
poziție susținută de multi lideri ai Bisericii aflați în încăpere, dar nu de toți. 
Apoi Marcion a trecut la afirmaţia că Isus nu era Dumnezeul pe care toți il 
cunoşteau drept Jahve. Dimpotrivă, el era un Dumnezeu complet diferit şi 
ca atare necunoscut, care abia atunci se revelase omenirii. Scopul coborârii 
lui Cristos pe pământ, le-a spus el, nu putea fi pus în legătură cu iudaismul 
din care se născuse Cristos. Aceasta însemna că religia alcătuită în numele 
lui Isus, creştinismul, nu mai putea fi legat de iudaismul din care izvorâse. 
Scripturile ebraice erau depăşite; era nevoie de o nouă Biblie. Iar 
întâmplarea făcea că el adusese una cu el.” 

Liderii Bisericii nu au fost mulţumiţi. Ei au respins cea mai mare parte a 
contribuției de substanţă a lui Marcion şi l-au izgonit din Roma. Marcion 
însă nu s-a dat bătut. S-a întors acasă şi a continuat, de data aceasta cu 
succes, să tina predici în toată Asia Mică unde a găsit un public receptiv la 
doctrina sa a celor doi zei. Biserica diteistă pe care a fondat-o a devenit una 
dintre cele mai mari din toată creștinătatea. Până în secolul al V-lea d.Cr., ea 
a înflorit în zone întinse din Turcia şi Siria. 

Suntem indreptatiti să ne punem întrebarea de ce bătrânii lideri ai 
Bisericii din Roma erau atât de fermi în menţinerea monoteismului iudaic. 
Chiar şi în faza timpurie a istoriei sale, creştinismul nu avea prea multe în 
comun cu iudaismul. Creştinismul se declarase o credinţă cu totul nouă, îi 
demonizase pe evrei ca ucigaşi ai lui Cristos, începuse să-şi întocmească 
propriile texte sacre în greceşte, nu în ebraică, şi îi atribuise lui Isus un 


caracter divin care contrazicea însăşi definiția iudaică a lui Dumnezeu ca 
ființă unică şi indivizibilă. 

Apostolul Ioan şi Marcion din Sinope (chipul celui din urmă a fost în mod intenționat distrus) într-o 
imagine aparținând unui codex italian al Evangheliei, scris în greacă (MS M.748, fol. 150v, secolul al 
XI-lea). The Morgan Library & Museum/Janny Chiu/Art Resource, NY 


Adevărul este că dorința Bisericii timpurii de a rămâne fidelă credinţei 
iudaice într-un singur Dumnezeu ar fi putut avea şi motive politice, nu doar 
teologice. Atunci cand Marcion şi gnosticii s-au invrajbit cu aceşti lideri 
creştini pe tema naturii lui Dumnezeu, ei au pus în discuţie şi definiția 
autorității în cadrul acestei Biserici născânde. Aşa cum remarcă celebra 
cercetătoare din domeniul istoriei religiei, Elaine Pagels, Biserica primară, 
insistând pe credinţa într-un singur Dumnezeu, îşi valida de fapt sistemul 
său de guvernare condus de un singur episcop — episcopul Romei. „Aşa 
cum Dumnezeu domneşte în ceruri ca stăpân, domn, conducător, judecător 
şi rege“, scrie Pagels, „la fel, pe pământ, el îşi deleagă autoritatea 
membrilor ierarhiei Bisericii, iar aceştia slujesc asemenea unor generali 
care cârmuiesc o oaste de supuşi, asemenea unor regi care domnesc peste 
«popor», asemenea unor judecători care prezidează în locul lui 


Dumnezeu“!*. 


Acesta este fără doar şi poate politicomorfism — „divinizarea politicii 
pământeşti“. Influentul Părinte al Bisericii Ignatie al Antiohiei (cca 35—108 
d.Cr.) a enunțat această poziție într-un slogan succint: „Un singur 
Dumnezeu, un singur Episcop“. Orice alterare a primei afirmații 
diminuează automat autoritatea celei din urmă. Datoria creştină — potrivit 
cuvintelor lui Ignatie — era să te supui episcopului „ca şi cum ar fi 
Dumnezeu“. lar Clement I (mort in 101 d.Cr.) — care a fost primul episcop 
al Romei şi deci primul papă — avertiza că oricine refuză să „îşi plece 
capul“ în fata autorității sale ca episcop se face vinovat de răzvrătire 
împotriva lui Dumnezeu şi se cuvine executat. 

Insistenta ierarhiei Bisericii de a avea un singur Dumnezeu şi un singur 
episcop a avut însă un impact minor asupra fidelilor lui Marcion şi asupra 
numeroaselor secte gnostice care au inflorit în anii de început ai 
creştinismului. Biserica a reuşit să implanteze o contradicție în chiar inima 
acestei credinţe înfloritoare. Dacă se insista asupra definiţiei iudaice a lui 
Dumnezeu ca ființă unica şi indivizibilă — definiție născută din exilul 
babilonian, atunci Biserica trebuia să ofere o explicație cum de un țăran 
evreu din ținutul deluros al Galileei putea fi şi Dumnezeu. Era o problema 
care ameninţa să destrame Biserica şi să pună capăt creştinismului, tocmai 
când acesta era pe punctul de a dobândi cea mai mare izbândă. 


Până la sfârşitul secolului al II-lea d.Cr., creştinismul s-a răspândit atât de 
mult în Imperiul Roman, încât a devenit imposibil pentru autorităţi să îl mai 
ignore. Unii dintre membrii de rang înalt ai curții imperiale se convertisera 
deja la noua religie. În 202 d.Cr., Roma a emis un edict care interzicea 
continuarea convertirilor, iar până la jumătatea secolului al II-lea, supuşii 
creştini ai imperiului au ajuns să fie persecutați pe scară largă. Mulţi romani 
considerau că plaga instabilității politice şi economice a imperiului din 
epoca respectivă era cauzată de abandonarea cultului vechilor zei de către 
populație. Aşa se face că o mare parte din această furie a fost îndreptată 
împotriva creştinilor, care nu făceau decât să iasă în evidenţă prin refuzul 
lor de a oferi sacrificii divinitatilor romane. 

Cand Diocletian — un cetăţean roman cu origini umile şi care a avansat 
rapid în ierarhia armatei — a fost numit împărat în 284 d.Cr., acesta şi-a 
stabilit ca misiune prioritară eliminarea creştinismului din Imperiul Roman, 
în toate formele sale. Au fost arse biserici, au fost confiscate texte sacre şi 
atât laicii creştini, cât şi conducătorii Bisericii au fost ucişi pentru 
amuzament, în ceea ce a devenit cunoscut drept Marea Persecutie. 


Câţiva ani mai târziu, Diocletian s-a retras brusc din funcția de împărat, 
luând decizia crucială de a împărți Imperiul într-o tetrarhie condusă de două 
perechi de împărați — de prim rang şi de rang secund — o pereche în est şi 
una în vest. Soluţia s-a dovedit ineficientă, degenerând rapid într-un război 
civil între pretendenţii la tron. În 312 d.Cr., unul dintre aceşti pretendenți şi- 
a condus armata până la Râul Tibru, în încercarea de a reinstitui domnia 
unui singur împărat. Numele lui era Constantin şi acesta avea să schimbe 
atât istoria Romei, cât şi istoria creştinismului, o dată pentru totdeauna. 

Potrivit legendei, în ajunul bătăliei de pe malul Tibrului, Constantin a 
avut un vis în care a văzut pe cer o cruce de lumină şi cuvintele „Prin 
aceasta vei învinge“. În ziua următoare, le-a cerut trupelor sale să îşi pună 
pe scuturile lor ca blazon un simbol necunoscut: chi şi rho — o cruce 
formată din primele două litere greceşti ale numelui Christos. Iar victoria in 
acea bătălie i-a deschis lui Constantin perspectiva de a se declara singurul şi 
incontestabilul împărat al Romei. 

Atribuind Dumnezeului creştin succesul său, când a urcat pe tron, 
Constantin a pus capăt persecuției creştinilor la Roma şi a legalizat 
creştinismul. Însă noul împărat avea o înţelegere foarte precară a credinţei 
pe care o adoptase; el părea să creadă că această religie era un fel de cult 
solar. Din câte înțelegea el, cel mai important lucru era credinţa într-un 
singur Dumnezeu. Omul care purtase atâtea bătălii pentru a reinstaura 
domnia unui singur împărat la Roma părea să recunoască — în mod intuitiv 
— avantajul politic pe care îl aducea adoptarea unui sistem religios 
monoteist, deşi sloganul lui Constantin era puţin diferit de cel preferat de 
Ignatie şi de liderii Bisericii. El prefera varianta „un singur Dumnezeu, un 
singur Împărat“!5. 

Putem doar să ne imaginăm surprinderea lui Constantin când a descoperit 
nu numai că multi frați creştini nu credeau în existența unui singur 
Dumnezeu, ci şi că nu exista un consens în interiorul Bisericii cu privire la 
relația dintre acest Dumnezeu şi Isus Cristos. Gnosticii şi Biserica din 
Alexandria puneau accentul pe caracterul divin al lui Isus, unii dintre 
gnostici mergând atât de departe, încât ajungeau să nege umanitatea lui Isus 
(docetism). Ebioniţii (creştini evrei care au constituit cea mai timpurie 
formă de creştinism) şi Biserica din Antiohia puneau accentul pe caracterul 
uman al lui Isus — ebionitii văzând în Isus un profet făcător de miracole care 
vorbea inspirat de puterea divină, dar fără să fie el însuşi divin. 


Unele secte creştine tranşau disputa, susținând că Isus s-a născut om şi a 
devenit divin abia după înviere (această viziune este numită „dinamism. 
Alţii susțineau că Isus a fost un om „adoptat“ de Dumnezeu ca Fiu al său şi 
a primit statut divin atunci când a fost botezat de Sfântul Duh în Râul 
Iordan (această viziune este numită ,,adoptianism“). 

Cum Constantin era soldat şi nicidecum teolog, el nu a avut prea multă 
răbdare în faţa acestor dezacorduri. A cerut un răspuns ferm la întrebarea 
privitoare la natura lui Isus şi la relația Fiului cu Tatăl. Dacă era să se 
prezinte in fata populației divizate ca unicul şi adevăratul stăpân al 
Imperiului, avea nevoie de un consens privitor la esența unicului şi 
adevăratului stăpân al cerurilor.!€ 

În 325 d.Cr., împăratul i-a convocat pe Părinţii Bisericii într-un conciliu 
în oraşul Niceea, pentru a lămuri definitiv această chestiune. Spre a sublinia 
gravitatea situației, Constantin a decis ca el însuşi să prezideze conciliul — 
împodobit în straie regale şi flancat de gărzi imperiale. Singurul lucru pe 
care îl ştiau fără doar şi poate toți cei adunaţi acolo era că împăratul nu 
putea accepta un rezultat care ar fi ştirbit unitatea lui Dumnezeu. Ceea ce 
excludea din start poziţia gnosticilor, pe cea a fidelilor lui Marcion şi a altor 
secte creştine care acceptau diteismul. Pe de altă parte, Părinții Bisericii nu 
erau dispuşi să accepte o poziție care ar fi negat caracterul divin al lui 
Cristos, ceea ce excludea poziţia ebionitilor, pe fidelii lui Arie şi o mare 
parte din Biserica din Antiohia. 

Cum pot fi însă împăcate aceste două cerințe? Ce fel de gimnastică 
doctrinară ar putea să treacă peste contradictia ireductibilă că acel 
Dumnezeu unic şi indivizibil, care există în forme multiple, nu este — prin 
definiţie — un Dumnezeu unic şi indivizibil? 

Compromisul realizat la Niceea a fost considerarea lui Isus Cristos Fiul 
ca fiind „de aceeaşi substanță“ cu Dumnezeu Tatăl. Ideea se baza pe 
scrierile unuia dintre cei mai proeminenţi teologi ai creştinismului timpuriu, 
Tertulian din Cartagina (cca 160-220 d.Cr.). Tertulian s-a inspirat din 
filozofii greci de dinaintea sa şi a argumentat că Dumnezeu era o 
„substanță“. Însă, spre deosebire de greci, Tertulian credea că această 
substanță luase forma a trei persoane separate: Tatăl (lahve), Fiul (Isus 
Cristos) şi Sfântul Duh (spiritul divin al lui Dumnezeu în lume). Pentru a-şi 
explica teoria, Tertulian a recurs la o analogie: „Când soarele aruncă o rază 
de lumină“, scria el, „o parte este luată din întreg; însă soarele rămâne în 
raza de lumină, pentru că este o rază de soare; natura soarelui nu este 


împărțită, ci extinsă... La fel, ceea ce izvorăşte din Dumnezeu este 
Dumnezeu şi Fiu al lui Dumnezeu, şi amândoi sunt una“. Tertulian a 
inventat un cuvânt nou pentru a descrie această teologie inovatoare — a 
numit-o trinitas sau Trinitatea.!” 

Compromisul niceean l-a mulțumit pe împărat, însă pe ceilalți membri ai 
Bisericii i-a lăsat cu mai multe întrebări. Tatăl, Fiul şi Sfântul Duh îşi 
împart substanţa divină în mod egal? În fond, deşi o rază de soare conţine în 
ea substanța soarelui, ea nu conţine aceeași cantitate de substanţă precum 
soarele. Şi care dintre aceste trei persoane a avut substanța divină la 
început? Poate că soarele şi raza de soare sunt făcute din aceeaşi substanţă, 
însă soarele este singura sursă a acelei substanțe; raza este întru totul 
dependentă de soare. Stau lucrurile la fel cu Tatăl şi Fiul? Este Tatăl sursa 
substanţei, iar Fiul este dependent de Tatăl? Dacă aşa stau lucrurile, atunci 
cum ar putea un Dumnezeu indivizibil să îl creeze pe Isus din el însuşi? Nu 
ar încălca aceasta Unitatea lui Dumnezeu? Nu l-ar face aceasta pe Isus o 
parte a ordinii create, contrazicand astfel afirmaţia din Evanghelia dupa 
Ioan că Isus a fost cu Dumnezeu „dintru început“? Pe de altă parte, daca 
Tatăl şi Fiul conţin simultan substanța divină, asta nu înseamnă că de la 
începutul creaţiei au existat două persoane divine egale?'® 

Unii Părinți ai Bisericii, urmând învăţăturile teologului Atanasie din 
Alexandria (298-373 d.Cr.), au încercat să rezolve această confuzie 
sugerând că Tatăl şi Fiul nu erau făcuți „din aceeaşi substanță“, ci erau 
„asemănători ca substanţă“. Însă sugestia nu a făcut decât să adâncească 
confuzia. 

Într-un final, ultimul cuvânt i-a aparținut omului care a modelat teologia 
creştină din lumea occidentală într-o măsură mai mare decât orice altcineva: 
Augustin de Hipona (354-430 d.Cr.). Dumnezeu este Unul, a declarat 
Augustin, în capodopera sa Despre Trinitate. Dumnezeu este etern şi 
neschimbător. Deşi acesta este adevărul, Dumnezeu există totuşi în trei 
forme: Tatăl, Fiul şi Sfântul Duh. Nici una nu este subordonată alteia. Toate 
trei îşi împart divinitatea în aceeaşi măsură. Toate trei există de la 
începuturile timpului. lar dacă această idee provoacă confuzie, dacă 
sfidează logica şi rațiunea, dacă pare să contrazică însăşi definiția lui 
Dumnezeu, atunci sarcina credinciosului este să o accepte ca pe o taină şi să 
treacă mai departe.!? 

La câţiva ani după moartea lui Augustin, la Conciliul din Calcedon (451 
d.Cr.), Biserica a afirmat poziţia că Isus Cristos este Dumnezeu adevărat şi 


om adevărat — „de aceeaşi fiinţă cu Tatăl în ceea ce priveşte dumnezeirea şi 
de aceeaşi fiinţă cu noi în ceea ce priveşte umanitatea“ —, iar creştinismul 
nu doar că a depăşit cu succes concepția iudaică postexilică despre 
Dumnezeu ca fiinta unică şi indivizibilă, ci a cedat în întregime celui mai 
vechi şi mai adânc înrădăcinat imbold al umanităţii — l-a făcut pe 
Dumnezeul cerului şi al pământului să fie în întregime uman. Prin aceasta, 
creştinismul a aşezat religia pe o traiectorie de coliziune cu o altă credință 
monoteistă nouă, care — la doar un secol după Calcedon —, se va ivi în 
deşerturile Arabiei şi va combate concepția creştină despre Dumnezeul 
umanizat.”° 


CAPITOLUL IX 
DUMNEZEU ESTE TOTUL 


Înaintea zidurilor dărâmate ale Ierusalimul, se înfruntau două oştiri. Era 
anul 614 d.Cr. În interiorul oraşului asediat, câteva sute de oameni loiali 
împăratului bizantin Flavius Heraclius cel Tânăr — chipesul şi tânărul 
războinic care cucerise tronul după ce îl dăduse la o parte şi îl sfârtecase în 
patru cu mâna lui pe ocupantul anterior al tronului — aşteptau cu teamă 
asaltul despre care ştiau că urma să vină din partea armatei regelui Chosroes 
II, rege al regilor şi conducător al Imperiului Persan (Sasanid). 

Vreme de trei sute de ani, aceste două superputeri — creştină, respectiv 
zoroastriană — se luptaseră pentru controlul asupra Orientului Apropiat, 
balanţa puterii înclinând — după fiecare bătălie nimicitoare — când în favoare 
uneia, când a celeilalte. Nu era doar luptă pentru teritoriu, ci era ciocnirea 
între perspectivele religioase divergente ale două regate teocratice, fiecare 
din ele bazându-se pe o concepție oficială, aprobată şi legalizată despre 
divin — care exista fie în două forme (dualismul zoroastrian), fie în trei 
(trinitarianismul creştin). 

La începutul secolului al VII-lea d.Cr., conflictul neostoit dintre imperii 
le secase deja de bogății si putere. Însă duşmănia dintre ele era atât de mare, 
încât nici unul nu-şi putea stăpâni dorinţa de a mai da o lovitură violentă 
celuilalt. Recenta ascensiune a lui Heraclius lăsase Imperiul Bizantin 
dezorganizat, aşa că persanul Chosroes — gândindu-se să profite de situația 
nefavorabilă a adversarului său — şi-a trimis armata aproape epuizată să 
jefuiască teritoriile creştine. Trupele sale cuceriseră între timp Antiohia şi 
Damascul. Acum erau în fata zidurilor Ierusalimului, gata să cucerească 
oraşul sfânt şi astfel să dea o lovitură simbolică creştinismului. 

Zece mii de oşteni persani înarmaţi pana în dinți au înconjurat zidurile 
oraşului, împreună cu o forță auxiliară formată din două mii de luptători 
evrei care sperau să răzbune cele trei secole de opresiune, masacre şi 
convertire forţată ale regimului creştin. Evreii aveau să îşi îndeplinească 
dorinţa. Când zidurile au cedat, iar armata persană a ieşit învingătoare, 
regele Chosroes le-a cedat Ierusalimul evreilor, aceştia dezlantuind pe data 
un val de moarte şi distrugere peste locuitorii creştini ai oraşului. 


Dar bizantinii au răspuns. Heraclius şi-a refăcut armata şi a izgonit 
trupele sasanide din oraşele pe care tocmai le cuceriseră. În 630 d.Cr. el a 
recucerit Ierusalimul, a alungat garnizoana persană înfrântă către capitala 
Ctesiphon şi i-a masacrat pe evreii rămaşi. Slăbite şi sătule de război, cele 
două superputeri au cerut pace şi fiecare a început să se pregătească pentru 
ceea ce se presupunea că va fi un răgaz scurt în lupta fără sfârşit a două 
imperii în declin. Însă atunci s-a întâmplat ceva ce nimeni nu şi-ar fi 
închipuit că se va întâmpla. 

După câteva luni de la pecetluirea înțelegerii de pace în oraşul 
Cappadocia, Heraclius şi Chosroes au fost vizitaţi de câte un emisar din 
deşerturile uitate şi neprimitoare ale Peninsulei Arabia. Emisarii aduceau 
scrisori ale unui profet arab care pretindea că vorbea în numele unui zeu de 
care nici trinitarienii şi nici dualiştii nu auziseră vreodată, dar despre care 
profetul pretindea că este unicul Dumnezeu din univers. 

„În numele lui Allah, Binevoitorul şi Milostivul“, începeau scrisorile. 
„Pace aceluia care merge pe calea cea dreaptă. Te chem la islam şi, dacă vei 
deveni musulman, vei fi în deplină pace, iar Allah iti va îndoi răsplata; însă 
dacă refuzi chemarea Islamului, vei păcătui prin îndrumarea greşită a 
supusilor tăi.“ 

Scrisorile erau semnate de Mohamed Rasulullah sau Mohamed, 
Mesagerul lui Allah.! 

Regele Chosroes, sfidând toate codurile regale de comportament, l-a ucis 
pe emisar şi i-a poruncit viceregelui său să-l găsească pe acest profet din 
deşert şi să-i taie capul. Heraclius, pe de altă parte, a fost atât de amuzat de 
îndrăzneala scrisorii, încât, potrivit mărturiilor, a făcut o criză de râs. L-a 
lăsat pe emisar să plece, a rupt misiva în bucăţi şi, din câte se pare, nu s-a 
mai gândit la ea. 

Şi totuşi, în mai putin de zece ani, adepţii acestui profet din deşert au 
înghițit aproape întreg Imperiul Sasanid — punând capăt zoroastrismului ca 
religie universală. Au izgonit Imperiul Bizantin din Orientul Apropiat — 
transformându-l într-o cochilie goală, de cinci ori mai mică decât era 
înainte. Cât îi priveşte pe evrei, le-au permis să se întoarcă la Ierusalim şi 
chiar să îşi practice religia acolo. Iesite din sălbăticia Arabiei pentru a se 
confrunta cu o lume dominată de două concepții majore despre divin — 
Dumnezeu în Trei persoane, respectiv Dumnezeu în Două —, armatele 
acestei noi religii, numită islam, au căutat să smulgă cele două credinţe din 
lumea cunoscută şi să le înlocuiască cu viziunea iudaică despre Dumnezeu, 


aşa cum fusese ea îmbrățişată cu toată inima de profetul lor, Mohamed: 
Dumnezeul cel Unul.? 


Mahomed Ibn Abdallah Ibn Abd al-Muttalib s-a născut cândva în a doua 
jumătate a secolului al VI-lea d.Cr., în oraşul Mecca din Peninsula Arabia. 
El a venit pe lume ca unic fiu al unei văduve, într-un oraş in care vaduvele 
trăiau fără protecție. A ajuns orfan când era încă mic, într-o societate în care 
orfanii erau tratați precum sclavii, adică puteau fi cumpăraţi şi vânduți. Cu 
ajutorul unui unchi binevoitor, tânărul Mohamed a reuşit să evite această 
soartă şi să-şi câştige o modestă existenţă făcând călătorii comerciale în 
Siria şi în sudul Yemenului. Perspectivele sale s-au îmbunătățit în mod 
neaşteptat, după vârsta de douăzeci de ani, prin căsătoria cu o negustoreasă 
mai în vârstă, pe nume Khadija, şi prin preluarea profitabile: ei afaceri cu 
caravane. 

Însă, în ciuda relativei avutii şi a confortului din viata sa, Mahomed nu a 
putut scăpa niciodată de sentimentul că era ceva profund strâmb în 
societatea care îl adusese atât de aproape de o viata de sclavie şi disperare — 
o societate în care masele lipsite de apărare puteau fi exploatate cu uşurinţă 
de cei puternici şi interesați doar de câştigul lor. Era neliniștit şi 
nemulțumit. A început să-şi împartă averea şi să-şi caute liniştea în munții 
şi viroagele din valea Meccai — petrecându-şi nopțile în rugăciune şi 
meditaţie şi implorând cerurile pentru un răspuns la sărăcia şi nefericirea pe 
care o vedea în lume. 

Apoi, într-o zi, cerurile i-au răspuns. 

Tradiția spune că Mahomed medita într-o grotă de pe Muntele Hira când 
a fost luat în posesie de o prezenţă invizibilă care i-a poruncit: ,,Recita!“ 
Experienţa inițială a fost urmată de douăzeci şi doi de ani de revelații 
profetice aproape neîntrerupte de la un zeu pe care el l-a numit Allah — 
revelații care au fost reunite în cele din urmă în ceea ce cunoaştem astăzi 
drept Coranul sau Recitarea. 

Arabu antici erau deja familiarizați cu Allah, care era probabil 
echivalentul arab al divinității indo-europene Dyeus şi al corespondentului 
său grec Zeus — adică, un zeu al cerului care urcase cu tenacitate treptele 
panteonului arab pentru a deveni Marele Zeu. Este însă neclar dacă arabii îl 
considerau pe Allah o divinitate personală sau, dimpotrivă, un fel de spirit 
abstract — asemănător forței divine despre care egiptenii şi mesopotamienii 
credeau că susţine universul. Allah nu este, de fapt, un nume propriu, ci o 
contragere a cuvântului arab a/-ilah care înseamnă pur şi simplu, „zeul“ — o 


indicație că este posibil ca Allah să fi fost văzut mai degrabă ca un spirit 
divin decât ca o personalitate divină. Si, spre deosebire de sutele de alte 
divinităţi recunoscute de arabi, Allah pare să nu fi fost reprezentat niciodată 
ca un idol — ceea ce se poate explica prin faptul că era perceput drept un 
spirit insufletitor, fără formă fizică. 

Pe de altă parte, arabii îl considerau pe Allah creatorul cerului şi al 
pământului — ceea ce înseamnă că îi atribuiau în mod clar voinţă şi intenţii. 
Il concepeau pe Allah ca o ființă materială care — asemenea lui Zeus — 
avusese atât fii, cât şi fiice. De fapt, cele trei fiice ale lui Allah — Allat care 
era asociată cu zeiţa greacă Atena; Manat care pare să fi avut legătură cu 
zeița mesopotamiană Istar; şi al-Uzza care era echivalentul arab al Afroditei 
— au jucat un rol central în spiritualitatea antică arabă, ca intermediari ai lui 
Allah. 

Indiferent cum ar fi stat lucrurile, arabii din Antichitate nu erau prea 
interesați de o divinitate abstractă, nevăzută, cu care nu ar fi putut 
interactiona în viata de zi cu zi. Panteonul arab era ocupat de numeroşi zei 
şi zeițe, de îngeri şi demoni, şi de djinn — toţi slujind nevoile specifice ale 
închinătorilor lor din deşert şi fiind, aproape toţi, conceputi în termeni 
umani neechivoci. Zeii lumii arabe mâncau şi beau, făceau sex şi procreau, 
purtau haine şi aveau arme (zeiţa Manat purta două mantale din zale şi avea 
două săbii). Cei mai multi dintre aceşti zei — exceptându-l pe Allah — erau 
sculptați în piatră, după asemănarea ființelor omeneşti (iar ocazional după 
asemănarea altor vietati) şi erau gazduiti în sanctuarul central al Meccai, 
Kaaba, unde puteau fi vizitaţi de arabii din regiune şi li se puteau aduce 
daruri şi sacrificii în schimbul favorurilor şi binecuvântărilor.* 

Si totuşi, aceasta era o formă înalt evoluată de politeism, una care 
înglobase in mod liber divinitatile celorlalte religii, inclusiv pe cele ale 
iudaismului şi creştinismului. Patriarhul evreu Avraam îşi avea propriul idol 
la Kaaba, la fel ca Isus Cristos şi mama lui, Maria. În realitate, un număr 
mare de arabi considerau că aceşti zei nu erau nimic altceva decât 
manifestări multiple ale unei fiinţe divine unice — chiar dacă una distantă şi 
inabordabilă — pe nume Allah. 

Pagină din „Călătoria profetului Mahomed“ din al-Tararikh de Hafiz-i Abru (cca 1425 d.Cr.). 
Metropolitan Museum of Art / CCO 1.0 


Aşa se face că, atunci când Mahomed a coborât de pe Muntele Hira cu un 
mesaj de la acelaşi Allah care pretindea că este singura divinitate din 
univers, el nu a întâmpinat o rezistenţă teologică semnificativă. Mecca era 
un oraş tumultuos, pluralist din punct de vedere religios, cosmopolit — un 
centru al comerțului şi negotului — în care trăiau laolaltă evrei, creştini, 
zoroastrieni, hinduşi şi politeişti, într-un mediu care încuraja experimentul 
religios cel mai îndrăzneţ. Declarația monoteista a lui Mahomed nu trebuie 
să fi fost nici nouă, nici ofensatoare în vreun fel neobişnuit pentru locuitorii 
Meccai. Până şi vocabularul folosit de Mahomed pentru a-l descrie pe Allah 
— Creator şi Rege, Stăpânitor al oamenilor şi Cârmuitor al destinelor — era 
aproape identic cu vocabularul pe care îl folosiseră şi arabii din Antichitate 
pentru a-l descrie pe Allah. 


Mahomed a adus însă două inovaţii principale sistemului religios arab, 
inovaţii care l-au pus în conflict cu liderii religioşi de la Mecca şi au facut 
ca mişcarea lui să fie una aparte. În primul rând, el a îmbrățișat cu fermitate 
conotatiile exclusiviste ale sistemului său religios. Nu era suficient ca arabii 
să creadă că Allah era unicul zeu al universului; ei trebuiau să nege şi 
existența oricărui alt zeu. „O, neam al meu! Adorati-L pe Allah! Voi nu 
aveți altă divinitate în afara Lui!“ (Sura 7:59). 


9. Pentru traducerea în limba română a citatelor din Coran, am folosit Traducerea sensului 


Coranului cel sfânt în limba română, ediţia a V-a, Editura Islam, Bucureşti, 2006. 


Acesta nu era doar un mod nou de a gândi despre Allah; era un atac 
direct la adresa ordinii prestabilite. Căci, prin pretenția că nu exista nici un 
alt zeu, Mahomed submina economia Meccăi, care se baza pe statutul 
acesteia de oraş-sanctuar, deschis tuturor închinătorilor la toți zeii cunoscuţi 
ai Arabiei. Dacă nu existau alti zei, atunci nu era nevoie de Kaaba şi ca 
atare nu exista nici un motiv ca Mecca să aibă o poziţie specială, în calitatea 
ei de centru religios şi economic al Arabiei. 

Cea de-a doua inovaţie, întru câtva înrudită cu prima, a fost că Mahomed 
l-a identificat în mod explicit pe Allah cu Jahve, Dumnezeul evreilor. Arabii 
auziseră, desigur, de Iahve. Evreii trăiau în Peninsula Arabia de sute de ani 
— probabil încă din vremea exilului babilonian — şi se erau integrați în 
societatea arabă la toate nivelurile. Arabii acceptau oarecum asocierea lui 
Iahve cu Allah, cel puţin în ceea ce privea rolul de creator al lui Allah. 

Însă Mahomed a reimaginat relaţia dintre aceste două divinităţi, 
susținând că Allah a fost cel care a făcut legământul cu Avraam în schimbul 
fagaduintei de rodnicie (Sura 2:124—133); că Allah a fost cel care i-a apărut 
lui Moise în forma rugului aprins şi l-a instruit să se întoarcă în Egipt pentru 
a-i elibera pe israeliți din sclavie (Sura 28); că Allah a fost cel care a 
devastat lumea cu un potop catastrofal, crutandu-i pe Noe şi familia lui de 
la moarte (Sura 71); că Allah a fost cel care i-a trimis un înger Mariei cu 
vestea cea bună că îl va naşte pe Mesia Isus (3:45-51); că Allah a fost de 
fapt cel care a revelat Torah şi Evangheliile (Sura 5:44-46). 

Ca să fim clari, Mahomed nu îl înlocuia pe Iahve cu Allah; el doar îi 
vedea pe Jahve şi Allah ca fiind acelaşi Dumnezeu. Nucleul mesajului lui 
Mahomed era simplu: el însuşi nu era decât unul dintr-un lung şir de profeti 
care mergea până la Adam, iar lui 1 se incredintase revelarea nu a unei noi 
scripturi, ci a „întăririi vechilor scripturi“ (Sura 12:111). „Noi credem în 


Allah, în ceea ce ne-a pogorât nouă şi a pogorât lui Avraam, lui Ismail, lui 
Isaac, lui Iacob şi semințiilor, precum şi în [cărțile] date lui Moise, lui Isus 
şi tuturor profeților de către Domnul lor. Noi nu facem nici o deosebire între 
ei“ (Sura 3:84). 

Este neîndoielnic că Mahomed avea o cunoaştere profundă a iudaismului, 
dacă ne uităm la felul în care el repovesteşte miturile iudaice, la reverenta 
sa fata de profeţii evrei, la veneratia fata de oraşul sfânt al Ierusalimului şi 
la adoptarea aproape fără rezerve a regimului alimentar şi a legilor purității 
iudaice. Atât de mare a fost impactul iudaismului asupra gândirii lui 
Mahomed, încât unii istorici au mers până la a sugera că islamul — 
asemenea creştinismului — şi-ar fi avut originea într-o sectă evreiască, din 
care s-a desprins apoi devenind o religie independentă. Deşi cei mai mulți 
savanţi resping, acest punct de vedere, nu se poate nega faptul că Mahomed 
a fost puternic influenţat de contactele sale cu evreii din Arabia. Nicăieri nu 
este mai clară această influenţă decât în acceptarea necondiționată din 
partea lui Mahomed a concepţiei iudaice despre Dumnezeu — ca ființă unica 
şi indivizibilă. „Allah este Unul“, ne spune Coranul cu emfază. „El este 
Allah, Cel Unic! El nu zămisleşte şi nu este născut. $i El nu are pe nimeni 
egal!“ (Sura 112:1-3) 

Motivul pentru care această afirmaţie este atât de importantă este că 
monoteismul iudaic, ca idee religioasă, era — în acelaşi moment istoric — 
sugrumat de trinitarianismul bizantin într-un colt al Orientului Apropiat şi 
înghițit de dualismul zoroastrian în celălalt. Indiferent dacă a fost conştientă 
sau nu, decizia lui Mahomed de a denunța atât zoroastrismul, cât şi 
creştinismul („Şi nu spuneţi «Trei»!“, avertizează Coranul. „Allah nu este 
decât un Dumnezeu Unic!“ Sura 4:171), precum şi aceea de a susţine, in 
schimb, fără rezerve monoteismul iudaic nu doar că a reînviorat definiția 
iudaică a unui Dumnezeu unic şi personal, ci a avut ca rezultat crearea unei 
noi religii universale.” 

În centrul acestei noi religii a stat un fel de dublare a conceptului de 
monoteism — care în islam este edificat pe o idee teologică destul de 
complexă, numită tawhid. Tawhid, care în arabă înseamnă „unitate“, este 
mai putin o afirmare a singularității lui Dumnezeu, cât o descriere a esenței 
lui Dumnezeu. Nu înseamnă că există un singur Dumnezeu, ci că 
Dumnezeu este, prin forma şi natura sa, unicitatea. 

Ca expresie a „unității divine“, tawhid impune ca Dumnezeu să fie nu 
doar indivizibil, ci şi absolut unic. Allah este „unul ca nimic altceva“, scria 


Abu Hanifa al-Nu'man (699-767 d.Cr.), unul dintre primu teologi 
musulmani care a abordat acest subiect. „El nu se aseamănă cu nici unul 
dintre lucrurile create şi nici vreunul dintre lucrurile create nu se aseamănă 
cu El.“ 

În principiu, acest lucru înseamnă că nu poate exista nici o similaritate 
fizică între Allah şi creația sa, motiv pentru care, spre deosebire de aproape 
orice alt mit al creației care a apărut în Orientul Apropiat, Coranul respinge 
explicit credinţa că Dumnezeu a creat fiinţele omeneşti după chipul şi 
asemănarea sa. Dumnezeu nu are chip. Nu are trup, nu este o substanţă, nu 
ia o formă — umană sau de altă factură. 

Impresia de suprafață este că Mahomed a încercat în mod deliberat să îl 
dezumanizeze pe Allah. Iar disprețul lui fata de inchinarea la idoli era bine 
cunoscut. Una din primele sale acțiuni după cucerirea Meccăi în numele 
noii religii a fost să scoată toţi idolii din Kaaba şi să-i sfărâme în bucăţi. 

Cu toate acestea, Coranul abundă în descrieri antropomorfe ale lui 
Dumnezeu. Allah este descris ca ţinând „omenirea în mâinile sale“ şi ca 
având „ochi atotvăzători“ şi un chip: „oriîncotro vă veţi întoarce, acolo este 
Fata lui Allah“ (Sura 2:11). Coranul îl mai atribuie lui Allah şi o mulțime de 
calități şi trăsături omeneşti — cărora li se spune uneori Frumoasele Nume 
ale lui Allah — care sunt vădit folosite pentru a crea o personalitate divină 
pentru o fiinţa care — dacă ar fi să luăm doctrina tawhid în serios — ar trebui 
să nu aibă nici o personalitate. 

Soluția evidentă la această aparentă contradicție între ceea ce ar trebui să 
fie Allah şi felul în care e descris în Coran ar fi să vedem aceste descrieri ca 
pe unele metaforice, nu literale, ale trupului lui Dumnezeu. Altfel s-ar 
încălca principiul tawhid-ului. 

Problema este că majoritatea musulmanilor nu citesc Coranul în acest 
mod. Abu Hanifa, în mod sigur, nu l-a citit aşa. În calitatea sa de fondator al 
celor patru şcoli principale de drept din islamul sunnit, el a creat un 
precedent în exegeza coranică prin respingerea vehementă a posibilităţii de 
a citi Coranul într-un sens alegoric. Aproape toate şcolile de drept din islam 
insistă că toate cuvintele lui Dumnezeu din Coran trebuie înțelese în mod 
literal. La urma urmei, dacă Dumnezeu este indivizibil, aşa cum o cere 
tawhid-ul, atunci el nu poate fi separat de cuvintele sale. El este cuvintele 
sale. Prin urmare, şi cuvintele sale trebuie să fie la fel de eterne şi de divine, 
la fel de neschimbătoare şi neschimbabile precum Dumnezeu însuşi. Aşa că 
atunci când Coranul se întâmplă să amintească mâinile, ochii sau chipul lui 


Allah, acest lucru înseamnă că Allah trebuie să aibă la propriu mâini, ochi şi 
chip. Nu mai contează artificiile şi întorsăturile teologice de care este 
nevoie pentru a da sens unui asemenea punct de vedere. (Are Allah doar 
două mâini? De ce nu are trei sau o mie? Faptul de a avea două mâini 
restrânge sau nu puterea atotcuprinzătoare a lui Allah?) Succesorul spiritual 
al lui Abu Hanifa, al-Hasan al-Asari (874—936 d.Cr.), fondatorul celei mai 
influente şcoli traditionaliste de gândire din islam, a argumentat că Allah 
are un chip pentru că aşa spune Coranul. Şi dacă o astfel de lectură literală 
se întâmplă să contrazică principiul de bază al tawhid-ului şi deci edificiul 
pe care se construieşte tot islamul, prea putin mai contează.” 

Poziţia acestor teologi musulmani — şi a majorității musulmanilor care le 
urmează învăţăturile până în ziua de astăzi — nu arată doar cât de rezistent 
este imboldul nostru evolutionist innascut de a umaniza divinul; mai mult 
decât atât, ea scoate la iveală paradoxul din inima definiției islamice a lui 
Dumnezeu. Căci, dacă Dumnezeu are într-adevăr calități şi atribute, iar dacă 
Dumnezeu este într-adevăr indivizibil, aşa cum o cere conceptul de Unitate 
Divină, atunci înseamnă că Dumnezeu nu poate fi separat de nici unul 
dintre aceste atribute şi calități. Dacă Dumnezeu este etern şi a existat 
dintotdeauna, atunci şi atributele lui Dumnezeu trebuie să fie eterne; şi ele 
au existat dintotdeauna împreună cu Dumnezeu. Altfel, ele ar fi separate de 
Dumnezeu, iar acest lucru ar încălca tawhid-ul. Chiar şi Abu Hanifa a fost 
obligat să admită acest lucru: „El cunoaşte în virtutea cunoaşterii sale, 
cunoaşterea sa fiind o calitate eternă; el este atotputernic în virtutea puterii 
sale, puterea sa fiind o calitate eterna; el creează în virtutea puterii sale 
creatoare, puterea sa creatoare fiind o calitate eternă“. 

Numai că în acest din urmă atribut amintit de Abu Hanifa — puterea 
creatoare a lui Dumnezeu — se iveşte, în modul cel mai spectaculos, 
paradoxul. Chestiunea este destul de simplă: dacă Dumnezeu este 
indivizibil şi Dumnezeu este Creatorul, atunci cum este cu putinţă să existe 
o separare între Creator şi creația lui? Nu sunt Creatorul şi creația sa unul şi 
acelaşi lucru în mod necesar? 

Această întrebare a vexat islamul încă din momentul în care profetul 
Mahomed a început să predice pentru prima dată la Mecca, deşi — ca să fim 
sinceri — majoritatea cărturarilor islamici au ales să ignore complet 
chestiunea. Preocupările teologice de acest fel au fost respinse în general de 
clasa educată din islam ca „pălăvrăgeală“. Cuvântul arab pentru teologie 
este kalam sau „vorbire“, iar de-a lungul istoriei islamice, musulmanii care 


au încercat să abordeze dificultăţi teologice au fost adesea batjocoriti ca ahl 
al-kalam, „oamenii vorbelor“, ceea ce explică de unde vine atenția 
covârşitoare pe care islamul a dat-o vreme de secole chestiunilor juridice, în 
detrimentul celor teologice. 

Dar încă de la început, unii gânditori musulmani s-au luptat în mod 
public cu chestiunea fundamentală privitoare la cum se împacă unitatea lui 
Dumnezeu cu puterea lui creatoare. Astfel, aceşti musulmani nu doar că au 
revitalizat teologia islamică in fata rigiditatii ortodoxe, ci, mai mult, au 
creat o ramura cu totul noua a misticismului islamic, denumit popular 
sufism. 


Există numeroase istorisiri despre prima întâlnire dintre legendarul poet 
sufit al iubirii, Jalal ad-Din Rumi, şi prietenul şi mentorul său spiritual, 
Şams-i Tabrizi, căruia Rumi i-a dedicat multe dintre poemele sale. Cei doi 
bărbați vor ajunge să formeze cea mai cunoscută prietenie sufita. Sams va 
trece într-o zi la sfințenie, iar Rumi va deveni cel mai celebru sufit din 
istorie, cunoscut în întreaga lume drept Mawlana sau „Maestrul“. Însă în 
ziua primei lor întâlniri, în anul 1244 d.Cr., Rumi nu era decât un cărturar 
obscur, membru al „clasei turbanelor“ din oraşul Konya din Turcia de azi, 
iar Sams nu era decât un derviş sălbatic şi rătăcitor, pe care oamenii îl 
porecliseră „Pasărea“ datorită apucăturilor lui peripatetice. 

Relatările primei întâlniri dintre Rumi şi Sams au intrat în legendă; 
asemenea mai tuturor biografiilor sufite, aceste relatări se cuvin a fi citite ca 
alegorii care dezvăluie un adevăr ascuns, iar nu ca istorie. În unele dintre 
variante, Rumi stă singur pe malul unui lac citind, cand Sams vine la el. 

„Ce faci?“ îl întreabă Sams. 

Măsurându-l cu privirea de sus până jos pe călătorul zdrentaros din fata 
sa, Rumi presupune că este un ţăran fără adăpost şi-i răspunde: „Ceva ce tu 
nu poţi înţelege“. 

În acel moment, în funcţie de felul în care este relatată întâmplarea, 
cărțile din mâinile lui Rumi fie izbucnesc în flăcări, fie îi sar din poală şi 
cad în apă. În orice caz, în toate variantele, cărțile rămân întregi într-un mod 
miraculos. 

„Ce-i asta?“ exclamă Rumi în fata miracolului. 

„Ceva ce tu nu poţi înțelege“, îi răspunde Sams. 

Există şi o variantă mai puţin cunoscută, dar mai banală a acestei 
istorisiri, despre care se spune că a fost repovestită de Sams însuşi. În 
această variantă, Sams îl vede pe Rumi în piaţa din Konya călare pe un cal 


şi păşeşte în fata lui, blocându-i calea. Indiferent însă de felul în care începe 
povestea primei lor întâlniri — că a fost pe malul lacului sau în piaţă —, 
sfârşitul ei este mereu acelaşi, cu Sams cerându-i lui Rumi părerea despre 
un alt mistic sufit, mort de multă vreme, pe numele său Tayfur Abu Yazid 


al-Bastami — cunoscut tuturor drept Baiazid. 

Rumi (călare) întâlnindu-l pe Sams. Fila din Jami al-Siyarby Mohammad Tahir Suhravardi. Topkapi 

Baiazid, născut în preajma anului 804 d.Cr., în oraşul Bastam din nord- 
estul Iranului, provenea dintr-o familie de preoți zoroastrieni care se 
convertiseră la islam, puţină vreme după invazia arabă în Persia şi după 
prăbuşirea Imperiului Sasanid, în 651 d.Cr. Şi-a început educaţia formală în 


şcoala hanafită, unde s-a adâncit în teologia tawhid-ului, în ideea Unităţii 
Divine şi în enigma atributelor eterne ale lui Dumnezeu. 

Ceva din natura acestor cercetări l-a tulburat pe Baiazid şi l-a lăsat 
profund nemulțumit. Şi-a abandonat educația formală şi a pornit de unul 
singur în căutarea unei experienţe mai intime a lui Dumnezeu, care nu se 
preda în nici o şcoală. În cele din urmă, a intrat sub influenţa unui grup de 
sufiti condus de misticul persan Sahl al-Tustari. 

Ca mişcare spirituală, sufismul sfidează orice clasificare. Preocuparea sa 
principală constă în căutarea unei căi directe către Dumnezeu, motiv pentru 
care sufitii tind să respingă preocupările tradiționale ale dreptului şi 
teologiei islamice, în favoarea unei experiențe nemediate a divinului. Sufiti 
nu sunt interesați de dezbaterea cu privirea la interpretarea literală sau 
alegorică a Coranului. În schimb, ei susţin că acesta are două niveluri de 
semnificație: unul exterior, la care musulmanii au acces prin simpla lectură 
$1 interpretare personală a textului, şi un nivel secret, ascuns, pe care numai 
un număr restrâns de aleşi îl pot înţelege, doar prin genul de cunoaştere 
intuitivă provenită dintr-o viaţă de rugăciune şi meditaţie. Stratul exterior îl 
ajută pe credincios să înveţe despre Dumnezeu; stratul ascuns îi permite 
credinciosului să îl cunoască pe Dumnezeu. 

Tocmai această dorinţă de a-l cunoaşte pe Dumnezeu l-a făcut pe Baiazid 
să se alăture ordinului sufit. Baiazid medita zi şi noapte încercând cu 
disperare să dezlege adevărul secret despre care credea că stă ascuns în 
conceptul tawhid-ului. Într-o bună zi, l-a şi aflat, ceea ce l-a cutremurat în 
profunzime. A sărit de pe scaun şi a strigat în extaz: „Mărire Mie! Mare este 
măreția Mea!“ 

În urechile celor care au auzit aceste cuvinte, Baiazid rostise cea mai 
scandaloasă erezie. El se numea pe sine însuşi, în cuvinte fără echivoc, 
Dumnezeu. Însă, în realitate, astfel de afirmaţii erau destul de obişnuite în 
rândurile unui anumit grup de mistici sufiti numit ,,Sufitii Beţi“ tocmai în 
virtutea predilectiei acestora pentru rostiri extatice similare. Maestrul lui 
Baiazid, al-Tustari, spusese, la rândul său, celebrele cuvinte: „Eu sunt 
dovada existenței lui Dumnezeu“, iar un alt discipol al său Mansur al- 
Hallaj, fusese crucificat pentru că strigase, alergând pe străzile din Bagdad, 
„eu sunt Adevărul!“9. 

Însă în timp ce majoritatea musulmanilor credeau că aceşti Sufiti Beti se 
asociau pe ei înşişi cu divinul, pentru sufiții precum Sams, aceste afirmaţii 
ascundeau o afirmaţie şi mai surprinzătoare şi mai importantă despre natura 


realității. lar recunoaşterea acestei realități — capacitatea de a înţelege în 
mod intuitiv ce voiau să spună cuvintele lui Baiazid, al-Tustari şi al Hallaj — 
a reprezentat un fel de ritual inițiatic în sufism. De aceea, când Sams îl 
întâlneşte pentru prima dată pe Rumi în Konya, el îl întreabă despre 
cuvintele lui Baiazid. Ce a vrut să spună maestrul sufit când a strigat: 
„Mărie Mie“? 

Ca în mai toate căutările mistice, răspunsul la întrebarea lui Sams este 
irelevant. Sams nu face decât să evalueze cat de demn este Rumi pentru a 
deveni unul dintre discipolii săi. În unele variante ale poveştii, Rumi nici 
măcar nu se oboseste să răspundă. Pur şi simplu, leşină sau intră într-o 
transă sau priveşte adânc în ochii lui Sams, pierdut într-un secret pe care 
numai cei doi par să-l cunoască. Ceea ce contează aici este adevărul ascuns 
în întrebare. Căci, întrebând ce a vrut să spună Baiazid, Sams pune de fapt o 
cu totul altă întrebare: „Ce este Dumnezeu?“ 

Această întrebare a fost în centrul preocupărilor omeneşti de a înţelege 
divinul încă de la început. Este Dumnezeu forţa insufletitoare care uneşte 
toate fiinţele vii — aşa cum par să fi crezut strămoşii noştri preistorici? Sau 
natura divinizata — aşa cum credeau mesopotamienii? Sau o forță abstractă 
care impregnează universul — aşa cum o descriau unii filozofi greci? Sau o 
divinitate personificata, care arată şi acţionează întocmai ca o ființă umană? 
Sau este Dumnezeu o fiinţă umană la propriu? 

Indiferent ce răspuns am da, întrebarea despre ce este Dumnezeu a 
reprezentat o preocupare stăruitoare atât pentru credincioşi, cât şi pentru 
necredincioşi, vreme de sute de mii de ani. Întrebarea propriu-zisă a condus 
la formarea unor întregi civilizații, dar şi la distrugerea lor. A creat pace şi 
prosperitate, dar şi război şi violenţă. 

Acum însă, un grup de mistici, impulsionati de aderenţa lor la o forma 
strictă de monoteism, făceau o propunere radicală: singurul fel de a înţelege 
unitatea Creatorului este prin acceptarea unităţii întregii sale creaţii. Cu alte 
cuvinte, dacă Dumnezeu este Unul, atunci Dumnezeu trebuie să fie tot. 

Termenul pentru acest concept este wahadat al-wujud sau Unitatea 
Fiinţei, el fiind propus de una dintre cele mai strălucite minți filozofice din 
istorie, Muhyiddin Ibn al-Arabi (1165—1240 d.Cr.). Căutând să ofere o bază 
filozofică fermă pentru concepția sufistă despre divin, Ibn al-Arabi a 
început prin a ataca principala fisură din doctrina tawhid: dacă la început nu 
exista decât Dumnezeu, atunci cum putea Dumnezeu să creeze ceva, altfel 
decât din el însuşi? lar dacă Dumnezeu a creat din el însuşi, nu intră acest 


lucru în contradicție cu unicitatea şi unitatea lui Dumnezeu, prin împărțirea 
lui Dumnezeu în Creator şi creaţia lui? 

Soluția lui Ibn al-Arabi la această problemă a fost să confirme ceea ce 
unii sufiti precum Sams şi Baiazid susținuseră de multă vreme: dacă 
Dumnezeu este indivizibil, atunci nu poate exista nimic care nu să nu fie 
Dumnezeu. Creatorul şi creația lui trebuie să împartă exact aceeaşi esență 
eternă, nedistinctă şi inseparabilă, ceea ce înseamnă că tot ceea ce există în 
univers există doar în măsura în care împarte aceeaşi existență cu 
Dumnezeu. Prin urmare, Dumnezeu trebuie să fie, în esenţă, suma întregii 
existente.'° 

Acesta este şi răspunsul la întrebarea pe care Sams 1-a pus-o lui Rumi. 
Este şi ceea ce a vrut să spună Baiazid atunci când a rostit: „Mărire Mie“. 
Este motivul pentru care Tustari s-a numit pe el însuşi „dovada existenţei 
lui Dumnezeu“. Aceşti sufiti nu pretindeau că sunt divini, ci proclamau 
unitatea cu divinul. Într-adevăr, pentru majoritatea sufitilor, greşeala 
creştinismului consta nu în încălcarea naturii indivizibile a lui Dumnezeu, 
prin transformarea lui Dumnezeu într-o ființă umană, ci mai degrabă în 
credinţa că Dumnezeu este doar o ființă umană oarecare. Potrivit 
sufismului, dacă Dumnezeu este cu adevărat indivizibil, atunci Dumnezeu 
era toate fiintele şi toate fiinţele erau Dumnezeu. 

Ajungem astfel, în sfârşit, la finalul inevitabil al experimentului 
monoteist — la încununarea credinţei relativ recente într-un Dumnezeu 
creator, unic, singular, non-uman şi indivizibil, aşa cum a fost el definit mai 
întâi în iudaismul postexilic, apoi abandonat în dualismul zoroastrian şi în 
trinitarianismul creştin, pentru a fi revitalizat ulterior în interpretarea sufistă 
a tawhid-ului: Dumnezeu nu este creatorul a tot ceea ce există. 

Dumnezeu este tot ceea ce există.!! 


Concluzii 
UNUL 


În versiunea biblică a creaţiei — sau mai degrabă într-una din cele două 
versiuni ale creației (cea iahvistă) — Dumnezeu îi creează pe Adam şi pe 
Eva după chipul şi asemănarea lui, iar apoi îi lasă liberi în Grădina 
Edenului, dându-le o poruncă simplă: „Din toți pomii din rai puteţi să 
mâncaţi, iar din pomul cunostintei binelui şi răului să nu mâncaţi, căci, in 
ziua în care veţi mânca din el, veţi muri negresit!“ 

Însă şarpele — cea mai vicleană dintre creaţiile lui Dumnezeu — le spune 
altceva: „Nu, nu veți muri!“ zice el. „Dar Dumnezeu ştie că în ziua în care 
veți mânca din el vi se vor deschide ochii şi veți fi ca Dumnezeu, cunoscând 
binele şi raul.“ 

Bărbatul şi femeia mănâncă împreună din fructul oprit şi nici unul din ei 
nu moare. Şarpele avusese dreptate. Dumnezeu recunoaşte acest lucru la 
judecata cerească: „Omul s-a făcut ca unul dintre noi, cunoscând binele şi 
răul. Si acum nu cumva să-şi întindă mâna şi să ia roade din pomul vieţii, să 
mănânce şi să trăiască în veci.“ 

Aşa că Dumnezeu îi izgoneşte pe Adam şi pe Eva din grădină şi pune de 
pază la porțile Edenului îngeri purtând săbii de foc, pentru a se asigura că 
nici un bărbat şi nici o femeie nu se vor mai întoarce acolo vreodată. 

Pe vremea când eram copil şi citeam această poveste, o vedeam ca pe un 
avertisment ca nu cumva să încalc poruncile lui Dumnezeu, pentru că mă 
aşteaptă aceeaşi pedeapsă precum cea a lui Adam şi a Evei. Acum mi se 
pare limpede că Adam şi Eva nu au fost pedepsiți pentru că au încălcat 
porunca lui Dumnezeu, ci pentru că au încercat să devină Dumnezeu. Poate 
că această străveche amintire populară ascunde un adevăr mai profund, unul 
pe care strămoşii noştri par să-l fi înţeles într-un mod intuitiv, dar pe care 
noi, cei care am făcut tranziția de la animismul pur din trecut la doctrinele 
religioase rigide de azi, l-am uitat: Dumnezeu nu ne-a creat după chipul şi 
asemănarea lui; nici noi nu l-am creat pe el după chipul şi asemănarea 
noastră. De fapt, noi suntem imaginea lui Dumnezeu în lume — nu în formă 
sau asemănare, ci în esenfa.' 

Am ajuns la această epifanie la capătul unei călătorii spirituale personale, 
lungi şi întortocheate — pe care am făcut-o atât în calitate de cercetător al 


religiilor, cât şi ca un credincios. Istoria spiritualității umane pe care o 
schitez în această carte este, în fond, o oglindire a propriei călătorii de 
credință — de la copilul cu înclinații spirituale care credea că Dumnezeu era 
un bătrân cu puteri magice, la statutul de creştin practicant care îşi închipuia 
că Dumnezeu este fiinţa umană perfectă; de la musulmanul scolastic care 
respingea creştinismul în favoarea monoteismului mai pur al islamului, la 
sufitul obligat să recunoască faptul că singurul mod în care ideea unui 
Dumnezeu unic, etern şi indivizibil poate fi acceptată este prin ştergerea 
oricărei distincții între Creator şi creație. 

Există un termen modern pentru această concepție a divinului: panteism, 
care înseamnă „Dumnezeu este tot“ şi „tot este Dumnezeu“. În forma sa cea 
mai simplă, panteismul este credinţa că Dumnezeu şi universul sunt unul şi 
acelaşi lucru — că nimic nu există în afara existenței necesare a lui 
Dumnezeu. După cum se exprimă filozoful panteist Michael P. Levine: 
„Nimic nu poate fi, în mod substanţial, independent de Dumnezeu pentru că 
nu există nimic altceva decât Dumnezeu“. Cu alte cuvinte, ceea ce numim 
lume şi ceea ce numim Dumnezeu nu sunt independente sau eterogene. 
Dimpotrivă, lumea este exprimarea de sine a lui Dumnezeu. Este esenţa lui 
Dumnezeu realizată şi manifestă.? 

Ne putem gândi la Dumnezeu ca la o rază de lumină care trece printr-o 
prismă şi se descompune în nenumărate culori. Fiecare culoare separată 
pare diferită de toate celelalte, însă în realitate toate sunt la fel. Au aceeaşi 
esență. Au aceeaşi sursă. Astfel, ceea ce la suprafață pare separat şi distinct 
formează în fapt o singură realitate, iar acea realitate este ceea ce numim 
Dumnezeu.” 

Aceasta este, în esenţă, ceea ce credeau strămoşii noştri preistorici. 
Animismul lor primitiv era predicat pe baza credinţei că toate lucrurile — vii 
sau nevii — împărtăşesc o singură esență: un singur suflet, dacă vreți. 
Aceeaşi credință i-a îndemnat pe mesopotamienii din Antichitate să 
divinizeze elementele naturii, până au ajuns să le transforme în zei 
individualizati şi personificati. Acelaşi lucru a stat şi în inima credinţei 
egiptene timpurii, potrivit căreia există o forţă divină care se manifestă atât 
în zei, cât şi în oameni. Este ceea ce filozofu greci au vrut să spună când au 
vorbit despre „zeu“ ca principiu unic şi unificator, care cârmuieşte întreaga 
creaţie. 

Eu am ajuns la panteism prin sufism. Însă această credinţă se regăseşte în 
aproape oricare tradiție religioasă. Panteismul există şi în hinduism, atât în 


Vede, cât şi în Upanişade, însă cu precădere în tradiția Vedanta, care susține 
că doar Brahman (Realitatea Absolută) este real, iar restul este iluzie. „Nu 
există nimic care nu este Dumnezeu, Dumnezeu este tot ce există.“ 
Panteismul poate fi identificat în principiul budist că lumea şi tot ce este în 
ea nu sunt decât nişte aspecte ale lui Buddha — că toate fenomenele îşi au 
principul existenţei ancorat într-o realitate unică. După cum spunea marele 
maestru zen Dogen Zenji (1200-1253 d.Cr.), „toate cele care există sunt 
natura lui Buddha“. Este adânc impregnat în taoism, unde principiul divin 
este prezentat ca temei al întregii existente. „Nu există nici un loc fara 
[Tao]... Nu există nici un lucru fără Tao“, scria filozoful chinez din secolul 
al IV-lea î.Cr. Chuang-Tze.* 

Se poate ajunge la o formă de panteism şi pe calea misticismului iudaic şi 
a conceptului de fimțum sau „contracție divină“ — credința că Dumnezeu a 
trebuit să se retragă în el însuşi pentru a face loc apariției universului. Până 
şi în creştinism, care este chintesenta religiei umanizatoare, se găsesc 
tendinţe panteiste, în scrierile gânditorilor mistici, ca Meister Eckhart, care 
scria celebrele cuvinte: „Dumnezeu este Fiinţa şi toate ființele provin din el, 
în mod direct‘. 

Nici nu este nevoie de religie pentru a ajunge la panteism, faptul fiind 
posibil prin filozofie. Filozoful rationalist Benedict Spinoza (1632-1677 
d.Cr.) este cel creditat de fapt cu popularizarea panteismului în Occident, el 
argumentând că, întrucât în univers nu poate fi decât o singură „substanţă“ 
care să aibă atribute infinite, rezultă că, indiferent cum este numită, 
Dumnezeu sau Natura, ea trebuie să existe ca o realitate unică şi 
nediferentiata.° 

Dar să-l lăsăm pe Dumnezeu deoparte şi să ne uităm la ştiinţă şi la 
concepția ei unificatoare despre natură, la conservarea energiei şi a materiei 
si la natura inseparabilă a celor două — avem aici adevărul de netăgăduit că 
tot ceea ce există acum a existat dintotdeauna şi va continua să existe atâta 
vreme cât universul însuşi va continua să existe. 

Oricum am privi, un adevăr fundamental rămâne: Totul este Unul şi Unul 
este Tot. Depinde doar de fiecare dintre noi să decidem ce anume este acest 
„Unul“: cum s-ar cuveni el definit şi cum s-ar cuveni el trait. 

Pentru mine şi pentru nenumărați alții ca mine, „Unul“ este ceea ce se 
numeşte Dumnezeu. Însă Dumnezeul în care cred eu nu este un Dumnezeu 
personificat. Este un Dumnezeu dez-umanizat: un Dumnezeu fără formă 


materială; un Dumnezeu pur în existența sa, fără nume, fără esenţă, fără 
personalitate. 

Deseori când vorbesc despre Dumnezeu în această manieră, mă lovesc de 
aceeaşi reacție negativă de care s-au lovit şi Akhenaton, Zarathustra, 
Xenofan şi aproape toți ceilalți reformatori religioşi care au încercat sa dez- 
umanizeze divinul. Oamenii pur şi simplu nu ştiu cum să intre în 
comuniune cu un Dumnezeu care nu are trăsături umane, atribute umane 
sau nevoi umane. Cum se poate stabili o relație autentică cu un asemenea 
Dumnezeu? La urma urmei, noi suntem, aşa cum am văzut, adaptati din 
punct de vedere evoluționist să îl concepem pe Dumnezeu în termeni 
umani. Este o funcție a creierelor noastre, motiv pentru care cei care au 
reuşit să alunge acest imbold umanizator din ei au făcut-o în mod voluntar 
şi cu mari eforturi. 

Însă poate că ar trebui să luăm în calcul şi posibilitatea că motivul real 
pentru care avem un imbold cognitiv de a-l gândi pe Dumnezeu ca o 
reflecţie divină a sinelui nostru este că fiecare dintre noi suntem, de fapt, 
Dumnezeu. Poate ca ar trebui mai curând să încercăm stabilirea unei relații 
cu Dumnezeu ori să devenim pe deplin conştienţi de relația care există deja. 

Mi-am petrecut cea mai mare parte a vieții mele spirituale încercând să 
închid prăpastia despre care mi-am imaginat că există între mine şi 
Dumnezeu, fie prin intermediul credinţei, fie prin intermediul studiului, fie 
printr-o combinaţie a celor două. Ce cred acum este că nu există o prăpastie 
pentru că nu există nici o distincţie între noi. Eu sunt, în realitatea mea 
esențială, Dumnezeu devenit manifest. Cu toții suntem. 

În calitate de credincios şi de panteist, îl venerez pe Dumnezeu nu prin 
frică şi cutremur, ci prin uimire şi mirare faţă de lucrările universului — căci 
universul este Dumnezeu. Mă rog lui Dumnezeu nu pentru a-i cere lucruri, 
ci pentru a deveni una cu Dumnezeu. Îmi dau seama că acea cunoaştere a 
binelui şi a răului pe care Dumnezeul Facerii se temea într-atât să o dea 
oamenilor începe cu cunoaşterea că binele şi răul nu sunt obiecte 
metafizice, ci alegeri morale. Eu nu îmi fundamentez alegerile morale pe 
frica de pedeapsa eterna şi nici pe speranța unei rasplati veşnice. Eu 
recunosc divinitatea lumii şi a fiecărei fiinţe şi le răspund tuturor ca şi cum 
ar fi Dumnezeu — pentru ca ele sunt Dumnezeu. Si îmi dau seama ca 
singurul mod în care îl pot cunoaşte cu adevărat pe Dumnezeu este să mă 
bazez pe singurul lucru pe care îl pot cunoaşte cu adevărat: eu însumi. Aşa 


cum spunea Ibn al-Arabi: „Cel care îşi cunoaşte sufletul îşi cunoaşte şi 
Domnul“. 

Nu este o coincidenţă faptul că această carte se termină aşa cum a 
început: cu sufletul. Numiti-l cum doriți: psyhe, ca la greci; nefes ca la 
evrei; chi i ca in China; brahman ca în India. Numiţi-l natura lui Buddha 
sau puruşa. Consideraţi-l comaterial cu mintea, sau coexistent cu universul. 
Închipuiţi-vi-l ca revenind în Dumnezeu după moarte sau inchipuiti-vi-l 
transmigrând din corp in corp. Simţiţi-l ca pe sediul esenței dumneavoastră 
personale sau ca o forţă impersonală care susține întreaga creație. Oricum l- 
ati defini, credinţa că sufletul este distinct de corp este universală. Este 
prima noastră credință şi ea este cu mult mai veche decât credința în 
Dumnezeu. Este credinţa din care s-a născut credinţa noastră în Dumnezeu. 

Numeroase studii despre gândirea copiilor au arătat că avem o 
predispozitie instinctuală pentru „dualismul substanţei“ — adică pentru 
credinţa că mintea/sufletul şi corpul sunt diferite în forma şi natura lor. 
Aceasta înseamnă ca noi intrăm în lume cu un simţ înnăscut — neinvatat, 
nefortat şi spontan — că suntem mai mult decât corpurile noastre fizice. 
Există şi anumite procese cognitive care ne împing să aplicăm şi altora 
această credință înnăscută în existența sufletului — fie că sunt sau nu 
asemănători omului. Însă, pe scurt, atunci când vine vorba de credinţa în 
existența sufletului, oamenii se nasc credincioşi.” 

Dacă ei rămân credincioşi după aceea, aceasta este, din nou, o chestiune 
de alegere. Cineva poate alege să considere credința universală a oamenilor 
în existenţa sufletului un rezultat al unei confuzii sau al unui raționament 
greşit — un truc al minţii sau un accident al evoluției. Altcineva poate să 
creadă, în fond, că totul — Big Bangul, extinderea spațiului şi a timpului, 
echilibrul dintre masă şi energie şi aşa mai departe — nu este decât un 
accident al atomilor. Sau poate creația a rezultat exclusiv dintr-un proces 
fizic care nu reflectă decât articulația celor mai simple proprietăți ale 
materiei şi energiei — fără cauză, valoare sau scop. Aceasta este o explicaţie 
perfect plauzibilă a existenţei universului şi a tot ceea ce este în el. Ea este, 
de fapt, exact la fel de plauzibilă — şi la fel de imposibil de demonstrat — 
precum existența unui spirit insufletitor care susține universul şi leagă 
laolaltă sufletul tău cu sufletul meu şi cu sufletul tuturor celorlalți — poate 
chiar cu toate lucrurile — care sunt sau au fost vreodată. 

Aşadar, faceti-va alegerea. 


Credeţi în Dumnezeu sau nu. Definiţi-l pe Dumnezeu cum doriți şi 
urmați exemplul strămoşilor noştri mitologici Adam şi Eva, şi muscati din 
fructul oprit. Nu trebuie să vă temeti de Dumnezeu. 

Sunteţi Dumnezeu. 


MULTUMIRI 


Datorez această carte, ca de altfel aproape tot ceea ce fac, sprijinului 
neostoit al soției mele, Jessica Jackley, care nu este doar dragostea vieții 
mele, ci şi cel mai bun prieten şi partener pe care îl am în viață. Cartea nu ar 
fi fost scrisă dacă nu ar fi beneficiat de sprijinul prietenului şi colegului meu 
dr. lan Werrett, ale cărui cercetări minutioase şi dezbateri, din miez de 
noapte, pe tema divinului au fost hotărâtoare pentru crearea produsului 
final. O muncă suplimentară de documentare pentru carte a fost realizată de 
Safa Sameizade-Yazd şi Joseph Lerner. Sunt, ca întotdeauna, recunoscător 
extraordinarului meu impresar literar, Elyse Cheney, precum şi editorilor 
mei, Will Murphy şi Hilary Redmon, ca şi publicistului meu neobosit, 
London King, de la Random House. 


NOTE 


1. Studii ulterioare au arătat că, deşi noţiunile copiilor despre Dumnezeu 
depind de felul în care îi înţeleg pe oameni în general şi pe părinţii lor în 
particular, ei nu îl consideră pe Dumnezeu ca fiind limitat la capacitățile 
umane. De pildă, atunci când au fost întrebaţi despre originile unor obiecte 
din natură precum stâncile masive sau munţii, copiii de patru ani au răspuns 
că Dumnezeu este răspunzător pentru ele, nu oamenii. A se vedea Jean 
Piaget, The Childs Conception of the World, Littlefield, Adams & Co, 
Paterson, New Jersey, 1960), alaturi de Nicola Knight, Paulo Sousa, Justin 
L. Barrett şi Scott Atran, ,,Children’s Attributions of Beliefs to Humans and 
God: Cross-Cultural Evidence“, în Cognitive Science, 28/2004, pp. 117— 
126. 

2. O mare parte din teoria mea despre umanizarea lui Dumnezeu porneste 
de la antropologul Stewart Guthrie, unul dintre cei mai importanți 
teoreticieni ai domeniului. În Faces in the Clouds: A New Theory of 
Religion, Oxford University Press, New York, 1995, Guthrie susține ca 
toate formele de religiozitate pot fi reduse la cate o forma de 
antropomorfism. Potrivit teoriei, acest lucru se întâmplă pentru că există 
structuri cognitive înnăscute care îi predispun pe oameni să identifice alte 
persoane în mediul lor natural, social sau cosmologic. Antropomorfizarea 
lumii este, potrivit lui Guthrie, „un pariu bun pentru că lumea este nesigură, 
ambiguă şi în căutarea unei interpretări. Este un pariu bun pentru că cele 
mai valoroase interpretări sunt, de obicei, cele care dezvăluie prezenţa a 
ceea ce este cel mai important pentru noi. De obicei, aceştia sunt alti 
oameni“ (p. 3). 

Argumentul lui Guthrie poate fi rezumat ținând cont de trei aspecte. Mai 
întâi, el alcătuieşte o bază teoretică pentru argument, sugerând că religia 
constă în a vedea lumea ca fiind asemănătoare omului. Ca dovezi în 
sprijinul acestei afirmaţii, aduce date etnografice şi citează concepţii 
animiste despre suflete şi spirite până la zei, figuri mitologice şi chiar 
fenomene naturale, precum zborul păsărilor, cutremurele sau alte dezastre. 
În al doilea rând, el examinează de ce este plauzibil să vedem religia ca 
antropomorfizand, în esență, lumea. Ne sunt oferite patru temeiuri: (1) 
Lumea noastră este ambiguă şi aflată la începutul dezvoltării. (2) De aceea, 
prima noastră nevoie este să o interpretăm. (3) Interpretarea pune în joc 

sprijinul afirmațiilor de mai sus dovezi preluate din ştiinţele cognitive şi 
psihologia dezvoltării. În general, Guthrie vede religiozitatea ca pe un pariu 
împotriva instabilitatilor observate in natură. Principala lui preocupare nu 
este să stabilească sau să documenteze felul în care religia este importantă 
în societate, ci, mai degrabă să formuleze o teorie care să explice originile 
comportamentului religios. 

3. În Mahayana, ramura principală şi mai răspândită a budismului (opusă 
Theravadei, o ramură mai restrânsă şi mai puţin teistă), apariția lui Buddha 
pe pământ este văzută în mod tradițional drept o manifestare pură a 
dharmei, însă în formă umană. Pentru devas ca spirite divine umanizate, 
vezi Ninian Smart, Dimensions of the Sacred: An Anatomy of the World 5 
Beliefs, University of California Press, Berkeley, 1996. 

4. Potrivit studiilor realizate de specialistul în psihologie cognitivă Justin 
Barrett, atunci când participanților religioşi devotați li se administrează 
chestionare de reflecţie cu privire la proprietățile pe care ei cred că le are 
Dumnezeu, aceştia oferă de obicei răspunsuri „teologic corecte“, 
răspunzând că Dumnezeu este omniprezent sau omniscient, că are o 
percepție infailibila sau o atenție nemărginită. Totuşi, în conversaţie, aceiaşi 
participanţi sunt în egală măsură dispuşi să îi atribuie lui Dumnezeu alte 
proprietăți — de pildă că are o concentrare limitată a atenției sau o percepție 
limitată sau, pur şi simplu, că nu le ştie pe toate —, proprietăţi care le 
contrazic pe toate celelalte din răspunsurile scrise. A se vedea Justin L. 
Barrett, „Theological Correctness: Cognitive Constraint and the Study of 
Religion“, în Method and Theory in the Study of Religion, 11/1998, pp. 
325-339, şi „Cognitive Constraints on Hindu Concepts of the Divine“, în 
Journal for the Scientific Study of Religion, 37/1998, pp. 608-619. 


I. ADAM SI EVA IN EDEN 

1. Oamenii au evoluat initial din primate (Australopithecus), acum 
aproximativ 2,5 milioane de ani în estul Africii, migrând apoi şi stabilindu- 
se în Africa de Nord, în Europa şi în Asia. De-a lungul următoarelor două 
milioane de ani au apărut pe pământ numeroase genuri umane (Homo): 
Homo neanderthalensis, Homo erectus, Homo soloensis, Homo denisova, 
Homo ergaster ş.a.m.d. Homo sapiens european este denumit uneori şi Cro- 
Magnon, după cele cinci schelete de Homo sapiens descoperite în 1868 în 
peştera cu acelaşi nume, de lângă satul Les Eyzies din Franţa. Teoria 


cunoscută în general ca „ipoteza originii unice recente“ susține că oamenii 
cu anatomie modernă au evoluat in Africa acum 125.000—200.000 de ani, 
când una dintre ramurile omului timpuriu, Homo sapiens, a migrat şi s-a 
stabilit în Eurasia înlocuind o specie mai veche de oameni, neanderthalienii. 
Această teorie a fost confirmată recent de dovezi ADN. Cu toate acestea, 
descoperirea de ultimă oră a unor fosile de Homo sapiens în Jebel Irhoud, 
Maroc, care datează de acum cel putin 300.000 de ani, sugerează că specia 
noastră ar putea fi mai veche decât s-a crezut inițial. Vezi Jean-Jacques 
Hublin et al., „New Fossils from Jebel Irhoud, Morocco, and the Pan- 
African Origin of Homo sapiens“, in Nature, 546, 8 iunie/2017, pp. 289-— 
292. 

Unii cercetători argumentează în mod pertinent că originile lui Homo 
sapiens s-ar găsi nu în estul sau în sudul Africii, aşa cum se presupune de 
obicei, ci în nordul Africii şi cu 50.000 de ani mai devreme decât estimarea 
anterioară, care data originea sa acum 60.000—70.000 de ani. Pentru această 
idee, vezi Jean-Jacques Hublin şi Shannon P. McPherron, ed., Modern 
Origins: A North African Perspective, Springer, New York, 2012 si Simon 
J. Armitage et al., „The Southern Route «Out of Africa»: Evidence for an 
Early Expansion of Modern Humans into Arabia“, in Science, 331/6016 
(2011), pp. 453-456. 

Se consideră în mod obişnuit că Homo sapiens şi neanderthalienii au 
împărțit Europa timp de cel putin zece mii de ani, probabil între 40.000 şi 
30.000 î.Cr., existând dovezi ample ale încrucişării acestor două specii 
(toate persoanele non-africane din zilele noastre au aproximativ 2% ADN 
neanderthalian). O explicație plauzibilă a acestui fapt este că 
neanderthalienii şi Homo sapiens s-au încrucişat în Paleoliticul Superior. 
Însă pe malul unui râu din Siberia a fost descoperit recent un os al unui om 
care a trăit acum 45.000 de ani, înrudit atât cu sapiens cât şi cu 
neanderthalienii. Dat fiind că cercetătorii estimează că împerecherea cu 
neanderthalieni a început cu 7.000—10.000 de ani mai devreme de apariția 
omului din Siberia, este posibil ca încrucişarea dintre sapiens şi 
neanderthalienii să se fi produs acum 60.000 de ani. Vezi E. Green et al., „A 
Draft Sequence of the Neanderthal Genome“, în Science, 328/2010, pp. 
701-722 şi Jennifer Viegas, ,,45,000-Year-Old Man Was Human- 
Neanderthal Mix“, abc.net.au/science/articles/2014/10/23/4113107.htm. 

2. Un excelent abecedar despre vieţile strămoşilor noştri Homo sapiens 
este Ian Tattersall, Becoming Human: Evolution and Human Uniqueness, 


Harvest, New York, 1999. Cea mai bună şi cea mai accesibilă introducere 
despre rolul femeilor în societăţile paleolitice este The Invisible Sex de J.M. 
Adovasio, Olga Soffer şi Jake Page, Harper Collins, New York, 2007. 

3. După cum notează Gillian Morris-Kay, „decorarea corpului pare să fi 
fost o precursoare importantă a creației artistice independente de corp. 
Folosirea culorii pentru decorarea pielii, a oaselor şi a mărgelelor sugerează 
plăcerea formei şi a culorii. Practica străpungerii dinților, cochililor şi 
oaselor şi înşiruirea lor într-un singur fir sau în mai multe, pentru a crea un 
pandantiv sau un colier, reprezintă cea mai veche formă de decorare 
personală după pictarea corpului“ (Gillian Morris-Kay, ,,The Evolution of 
Human Artistic Creativity“, în Journal of Anatomy, 216/2010, p. 161). 

4. În Peştera Le Mas-d’Azil din sudul Franţei a fost descoperit craniul 
unei femei care are orbitele decorate cu sculpturi din os ce simulează 
privirea şi mandibula înlocuită, se pare, cu cea a unui ren. Craniul datează 
din perioada Magdaleniană, adică din anii 12.000 î.Cr. 

Potrivit lui Paul Pettitt, „activitatea mortuară a fost structurată definitiv 
din punct de vedere simbolic acum 30.000 de ani, poate chiar mai devreme, 
însă un anumit grad de substrat simbolic este evident şi în înmormântările 
din Paleoliticul Mijlociu, adică acum 100.000 de ani“. Paul Pettitt, The 
Palaeolithic Origins of Human Burial, Routledge, New York, 2011, p. 269. 

„Pe lângă faptul că sunt indicatori clari ai concepțiilor legate de viaţa de 
apoi“, arată Brian Hayden, „înmormântările paleolitice sugerează şi 
existenţa unor forme incipiente de culte ancestrale. Până acum aproximativ 
150.000 de ani se pare că nu a existat nici o formă de înmormântare. Când 
murea cineva, probabil că era lăsat pe pământ să se descompună sau să îi fie 
sfâşiată carnea, aşa cum tibetanii lasă cadavrele în aer liber să fie consumate 
de animale. [...] Sau este posibil ca oamenii timpurii să fi lăsat cadavrele pe 
platforme ridicate sau în copaci pentru a fi consumate de păsări şi insecte 
mai degrabă decât de animale carnivore... Semnificativ cu privire la 
momentul în care încep să apară înmormântările, atestate arheologic, este 
faptul că nu asistăm la o transformare bruscă a practicii tradiționale 
respective. Nu este ca şi cum o credință nouă şi un nou sistem de ritualuri 
au înlocuit vechile practici şi nu este adevărat că oamenii au devenit dintr- 
odată mai conştienţi de igienă [...] sau că şi-au dezvoltat dintr-odată o 
conştiinţă a morții. Mai degrabă înmormântarea este ceva simbolic. Ea cere 
eforturi speciale şi este adesea însoţită de focuri, de ofrande simbolice sau 


de alegerea unor pietre anume.“ (Brian Hayden, Shamans, Sorcerers and 
Saints, Smithsonian, Washington D.C., 2003, p. 115) 

Sunt, în mod clar, de acord cu David Wengrow că „dacă este să căutăm la 
vânătorii-culegători timpurii un interes susținut pentru conştientizarea 
faptului că sunt fiinţe compozite, atunci cel mai probabil este să-l găsim în 
registrele funerare ale societăților paleolitice şi mezolitice — care merg 
înapoi până la cele mai vechi asocieri de părți omeneşti şi părți animale în 
ansambluri intenționate, atestate în peşterile mortuare de la Skhul and 
Qafzeh (cca 100.000—80.000 î.Cr.), iar apoi în aşa-numitele ansambluri de 
morminte „şamanice“ din Perioada Natufiană —, decât în arta pictată care a 
supraviețuit. David Wengrow, „Gods and Monsters: Image and Cognition in 
Neolithic Societies“, în Paléorient, 37/1 (2011), pp. 154-155. 

5. O notă despre cuvântul „suflet“. În mod limpede, acesta este un cuvânt 
„Occidental“ care are o conotaţie religioasă specifică şi de aceea nu ar trebui 
aplicat tuturor credințelor religioase. Aici însă este folosit ca o expresie 
echivalentă cu „esenţa spirituală“ şi poate fi înlocuit, dacă doriți, cu 
„minte“. Una dintre cele mai timpurii folosiri ale cuvântului „suflet“ este 
cea din stela descoperită recent la Zincirli (anticul Sam'al) în apropierea 
contemporanului Gaziantep, Turcia. Vezi Dennis Pardee, „A New Aramaic 
Inscription from Zincirli“, in Bulletin of the American Schools of Oriental 
Research, 356/2009, pp. 51-71; David Schloen şi Amir S. Fink, „New 
Excavations at Zincirli Höyük in Turkey (Ancient Sam'al) and the 
Discovery of an Inscribed Mortuary Stele“, in Bulletin of the American 
Schools of Oriental Research, 356/2009, pp. 1-13; si Eudora J. Struble şi 
Virginia Rimmer Herrmann, „An Eternal Feast at Sam'al: The New Iron 
Age Mortuary Stele from Zincirli in Context“, in Bulletin of the American 
Schools of Oriental Research, 356/2009, pp. 15-49. 

6. Deşi există un consens unanim că în Paleoliticul Superior oamenii îşi 
îngropau morţii, se dezbate încă destul de mult dacă practica exista şi 
înainte, în Paleoliticul Mijlociu şi în cel Inferior. Vezi Julien Riel-Salvatore 
şi Geoffrey A. Clark, „Grave Markers: Middle and Early Upper Paleolithic 
Burials and the Use of Chronotypology in Contemporary Paleolithic 
Research“, în Current Anthropology, 42/4 (2001), pp. 449-479. 

Aşa cum notează William Rendu, „vreme de mai multe zeci de ani, 
lumea academică s-a îndoit că au existat înmormântări în Europa de Vest 
înainte de sosirea oamenilor cu anatomie modernă. Aşa se face că, la situl 
La Chapelle-aux-Saints (Franţa), unde a fost avansată pentru prima dată 


ipoteza înmormântării neanderthaliene, a fost inițiată o reevaluare globală a 
teritoriului, combinată cu reexaminarea fosilelor  neanderthaliene 
descoperite anterior. Concluzia proiectului a fost că neanderthalianul din La 
Chapelle-aux-Saints a fost aşezat într-o groapă săpată de alti membri ai 
grupului său şi protejat printr-o acoperire rapidă. Aceste descoperiri atestă 
existența înmormântării neanderthaliene în Europa de Vest, dar şi 
capacitatea cognitivă a neanderthalienilor de a o realiza“. William Rendu, 
„Evidence Supporting an Intentional Neanderthal Burial at La Chapelle- 
aux-Saints“, în Proceedings of the National Academy of Sciences of the 
United States of America, 111/1 (2014), p. 81. 

Cea mai timpurie şi mai putin controversată dovadă materială a 
înmormântării neanderthaliene provine din siturile funerare de la Skhul and 
Qafzeh, din Israel, care datează de acum aproximativ 100.000 de mii de ani. 
Dar oase neanderthaliene au fost găsite îngropate în întreaga Europa şi in 
Asia, de pildă la Tesik Tas în Asia Centrală şi la Saneder în Irak, unde a fost 
descoperită o peşteră mare cu rămăşite neanderthaliene îngropate în ea. 
Unele dintre aceste înmormântări indică activitate canibală. Vezi Rainer 
Grun et al., ,,U-series and ESR Analyses of Bones and Teeth Relating to the 
Human Burials from Skhul“, in Journal of Human Evolution, 49/3 (2005), 
pp. 316-334 si André Leroi-Gourhan, The Hunters of Prehistory, trad. 
Claire Jacobson, Atheneum, New York, 1989, p. 52. 

7. Sigur că animismul nu este o religie propriu-zisă; în acel punct al 
evoluției noastre nu exista religie. Este mai potrivit să considerăm 
animismul ca un sistem de credinţe, ca o lentilă prin care Adam şi Eva 
vedeau lumea şi isi vedeau locul lor în ea. 

8. Teoriile despre semnificația şi rolul artei rupestre paleolitice nu sunt 
puține. Există teorii care urmează modelul „artei de dragul artei“, in care 
arta rupestră nu are de îndeplinit nici un rol. Deşi această teorie, motivată în 
primul rând de o subestimare a capacităților cognitive ale omului preistoric, 
a fost mai mult sau mai putin abandonată în ştiinţa modernă, ea are inca 
susținători contemporani, precum John Halverson care scrie: „Se afirmă că 
arta rupestră nu are o «semnificație» în sensul obişnuit al cuvântului, că nu 
are o referință religioasă, mitică sau metafizică şi nici vreun scop magic sau 
practic propriu-zis. Ea se cuvine înţeleasă, de fapt, ca reflectare a unui 
stadiu incipient al dezvoltării cognitive, ca un început de abstractizare sub 
forma imaginilor reprezentate. Această activitate trebuie să fi fost una 
autotelică — adică un fel de joc, mai exact un joc al semnificării, fără reguli. 


Arta paleolitică se poate să fi fost, într-un sens destul de precis şi de 
instructiv, arta de dragul artei.“ V. Current Anthropology, 28/1 (1987), p. 
63. Multi alti savanți văd arta paleolitică drept un mijloc pentru 
transmiterea de informații. De exemplu, arta rupestră ar putea fi o reflectare 
a „presiunii demografice“ care a rezultat din „închiderea reţelelor sociale în 
condiţiile creşterii densității populației“. Potrivit lui Barton, Clark şi Cohen, 
este posibil ca arta rupestră, produsă în Epoca Paleolitică, să fi presupus 
revendicări ale dreptului de proprietate. „Se poate ca revendicările acestui 
drept să fi fost exprimate în mod simbolic, prin artă. În timp ce arta 
itinerantă ar fi putut servi această funcție, arta permanentă ar fi putut 
comunica mai eficient revendicări ale domeniului public, prin modificarea 
vizibilă (şi «permanentă») a peisajului.“ Vezi Michael Barton, G.A. Clark şi 
Allison E. Cohen, „Art as Information: Explaining Upper Palaeolithic Art 
in Western Europe“, in World Archaeology, 26/2 (1994), pp. 199-200. Vezi 
şi Clive Gamble, „Interaction and Alliance in Palaeolithic Society“, in Man, 
17/1 (1982), pp. 92-107, si The Palaeolithic Settlement of Europe, 
Cambridge University Press, 1986 si Michael Jochim, ,,Palaeolithic Cave 
Art in Ecological Perspective“, in Hunter-Gatherer Economy in Prehistory, 
ed. G.N. Bailey, Cambridge, Cambridge University Press, 1983, pp. 212— 
219. 

Cei care subscriu argumentului structuralist susțin că arta rupestră 
paleolitică este expresia unei viziuni mai cuprinzătoare despre lume, a unei 
cosmologii sau a unui sistem de idei care organiza viața şi cultura 
paleolitice într-un tipar universal de semnificații. Iniţiatorul şi cel mai 
cunoscut susținător al acestei teorii a fost André Leroi-Gourhan, care a 
negat însă semnificația religioasă a peșterilor. Potrivit lui Leroi-Gourhan şi 
Michelson: „în acest caz nu am avea vestigii de ritualuri, aşa cum credeau 
istoricii mai vechi ai preistoriei, nici măcar o religie sau o metafizică, ci un 
cadru infrastructural care ar putea servi drept bază pentru un număr infinit 
de simboluri morale particulare şi practici operaționale [...] temele care 
răzbat din arta paleolitică invită mai degrabă la un studiu psihanalitic decât 
al istoriei religiei.“ V. André Leroi-Gourhan si Annette Michelson, „The 
Religion of the Caves: Magic or Metaphysics?“, în October, 37/1986, p. 16. 

Probabil cea mai cunoscută teorie despre arta rupestră paleolitică ne 
propune noțiunea „magiei simpatetice“. Pe scurt, teoria susține că arta 
rupestră era destinată facilitării, într-un sens magic/spiritual, succesului la 
vânătoare. Ea a fost creată pentru a-i proteja pe vânători şi pentru a-i sprijini 


pe artişti/vânători, oferindu-le o putere fizică şi spirituală asupra prăzii. 
Unul dintre argumentele principale în favoarea acestei teorii este credinţa — 
greşită, după părerea mea şi după cum arăt în această carte — că, în cea mai 
mare parte a sa, arta rupestră paleolitică înfăţişează imagini de animale ce 
par să fie străpunse de sulițe, să sângereze şi/sau să prezinte urme de incizii 
gravate chiar în imagine. 

Cel mai cunoscut susținător al teoriei „artei ca magie simpatetică“ a fost 
Abatele Henri Breuil, care a argumentat că picturile preistorice au fost 
făcute în adâncurile misterioase ale pământului în încercarea de a exercita 
un control asupra tărâmului natural. Aceşti artişti timpurii au căutat să 
asigure succesul la vânătoare şi rodnicia perpetuă a prăzii lor, coborând în 
măruntaiele pământului (o posibilă legătură cu procrearea/sarcina?) şi 
capturând, prin magie, spiritul anumitor animale în cele mai 
adanci/inaccesibile firide ale peşterii. Cf. Henri Breuil, Four Hundred 
Centuries of Cave Art, trad. Mary Boyle, Hacker Art Books, New York, 
1979. 

În fine, există şi acei savanţi, printre care mă număr şi eu, care 
argumentează că arta rupestră paleolitică este expresia unui imbold religios 
si de aceea ea emană o semnificație spirituală. David Lewis-Williams este 
de părere că arta este rezultatul unor stări (posibil induse de anumite 
substanţe) asemănătoare transei unui şaman şi că peştera însăşi reprezintă 
un fel de val sau de graniţă între această lume şi lumea spirituală. Vezi Jean 
Clottes şi David Lewis-Williams, The Shamans of Prehistory: Trance 
Magic and the Painted Caves, Abrams, New York, 1998). V. David Lewis- 
Williams si David Pearce, Inside the Neolithic Mind: Consciousness, 
Cosmos, and the Realm of the God, Thames and Hudson, Londra, 2005. 

Cu toate acestea, Kevin Sharpe şi Leslie Van Gelder au pus la îndoială 
ideea că picturile şi imaginile din peşteri sunt „artă“ religioasă. Potrivit lui 
Sharpe şi Van Gelder: „Ipoteza şamanică vine în continuarea marii tradiții 
de interpretare a «artei» rupestre din Europa de sud-vest, care atribuie 
semnificații şi intenţii religioase creatorilor de «arta» din Paleoliticul 
Superior. (Să se retina că, alături de multi alții, punem cuvântul «artă» între 
ghilimele pentru că, deşi fondul de artefacte conţine unele imagini artistice, 
în întregul său el nu pare în mod evident astfel, iar creatorii săi poate că nu 
i-au dat deloc o intenție artistică.) Pionierul-cheie al descoperirii, 
înregistrării şi interpretării «artei» preistorice din Europa de sud-vest a fost 
Henri Breuil. [...] Breuil, ca şi celebrul său urmaş André Glory, a fost preot 


romano-catolic (îl mai putem adăuga aici şi pe arheologul şi teologul iezuit 
Pierre Teilhard de Chardin) şi de aceea pare ceva natural ca, odată puşi în 
fata măreției «artei» şi vechimii ei inspiratoare de venerație, aceştia să vada 
acolo un sens şi o intenţie religioase. S-au raportat în acelaşi fel şi la peşteri, 
numindu-le «sanctuare», «catedrale», «capele» şi aşa mai departe. Ei au 
inițiat o tradiție care reflectă ethosul cultural de la sfârşitul secolului al 
XIX-lea şi din cea mai mare parte a secolului XX din Franţa şi Spania, care 
continuă şi astăzi; nu avem decât să aruncăm o scurtă privire pe paginile 
web despre arta preistorică sau peste literatura New Age ca să vedem acest 
lucru. Lewis-Williams se pliază ferm pe această tradiție. «Arta» pare să fie 
romantică şi misterioasă. În acest caz, interpretarea religioasă apare în mod 
automat. lată o poveste bună, care nu îi obligă pe speculatori să se 
murdărească prin peşteri.“ Kevin Sharpe şi Leslie Van Gelder, „Human 
Uniqueness and Upper Paleolithic «Art»: An Archaeologist’s Reaction to 
Wentzel van Huyssteen’s Gifford Lectures“, in American Journal of 
Theology and Philosophy, 28/3 (2007), pp. 313-314. 

In mod evident, nu sunt de acord cu această analiză si îl voi cita pur şi 
simplu pe Lewis-Williams în replică: „În ciuda întregii varietăţi [de artă 
permanentă din peşterile franceze], putem distinge unele concordante. Cel 
mai evident este faptul uimitor că oamenii au creat imagini în subteran, 
adesea în locuri în care creaţiile lor puteau fi văzute doar de câte o persoană 
pe rând; iar multe dintre ele puteau fi văzute doar de creatorul lor. Este greu 
să ne imaginăm vreun motiv pentru crearea acestor imagini greu accesibile 
dacă artiştii preistorici nu credeau că există un tărâm inferior plin de 
animale supranaturale şi, eventual, de fiinte spirituale. Ca toate comunitățile 
de pe glob, oamenii din Paleoliticul Superior au crezut, probabil, într-un 
cosmos stratificat, format dintr-un târâm inferior, un tărâm în care trăiau 
fiinţele omeneşti şi un tărâm situat dincolo de cer. Presupunerea vizează 
doar ființele despre care se credea în Paleoliticul Superior că locuiau la 
nivelurile spirituale şi felul in care ele îi influentau pe oameni.“ V. David 
Lewis- Williams, „Into the Dark: Upper Palaeolithic Caves in Western 
Europe“, in Digging Stick, 27/2 (2010), p. 5. A se vedea Sharpe si Van 
Gelder, „Human Uniqueness and Upper Paleolithic «Art», pp. 311-345. 

9. Lewis-Williams este cel care a formulat in mod sclipitor teza 
„cosmosului stratificat“ menţionată aici, remarcând ca „oamenii din 
Paleoliticul Superior înțelegeau, probabil, intrarea în peşteri ca un 
echivalent al intrării în lumea de dedesubt [...], tunelurile din peşteri erau 


«interstitiile» lumii de dedesubt, iar pereţii, planşeurile şi plafoanele erau 
«membranele» prin care se putea pătrunde către ce era dincolo. Diferitele 
zone de activități erau deci subdiviziuni ale unui tărâm inferior.“ (David 
Lewis-Williams, Conceiving God: The Cognitive Origin and Evolution of 
Religion, Thames and Hudson, Londra, 2010, p. 210.) 

10. Alte exemple de artă rupestră extraordinar de bine păstrată sunt în 
pesterile Altamira şi Tito Bustillo din Spania. El Castillo este „un disc roşu 
mare cu însemne punctiforme“ aflat pe „Panoul Mâinilor“. A. Pike et al., 
„U-Series Dating of Paleolithic Art in 11 Caves in Spain“, in Science, 336 
(2012), p. 1411-1412. A se vedea si M. Garcia-Diez, D.L. Hoffman, J. 
Zilhao, C. de las Heras, J.A. Lasheras, R. Montes, si A.W.G. Pike, 
„Uranium Series Dating Reveals a Long Sequence of Rock Art at Altamira 
Cave (Santilana del Mar, Cantabria)“, in Journal of Archaeological Science, 
40/2013, pp. 4098-4106. 

Pentru discuţii utile despre arta itinerantă şi arta parietală din Paleoliticul 
Superior, despre răspândirea geografică, vârsta şi diversitatea ei, vezi şi 
Oscar Moro Abadia şi Manuel R. Gonzalez Morales, ,,Paleolithic Art: A 
Cultural History“, in Journal of Archaeological Research, 21/2013, pp. 
269-306; Paul Bahn, Natalie Franklin şi Matthias Stecker, ed., Rock Art 
Studies: News of the World IV, Oxbow Books, Oxford, 2012; Gillian M. 
Morris-Kay, „The Evolution of Human Artistic Creativity“, în Journal of 
Anatomy, 216/2010, pp. 158-176; Michel Lorblanchet, „The Origin of Art“, 
in Diogenes, 214/2007, pp. 98-109; Paul Pettitt şi Alistair Pike, „Dating 
European Palaeolithic Cave Art: Progress, Prospects, Problems“, in Journal 
of Archaeological Method and Theory, 14/1 (2007), pp. 27-47; Curtis 
Gregory, The Cave Painters: Probing the Mysteries of the Worlds First 
Artists, Alfred A. Knopf, New York, 2006; Gunter Berghaus, New 
Perspectives on Prehistoric Art, Praeger, Westport, Conn., 2004; Randall 
White, Prehistoric Art: The Symbolic Journey of Humankind, Harry N. 
Abrams, New York, 2003; Paul Bahn, The Cambridge Illustrated History of 
Prehistoric Art, Cambridge University Press, 1998; si Margaret W. Conkey, 
„A Century of Palaeolithic Cave Art“, in Archaeology, 34/4 (1981), pp. 21- 
22. 

11. Peşterile Volp au fost explorate pentru prima dată de cei trei fii ai 
contelui Henri Bégouën, profesor de preistorie la Universitatea din 
Toulouse (de unde şi numele Les Trois-Frères). Într-o zi liniştită de vară, în 
1912, frații şi-au confecționat o barcă artizanală din conserve şi canistre 


goale de gazolină, şi au vaslit de-a lungul braţului îngust al Râului Volp 
către intrarea parţial inundată în peşteră. În semiîntuneric, au putut distinge 
gravurile superficiale de pe pereţii peşterii, cu toate că nu îşi dădeau seama 
care era semnificația lor. Explorarea grotelor a încetat când a izbucnit 
Primul Război Mondial, frații plecând, unul câte unul, pe front. Abia la 
sfârşitul războiului, în 1918, s-au întors la peşteră şi la aventurile lor din 
copilărie. Însă tatăl lor, contele Bégouén, recunoscuse între timp importanța 
descoperirii şi îl contactate deja pe prietenul său, arheologul şi preotul 
francez Henri „Abatele“ Breuil. Cea mai mare parte a descrierii pe care o 
fac aici peşterilor Volp provine din mărturia lui Breuil din Four Hundred 
Centuries of Cave Art, pp. 153-177. 

12. Pentru alte „instrumente“ paleolitice, vezi lan Tattersall, Becoming 
Human, pp. 13—14, 213. Potrivit lui Randall White, „există tot mai multe 
dovezi că acustica a jucat un rol important în alegerea amplasamentului 
picturilor în interiorul grotelor. Michel Dauvois, care a studiat trei peşteri 
(Fontanet, Le Portal şi Niaux) a dovedit existenţa [...] unei corespondențe 
puternice între zonele cu o acustică de înaltă calitate şi densitatea picturilor 
ŞI a gravurilor. Acest gen de cercetare este doar la început, însă nu este greu 
să ne imaginăm că această calitate a sunetului a contat mai ales acolo unde 
activitățile din grote includeau muzică la fluier sau la instrumente din 
piatră, cânturi sau incantații“ (Randall White, Prehistoric Art, p. 16). 

13. Lewis-Williams sustine ca punctele sunt consemnarea unor viziuni 
(imagini ciudate, nepamantene, vazute de un saman atunci cand intra in 
cealaltă lume), pe care oamenii preistorici şi le „fixau“ după ce 1eşeau 
„dintr-o stare modificată a conştiinţei“. Leroi-Gourhan şi Michelson au 
argumentat, dimpotrivă, că tiparele geometrice reprezintă organe sexuale: 
„| Liparele sunt] alcătuite din figuri masculine şi feminine, din reprezentări 
genitale, din semne de tipuri foarte diferite, care se divid în două serii: 
primele sunt semne «pline» (ovale, triunghiuri, dreptunghiuri), celelalte 
sunt semne «suple» (linii drepte, curbe sau ramificate şi secvenţe de 
puncte), dar şi din amprente, lăsate pe perete şi evidențiate în culori. 
Compararea obiectelor la care trimite fiecare serie de semne ne face să 
vedem seriile ca variante multiple ale unor simboluri sexuale, cele suple 
fiind masculine, iar cele pline fiind feminine.“ (David Lewis-Williams, 
„Debating Rock Art: Myth and Ritual, Theories and Facts“, în South 
African Archaeological Bulletin, 61/183/2006, pp. 105-111); The Mind in 


the Cave: Consciousness and the Origins of Art, Thames and Hudson, 
Londra, 2004 şi Leroi-Gourhan, „The Religion of the Caves“, pp. 12-13.) 

14. Ilga Zagorska scrie despre simbolismul ocrului roşu în ritualurile 
funerare din Epoca de Piatră. „Culoarea roşie este o reminiscență a 
substanţelor naturale cu aceeaşi culoare, precum sângele. Prezenţa culorii 
roşu la înmormântări este privită ca fiind legată de ideea morții şi a 
conservării energiei vitale, ea oferind putere magică pentru călătoria în 
lumea de dincolo. Într-un sens mai larg, folosirea ocrului a fost asociată cu 
lumea spirituală umană, cu lărgirea cunoaşterii, iar în context mortuar a fost 
pusă în legătură cu începuturile gândirii simbolice. [...] Cercetătorii au 
evidențiat însă şi faptul că ocrul nu a fost folosit în acelaşi fel pretutindeni 
ŞI oricând, iar prezența sau absenţa sa nu este întotdeauna comprehensibila 
sau accesibilă interpretării“ (Ilga Zagorska, „The Use of Ochre in Stone 
Age Burials of the East Baltic“, in The Materiality of Death: Bodies, 
Burials, Beliefs, ed. Fredrik Fahlander si Terje Oestigaard, Archaeopress, 
Oxford, 2008, p. 115). 

Julien Riel-Salvadore si Geoffrey A. Clark considera ca larg raspandita 
folosire a ocrului poate fi explicata mai degraba in termeni functionali decat 
simbolici. „Poate că oferea o izolare mai bună împotriva frigului şi a 
umezelii, poate că netezea suprafața solului şi lustruia mărgelele din os, 
poate că servea ca astringent sau ca antiseptic sau poate chiar că încetinea 
putrefactia. [...] De aceea, prezenţa sa în morminte ar putea indica, pur şi 
simplu, cunoaşterea unei substanţe folositoare care a fost învestită apoi, în 
mod gradual, cu proprietăţi estetice şi/sau ritualice în Paleoliticul Superior. 
Aceasta sugerează că ocrul a ajuns la o folosire larg răspândită abia mai 
târziu, poate abia acum 20.000 de ani“ (Julien Riel-Salvatore şi Geoffrey A. 
Clark, „Grave Markers: Middle and Early Upper Paleolithic Burials and the 
Use of Chronotypology in Contemporary Paleolithic Research“, în Current 
Anthropology, 42/4/2001, pp. 449-479). A se vedea şi Erella Hovers, 
Shimon Ilani, Ofer Bar-Yosef şi Bernard Vandermeersch, „An Early Case of 
Color Symbolism: Ochre Use by Modern Humans in Qafzeh Cave“, în 
Current Anthropology, 44/4/2003, pp. 491-522. 

15. Una dintre cele mai vechi forme de expresie artistica din Epoca 
Paleolitica o reprezintă amprentele negative şi pozitive de mâini în ocru, 
roşu (cele mai multe), negru, alb şi galben (cele mai rare). Dacă amprentele 
pozitive au fost făcute prin cufundarea mâinii in pigment umed şi presarea 
ei pe peretele grotei, imaginile negative au fost, cel mai probabil, create prin 


suflarea pe gură a pigmentului peste mână, producându-se astfel un efect de 
halo în jurul degetelor, al încheieturi şi dosului palmei. Un număr mare de 
grote din sudul Franţei, din nordul Spaniei şi din Italia prezintă amprente de 
mâini, pozitive şi negative, însă această formă de expresie nu s-a mărginit, 
sub nici o formă, la Europa de Vest. 

Descoperirea de amprente negative în Indonezia, contemporane cu cele 
de la El Castillo şi Altamira, ca să nu mai vorbim de descoperirea unei arte 
decorative la fel de vechi precum cea de la Chauvet, pot avea consecințe 
importante asupra felului în care înţelegem originea şi dezvoltarea artei în 
Paleoliticul Superior, precum şi semnificatia/semnificatiile ei. Vezi Paul 
Pettitt, A. Maximiano Castillejo, Pablo Arias, Roberto Peredo şi Rebecca 
Harrison, „New Views on Old Hands: The Context of Stencils in El Castillo 
and La Garma Caves (Cantabria, Spain)“, in Antiquity, 88/2014, p. 48; M. 
Aubert, A. Brumm, M. Ramli, T. Sutikna, E.W. Saptomo, B. Hakim, M.J. 
Morwood, G.D. van den Bergh, L. Kinsley si A. Dosseto, ,,Pleistocene 
Cave Art from Sulawesi, Indonesia“, in Nature, 9 oct/2014, pp. 223-237; v. 
şi Michel Lorblanchet, „Claw Marks and Ritual Traces in the Paleolithic 
Sanctuaries of the Quercy“, in An Enquiring Mind: Studies in Honour of 
Alexander Marshack, ed. Paul Bahn, Oxbow Books, Oxford, 2009, pp. 
165-170. 

Majoritatea tiparelor sunt ale mâinii stângi, nu ale mâinii drepte. S-ar 
părea că aceasta are legătură cu metoda prin care au fost create tiparele 
(mâna dreaptă fiind folosită pentru a ţine cochilia, recipientul sau 
instrumentul în formă de pai care conţinea pigmentul). Mai mult, s-ar părea 
că există o relație destul de puternică de proximitate fata de crăpături, 
depresiuni şi ridicături a amprentelor din grote. După cum remarcă Pettitt er 
al., tiparele de mâini „se găsesc într-o asociere evidentă cu caracteristici 
naturale, în special cu fisuri, cu ridicături convexe sau cu depresiuni 
concave. [...] În total, 80% din tiparele de la La Gama şi 74% din cele de la 
El Castillo prezintă un gen de asociere ori cu fisuri, ori cu ondulări ale 
suprafeţei grotelor. Dat fiind că existau zone cu piatră «netedă» uşor 
accesibile şi în apropierea tiparelor, rezultă că aceste asocieri nu pot fi 
întâmplătoare. Unele tipare par să se «potrivească» cu caracteristicile 
topografice subtile ale pereţilor, în timp ce altele au fost poziționate pe 
ridicături ale peretelui în aşa fel încât să pară că «apucă» peretele, precum 
exploratorii când îşi folosesc mâinile pentru a înainta în peşteri“ (Paul 
Pettitt et al., „New Views on Old Hands“, p. 53). 


Dean Snow a argumentat, în două articole separate, că majoritatea 
amprentelor negative care datează din Paleoliticul Superior aparțin unor 
femei. După ce a analizat 32 de tipare din 8 peşteri din Spania şi Franţa, 
Snow a tras concluzia că femeile sunt răspunzătoare pentru 24 dintre cele 
32 de amprente preistorice din studiul său (adică 75%). Deşi algoritmul lui 
Snow a fost capabil să identifice sexul bărbaţilor şi femeilor moderni pe 
baza urmelor de mâini doar în 60% din cazuri, el pretinde că dimorfismul 
sexual al celor mai timpurii Homo sapiens era mult mai pronunţat în 
Paleoliticul Superior decât este astăzi. Lăsându-i pe detractorii lui Snow la 
o parte, această nouă ipoteză dă naştere unor întrebări interesante despre 
arta din epoca Paleoliticului Superior. Şi anume, care dintre cele două sexe 
— dacă se pune problema — este mai implicat în arta din epoca respectivă? 
Presupunând că femeile au fost cele responsabile pentru crearea artei 
permanente, atunci cum afectează acest lucru teoriile lui Breuil şi Lewis- 
Williams care au susținut că picturile şi imaginile erau legate de o „magie 
simpatetică“ sau de stări modificate ale conştiinţei, trăite de şamani? În fine, 
are genul artistului vreo influență asupra semnificației, intenției sau 
scopului tiparelor de mâini din Paleolitic? Vezi Dean Snow, „Sexual 
Dimorphism in Upper Palaeolithic Hand Stencils“, in Antiquity, 80/2006, 
pp. 390-404 şi „Sexual Dimorphism in European Upper Paleolithic Cave 
Art“, în American Antiquity, 4/2013, pp. 746-761. 

În Peştera Gargas (descoperită în 1906) din Pirineii din sudul Franţei au 
fost descoperite peste 150 de tipare de mâini care datează de acum 25.000-— 
27.000 de ani. Spre deosebire de tiparele din alte situri din Paleoliticul 
Superior, multora dintre amprentele de mâini de la Gargas le lipseşte câte 
un deget. În chip deloc surprinzător, aceste amprente au făcut subiectul unor 
multiple presupuneri din momentul în care Emile Cartailhac le-a amintit 
pentru prima dată în scris, diversele interpretări atribuite reducându-se la 
trei ipoteze: (1) degetele „artistului“ au fost îndepărtate din motive 
sacrificiale (rituri de trecere, „magie simpatetică“ sau identificare in 
interiorul unui grup sau între grupuri), (2) degetele au fost pierdute din 
cauze naturale sau accidentale (degerături, răni, boală, defecte congenitale); 
(3) degetele au fost îndoite în mod intenţionat pentru a crea forme şi 
configurații diferite (un posibil „limbaj al semnelor“ al vânătorilor- 
culegători, cu referire la animale specifice). Deşi ultima este, probabil, cea 
mai solidă dintre toate, nici una dintre ipotezele menționate nu este deosebit 
de convingătoare. 


Înainte de toate, dacă ar exista un motiv sacrificial în spatele îndepărtării 
degetelor, ar fi de aşteptat să putem identifica în Gargas un tipar 
standardizat al mutilărilor, însă un asemenea tipar lipseşte. De asemenea, 
dacă mutilarile erau intenționate sau dacă degetele erau indoite cu un scop 
ca, de pildă, reprezentarea unor animale specifice, atunci ar fi de aşteptat să 
regăsim această practică şi în alte peşteri, însă imagini asemănătoare nu se 
găsesc decât în alte două peşteri. Mai mult, îndepărtarea intenționată a 
degetelor este ilogică pentru că ea ar compromite atât siguranța, cât şi 
productivitatea individului şi a grupului, care se bazează pe toți membrii sai 
pentru a supravieţui. În fine, mai multe amprente de mâini din Gargas par să 
fie făcute de aceeaşi persoană, însă din tipare lipsesc fie un deget, fie altul, 
ceea ce sugerează îndoirea degetelor, ghiduşie sau o tehnică precară, adică 
lucruri care se opun ideii mutilării rituale ori a pierderii naturale sau 
accidentale a degetelor. Vezi André Leroi-Gourhan, ,, The Hands of Gargas: 
Toward a General Study“, în October, 37/1986, pp. 18-34; Ali Sahly, Les 
Mains mutilees dans l’art préhistorique, tipărit în mod privat, Toulouse, 
1966; Breuil, Four Hundred Centuries of Cave Art, pp. 246-257; Emile 
Cartailhac, „Les mains inscrites de rouge ou de noir de Gargas“, în 
L 'anthropologie, 17/1906, pp. 624-625. 

16. Despre arta din epoca Paleoliticului Superior, Lewis-Williams 
notează că „imaginile nu sunt, prin urmare, reprezentări ale animalelor 
văzute în afara peşterii, aşa cum se presupune de obicei: desenul nu 
sugerează niciodată solul, [...] iarba, copacii, râurile sau orice altceva din 
lumea naturală. Mai degrabă, diviziunile fixe adeseori îmbinate cu forma 
rocii şi cu o protuberanta, de pildă, sunt folosite pentru a reda un ochi de 
animal. Altele par să intre sau să iasă din suprafaţa rocii prin crăpături sau 
fisuri, iar altele sunt desenate doar parțial, restul imaginii fiind creat de 
umbră în funcție de felul in care este ținută lumina“ (David Lewis- 
Williams, Inside the Neolithic Mind, Thames and Hudson, Londra, 2009, 
pp. 83-84). 

17. Dovezi arheologice din Paleoliticul Superior arată că nu există 
aproape nici o corelație între animalele reprezentate în arta rupestră şi dieta 
de bază a lui Homo sapiens. În legătură cu speciile de animale reprezentate 
în arta Paleoliticului Superior, Leroi-Gourhan observa că „din punct de 
vedere statistic, numărul speciilor reprezentate [in arta Paleoliticului 
Superior] este mult mai mic decât numărul speciilor despre care se ştie că 
au existat atunci. Artiştii din Paleolitic nu au portretizat orice animale, ci 


doar animale din anumite specii, iar aceste specii nu au jucat neapărat un rol 
important în viata lor cotidiană“ (André Leroi-Gourhan, The Dawn of 
European Art: An Introduction to Palaeolithic Cave Painting, Cambridge 
University Press, 1982, p. 45). 

Leroi-Gourhan revine la acest subiect într-o publicație ulterioară: 
„Comparând-o cu cea mai mare parte a ramasitelor de oase de animale din 
majoritatea aşezărilor omeneşti, lista animalelor din arta ridică unele 
întrebări legate de natura reprezentativitatii ei. Pentru început, se poate 
examina o posibilă paralelă cu tradițiile din întreaga Europă unde leul şi 
vulturul — care, ca formă de hrană, sunt rare şi mediocre — sunt mult mai 
frecvent reprezentate în heraldică decât vitelul sau porcul. Ne vom întoarce 
la această întrebare, însă există bune temeiuri să presupunem că picturile de 
animale paleolitice au constituit mai degrabă un bestiar decât o colecție de 
specii comestibile“ (André Leroi-Gourhan, Treasures of Prehistoric Art, 
Harry Abrams, New York, 1967, p. 111). 

În fine, Margaret Conkey observă că „frecvenţa anumitor imagini de 
animale contrastează adesea flagrant cu disponibilitatea acelor animale, dar 
si cu frecvența cu care ele sunt descoperite printre resturile alimentare 
excavate. Concluzia, sugerată de asemenea de Patricia Vinnicombe în 
People of Eland, un studiu elegant despre arta rupestră de la Kung din 
Africa de Sud, ar putea fi similară cu observaţia lui Lévi-Strauss că, in 
aceste cazuri, anumite specii naturale au fost selectate ca subiect al artei 
rupestre nu pentru că erau «bune de mâncat», ci pentru că erau «bune de 
gândit» (Margaret W. Conkey, „A Century of Palaeolithic Cave Art“, in 
Archaeology, 34/4/1981, p. 23). Vezi şi Patricia Vinnicombe, People of 
Eland: Rock Paintings of the Drakensburg Bushmen as a Reflection of 
Their Life and Thought, Wits University Press, Johannesburg, 2009. Citatul 
din Lévi-Strauss este din Totemism, trad. Rodney Needham, Merlin Press, 
Londra, 1991, p. 89. 

Dupa cum remarca White, ,,o alta observatie care pare sa infirme magia 
vânătorii ca explicație a picturilor din adâncurile pesterilor (dar şi a 
reprezentărilor itinerante) este că animalele nu apar aproape niciodată în 
posturi care arată durere sau suferinţă. Absența violenţei şi a actelor clare de 
vânătoare este aproape totală. Dacă apare, ea este cu adevărat excepția, 
precum bizonul eviscerat din bazinul de la Lascaux sau scena de vânătoare 
cu arcul de pe bastonul găurit din La Vache“ (Randall White, Prehistoric 
Art, p. 119). 


18. „Peştera însăşi“, afirmă Leroi-Gourhan, „este integrată în spațiul 
infrastructural, accidentele naturale fiind exploatate de artist. Aceste 
accidente sunt de două feluri. Primul constă în reliefuri naturale, care dau 
forma spatelui, gâtului sau coapsei unui animal, relief completat apoi de 
pictor; celălalt fel constă în fisuri şi galerii a căror asimilare cu simbolismul 
feminin este demonstrat de adăugarea unor puncte şi a unor semne subțiri. 
Peştera este astfel un «participant activ» (Leroi-Gourhan, „The Religion of 
the Caves“, p. 16). 

19. Descrierea dată de Breuil Vrăjitorului este una deosebit de 
convingătoare: ,,«Zeul», numit la început de contele Bégouën şi de mine 
«Vrăjitorul», este singura figură pictată în negru din toate gravurile din 
Sanctuar, aflată la patru metri deasupra planşeului, într-o poziție aparent 
inaccesibilă la care se ajunge doar printr-un coridor secret care urcă în 
spirală. El prezidează, în mod evident, peste toate animalele adunate acolo, 
în număr incredibil de mare, şi, de obicei, într-o cumplită dezordine. Figura 
are 75 de centimetri înălțime si 50 de centimetri lățime; gravura este 
completă, însă vopseaua este distribuită neuniform: pe cap sunt doar câteva 
pete, la fel pe ochi, pe nas, pe frunte şi pe urechea dreaptă. Capul este doar 
o față cu ochii având pupilele rotunde; printre ochi trece o linie care 
reprezintă nasul şi care se încheie cu un arc mic. Urechile perforate sunt de 
cerb. Dintr-o bandă vopsită în negru, care îi acoperă fruntea, răsar două 
coarne mari şi groase fără muguri frontali, dar cu câte un mugur scurt, 
amplasat la o distanţă destul de mare de baza fiecărei ramuri, îndoit în afară 
şi ramificat la rândul lui, la stânga şi la dreapta. Figura nu are gură, în 
schimb are o barbă lungă, tăiată în trepte, care îi cade pe piept. Antebratele, 
ridicate şi alăturate în plan orizontal, se termină cu două mâini apropiate, cu 
degetele scurte întinse; acestea sunt lipsite de culoare şi aproape invizibile. 
O bandă lată neagră conturează întregul corp, îngustându-se în zona 
lombară şi dispersându-se în jurul picioarelor care sunt îndoite. O pată 
marchează articulația genunchiului stâng. Laba piciorului şi degetele mari 
sunt executate atent, infatisand o mişcare asemănătoare paşilor unui dans de 
genul «mers de pisică». Sexul masculin, evidențiat, dar nu erect, orientat 
către spate, dar bine dezvoltat, este inserat sub o coadă stufoasă de lup sau 
de cal, cu un mic smoc în vârf. Aceasta este figura magdaleniană 
considerată a fi cea mai importantă din cavernă, pe care, după o reflecţie 
îndelungată, o considerăm a fi Spiritul care patronează înmulțirea prăzii şi 


expedițiile de vânătoare“ (Breuil, Four Hundred Centuries of Cave Art, pp. 
176-177). 

20. Această relație cu animalele îi dă şamanului o anumită putere asupra 
lor. El poate vedea cu ochii animalului. Aceştia îl ghidează în rezolvarea 
problemelor, în citirea semnelor sau în vindecarea bolnavilor. Potrivit lui 
Jose Antonio Lasheras, „comunicarea ce se stabileşte între niveluri distincte 
ale realităţii necesita un oficiant, un mijlocitor, un şaman sau un preot. El 
intră în legătură cu micile spirite care dau viaţă tuturor lucrurilor şi 
influenţează sau intervine în realitatea aparentă din jurul nostru, pe care o 
vedem tot timpul. Artistul-oficiant sau şamanul este cel care descoperă 
bizonul, căprioara şi caii din Altamira în relieful peşterii. El îi pune în 
corespondenţă cu lucrurile pe care ei le reprezintă. Arta paleolitică are un 
bestiar specific legat de o tradiție orală, de o serie de relatări anume — de 
mituri — care explică astfel coerenţa şi prezenţa ei în peisajul vast al Europei 
vreme de milenii“ (Jose Antonio Lasheras, „The Cave of Altamira: 22,000 
Years of History“, în Andoranten, 2009, p. 32). 

21. Imaginea de la Lascaux a aşa-numitului Om cu Cap de Pasăre 
înfăţişează o figură umană, căzută pe spate sau culcată la pământ, în fata 
unui bizon pregătit să împungă. Animalul atacator, ale cărui coarne sunt 
îndreptate către pieptul bărbatului, pare să fi fost lovit în stomac de o 
săgeată ghimpată sau de o suliță. În dreapta bărbatului se vede imaginea 
unui bat sau a unui toiag decorat cu o pasăre. Dedesubtul bizonului, in 
punctul în care săgeata penetrează corpul, se poate observa o iesitura 
circulară care pare să emane din abdomenul animalului. Date fiind 
asemănările dintre trăsăturile faciale ale bărbatului şi ale păsării de pe toiag, 
unii au interpretat această imagine iconică drept o dovadă a şamanismului. 
Vezi Matt Rossano, „Ritual Behavior and the Origins of Modern 
Cognition“, in Cambridge Archaeological Journal, 19/2 (2009), pp. 249-— 
250; Jean Clottes şi David Lewis-Williams, The Shamans of Prehistory: 
Trance and Magic in the Painted Caves, Harry Abrams, New York, 1998, 
pp. 94-95; Noel Smith, An Analysis of Ice Age Art: Its Psychology and 
Belief System, American University Studies, Series XX, „Fine Arts“, vol. 
15, book 15, Peter Lang, New York, 1992; Henri Breuil si Raymond 
Lantier, The Men of the Old Stone Age, St. Martin’s Press, New York, 1965, 
pp. 263-264; v. şi Jacquetta Hawkes şi Sir Leonard Woolley, Prehistory and 
the Beginnings of Civilization, Harper and Row, New York, 1963, pp. 204— 
205. 


Poate cel mai celebru hibrid om-animal din epoca paleolitica este Leul- 
Om sau Lowenmensch, o statuie din fildeş veche de 30.000 de ani care 
înfăţişează un om înalt, cu un cap de leu, laborios sculptată, descoperită in 
regiunea văii Râului Lone din sud-vestul Germaniei. Statuii de 28 de cm îi 
lipsesc brațul şi piciorul drept; de-a lungul braţului stâng şi in jurul 
urechilor se observă nişte crestături amplasate la distanțe egale, a căror 
semnificație este un mister. Lowenmensch nu este doar una dintre cele mai 
vechi şi mai cunoscute imagini de animale cu formă umană pe care le avem, 
ci şi unul dintre cele mai vechi exemple de artă itinerantă, portabilă. Vezi 
Joachim Hahn, Kraft und Aggression: Die Botschaft der Eiszeitkunst in 
Aurignacien Stiddeutschlands?, Verlag Archaeologica Venatoria, Tübingen, 
1986 şi Thomas Wynn, Frederick Coolidge şi Martha Bright, „Hohlenstein- 
Stadel and the Evolution of Human Conceptual Thought“, in Cambridge 
Archaeological Journal, 19/1 (2009), pp. 73—84. 

22. Breuil a argumentat ca, prin inscriptionarea imaginilor de animale pe 
pereţii şi pe tavanele peşterilor, oamenii paleolitici încercau să îşi asigure 
succesul la vânătoare şi să îi protejeze pe vânători. Potrivit lui Breuil, 
această teorie explică atât caracterul arbitrar al imaginilor din grote, care nu 
era decât un reflex al întâmplării din natură, cât şi inciziile ocazionale sau 
urmele întipărite în imaginile propriu-zise, care păreau executate cu 
instrumente ascuţite şi sugerau pantomima unei magii a vânătorii. Teoriile 
lui Breuil despre arta permanentă din Epoca Paleolitică şi ,,magia 
simpatetică“ au întrunit consensul până în anii 1960, ele putând fi găsite în 
multe introduceri despre arta preistorică. 

Începând cu anii 1960, la adresa lui Breuil au fost formulate numeroase 
critici. Unii au observat, în primul rând, că picturile rupestre nu aveau cum 
să fie folosite pentru magia simpatetică pentru că multe dintre animalele 
înfăţişate nu făceau parte din dieta oamenilor paleolitici. Alții au 
argumentat că Breuil era predispus să vadă grotele ca spaţii sacre pentru că 
era minată de probleme metodologice, precum faptul că avea la bază 
interpretări etnologice foarte simplificate ale aborigenilor San din Africa de 
Sud. Pe lângă aceste obiecții, Breuil a fost criticat şi pentru că a perpetuat o 
înţelegere eurocentrică şi colonialistă a artei rupestre, care privilegiază arta 
permanentă în fata artei itinerante, cele două forme de expresie fiind 


mee 


caracterizate prin termeni precum „artă înaltă“, respectiv, „artă joasă“. 


Până şi schiţele lui Breuil au fost subiect de critică, de pildă atunci când 
Ronald Hutton a pus sub semnul întrebării adăugarea coarnelor în 
reprezentarea făcută de Breuil Vrăjitorului din Les Trois-Freres. Totuşi, in 
ciuda acestor evaluări negative şi a faptului că au fost găsite greşeli în 
desenele lui Breuil, Jean Clottes (una dintre puţinele persoane cărora li s-a 
permis accesul la Les Trois-Freres) a garantat pentru autenticitatea imaginii 
Vrăjitorului şi pentru acurateţea schiţei lui Breuil. Pentru mai multe, vezi 
Oscar Moro Abadia si Manuel R. Gonzalez Morales, ,,Paleolithic Art: A 
Cultural History“, in Journal of Archaeological Research, 21/2013, pp. 
269-306; Margaret Conkey, „A Century of Palaeolithic Cave Art“, în 
Archaeology, 43/4 (1981), pp. 20-28; Paul Bahn, The Cambridge 
Illustrated History of Prehistoric Art, Cambridge University Press, 1998, 
pp. 62-63; Ronald Hutton, Witches, Druids, and King Arthur, Bloomsbury 
Academic, New York, 2003, pp. 33-35; Peter Ucko, „Subjectivity and the 
Recording of Palaeolithic Cave Art“, in The Limitations of Archaeological 
Knowledge, ed. T. Shay and J. Clottes, Liège, University of Liege Press, 
1992, pp. 141-80; Robert Bégouën şi Jean Clottes, „Les Trois-Freres After 
Breuil“, in Antiquity, 61/1987, pp. 180-187; şi Jean Clottes şi David Lewis- 
Williams, The Shamans of Prehistory: Trance Magic and the Painted 
Caves, Abrams, New York, 1998. 


II. STĂPÂNUL FIARELOR 

1. Potrivit lui Alberto C. Blanc, „Figurile de aşa-zişi «vrăjitori», gravate 
$i pictate în grota Trois Freres din Ariège, descrise initial de Abatele Breuil 
ca infatisand un vrăjitor îmbrăcat într-un costum croit din parti de animale 
diferite — coarne de cerb, labe de urs, ochi de bufnita, coada de lup sau de 
cal — [reprezinta], in mod evident, figura unui zeu sau a unui spirit al 
comunității de vânători. Abatele Breuil a fost primul care şi-a schimbat 
opinia inițială şi, încă din 1931, a subliniat că ceea ce denumise înainte 
«vrăjitorul» era de fapt o fiinţă mitică supranaturală, înzestrată cu atributele 
animalelor care făceau obiectul vânătorii în acel trib. [...] Era probabil 
menit [...], ca şi alte aşa-zise «figuri mascate» din arta Paleoliticului 
Superior, să reprezinte zei sau spirite“ (Alberto C. Blanc, „Some Evidence 
for the Ideologies of Early Man“, în Social Life of Early Man, ed. Sherwood 
Washburn, Routledge, Londra, 2004, p. 121). 

„Inițial, această figura a fost interpretată ca infatisand un vrăjitor 
dansând. După o reflecţie mai îndelungată, Breuil a conchis ca nu era un 
vrăjitor, ci un zeu — o reprezentare a ceea ce astăzi s-ar numi Stăpânul 


Fiarelor. [...] Dar pentru că denumirea de «vrăjitor» se asociase deja cu 
această figură, ea nu a mai fost înlocuită în literatură cu cea de «zeu cu 
coarne». Se cuvine să remarcăm că, pentru Breuil, figura acestui zeu «era 
înzestrată cu aceleaşi simboluri ale puterii magice (masca), precum slujitorii 
sai umani» (Bégouën şi Breuil, 1958, p. 54). Era deci un zeu mascat“ 
(Henry Pernet, Ritual Masks: Deceptions and Revelations, Wipf and Stock, 
Eugene, Ore., 1992, p. 26). 

Alby Stone aproba schimbarea de opinie a lui Breuil, in ceea ce il 
priveste pe Stapanul Fiarelor: ,,Vrajitorul din Les Trois Freres ar putea 
infatisa pe cineva într-un costum ritual, cu toate că ar putea fi, in egală 
măsură, menit să portretizeze un zeu sau un spirit cu autoritate. S-ar putea 
să fie chiar un portret metaforic al unui individ stimat şi influent“ (Alby 
Stone, Explore Shamanism, Explore Books, Loughborough, U.K., 2003, p. 
130). Vezi si Morris-Kay, „The Evolution of Human Artistic Creativity“, p. 
169. 

Bettina Arnold şi Derek Counts îl descriu pe Stăpânul Fiarelor drept un 
„Domn al animalelor, cu puteri care se întind de la controlul divin al 
animalelor sălbatice (de exemplu lei şi mistreți) şi domestice (de exemplu, 
măgari, vaci $1 01) până la tutela asupra vânătorii“ (Bettina Arnold şi Derek 
Counts, ed., The Master of Animals in Old World Iconography, 
Archaeolingua Alapitvâny, Budapesta, 2010, p. 9). 

Potrivit Jacquettei Hawkes şi lui Sir Leonard Woolley, „nu există nici o 
îndoială că arta rupestră, ca şi arta domestică într-o măsură mai mică, au 
slujit unui cult al animalelor, în parte magic şi în parte autentic religios. [...] 
Statutul indivizilor şi viata tribului depindeau în totalitate de înmulțirea 
turmelor de vânat şi de succesul la vânătoare, iar arta răspundea la urgenţa 
acestor două mari nevoi. Deşi sunt pragmatice în sine, aceste nevoi nu pot fi 
separate de existenţa unui imbold religios către o formă de comunicare cu 
animalele şi cu natura, către o participare mistică“ (Jacquetta Hawkes şi Sir 
Leonard Woolley, Prehistory and the Beginnings of Civilization, Harper and 
Row, New York, 1963, pp. 204-205). 

Pentru mai multe informaţii despre Stăpânul Fiarelor/Domnul animalelor, 
vezi Jacqueline Chittenden, „The Master of Animals“, în Hesperia: The 
Journal of the American School of Classical Studies at Athens, 16/2 (1947), 
pp. 89-114, şi Nanno Marinatos, The Goddess and the Warrior: The Naked 
Goddess and Mistress of the Animals in Early Greek Religion, Routledge, 
Londra, 2000, pp. 11-12. 


2. Rezultate recente — obţinute cu procedee de analiză a radioactivităţii — 
din nouă peşteri de pe Insula Sulawesi din Indonezia, arată că amprentele 
negative de mâini au fost realizate în peşterile din zonă încă din anii 39.900 
î.Cr., fiind cele mai vechi amprente negative din lume. Mai mult, testele 
rezultate în urma procedeelor de măsurare a radioactivităţii, făcute pe două 
piese de artă figurativă din peşterile indoneziene Leang Timpuseng I şi II (o 
babirusa sau un „porc sălbatic“ femelă şi un animal incert, asemănător 
porcului) au fost datate în 35.400, respectiv 35.700 î.Cr. Pentru mai multe 
informaţii despre descoperirea şi datarea grotelor pictate din Sulawesi, 
Indonezia, vezi M. Aubert, A. Brumm, M. Ramli, T. Sutikna, E.W. 
Saptomo, B. Hakim, M.J. Morwood, G.D. van den Bergh, L. Kinsley şi A. 
Dosseto, ,,Pleistocene Cave Art from Sulawesi, Indonesia“, in Nature, 
514/2014, pp. 223-227. 

Aşa cum au remarcat Aubert et al., „Rezultatele datărilor din Sulawesi 
sugerează că arta figurativă făcea deja parte din repertoriul cultural al 
primelor populații umane moderne care au ajuns în această regiune, acum 
mai bine de 40.000 de ani. Este posibil ca şi arta rupestră să fi apărut în 
mod independent, cam în acelaşi timp şi la ambele extremităţi ale 
distribuției spațiale a primilor oameni moderni. Un scenariu alternativ ar fi 
că pictura rupestră era deja practicată pe scară largă de primii Homo sapiens 
care au plecat din Africa cu zeci de mii de ani mai devreme, ceea ce 
înseamnă că arta naturalistă cu tematică animalieră din Leang Timpuseng şi 
Leang Barugayya 2, precum şi cea din Peştera Chauvet din Franţa ar putea 
avea origini mult mai vechi, atât în afara Europei, cât şi a Insulei Sulawesi. 
Dacă lucrurile stau astfel, atunci ne putem aştepta la noi descoperiri de 
urme de mâini, de artă figurativă şi de alte forme de creare a imaginilor, 
care să dateze din cea mai timpurie perioadă a dispersării globale a speciei 
noastre“ (Maxime Aubert er al., „Pleistocene Cave Art from Sulawesi, 
Indonesia“, p. 226). 

3. Pentru mai multe informaţii despre grotele din Malaga, vezi Alistair 
Pike et al., „U-Series Dating of Paleolithic Art in 11 Caves in Spain“, în 
Science, 336/2012, pp. 1409-1413. Pentru mai multe detalii despre 
descoperirea de la Aveyron, vezi Jacques Jaubert et al., „Early Neanderthal 
Constructions Deep in Bruniquel Cave in Southwestern France“, Nature, 
534/2016, pp. 111-127. 

4. Pentru o discuţie despre craniile de Homo erectus descoperite in 
ansamblul de grote Zhoukoudian din Beijing (aşa-numitul Om din Pekin), 


vezi Brian M. Fagan şi Charlotte Beck, ed., The Oxford Companion to 
Archaeology, Oxford University Press, 1996, p. 774. Datarea oaselor de la 
Zhoukoudian variază între 700.000 si 200.000 î.Cr., însă consensul este ca 
acestea nu pot fi mai vechi de 500.000 de ani. Vezi Peter Peregrine şi 
Melvin Ember, ed., Encyclopedia of Prehistory, vol. 3, East Asia and 
Oceania, Springer, New York, 2001, p. 352. Pentru o discuţie despre 
practicile funerare ale lui Homo erectus, descoperite în ansamblul de grote 
Zhoukoudian din Beijing (aşa-numitul Om din Pekin), vezi Brian M. Fagan 
şi Charlotte Beck, ed., The Oxford Companion to Archaeology, Oxford 
University Press, 1996, p. 774 si Peter Peregrine si Melvin Ember, ed., 
Encyclopedia of Prehistory, vol. 3, East Asia and Oceania, Springer, New 
York, 2001, p. 352. 

5. „Ceea ce reprezintă doctrina sufletului pentru rasele inferioare“, 
susține Tylor, „poate fi explicat prin teoria animistă a dezvoltării sale. Se 
pare că oamenii care gândeau, deşi aveau un nivel scăzut de cultură, erau 
profund marcați de două feluri de probleme biologice. Pe de o parte, care 
este diferenţa dintre un corp viu şi unul mort? Care este cauza somnului, a 
stării de veghe, a transei, a bolii sau a morţii? Pe de altă parte, ce sunt acele 
forme umane care apar în vise şi în viziuni?... Filozofii sălbaticilor 
primitivi au făcut, probabil, primul pas către inferenta evidentă că orice om 
deține două lucruri proprii, o viaţă şi un dublu fantomatic“ (Edward Burnett 
Tylor, Primitive Culture, J. Murray, Londra, 1889, p. 428). 

6. Pentru Max Miller şi „întâlnirea cu natura“, vezi Introduction to the 
Science of Religion, Longmans, Green, Londra, 1873, şi Comparative 
Mythology, Routledge and Sons, Londra, 1909. Se cuvine amintit ca 
volumul lui Marett, care propune o teorie pe care acesta o numeşte 
preanimism, a fost scris ca o critică la adresa teoriei animiste a lui Tylor. 
Vezi şi Robert Ranulph Marett, The Threshold of Religion, Methuen and 
Co., Londra, 1914, p. 14. 

7. Argumentul că practica rituală poate provoca anumite stări emoţionale 
care conferă un avantaj adaptativ poate fi găsit în Walter Burkert, Creation 
of the Sacred: Tracks of Biology in Early Religions, Harvard University 
Press, Cambridge, Mass., 1996, p. 177. 

8. Se poate argumenta că însuşi termenul transcendenta implica o 
perspectivă filozofică occidentală, care s-ar putea să nu se aplice aşa- 
numitelor religii orientale. Dacă definim însă transcendenta drept „ceea ce 
este dincolo“, atunci descoperim noțiuni similare şi acolo, precum, de pildă, 


noțiunea de nirvana, ca eliberare ultimă din ciclul renaşterilor, sau noțiunea 
de moksha, ca eliberare din strânsoarea karmei şi din iluzia realității (maya). 
De asemenea, conceptul Vidului (sunyata), în măsura in care el surprinde 
un „efort concertat de înţelegere a sensului“ de la baza realității, implică, la 
rândul său, transcendenta, mai ales in lumina afirmației lui Nagarjuna ca 
„nu există non-Vid“. Astfel, tot ceea ce se poate spune despre Realitatea 
Transcendentă se poate spune la fel de bine despre Vid. Vezi J.G. Arapura, 
„Transcendent Brahman or Transcendent Void: Which Is Ultimately Real? 
Transcendence and the Sacred“, in Transcendence and the Sacred, ed. A.M. 
Olson şi L.S. Rouner, University of Notre Dame Press, Ind., 1981, pp. 83— 
99. 

9. Emile Durkheim, The Elementary Forms of Religious Life, Free Press, 
New York, 1995, p. 227. Vezi şi W. Robertson Smith, Lectures on the 
Religion of the Semites: The Fundamental Institutions, Ktav Publishers, 
New York, 1969. 

10. Ecouri ale teoriei lui Durkheim se aud şi astăzi printre succesorii săi 
intelectuali. Sociologul Peter Burger, de exemplu, argumentează că prin 
ataşarea unei semnificații cosmice activităților umane, religia nu doar că 
furnizează sens şi scop pentru societate, ci şi /egitimeaza societatea. Religia, 
scrie Burger, „este instituirea, prin activitatea umană, a unei ordini sacre 
atotcuprinzatoare, adică a unui cosmos sacru capabil să se menţină în mod 
autonom in fata omniprezentei haosului“ (Peter Burger, The Sacred 
Canopy: Elements of a Sociological Theory of Religion, Doubleday, New 
York, 1967, p. 51). 

11. Pentru viziunea lui Freud despre religie se pot consulta Totem and 
Taboo: Resemblances Between the Psychic Lives of Savages and Neurotics, 
trad. Abraham Arden Brill, Moffat, New York, 1918 si The Future of an 
Illusion, trad. W.D. Robson-Scott, Hogarth Press, Londra, 1928. [În limba 
română, aceste texte au apărut în S. Freud Opere, volumul I, Totem si tabu. 
Moise si monoteismul. Angoasa în civilizație. Viitorul unei iluzii, Editura 
Ştiinţifică şi Enciclopedică, Bucuresti, 1991 — n. tr.]. 

12. David Hume, Four Dissertations, A. and H. Bradlaugh Bonner, 
Londra, 1757, p. 94 şi Ludwig Feuerbach, The Essence of Christianity, trad. 
Marian Evans, Calvin Blanchard, New York, 1855, p. 105. Vezi si 
Feuerbach’s Lectures on the Essence of Religion, trad. Ralph Manheim, 
Harper and Row, New York, 1967. 


Girard era de părere că sursa violenţei este o rivalitate mimetică. Aceasta 
apare atunci când „împrumutăm“ dorinţe de la alti oameni din comunitatea 
noastră. Vezi Rene Girard, Violence and the Sacred, Johns Hopkins 
University Press, Baltimore, Md., 1979. 

Promisiunea religiei este, potrivit savantului germano-american 
contemporan Martin Riesebrodt, să „ne tina departe de nefericire, să ne 
ajute să facem faţă crizelor şi să ne ofere mântuirea“ (Martin Riesebrodt, 
The Promise of Salvation: A Theory of Religion, University of Chicago 
Press, 2010, p. xiii). 

13. Geertz defineşte religia prin scopul său, anume să-i încurajeze şi să-i 
motiveze pe oameni făcându-i să creadă într-un univers coerent şi cu sens. 
V. Clifford Geertz, The Interpretation of Cultures, Basic Books, New York, 
1973, pp. 87-125, 103 [in limba română cartea a apărut cu titlul 
Interpretarea culturilor, Editura Tact, Bucuresti, 2014 — n. tr]. In mod 
similar, A.R. Radcliffe-Brown notează ca: „dacă, potrivit unei teorii 
antropologice, se poate argumenta că magia şi religia le oferă oamenilor 
încredere, la fel de bine se poate argumenta că ele le provoacă oamenilor 
frici şi anxietati — frica de magia neagră a spiritelor, frica de Dumnezeu, de 
diavol sau de iad — frici de care, altfel, ei nu ar suferi“ (Alfred Reginald 
Radcliffe-Brown, „Taboo“, în Reader in Comparative Religion: An 
Anthropological Approach, ed. William A. Lessa şi Evon Z. Vogt, Harper 
and Row, New York, 1979, pp. 46-56). 

14. Peter van Inwagen despre problema explicarii religiei in termeni 
evolutionisti: ,,Credintele supranaturaliste nu sunt fara costuri: ele au 
tendinta evidenta de a conduce la actiuni (ritualuri $i rugaciuni) care implica 
un consum de resurse ce ar fi putut fi folosite pentru supravieţuire şi 
reproducere. Potrivit biologiei evoluționiste orice trăsătură a unei specii, 
care este costisitoare în termeni de energie şi resurse, precum penajul 
colorat al masculilor în diferite specii de păsări, necesită un anumit tip de 
explicație“ (Peter van Inwagen, ,,Explaining Belief in the Supernatural: 
Some Thoughts on Paul Bloom’s «Religious Belief as an Evolutionary 
Accident», in The Believing Primate: Scientific, Philosophical, and 
Theological Reflections on the Origin of Religion, ed. Jeffrey Schloss şi 
Michael Murra, Oxford University Press, 2009, p. 129). 

15. Potrivit lui Matt Rossano, „trăsăturile cele mai vechi ale religiei 
vizează o extindere supranaturală a lumii sociale a omului, religia 
consolidând cooperarea în interiorul grupului prin intermediul unor 


monitori spirituali mereu vigilenti. Credinţa că spiritele ne urmăresc ar fi 
putut să contribuie la scăderea numărului de indivizi necooperanti şi la 
consolidarea normelor comportamentale în interiorul grupului, permiţând 
astfel apariția cooperării la nivel interuman“ (Matt Rossano, 
„Supernaturalizing Social Life: Religion and the Evolution of Human 
Cooperation“, in Human Nature, 18/3/2007, p. 272). A se vedea şi Robert 
Boyd et al., „The Evolution of Altruistic Punishment“, în Proceedings of 
the National Academy of Sciences, 100/3/2003, pp. 3531-3535. 

16. Bloom propune o viziune alternativa in care ,,religia [...] este o 
constelație de comportamente şi de idei care au evoluat in beneficiul 
grupurilor şi, mai ales, pentru a rezolva problema free rider-ilor 
[„profitorilor“ — n. tr.]“. Din această perspectivă, funcția religiei este să 
medieze efectele sociale ale comportamentului egoist în rândul membrilor 
unui grup. Cu toate acestea, perspectiva lui are dificultăți în a explica cum 
şi de ce au evoluat în primul rând religiile. Există voci care sunt de părere 
că religia poate evolua printr-un proces numit „selecţie culturală la nivel de 
grup“, în cadrul căruia religia şi ritualurile religioase apar şi se impun în 
societățile omeneşti în măsura în care conferă grupului un avantaj faţă de 
alte grupuri. Cu alte cuvinte, grupurile religioase au fost mai competitive şi 
au avut mai multe şanse de supravieţuire decât celelalte. În acest caz, religia 
nu este genetică, ci mai degrabă memetică — memetica reprezentând un mod 
foarte controversat de transmitere a cunoaşterii, paralel procesului de 
transmisie genetică. Tim Ingold şi Gisli Palsson au respins însă această 
idee. Ei se opun folosirii evoluţiei darwiniene pentru a explica procese 
culturale, văzând aici o circularitate fundamentală de natură logică. O astfel 
de teorie poate intra în conflict şi cu teorii antropologice despre evoluția 
cooperării, care se bazează de obicei pe noțiunea pedepsei altruiste — o 
acţiune costisitoare, pe care un individ o realizează pentru a pedepsi un alt 
individ care nu urmează o normă morală sau o normă de cooperare. Acest 
tip de pedeapsă serveşte la promovarea cooperării în grupuri mici, dar, 
potențial, şi în grupurile mari, atunci când costurile şi frecvenţa acțiunilor 
punitive sunt mici. Vezi Paul Bloom, „Religion, Morality, Evolution“, în 
Annual Review of Psychology, 63/2012, pp. 186, 196 şi Tim Ingold şi Gisli 
Palsson, ed., Biosocial Becomings: Integrating Social and Biological 
Anthropology, Cambridge University Press, 2013. 

17. Unu savanți şi oameni de ştiinţă continuă să insiste că trebuie sa 
existe un avantaj adaptativ al credințelor religioase — de exemplu, că ele 


asigură parteneri mai dezirabili, aşa cum propune Jesse M. Bering în „The 
Folk Psychology of Souls“, în Behavioral and Brain Sciences, 29/2006, pp. 
453-462, sau că le permite cumva anumitor societăți să dăinuie mai mult şi 
să fie mai prospere decât altele, aşa cum presupune David Sloan Wilson în 
Darwin s Cathedral: Evolution, Religion, and the Nature of Society, 
University of Chicago Press, 2002. 

18. Scott Atran, In Gods We Trust: The Evolutionary Landscape of 
Religion, Oxford University Press, New York, 2002, p. 43; Paul Bloom, 
„Religious Belief as an Evolutionary Accident“, in The Believing Primate: 
Scientific, Philosophical, and Theological Reflections on the Origin of 
Religion, ed. J. Schloss şi M. Murray, Oxford University Press, 2009, pp. 
118-127. 


III. CHIPUL DIN COPAC 

1. Michael J. Murray, „Scientific Explanations of Religion and the 
Justification of Religious Belief“, în The Believing Primate: Scientific, 
Philosophical, and Theological Reflections on the Origin of Religion, ed. J. 
Schloss si M. Murray,, Oxford University Press, 2009, p. 169. 

Pentru a intelege ideea ca religia este un fenomen neurologic se cuvine sa 
ne amintim că, indiferent cine a creat Vrăjitorul şi care a fost motivul pentru 
care a făcut-o, acest lucru s-a întâmplat acum 18.000 de ani. Însă creierul 
necesar conceperii Vrăjitorului s-a dezvoltat cu sute de mii de ani mai 
înainte. Creierul trebuia să fie capabil să gândească simbolic şi să posede o 
gândire conceptuală, necesară inchipuirii unei creaturi abstracte şi din alta 
lume. Mai trebuia să aibă capacitatea de a alătura, în mod deliberat şi printr- 
un efort conştient, categorii separate şi distincte precum „om“ şi „animal“, 
pentru a crea o categorie nouă, inexistentă în realitate. Aceste sarcini 
mentale sunt rezultatul anumitor funcții executive din loburile frontal şi 
parietal ale creierului, care au avut nevoie de milioane de ani pentru a se 
dezvolta. 

Wynn, Coolidge şi Bright argumentează — în legătură cu o alta figura 
hibridă, mai sus numitul Lowenmensch sau ,,Leul-Om* —, că ideea abstractă 
care stă la baza unor asemenea hibrizi a rezultat din asocierea minuțioasă şi 
deliberată a conceptelor „animal“ şi „persoană“, via reţeaua memoriei de 
lucru din lobu frontal şi parietal. „Conceptele «animal» şi «persoană» au 
fost ele însele generate de o reţea parietală care a evoluat chiar mai demult, 
probabil în vremea primilor Homo sapiens. La rândul lor, acestea au la bază 
nişte categorii elementare şi mai vechi care se referă la obiecte «animate», 


respectiv obiecte «instrumentale». Aceste categorii îşi au sediul în reţelele 
din lobul frontal care au evoluat şi mai demult, posibil odată cu apariția lui 
Homo erectus“ (Thomas Wynn, Frederick Coolidge şi Martha Bright, 
„Hohlenstein-Stadel and the Evolution of Human Conceptual Thought“, în 
Cambridge Archaeological Journal 19/1/2009, p. 73). 

2. Pentru mai multe informaţii despre Teoria minţii şi relația ei cu 
animismul, vezi Maurice Bloch, In and Out of Each Other s Bodies: Theory 
of Mind, Evolution, Truth, and the Nature of the Social, Routledge, New 
York, 2016 şi Christine S. VanPool şi Elizabeth Newsome, „The Spirit in 
the Material: A Case Study of Animism in the American Southwest“, în 
American Antiquity, 77/2/2012, pp. 243-262. 

3. Jean Piaget şi alti psihologi ai dezvoltării au remarcat demult „tendinţa 
copiilor de a trata lucrurile din jur ca fiind vu şi conştiente“. Urmându-l pe 
Piaget, Justin Barrett a conturat procesul prin care copiii nu doar 
implantează un tip de caracter de agent în obiectele inanimate, ci găsesc, în 
mod instinctiv, o ordine şi un scop în lumea naturală. Mai mult, studiile 
făcute de Gergely Csirba şi Deborah Kelemen au produs dovezi empirice 
ale faptului că, fără să-şi dea seama, copiii atribuie scopuri obiectelor care 
se mişcă, chiar şi atunci când acestea se autopropulsează, iar mişcarea lor 
nu urmăreşte un scop. Cât priveşte conceptul mortalităţii, Jesse Bering a 
oferit dovezi că unii copii înțeleg moartea fizică, dar cred, în mod intuitiv, 
că mintea supravieţuieşte corpului. Se teoretizează, prin urmare, că gândirea 
teleologică există în mod inerent, posibil, fără să fie rezultatul moştenirii 
culturale. Gândirea teleologică ne permite să conceptualizăm existenţa unui 
meşteşugar invizibil al fenomenelor, chiar dacă nu îl observăm, ci mai 
curând îl inferăm. Copiii sunt, aşadar, „teoreticieni intuitivi“ (Jean Piaget, 
„Children’s Philosophies“ in A Handbook of Child Psychology, ed. C. 
Murchison, Clark University Press, Worcester, Mass., 1933, p. 537). Vezi şi 
Justin L. Barrett, Born Believers: The Science of Children s Religious 
Belief, Atria Books, New York, 2012; Gergely Csibra er al., „Goal 
Attribution Without Agency Cues: The Perception of «Pure Reason» in 
Infancy“, in Cognition, 72/3 (1999), pp. 237-267; Deborah Kelemen, „Are 
Children Intuitive Theists? Reasoning About Purpose and Design in 
Nature“, in Psychological Science, 15/5 (2004), pp. 295-301; Deborah 
Kelemen şi Cara DiYanni, „Intuitions About Origins: Purpose and 
Intelligent Design in Children’s Reasoning About Nature“, in Journal of 
Cognition and Development, 6/1 (2005), pp. 3—31; Jesse Bering, „Intuitive 


Conceptions of Dead Agents’ Minds: The Natural Foundations of Afterlife 
Beliefs as Phenomenological Boundary“, in Journal of Cognition and 
Culture, 2/4 (2002), pp. 263—308. Vezi şi studiul fascinant al lui Alfred 
Irving Hallowell referitor la agenti non-umani, notiunea sinelui si a 
cosmosului in cultura triburilor Ojibwa din America de Nord: Alfred Irving 
Hallowell, „Ojibwa Ontology, Behavior, and World View“, in Culture in 
History: Essays in Honor of Paul Radin, ed. S. Diamond, Columbia 
University Press, New York, 1960, pp. 20—52. 

4. Printre cele mai accesibile carti ale lui Pascal Boyer, care cuprind 
teoriile sale despre transmiterea credinţei religioase, se numără Religion 
Explained: The Evolutionary Origins of Religious Thought, Basic Books, 
New York, 2001 şi 7he Naturalness of Religious Ideas: A Cognitive Theory 
of Religion, University of California Press, Berkeley şi Los Angeles, 1994. 

5. Termenul ,,concept contraintuitiv in sens minimal“ a fost propus de 
Justin Barrett, care a lucrat împreună cu Boyer in multe dintre 
experimentele lui, in care urmărea să demonstreze impactul ideilor 
anormale. Vezi Justin L. Barrett, Why Would Anyone Believe in God?, 
Altamira Press, Lanham, Md., 2004 şi Born Believers: The Science of 
Children s Religious Belief, Atria Books, New York, 2012. 

6. Un compendiu vechi, dar util al miturilor despre arbori este Cultus 
Arborum: A Descriptive Account of Phallic Tree Worship, with Illustrative 
Legends, Superstitions, Usages, &c., Exhibiting Its Origin and 
Development Amongst the Eastern & Western Nations of the World, from 
the Earliest to Modern Times; with a Bibliography of Works Upon and 
Referring to the Phallic Cultus, care a fost tiparit in regim privat la Londra 
in 1890 si este disponibil la archive.org. Multe dintre miturile despre arbori 
vorbitori au fost preluate din acest compendiu. 

Nu se ştiu prea multe nici despre Stejarul lui Moreh, nici despre Stejarul 
lui Mamvri. Nahum Sarna discută pe scurt despre ei într-un comentariu la 
Facerea: „Arborele de fistic palestinian al lui Moreh, în ebraică elon moreh, 
a fost fără îndoială un copac măreț cu asocieri sacre. Moreh trebuie sa 
însemne «învăţător, cel care rosteşte oracole». Acest arbore (sau pâlc de 
arbori) a fost atât de ieşit din comun şi de cunoscut, încât a slujit ca punct 
de reper pentru identificarea altor aşezăminte din zonă. Fenomenul 
arborelui sacru, mai ales arborele asociat unui aşezământ sacru, este bine- 
cunoscut în multe culturi. Un arbore aparte, adică în primul rând unul foarte 
bătrân, este privit ca «arbore al vieții» sau ca arbore «cosmic», rădăcina lui 


simbolizând «buricul pământului», iar coroana raiul. El este, din acest punct 
de vedere, o punte între sfera umană şi cea divină, un loc al întâlnirii între 
uman $i divin, un mediu ideal pentru oracole şi revelații. Poate că arborii au 
simbolizat şi protecția sau fertilitatea pe care cei care îi venerau sperau să o 
primească de la zeitatea lor. Cultele fertilității au înflorit în jurul unor 
asemenea arbori, iar această formă de păgânism s-a dovedit atrăgătoare 
pentru multi israeliți“ (Nahum M. Sarna, The JPS Torah Commentary: 
Genesis, Jewish Publication Society of America, Philadelphia, 1989), p. 
91). Să amintim aici şi de profetesa Debora care sta sub „palmierul 
Deborei“ (Judecători 4:5) şi face prorociri. 

7. Să nu uităm ce îi spune şarpele Evei despre pomul cunoaşterii binelui 
şi răului: „Dar Dumnezeu ştie că în ziua în care veți mânca din el vi se vor 
deschide ochii şi veți fi ca Dumnezeu, cunoscând binele şi răul“ (Facerea 
3:5). Mai multe despre aceasta în concluzie. 

8. Justin Barrett arată cum HADD şi teoria mintii pot întări, dar nu 
produce credința prin următoarele analogii: „Să ne imaginăm o femeie care 
trece singură printr-un canion adânc. Ea coteşte urmând cărarea când, de 
sus, se rostogolesc nişte pietre care aproape că o lovesc. HADD caută în 
mod reflex un agent responsabil. Un bărbat face o drumeţie printr-o pădure 
necunoscută şi aude un zgomot într-un tufiş din apropiere. HADD strigă 
«Agent!». Dacă în acest gen de situații, după detectarea unei forme cu 
caracter de agent, este oferit drept candidat responsabil conceptul de agent 
supranatural, acest lucru poate încuraja credința. În mod similar, dacă 
conceptul unui zeu este disponibil deja pentru rolul de candidat responsabil, 
atunci evenimentele pe care HADD ar putea să le treacă cu vederea devin 
semnificative. De exemplu, un copil din Califorma se roagă să ningă în mai, 
iar o furtună de zăpadă abate un strat de un metru a doua zi. Contextul 
sugerează existenţa unui agent. În altă situaţie, medicii îi spun unui bărbat 
din New York că este pe moarte, însă el simte un freamăt în tot corpul şi 
este împăcat cu gândul că totul va fi bine. Bărbatul se însănătoşeşte şi îi 
atribuie lui Dumnezeu vindecarea sa miraculoasă. Acest lucru se întâmplă 
pentru că dispozitivul de detecție a existenţei unui agent se grăbeşte sa 
identifice o forma de acţiune acolo unde sistemele noastre explicative 
intuitive (precum fizica naivă sau biologia naivă) eşuează. În acest caz, 
diverse evenimente pot fi asociate unei forme de agent supranatural. Astfel 
de evenimente întăresc apoi credinţa“ (Barrett, „Cognitive Science, 
Religion and Theology“, p. 86). 


9. Jesse M. Bering a încercat să ofere un răspuns de natură cognitivă la 
problema cunoaşterii intuitive a sufletului, presupunând că această 
cunoaştere face pare din credinţa înnăscută într-o viata după moarte. Bering 
argumentează că „întrucât este imposibil din punct de vedere epistemologie 
ca indivizii să ştie cum este să fie morţi, este probabil ca ei să atribuie 
agenţilor morți acele tipuri de stări mentale pe care nu şi le pot închipui ca 
lipsindu-le. Un astfel de model legitimează ideea că este natural să credem 
într-o viață după moarte, iar transmiterea socială slujeşte în primul rând la 
îmbogățirea (sau la degradarea) concepţiilor noastre intuitive despre viata 
de apoi“ (Bering, „Intuitive Conceptions of Dead Agents’ Minds“, p. 263). 


IV. DE LA SULITE LA PLUGURI 

1. În ceea ce priveşte relaţia dintre religie şi producţia de hrană, Gilbert 
Murray observă că agricultura a fost cândva „o chestiune ce tinea integral 
de religie, în timp ce acum este aproape integral o chestiune ce ţine de 
ştiinţă. În Antichitate, dacă un câmp era neroditor, proprietarul său 
presupunea că nerodnicia lui se datora cel mai probabil «pângăririi» sau 
unui păcat oarecare. Omul trecea în revistă toate posibilele sale păcate sau 
măcar pe cele ale vecinilor sau strămoşilor săi şi, când, într-un târziu, 
decidea care era cauza necazului, paşii pe care îi făcea erau cu toţii calculati 
nu ca să modifice compoziția chimică a solului, ci ca să-şi rezolve propriile 
sentimente de vinovăţie şi frică sau sentimentele imaginare ale ființei 
imaginare pe care o lezase. Un om modern aflat în aceeaşi situație“, 
continuă Murray, „nu s-ar gândi probabil deloc la religie sau cel putin nu în 
primă fază; el ar spune că ar trebui să sape mai adânc sau să fertilizeze 
solul. Însă, dacă după un dezastru ar urma un alt dezastru şi omul ar începe 
să se simtă blestemat, atunci până şi omul modern de rând ar începe 
instinctiv, cred eu, să reflecteze la păcatele sale. Din prima caracteristică 
decurge o a treia. Suntem înconjurați din toate părțile de un spațiu 
neexplorat, aparent infinit; prin urmare, dacă privim lucrurile din spațiul 
neexplorat ca factori care ne influențează viata de zi cu zi, atunci există 
nişte factori potential infiniti, care îi anulează şi îi minimalizează pe toți 
ceilalți. Dacă religia interzice ceva, atunci acel lucru nu trebuie făcut 
niciodată; nici o ispită a acestei lumi nu poate cântări în balanță. Căci nu 
există balanţă. Omul cu conştiinţa uşoară este in mod esențial non-religios; 
omul religios ştie că nu îi va folosi la nimic dacă va câştiga toată această 
lume finită, dar va pierde şansa infinitului şi a vesniciei“ (Gilbert Murray, 
Five Stages of Greek Religion, Anchor Books, New York, 1955, pp. 5-6). 


2. Mircea Eliade, From the Stone Age to the Eleusinian Mysteries, vol. 1 
of History of Religious Ideas, trad. Willard Trask, University of Chicago 
Press, Chicago,1978, pp. 29-55. [În limba română, lucrarea a apărut cu 
titlul Istoria ideilor şi credințelor religioase, vol. I., De la epoca de piatră 
la misterele din Eleusis, Polirom, Iasi, 2001 — n. tr.] 

3. In prima jumătate a secolului XX, opinia dominantă cu privire la 
oamenii preistorici şi la atitudinile lor fata de achiziția de alimente a fost ca 
agricultura era mai dezirabilă decât culesul şi vânătoarea. În anii 1960 însă 
această interpretare a început să piardă teren. Aşa cum remarcă Jacob 
Weisdorf: „Au început să apară dovezi care sugerau că agricultura timpurie 
genera un efort mai mare din partea fermierilor decât economisea. Studii cu 
privire la societăţile primitive din zilele noastre au arătat că agricultura este, 
de fapt, istovitoare, consumatoare de timp şi necesită muncă intensivă — un 
punct de vedere care a câştigat un sprijin puternic mai apoi. [...] S-a format 
o imagine potrivit căreia comunitățile de vânători-culegători erau capabile 
să se menţină în echilibru la o capacitate optimă dacă nu erau deranjate, în 
timp ce noile forme culturale au apărut exclusiv în condiții de dezechilibru. 
Ideea că agricultura a apărut până la urmă dintr-o necesitate pare una solidă 
în lumina faptului că vânătorii-culegători reticenti fata de agricultură au 
adoptat-o totuşi, deşi schimbările climatice nu par să fi condus la crize 
semnificative.“ În consonanţă cu Weisdorf, Michael Guenevere si Hillard 
Kaplan au arătat in mod convingător că speranţa de viata a vânătorilor- 
culegători era mult mai mare decât se presupunea anterior. (Weisdorf, 
„From Foraging to Farming: Explaining the Neolithic Revolution“, in 
Journal of Economic Surveys, 19/4/2005, pp. 565-566); Michael Guenevere 
si Hillard Kaplan, „Longevity Among Hunter-Gatherers: A Cross-Cultural 
Examination“, in Population and Development Review, 33/2/2007, pp. 321— 
365. 

4. Tranzitia de la vânătoare şi cules la agricultură, argumentează Harari, a 
fost pur si simplu ,,un calcul in orb“, intrucat omul neolitic era incapabil sa 
anticipeze toate consecințele deciziei sale de a ara pământul in loc să 
vâneze sau să culeagă — „nu au prevăzut că, sporind dependenţa lor de o 
singură sursă de hrană, se expuneau de fapt şi mai mult la ravagiile secetei. 
Nu au prevăzut nici că în anii buni grânarele lor pline vor tenta hoţii şi 
duşmanii, obligându-i să înceapă să construiască ziduri şi să stea de pază.“ 
(Yuval Noah Harari, Sapiens: A Brief History of Humankind, New York, 
HarperCollins, 2015, p. 87. | Traducerea românească este preluată din Yuval 


Noah Harari, Sapiens. Scurtă istorie a omenirii, laşi, Polirom, 2017, p. 113 
— n. tr.]) 

5. Potrivit lui Childe, „Revoluţia neolitică“ a fost rezultatul unor 
schimbări climatice care au condus la apariția mai multor oaze geografice în 
care agricultura şi producţia de hrană se puteau realiza cu uşurinţă. Savantii 
care i-au urmat lui Childe, precum Robert Braidwood, nu au găsit nici o 
dovadă că asemenea crize climatice au existat şi au argumentat că apariția 
agriculturii a fost determinată de aspecte sociale şi culturale, precum 
progresele tehnologice care le-au permis oamenilor să populeze regiuni 
învecinate Semilunii Fertile pe perioade mai îndelungate de timp. În 
opoziţie cu aceştia, Lewis Binford a argumentat că, prin dezvoltarea culturii 
materiale, oamenii s-au adaptat la schimbările de mediu. Pe de altă parte, 
creşterea nivelului apei mării 1-a făcut pe oameni să se deplaseze spre zone 
limitrofe, în care au dus cereale şi animale din alte regiuni. Printr-o 
despărțire radicală de predecesorii săi, Jacques Cauvin, a argumentat că 
începuturile revoluţiei agricole pot fi plasate în Holocen (aprox. acum 9000 
de ani) — adică într-o perioadă de abundență extremă, ceea ce sugerează că 
problemele climatice şi de mediu nu au fost motivul tranziției de la 
vânătoare şi cules la activități agricole. Mai mult decât atât, Cauvin a 
presupus că evoluția activităţii simbolice, precum cea evidențiată la Göbekli 
Tepe, a precedat apariția economiei agricole cu aproape un mileniu, 
indicând astfel că dezvoltarea cognitivă necesară producției simbolice 
trebuie să se fi produs la Homo sapiens cu mult înainte de apariția modului 
de viata sedentar. Vezi Vere Gordon Childe, Man Makes Himself: History of 
the Rise of Civilization, 3rd ed., Watts and Company, Londra, 1936; Robert 
J. Braidwood, „The Agricultural Revolution“ în Scientific American, 203 
(1960), pp. 130-141; Braidwood, Prehistoric Men, 6th ed., Chicago Natural 
History Museum, 1963; Lewis R. Binford, ,,Post-Pleistocene Adaptations“, 
in New Perspectives in Archaeology, ed. L.R. Binford si S.R. Binford 
Aldine, Chicago, 1968, pp. 313-342; şi Jacques Cauvin, The Birth of the 
Gods and the Origins of Agriculture, Cambridge University Press, 2007. 

6. Consensul printre savantii care studiază apariția agriculturii şi factorii 
care au contribuit la dezvoltarea ei este că nu există un consens. „Pare să 
existe un acord larg că nici unul dintre modelele izolate propuse până acum 
nu este satisfăcător“, observă Weisdorf, „iar teoreticianul interesat să 
rationalizeze tranziția de la vânătoare şi cules la agricultură se confruntă 
mereu cu noi dovezi. De exemplu, există dovezi care indică faptul că modul 


de viaţă sedentar a apărut mai devreme şi în mod independent de trecerea la 
agricultură, iar uneltele necesare producției agricole erau deja cunoscute 
vanatorilor-culegatori, care au trecut până la urmă la agricultură. Dovezile 
mai arată şi că agricultura a apărut în societăți relativ complexe şi prospere, 
în care exista o varietate largă de surse de hrană, ele învecinându-se cu alte 
societăţi, în care mediul natural era mai sărac în resurse. De asemenea, se 
pare că natura egalitară a comunităților de vânători-culegători a făcut loc 
structurii ierarhice a societăţilor de agricultori. Hoardele de vânători şi 
culegători aveau o structură organizațională comunitară, în timp ce printre 
agricultori predomina organizarea la nivel de gospodărie“ (Weisdorf, „From 
Foraging to Farming“, pp. 581-582). 

7. Dupa cum remarca Allan Simmons: ,,Majoritatea cercetatorilor — dar 
nu toți — sunt de acord ca domesticirea inițială a principalelor specii de 
animale s-a produs mai degrabă în Levantul de nord şi în Turcia de sud-est 
decât în Levantul de sud.“ În sprijinul acestei observaţii şi a argumentului 
că „domesticirea animalelor se cuvine a fi înțeleasă ca un rezultat al 
modului de viata sedentar [si nu ca un catalizator], Simmons citează 
dovezi arheologice de la Göbekli Tepe şi de la alte situri neolitice din sud- 
estul Turciei. În consonanté cu Simmons, Joris Peters a argumentat că 
domesticirea animalelor s-a produs mult după ce oamenii au abandonat 
viaţa nomadă de vânători-culegători şi au trecut la un mod de viaţă mai 
aşezat. Potrivit lui Peters: „Dovezi morfometrice, dar şi circumstantiale 
arată că domesticirea oilor şi probabil a caprelor s-a produs în perioada 
timpurie pre-ceramica din Neoliticul B (cca 7600-6000 î.Cr.) în sudul 
Anatoliei. [...] Astfel, încorporarea oilor şi a caprelor în economia acestor 
situri timpurii este mai putin «revoluționară» decât ar putea să sugereze 
termenul de «revoluţie neolitică». [...] Potrivit dovezilor arheozoologice şi 
paleobotanice, schimbările climatice la scară mare şi/sau deteriorarea 
mediului înconjurător par improbabile, ceea ce sprijină ideea că 
responsabili pentru această schimbare în tiparul exploatării animalelor au 
fost în primul rând factorii socio-culturali“ (Allan Simmons, The Neolithic 
Revolution in the Near East: Transforming the Human Landscape, 
University of Arizona Press, Tucson, 2007, pp. 141-42); Joris Peters er al., 
„Early Animal Husbandry in the Northern Levant“, în Paléorient, 25/2 
(1999), pp. 27—48, 27. 

8. Cauvin, Birth of the Gods. A se vedea şi LeRon Shults, „Spiritual 
Entanglement: Transforming Religious Symbols at Çatalhöyük“, în 


Religion in the Emergence of Civilization: Çatalhöyük as a Case Study, ed. 
Ian Hodder, Cambridge University Press, 2010, pp. 73—98 şi lan Hodder, 
„Symbolism and the Origins of Agriculture in the Near East“, Cambridge 
Archaeological Journal, 11/1 (2001), p. 108. 

lan Hodder remarcă, pe buna dreptate: „în loc ca religia sau noile forme 
de agenți să fie cauzele primare ale domesticirii plantelor şi animalelor, 
religia şi simbolicul au intrat de fapt în interstitiile noului mod de viata. 
Religia a jucat un rol primordial în crearea unor noi forme de agent şi în 
instituirea unei lumi simbolice a violenţei. Aceasta ar fi putut produce 
relații sociale şi economice pe termen lung, însă nu există nici o dovadă 
solidă că ea a fost o cauză independentă a acestor schimbări“ (lan Hodder, 
„The Role of Religion in the Neolithic of the Middle East and Anatolia with 
Particular Reference to Çatalhöyük“, in Paléorient, 37/1/2011, pp. 111-122, 
121). Vezi şi Hodder, „Symbolism and the Origins of Agriculture in the 
Near Fast“, p. 108. 


V. CEI ÎNALȚI 

1. Există numeroase variante ale legendei sumeriene a potopului, însă 
formele ei principale sunt trei: Epopeea sumeriană a potopului, scrisă în 
sumeriană; Epopeea lui Atrahasis, scrisă în akkadiană şi datând din anii 
1.700 î.Cr.; respectiv tablita a XI-a a Epopeii lui Ghilgameş, scrisă de 
asemenea în akkadiană şi datând aproximativ din secolul al XII-lea î.Cr. La 
acestea se cuvine adăugată recent descoperita Tablita a corabiei (Ark 
Table), al cărei traducător, Irvin Finkel, o datează în jurul anului 1.750 î.Cr. 
Varianta legendei sumeriene a potopului oferită de mine este o amalgamare 
a două traduceri, a Epopeii lui Atrahasis — prima (şi cea mai bună) semnată 
de Stephanie Dalley în Myths from Mesopotamia; iar cea de a doua semnată 
de Benjamin Foster, în Before the Muses: An Anthology of Akkadian 
Literature, University of Maryland Press, Bethesda, 2005 — în care am 
presărat un material din Tablita corabiei, tradusă de Irvin Finkel in The Ark 
Before Noah: Decoding the Story of the Flood, Doubleday, New York, 
2014, material pe care l-am confruntat cu versiunea babiloniană relatată in 
Epopeea lui Ghilgames, tradusă de asemenea de Dalley (cu câteva efecte 
literare adăugate de mine). 

2. Prima încercare de scriere sumeriană a produs o serie de pictograme, 
fiecare reprezentând câte o imagine a unui obiect fizic. De exemplu, 
imaginea unui ulcior stătea pentru cuvântul „bere“. Aceste imagini au luat 
apoi valori fonetice, care au creat anumite sunete precum bar, la sau am. 


Prin legarea şi întrepătrunderea liniilor oblice, sumerienii au reuşit să creeze 
un gen de alfabet care conţinea aproximativ şase mii de semne. 

Interesant este faptul că cele mai vechi texte scrise nu au fost miturile 
despre crearea lumii sau marile epopei despre faptele zeilor şi ale eroilor, ci 
echivalentul antic al documentelor fiscale: liste de venituri şi cheltuieli, 
numărători de 01, capre şi bovine, registre contabile în care se înregistra cu 
meticulozitate cine şi cui ce datora. Într-adevăr, scrisul a apărut pentru a 
facilita contabilitatea. Abia mult mai târziu, textele au început să combine 
numerele cu substantive pentru a alcătui propoziții complexe; şi mult mai 
târziu, aceste propoziţii au fost puse laolaltă pentru a crea miturile întinse şi 
de neuitat care au caracterizat religiile mesopotamiene vreme de mii de ani. 

În această fază timpurie a dezvoltării mesopotamiene, trebuie remarcat că 
religia nu avea aproape nimic de-a face cu doctrina, ci era legată exclusiv 
Orientului Apropiat la NYU, a întreprins o minunată analiză a aproximativ 
patru mii de texte aşa-zis arhaice — cele mai vechi exemple de scriere 
protocuneiforma din Mesopotamia — descoperite în depozitele de gunoi din 
sanctuarul Eanna, mai precis în complexul de temple dedicat zeiţei Inana 
care domnea peste oraşul Uruk. Concluzia lui Potts, că aceste texte erau un 
fel de documente fiscale arhivate, indicând astfel că scrisul a fost inventat 
pentru a facilita contabilitatea şi ţinerea evidenţei contabile, este greu de 
combătut. Am avut onoarea să audiez prezentarea rezultatelor sale la 
Seminarul Engelsberg din Suedia, seminar ale cărui lucrări au fost publicate 
de Fundaţia Axel şi Margaret Ax:son Johnson. Articolul profesorului Potts 
este intitulat „Accounting for Religion: Uruk and the Origins of the Sacred 
Economy“, în Religion: Perspectives from the Engelsberg Seminar 2014, 
Axel and Margaret Ax:son Johnson Foundation, Stockholm, 2014, pp. 17— 
23. 

3. Potrivit lui Michael Wise, „aramaica a devenit limba de bază în 
Palestina în mare parte datorită realitatilor politice. Încă din vremea 
Imperiului Neo-Asirian, cu secole înaintea exilului evreilor, aramaica fusese 
folosită ca limbă a administrației politice în Orientul Apropiat, iar neo- 
babilonienii şi persanii au continuat să o folosească drept lingua franca.“ 
Vezi şi Fitzymer: „Documentele aramaice ale coloniei militare iudaice 
Elefantine sunt cunoscute încă de la începuturile acestui secol şi ele ne 
oferă o bună imagine despre aramaica oficială, care era folosită pe atunci în 
sudul Egiptului, de-a lungul Semilunii Fertile şi în Valea Indului. Ea fost 


folosită timp de cinci secole, ca apoi mijloacele de comunicare 
internațională să fie înlocuite de greacă, după cucerirea lui Alexandru.“ 
Aceasta înseamnă că aramaica este posibil să fi înlocuit akkadiana — ca 
limbă vorbită a elitelor şi a clasei politice — chiar mai de vreme de secolul I 
î.Cr. Cf. Michael Wise, Language and Literacy in Roman Judaea: A Study 
of the Bar Kochba Documents, Yale University Press, New Haven, 2015, 
pp. 9, 279; vezi şi Joseph Fitzmeyer, „The Aramaic Language and the Study 
of the New Testament“, în Journal of Biblical Literature, 99/1 (1980), pp. 
5-21. 

4. Totuşi etimologia lui ilu, el (sau Elohim) şi ila (de unde avem cuvântul 
al-ilah sau Allah) este departe de a fi clara. Cea mai buna lucrare scrisa pe 
această temă îi aparţine lui Marvin H. Pope, E/ in the Ugaritic Texts, Brill, 
Leiden, 1955. 

5. Nimeni nu pare sa ştie exact câți zei au existat in panteonul 
mesopotamian. Jean Bottero observă că cea mai completa numărătoare, 
făcută vreodată de cărturarii babilonieni, a dat aproape 2.000 de nume. Pe 
de altă parte, Antonius Damiel, în al său Pantheon Babylonicum, a numărat 
3.300 de nume. Vezi Jean Bottero, Religion in Ancient Mesopotamia, trad. 
Teresa Lavender Fagen, University of Chicago Press, 2004 şi Antonius 
Damiel, Pantheon Babylonicum: Nomina Deorum e Textibus Cuneiformibus 
Excerpta et Ordine Alphabetico Distributa, Sumptibus Pontificii Instituti 
Biblici, Roma, 1914. 

Ironic este că, deşi legendele mesopotamiene despre zei şi zeițe aduc 
multă lumină în religiile Mesopotamiei, în sumeriană nu există nici un 
cuvânt pentru „religie“. Aceasta pentru că religia nu era considerată o 
categorie distinctă a vieţii în Mesopotamia. Religia era viaţă. Existenţa unui 
zeu nu putea fi separată de funcţia zeului. Cu alte cuvinte, nici An, nici 
Samas nu aveau o existență separată, în afara sau dincolo de funcția 
naturală a cerului, respectiv a soarelui. Simplu spus, zeii erau ceea ce 
făceau. Dacă un zeu sau o zeița nu îşi îndeplinea funcţia sau dacă scopul 
care justifica existența sa înceta să mai fie relevant pentru comunitate, 
atunci acel zeu sau zeiţă dispărea. 

6. Cercetarea lui Kenyon făcută pe craniile de la Ierihon este cuprinsă în 
Digging up Jericho, Praeger, New York, 1957. Hodder subliniază ca 
separarea capetelor de corpuri in Neolitic, urmată de turnarea şi 
remodelarea lor în ipsos, in special la Ierihon şi Çatalhöyük, nu reprezintă 
în mod necesar o activitate religioasă: „Separarea capetelor de corpuri 


reiese în mod clar din artă. Mai mult, în ambele cazuri de cranii excavate, 
există motive pentru a crede că oamenii care fuseseră tratați astfel erau ieşiţi 
din comun. Se poate ca ei să fi fost bătrâni importanți sau lideri religioşi. 
Descoperirea craniilor sugerează importanţa deosebită acordată strămoşilor, 
alături de animalele care, fie îi simbolizează pe strămoşi, fie servesc ca 
mediatori pe lângă aceştia. Nu era nevoie de «zei». Exista în mod evident o 
preocupare pentru trecut, pentru strămoşi, pentru mituri şi poate pentru 
bătrâni cu puteri ritualice sau şamani. Însă nimic nu sugerează altceva decât 
un cult domestic şi o preocupare pentru continuitatea originilor“ (Hodder, 
„Symbolism and the Origins of Agriculture in the Near East“, în Cambridge 
Archaeological Journal, 11/1/2001, p. 111). Cu tot respectul, eu nu sunt de 
acord. 

7. Potrivit lui Stephen Bertman, „termenul ziggurat derivă din cuvântul 
akkadian zigguratu, care înseamnă «culme» sau «loc înalby* (Stephen 
Bertman, Handbook to Life in Ancient Mesopotamia, Facts on File, New 
York, 2003, pp. 194, 197). 

Nu este însă prea clar dacă ziguratele erau anexate unor temple sau erau 
ele însele temple. Herodot, care este una dintre cele mai vechi surse despre 
scopul şi funcţia ziguratelor, descrie un zigurat în felul următor: „În fiecare 
din cele două parti ale oraşului se află la mijloc un mănunchi de clădiri 
întărite: într-o parte, palatele regeşti înconjurate de un zid mare şi puternic; 
în cealaltă, un sanctuar cu porți de aramă al lui Zeus Belos, care mai putea 
fi încă văzut pe vremea mea, alcătuind un pătrat cu latura de două stadii. În 
mijlocul sanctuarului se ridică un turn trainic, având şi în lungime şi în 
lățime câte un stadiu; pe acest turn se înalță un altul, apoi pe acesta din 
urmă încă unul, şi tot aşa până la opt turnuri. Urcuşul se face pe dinafară, pe 
o scară răsucită care înconjoară toate turnurile; cam pe la mijlocul urcuşului 
se află un popas şi locuri unde se pot aşeza ca să se odihnească cei ce urcă. 
În ultimul turn se află un mare templu în care se găseşte un pat larg, frumos 
aşternut, lângă care stă o masă de aur. Înăuntru nu-i aşezată nici o statuie şi 
nici o făptură omenească nu îşi petrece aici nopțile, afară doar de câte o 
femeie din împrejurimi, pe care zeul a ales-o dintre toate; aşa cel puţin spun 
chaldeenii care sunt preoţii acestui zeu. Aceiaşi preoți chaldeeni spun un 
lucru pe care mie parcă nu-mi vine să-l cred, şi anume că zeul însuşi vine 
adesea în templu, unde se întinde pe pat, aşa cum, de altfel, se întâmplă şi la 
Theba în Egipt, [...] căci şi acolo o femeie îşi petrece noaptea în templul lui 
Zeus thebanul şi se zice că nici una, nici alta, din cele două femei, nu au 


nici un fel de legături cu vreun bărbat muritor.“ [Herodot, Istorii, vol. I, 
cartea I, CLXXXI-CLXXXII, trad. de Adelina Piatkowski şi Felicia Vant- 
Stef, Editura Științifică, Bucuresti, 1961 — n. tr.] Din păcate, nu a fost găsită 
nici O sursă mesopotamiană care să confirme aluzia lui Herodot la un ritual 
sexual divin. 

John H. Walton scrie că „ziguratul nu joacă nici un rol în ritualurile din 
Mesopotamia care ne sunt cunoscute. Dacă literatura cunoscută ne-ar fi 
unicul ghid, atunci ar trebui să conchidem că oamenii de rând nu foloseau 
ziguratul la nimic. Ziguratul era un loc sacru, mai presus de folosinţa 
profană. Deşi era concepută pentru a-l găzdui pe zeu, structura din vârf nu 
era un templu la care oamenii să meargă să se închine. Nu se găsea acolo 
nici O imagine a zeului şi nici o altă reprezentare. Ziguratul se învecina, de 
obicei, cu un templu aflat la baza lui, care găzduia imaginea zeului şi în 
care oamenii îl venerau. [...] Ziguratul era o structură construită pentru a 
susține scara [dintre cer şi pământ]. Această scară era o reprezentare vizuală 
a ceea ce se credea că este folosit de zei pentru a se deplasa dintr-un tărâm 
pe celălalt. Ziguratul era destinat exclusiv zeilor şi era întreținut doar pentru 
a-i oferi zeități confortul de care el/ea avea nevoie pentru a-i înviora pe 
cale. În vârful ziguratului se afla poarta zeilor, intrarea în sălaşul lor ceresc. 
La bază era templul, în care oamenii sperau că zeul/zeita va cobori pentru a 
primi darurile şi veneratia poporului său“ (John H. Walton, Ancient Near 
Eastern Thought and the Old Testament: Introducing the Conceptual World 
of the Hebrew Bible, Baker, Grand Rapids, 2006, pp. 120-122). 

Este interesant să remarcăm că fiecare cetățean era, tehnic vorbind, un 
slujitor al templului, pentru că templul avea în posesie întreg pământul. 
Fermele, podgoriile, păşunile înverzite pe care păşteau vite, râurile 
şerpuitoare pline de peşte — toate acestea erau proprietatea personală a 
zeului. Țăranul care ara pământul făcea aceasta pentru zeu. El îi dăruia 
zeului recolta, ca ofrandă; aceasta era atent cântărită şi înregistrată de 
preoții templului, ţăranul primind înapoi doar o parte, ca „plată“ pentru 
truda lui. La fel stăteau lucrurile şi cu pescarii care pescuiau în râurile 
zeului; cu crescătorii oilor şi ai vitelor care păşteau pe păşunile zeului, cu 
podgorenii care striveau şi presau strugurii zeului şi asa mai departe. În 
această etapă timpurie din istoria Mesopotamiei, religia nu se deosebea prea 
mult de o muncă organizată în slujba unui zeu anume, sub stricta 
supraveghere a unei birocratii formate din preoți profesionalizati. Relaţia 


laicilor cu templul era una pur tranzactionala. Vezi Potts, Religion: 
Perspectives from the Engelsberg Seminar 2014. 

8. Aceşti idoli sunt denumiți în mod colectiv „figurine Venus“ — un 
termen metaforic nepotrivit, ales de europenii care au făcut descoperirea 
(deşi figurinele nu au nici o legătură cu zeița romană Venus). Printre 
figurine se numără: amintita Venus Berekhat Ram care — la vârsta ei de 
aproximativ 300.000 de ani — nu este doar cea mai veche statuie descoperită 
vreodată, ci probabil cel mai vechi obiect de cult din istorie şi Venus cea 
Dublă, descoperită la Grimaldi în Italia, care este, de departe, cea mai 
uluitoare şi mai neindoios ritualică statuie dintre toate. Poreclită cu tandrete 
„Frumoasa şi Bestia“, Venus cea Dublă este o statuie perfect finisată de 
culoare verde deschis, formată din două trupuri sculptate spate în spate şi 
unite la cap, umeri şi coapse. Un trup este al unei femei mlădioase, 
însărcinate, cu spatele arcuit. Celălalt trup nu este uman. Nimeni nu ştie ce 
este. Este sinuos şi serpentin, aproape reptilian, cu un chip parcă de fiară 
mitică cu coarne. Idolul are o gaură în partea de sus, ca să poată fi purtat ca 
o amuletă. 

Funcţia ritualică pe care trebuie să o fi avut aceste statui în viaţa 
spirituală a strămoşilor noştri este greu de contestat. Venus din Dolni 
Véstonice, care are aproximativ 29.000 de ani, are nişte scobituri clar 
definite în vârful capului, în care se puteau pune răşini, ierburi sau flori. 
Venus din Willendorf, sculptată în granit acum aproximativ 30.000 de ani, 
are faţa acoperită de ceea ce pare a fi ori un văl împletit, ori păr împletit. 
Venus din Hohle Fels (datată acum cca 35-45.000 de ani) are un cârlig sau o 
buclă in loc de cap. A fost descoperit, de fapt, un număr mare de figurine 
Venus care aveau capul ascuns vederii sau chipurile nesculptate, ca şi cum 
ele nu ar fi reprezentat o femeie anume, ci feminitatea. Puteţi vedea un 
catalog complet al figurinelor Venus, în ordine alfabetică, la Don's Maps, 
http://donsmaps.com/venus.html; pentru o trecere în revistă a teoriilor 
despre semnificația figurinelor Venus, vezi R. Dale Guthrie, The Nature of 
Paleolithic Art, University of Chicago Press, 2005. 

9. „O statuie de cult nu a fost niciodată doar o imagine religioasă, ci a 
fost întotdeauna o imagine impregnată de un zeu şi, ca atare, ea a avut atât 
caracterul realității pământene, cât şi pe cel al prezenței divine“ (Angelika 
Berlejung, „Washing the Mouth: The Consecration of Divine Images in 
Mesopotamia“, in The Image and the Book: Iconic Cults, Aniconism, and 


the Rise of the Book Religion in Israel and the Ancient Near East, cd. K. 
van der Toorn, Peeters, Leuven, 1997, p. 46. 

Potrivit lui Jan Assman, „statuile au, cum se spune, două naturi, una 
divină şi una materială, una mai presus de uman, cealaltă mai prejos. 
Creând aceste statui, oamenii îşi aduc aminte că ei înşişi au o origine divină 
şi că, prin inchinarea pioasă la zei, divinul poposeste pe pământ“. Assman 
continuă: „Statuia nu este doar reprezentarea corpului zeitatii, ci este corpul 
ei. Statuia nu îi reprezintă forma, ci îi dă formă. Zeitatea ia forma statuii 
precum ia forma unui animal sau a unui fenomen natural. Statuile nu sunt 
făcute, ci ele «se nasc». [...] Egiptenii nu au anulat niciodată distincția 
dintre imagine şi zeitate, dar, în schimb, au dus-o într-o cu totul altă direcție 
si la un cu totul alt nivel decât înţelegem noi.“ (Jan Assman, The Search for 
God in Ancient Egypt, trad. David Lorton, Cornell University Press, Ithaca 
şi Londra, 2001, pp. 41, 46). 

10. Deşi este un subiect aprig dezbătut, multi savanţi sunt de părere ca 
apariția scrierii egiptene hieroglifice a fost influențată în mod direct de 
scrierea cuneiformă sumeriană sau cel puţin ideea transpunerii gândurilor în 
cuvinte a poposit în Egipt din Mesopotamia. Vezi Geoffrey Sampson, 
Writing Systems: A Linguistic Introduction, Stanford University Press, Palo 
Alto, 1990. 

11. Zeii egipteni puteau să ia forme multiple sau puteau să îşi schimbe cu 
totul forma. Uneori doi zei se uneau pentru a crea un zeu unic compozit, 
care apoi reflecta în sine ambele puteri divine. Aşa s-a întâmplat cu zeul 
Amun-Ra (a se vedea capitolul 6). 

Despre aspectele duale ale zeilor (cosmice şi active/abstracte), Assman 
remarcă: „În cadrul cercetării noastre privitoare la dimensiunea cosmică a 
divinului ca model euristic, esenţa lui Thot — zeul scrisului şi al calculului, 
al pedanteriei birocratice, al exactităţii, al controlului şi al cunoaşterii — se 
dezvăluie ca «lunară», ca interpretare religioasă a lunii şi astfel, ca parte a 
unei şi mai cuprinzătoare interpretări religioase a cosmosului, pe care noi o 
numim politeism egiptean. [...] Ce se reţine din aceste exemple şi poate fi 
extins la conceptul general al divinului la egipteni este că dimensiunea 
cosmică a divinului nu se mărginea la materialitatea pură a elementelor 
cosmice, precum pământul, aerul, apa şi aşa mai departe sau la corpurile 
celeste ca atare, precum Soarele şi Luna, ci se referea mai degrabă la 
complexe specifice de acţiuni, trăsături, atitudini şi calități, care erau 


interpretate ca fenomene cosmice «în acţiune», la care oamenii luau, de 
asemenea, parte“ (Assman, Search for God in Ancient Egypt, p. 81). 


12. Pentru dovezi lingvistice ale migraţiilor indo-europene, vezi James 
Patrick Mallory, In Search of the Indo-Europeans: Language, Archaeology 
and Myth, Thames and Hudson, New York, 1989. Pentru mai multe 
informaţii despre religiozitatea indo-europeană, vezi Hans F.K. Gunther, 
The Religious Attitudes of the Indo-Europeans, trad. Vivian Bird, Clare 
Press, Londra, 1967; Gerald James Larson, ed., Myth in Indo-European 
Antiquity, University of California Press, Berkeley, 1974; J.P. Mallory şi 
D.Q. Adams, ed., The Encyclopedia of Indo-European Culture, Fitzroy 
Dearborn Publishers, Londra şi Chicago, 1997. 

13. Până şi Soma care, pentru că nu era altceva decât o plantă pretuita de 
indo-europeni pentru proprietăţile ei halucinogene, nu a fost umanizat în 
acelaşi fel ca alti zei, ci a preluat până la urmă corpul lui Chandra — zeul 
hindus al Lunii — şi a ajuns o zeitate aşezată care tinea într-una din cele 
patru mâini ale sale o cupă plină cu băutura ameţitoare. 

14. Scrierea miceniană este cunoscută popular drept Linear B. Aşa cum 
remarcă Edith Hall, situri miceniene au fost excavate la Teba, Tir, Therapne, 
Pylos, Creta şi, desigur, Micene. În Introducing the Ancient Greeks: From 
Bronze Age Seafarers to Navigators of the Western Mind, W.W. Norton, 
New York, 2015, pp. 29-49, Hall face o munca splendidă, reuşind să 
evidentieze influenţa culturii miceniene asupra grecilor antici. 

15. Barbara Graziosi, The Gods of Olympus: A History, Picador, New 
York, 2014, p. 12. 

16. Barbara Graziosi observa ca, in ciuda ridicării faimoasei statui a 
Atenei Fecioare, a lui Fidias, în Partenon, atenienii au continuat sa venereze 
pădurea de măslin. lar în timpul festivităților dedicate zeiţei, ofranda 
ceremonială era adresată, de fapt, unei bucăţi de lemn, şi nu statuii lui 
Fidias (Gods of Olympus, p. 47). Pentru o descriere a Atenei Parthenos a lui 
Fidias, vezi Pausanias, Description of Greece, 5, 1—15, trad. W.H.S. Jones, 
Harvard University Press, Cambridge, Mass, 1935. 

17. Despre Atena ca zeitate solara, vezi Miriam Robbins Dexter, ,,Proto- 
Indo-European Sun Maidens and Gods of the Moon“, în Mankind Quarterly 
55/1984, pp. 137-144. Despre reprezentarea Herei, vezi Walter Burkert, 
Greek Religion, trad. John Raffan, Harvard University Press, Cambridge, 
Mass., 1985, p. 31. 

18. Asa cum remarcă James Lesher în extraordinara sa traducere şi 
comentariu la opera lui Xenofan: „Fragmentul 15 generalizează [...] faptul 
că diferite genuri de animale i-ar infatisa pe zeii corespunzători, pe cât 


posibil, ca similari cu ele, fiecare animal asociindu-le zeilor trupuri precum 
cele ale lor. [...] Cel puţin la suprafaţă, aceste consideraţii par să se refere la 
diversitatea credinţei şi la o anumită înclinație din partea credincioşilor de a 
le atribui zeilor calitățile pe care ei înşişi le au. [Xenofan] nu ne spune daca 
aceste considerații ar trebui să servească la subminarea credințelor 
respective, prin aceea că sunt dovedite false sau ridicole, însă în mod uzual 
ele sunt citite astfel“ (James H. Lesher, Xenophanes of Colophon: 
Fragments; A Text and Translation with Commentary, University of 
Toronto Press, 1992, pp. 89, 91). 

Interesant este faptul că Xenofan a trait în secolele VI-V î.Cr., exact in 
vremea în care grecii începeau să creeze reprezentări din ce în ce mai 
veridice ale zeilor, în piatră şi bronz. 

19. Xenofan este citat în Catherine Osborne, Presocratic Philosophy: A 
Very Short Introduction, Oxford University Press, 2004. Thales este citat în 
Cicero, The Nature of the Gods, Oxford University Press, 2008. Mai multe 
amănunte despre monoteismul grec se găsesc în Laurel Schneider, Beyond 
Monotheism: A Theology of Multiplicity, Routledge, Londra, 2007. Martin 
West se referă la conceptul grec al „zeului unic“, folosind expresia „zeu 
lipsit de rațiune“, însă este greu de spus în ce măsură gânditori precum 
Platon ar fi de acord cu această definiție. Să ne uităm numai la acest 
rezumat al dialogului Timaios al lui Platon din Oxford Companion to 
Classical Literature: „La început a fost Zeul, şi el, fiind bun, a creat 
universul într-o formă pe cât posibil perfectă, din două substanţe: substanţa 
imaterială a ideilor şi elementele materiale. Din acestea, amestecându-le în 
diverse proporţii, Zeul a creat lumea, sufletul lumii, zeii inferiori şi stelele. 
La rândul lor, zeii inferiori au creat oamenii şi animalele, potrivit unor 
formule geometrice anume. Au urmat apoi stabilirea originii senzatiilor şi a 
bolilor, descrierea celor trei feluri de suflet care sălăşluiesc în om şi schița 
sumară a sorții oamenilor după moarte“ (Paul Harvey, ed., The Oxford 
Companion to Classical Literature, Clarendon Press, Oxford, 1951, p. 431). 
Martin West este citat în „Towards Monotheism“, in Pagan Monotheism in 
Late Antiquity, ed. Polymnia Athanassiadi si Michael Frede, Oxford 
University Press, 1999, pp. 21—40. 


VI. MARELE ZEU 

1. Aşa cum remarca Rita Freed: „| Akhenaton era infatisat] într-o manieră 
care nu putea sa fi fost decat socanta pentru privitorul antic obisnuit cu 
reprezentările tradiționale ale corpului omenesc.“ Au fost propuse 


numeroase boli congenitale pentru a explica reprezentările neobişnuite ale 
lui Akhenaton în statuile şi gravurile egiptene, între care şi sindromul 
Marfan, însă dovezile ADN au infirmat, mai mult sau mai puţin, aceste 
ipoteze. Pornind de la aceste dovezi s-a sugerat că trăsăturile fizice 
neobişnuite ale lui Akhenaton şi ale familiei sale, inclusiv ale soţiei sale 
Nefertiti şi ale fiului său Tutankhamon, au fost exagerate în mod deliberat 
de artiştii din Perioada Amarna. Multi egiptologi, observa James Hoffmeier, 
au prezentat ideea că „stilul unic Amarna se cuvine înţeles cumva într-o 
manieră simbolică mai degrabă decât ca portret naturalist (sau exagerat) al 
patologiei regelui. [...] Există un curent de gândire care asociază figura 
masculină a regelui şi caracteristicile sale feminine cu o reflectare a naturii 
universale a lui Aton, ca unic creator (şi nu consort), ca tată şi ca mamă.“ În 
acord cu Hoffmeier, Gay Robins a sugerat că „de vreme ce una dintre 
funcţiile artei egiptene era să exprime idei religioase într-o manieră vizuală, 
este foarte probabil că modificarea în reprezentarea artistică a corpului 
regelui a fost legată de noile idei religioase ale lui Amenhotep IV/ 
Akhenaton.“ Vezi Rita Freed, „Art in the Service of Religion and the State“, 
in Pharaohs of the Sun: Akhenaten, Nefertiti, Tutankhamun, Museum of 
Fine Arts in association with Bulfinch Press/Little, Brown, Boston, 1994, p. 
112; James K. Hoffmeier, Akhenaten and the Origins of Monotheism, 
Oxford University Press, 2015), 133; Ahad Eshraghian si Bart Loeys, 
„Loeys-Dietz Syndrome: A Possible Solution for Akhenaten’s and His 
Family’s Mystery Syndrome“, in South African Medical Journal, 
102/8/2012, pp. 661-664; şi Gay Robins, „The Representation of Sexual 
Characteristics in Amarna Art“, în Journal of the Society for the Study of 
Egyptian Antiquities, 23/1993, p. 36. 

2. Eneada este formată din: zeul creator Atum, copiii săi — Su şi Tefnut, 
copiii acestora — Nut şi Geb, şi copiii acestora din urmă, Isis, Osiris, Set şi 
Neftis. Vezi Rudolf Anthes, „Egyptian Theology in the Third Millennium 
B.C.“, în Journal of Near Eastern Studies, 18/3 (1959), pp. 169-212. 

Soarele era venerat in numeroase regiuni din Egipt sub diferite nume: Ra, 
Khepri, Horus sau Atum, însă în secolul al XIV-lea î.Cr., aceste nume au 
fost încorporate într-un cult naţional al Soarelui, iar fiecare zeu individual a 
ajuns să reprezinte câte un aspect al Soarelui. Exemple timpurii ale acestei 
practici se găsesc în Textele piramidelor (TP), alcătuite probabil în perioada 
celei de a V-a şi a VI-a Dinastii (2350-2177 î.Cr.): „Strălucesc spre răsărit 
asemenea lui Ra, călătoresc către apus asemenea lui Khoperer [Khepri], 


trăiesc aşa cum trăieşte Horus, Stăpânul cerului, prin hotărârea lui Horus, 
Stăpânul cerului.“ (TP 888). Într-un alt fragment din Textele piramidelor: 
„Te vor aduce la viata ca Ra, sub numele sau Khoperer; te vei apropia de ei 
ca Ra, sub numele său Ra; iti vei ascunde fata de ei ca Ra, sub numele său 
Atum“ (TP 1693-1695). V. Raymond O. Faulkner, The Ancient Pyramid 
Texts, Clarendon Press, Oxford, 1969, pp. 156, 250-251. 

3. Cu aproximativ 200 de ani inainte de incoronarea lui Akhenaton, 
Amosis I (cca 1539-1514 î.Cr.), întemeietorul Dinastiei a XVIII-a, a 
solidificat asocierea intre Amon si Ra — divinitatile patronale ale capitalei 
nordului, Teba, respectiv ale capitalei sudului, Heliopolis. Suprapunerea 
acestor divinitati este evidentiata pe o stela a lui Amosis I, recuperata de la 
Karnak de Georges Legrain în 1901, pe care stă scris: „Horus: măreț in 
aparitia sa, auritul Horus: care uneste Cele doua Taramuri, rege al Egiptului 
de Sus şi al Egiptului de Jos, stăpânul celor două Taramuri: Nebpehtire, 
Fiul lui Ra, adoratul lui: Amosis (trăiască el pentru totdeauna!), fiul lui 
Amon-Ra, din trupul lui, adoratul lui, urmaşul lui, căruia 1-a fost dat tronul 
lui, un zeu cu adevărat bun, cu braţe puternice, în care nimic nu este fals, un 
conducător egal lui Ra.“ În această stelă, arată Hoffmeiner, avem dovada 
concretă că numele Amon şi Ra au fost întrebuințate de Amosis I „într-un 
paralelism sinonimic care a suprapus cele două divinităţi“. Contopirea casei 
dinastice din Teba şi a cultului solar de la Heliopolis a fost o mostră de 
manevră politică inteligentă din partea lui Amosis I, care urmărea să 
realizeze unificarea Egiptului de Sus cu Egiptul de Jos sub un sigur 
conducător, la capătul a secole întregi de diviziune şi conflicte. Aşa cum 
remarcă Hoffenmier, „ideologia faraonului universal avea nevoie de o 
divinitate universală, iar Amon-Ra — contopirea dintre Cer şi Soare — era 
foarte potrivită pentru acest rol“ (Mark-Jan Nederhof, „Karnak Stela of 
Ahmose“,  nepublicat [citat 24 April 2014],  mjn.host.cs.st- 
andrews.ac.uk/egyptian/texts/corpus/pdf/urkIV-005.pdf); Georges Legrain, 
„Second Rapport sur les travaux exécutés a Karnak du 31 octobre 1901 au 
15 mai 1902“, in Annales du Service des Antiquités de L’Egypte, 4 (1903), 
pp. 27-29; James Breasted, Ancient Records of Egypt, vol. 2, University of 
Chicago Press, 1906, pp. 13—14; şi Hoffmeier, Akhenaten and the Origins of 
Monotheism, pp. 50, 59. 

4. Nu este tocmai clar daca Akhenaton a vizitat Heliopolisul in timpul 
anilor săi de formare şi nici cat de multe ştia despre teologia Regatului de 
Jos. Majoritatea egiptologilor sunt de acord că, cel mai probabil, vutorul 


rege Akhenaton a crescut la Memphis, oraşul care fusese eliberat de Amosis 
I din mâinile hicsosilor, cu aproape 200 de ani înainte. Însă chiar dacă nu a 
călcat niciodată în Heliopolis, Akhenaton trebuie să fi intrat în contact cu 
cultul solar respectiv şi cu învăţăturile lui. Aşa cum a arătat Donald 
Redford, „Zeul Soare şi teologia lui erau atât de răspândite printre cultele 
egiptene, încât ar fi fost greu ca tânărul print să fie ținut departe de influența 
solară, indiferent unde ar fi crescut el“ (Donald Redford, Akhenaten, the 
Heretic King, Princeton University Press, 1984, p. 59). 

5. Akhenaton, citat in Maj Sandman, Texts from the Time of Akhenaten, 
Edition de la Fondation Egyptologique Reine Elisabeth, Bruxelles, 1938, p. 
Ts 

Discul solar al lui Aton era un simbol important în timpul domniei lui 
Amenhotep III, tatăl lui Akhenaton, ceea ce arată că exista deja o 
preocupare pentru „religia solară“ la începutul secolului al XIV-lea î.Cr. 
După moartea lui Amenhotep III, regele a fost divinizat, devenind sinonim 
cu divinitatea solară. Potrivit lui Raymond Johnson, experienţa pierderii 
tatălui, combinată cu divinizarea acestuia ca Aton au avut un impact 
argumentează că acţiunile lui Akhenaton, după ascensiunea sa la tron, nu au 
fost nici monoteiste şi nici radicale. Dimpotrivă, Akhenaton s-a adâncit într- 
o formă elaborată de cult al strămoşilor, în cadrul căruia tatăl divinizat a 
devenit punctul central al practicilor şi aspirațiilor religioase ale fiului. 
Punctul de vedere al lui Johnson nu este acceptat de majoritatea 
egiptologilor. Vezi Raymond Johnson, „Monuments and Monumental Art 
Under Amenhotep III: Evolution and Meaning“, în Amenhotep III: 
Perspectives on His Reign, ed. David O'Connor şi Eric H. Cline, University 
of Michigan Press, Ann Arbor, 2001, pp. 63-94; Donald B. Redford, „The 
Sun-Disc in Akhenaten’s Program: Its Worship and Antecedents, I“, in 
Journal of the American Research Center in Egypt, 13 (1976), pp. 47-61; şi 
Erin Sobat, „The Pharaoh’s Sun-Disc: The Religious Reforms of Akhenaten 
and the Cult of the Aten“, in Hirundo: The McGill Journal of Classical 
Studies, 12 (2013—2014), pp. 70-75. 

6. Este neclar când anume a început să-şi predice Zarathustra credinţa. 
Datele oscilează de la timpuri pur mitice (8.000 î.Cr.) până la începuturile 
regatului iranian (secolul al VII-lea î.Cr.). După părerea mea, data cea mai 
logică pentru naşterea zoroastrismului este cca 1100-1000 î.Cr. Explic 
aceasta în articolul meu, ,, Thus Sprang Zarathustra: A Brief Historiography 


on the Date of the Prophet of Zoroastrianism“, în Jusur 14 (1998—1999), pp. 
21-34. 

7. Zeu Iranului antic aveau fiecare câte o funcție şi o însărcinare anume, 
însă influenţa lor era globală, nu locală. De exemplu, Mithra, care era 
deificarea „legământului“, a ajuns să fie asociat cu Soarele pentru că soarele 
vedea tot. Şi totuşi, aşa cum observa Boyce, „Mithra era conceput asemenea 
majorității divinitatilor indo-europene într-o formă umană, chiar dacă era 
mai mare decât orice rege muritor“. Potrivit lui Boyce, zeii în sine erau 
abstracti, „dat fund că nu exista nici un obiect natural pe care cineva să-l 
poată asimila cu aspectul fizic obişnuit al zeului; şi, deşi asocierea lui 
Mithra şi a lui Varuna Apam Napat cu focul şi cu apa a existat în mod 
evident încă din epocile indo-iraniene, aceasta nu era o identificare propriu- 
zisă sau ceva esențial pentru ființa zeului. Exista un alt grup de zei care 
reprezentau fenomene naturale şi despre care se putea spune că erau ei 
înşişi acele fenomene“. De pildă, Atar zeul focului, Anahita zeiţa apelor şi 
Asman zeul cerului. V. Mary Boyce, A History of Zoroastrianism, vol. 1: 
The Early Traditions, Brill, Leiden, 1975, pp. 24, 31, 68-69. 

8. Zoroastrienii au multe nume. In Iran, sunt numiți Zartushti, deşi ei 
înşişi se descriu cel mai adesea ca Beh-Din. În Asia de Sud, sunt cunoscuţi 
drept Parsi. Grecii îi numeau Magi. 

Cu toate că există persoane — între care şi Boyce — care nu cred ca 
Zarathustra l-a considerat pe Ahura Mazda singurul zeu din univers, în 
imnurile Gatha nu apare nici un alt zeu. Scrise în avestana veche şi menite 
să fie cântate cu voce tare, Gatha reprezintă o colecție de şaptesprezece 
imnuri despre care se presupune că au fost alcătuite de Zarathustra însuşi. V. 
Herman Lommell, Die Religion Zarathustras. Nach dem Awesta dargestellt, 
Olms, Hildesheim, 1971. 

După toate presupunerile, Ahura Mazda a fost un ,,proto- Varuna“ şi este 
posibil ca el să îşi aibă originea într-un zeu al cărui nume s-a pierdut. Aşa se 
face că astăzi putem cunoaşte această figură divină doar prin cele două 
epitete principale ale sale: Ahura care înseamnă „Stăpân“ şi Mazda care 
înseamnă „intelept“ sau „intelepciune“. Pentru o discuţie despre etimologia 
numelui Ahura Mazda, vezi F.B.J. Kuiper, „Ahura «Mazda» «Lord 
Wisdom»?“, in Indo-Iranian Journal, 18/1—2 (1976), pp. 25—42. 

9. Aceste reflectari le sunt cunoscute zoroastrienilor sub numele Amesa 
Spanta sau ,,Nemuritorii binefăcători“, care se manifestă sub forma a şase 
emanatii distincte: Vohu Manah (,,gandirea cea bună“), Asa Vahista 


(„adevărul desăvârşit“), Kshatra Vairya („stăpânirea cea dorită“), Spanta 
Armaiti (,,devotiunea benefică“), Hurvatat (,„plenitudinea“) şi Ameretat 
„nemurirea“ [Pentru redarea în limba română a grafiei şi a traducerii 
acestor nume, am folosit Mircea Eliade si Ioan P. Culianu, Dicţionar al 
religiilor, Humanitas, Bucuresti, 1993, p. 271 — n. tr.] Aceste reflectări sunt 
aduse la viata prin voinţa divină a lui Ahura Mazda şi sunt menite sa 
personifice atributele majore ale divinității. Consideraţi a fi demni de 
venerație de către zoroastrieni, Amesa Spanta sunt venerati doar prin actul 
de comuniune cu Ahura Mazda. 

Prima apariție a acestor Amesa Spanta este în imnurile Gatha. Cu toate 
că termenul Amesa Spanta nu figurează ca atare în imnuri, figurează 
numele celor şase reflectări (vezi Yasna 47, 1). În scrieri mai târzii din 
Avesta — colecția literară din care imnurile Gatha reprezintă partea cea mai 
veche — Amesa Spanta devin ei înşişi zei care-l slujesc pe Ahura Mazda la 
curtea lui cerească. V. Dinshaw J. Irani, Understanding the Gathas: The 
Hymns of Zarathustra, Ahura Publishers, Wolmsdorf, Pa., 1994. 

10. Aşa cum am amintit, nu toţi cercetătorii zoroastrismului sunt de acord 
că Zarathustra a fost monoteist — de pildă, Mary Boyce în cuprinzătoarea sa 
History of Zoroastrianism, în 3 volume, Brill, Leiden, 1975-1991. Pentru 
punctul de vedere opus, vezi Farhang Mehr, The Zoroastrian Tradition: An 
Introduction to the Ancient Wisdom of Zarathustra, Element, Rockport, 
Mass., 1991. 

11. Un alt lucru care se cuvine remarcat este că „determinativul divin“ — 
un simbol in heroglifele egiptene care este corelat cu numele scris al unui 
zeu şi care arată că numele aparține unui zeu — nu a fost niciodată folosit 
alături de numele lui Aton. Pentru Akhenaton nu era nevoie de o 
identificare expresă a lui Aton ca divin, ca şi cum ar fi fost unul printre 
multi atii (Erik Hornung, Akhenaten and the Religion of Light, trad. David 
Lorton, Cornell University Press, Ithaca şi Londra, 1999, pp. 85, 199). 

12. Asemenea idei exclusiviste aduc cu ele anumite consecinţe politice şi 
economice. Negarea tuturor celorlalți zei conduce în fapt la şomajul rapid al 
preoților şi slujitorilor lor şi la confuzie în rândurile populaţiei generale. 
Este bine cunoscut faptul că reformele religioase ale lui Akhenaton au redus 
foarte mult puterea şi privilegiile preotimii care îl slujea pe Amon-Ra şi 
care, în timpul celei de a XVIII-a dinastii, acumulase o bogăţie enormă. În 
mod asemănător, religia lui Zarathustra a ameninţat puterea şi autoritatea 
magilor, înlocuind toate divinitatile acestora cu un zeu care nu avea nevoie 


de mantrele şi ritualurile lor. De aceea nu ar trebui să ne surprindă faptul că, 
după moartea celor doi, instituția preoțească a fost cea care a reafirmat cu 
tărie — iar în cazul Egiptului cu violenţă — tradiţiile religioase anterioare. 

13. Henoteismul poate fi înţeles şi drept credinţa într-o singură realitate 
supremă, care se manifestă sub forma a numeroşi zei şi zeițe care, in 
calitatea lor de avataruri ale realității supreme, sunt obiecte legitime ale 
veneraril. 

14. Termenul „politicomorfism“ a fost propus de Thorkild Jacobsen, care 
a scris cel mai elocvent despre acest proces ce s-a petrecut in Mesopotamia 
antică. Vezi The Treasures of Darkness: A History of Mesopotamian 
Religion, Yale University Press, New Haven, 1976, p. 73. 

Potrivit lui Jacobsen, „sumerienii şi akkadienii îşi infatisau zeii în forma 
umană — dominați de emoții umane şi trăind în acelaşi gen de lume ca 
oamenii. Lumea zeilor era o proiecție a condițiilor pământene în aproape 
fiecare detaliu. [...] Aşa se cuvine să explicăm faptul că zeii erau organizați 
politic după nişte principii democratice, diferite în mod esențial de 
principiile statelor pământene autocratice, pe care le găsim în perioada 
istorică în Mesopotamia. În domeniul zeilor avem reflectări ale unor forme 
mai vechi ale statelor mesopotamiene pământene, din perioada preistorică“. 

Jacobsen din nou: „Materialul nostru pare să păstreze indicii ca 
Mesopotamia preistorică era organizată politic pe principii democratice, nu 
pe principii autocratice, precum Mesopotamia istorică. Indiciile pe care le 
avem ne sugerează o formă de guvernământ în care conducerea de zi cu zi a 
treburilor publice revenea unui sfat al bătrânilor, în timp suveranitatea 
ultimă revenea unei adunări generale care cuprindea toți membrii — sau 
poate mai bine spus, toți bărbații liberi adulți — ai comunității“ (Thorkild 
Jacobsen, „Primitive Democracy in Ancient Mesopotamia“, în Journal of 
Near Eastern Studies 2/3/1943, pp. 167, 172). 

15. Traducerea mea din Enuma Elis are la bază antologia lui Wilfred G. 
Lambert, Babylonian Creation Myths, Eisenbrauns, Winona Lake, Ind., 
2013. Pentru mai multe detalii despre transformarea lui Marduk şi despre 
metafora zeului rege, vezi Jacobsen, The Treasures of Darkness. 

16. Zeul asirian Assur era singurul dintre zeii Mesopotamiei care nu avea 
o funcţie, o putere sau un atribut specific şi nici o personalitate anume. Însă 
aceasta se datora faptului că Assur nu era doar zeul protector al oraşului 
capitală al Imperiului Asirian — care îi purta numele — ci era oraşul însuşi. 
Era oraşul deificat. El împrumuta caracteristicile locuitorilor săi. Zeul Assur 


a fost transformat dintr-o divinitate impersonală şi lipsită de farmec în zeul 
războiului şi stăpânul cerurilor în secolul al XIII-lea î.Cr., când oraşul Assur 
a devenit, dintr-un mic oraş păstoresc, reşedinţa unui Imperiu Asirian aflat 
în plină expansiune. Aşa cum afirmă Wilfred Lambert: „Par să nu existe 
cazuri de oraşe din sudul Mesopotamiei care să poarte numele zeului local. 
Singura posibilă excepție este Muru. Acesta este atestat sub un nume al lui 
Adad şi se pare că a existat un oraş cu acest nume. Însă sursele antice nu îl 
fac pe Adad zeul protector al oraşului respectiv, deci identitatea de nume 
trebuie să fie o coincidență“ (Wilfred G. Lambert, „The God Assur“, în 
Iraq, 45/1/1983, pp. 82—86, 84). 

17. Savantii sunt în general de acord că Siva era cunoscut initial sub 
numele Rudra sau „Urlătorul“, cuvântul siva (,,bun“, „prielnic“) fiind 
folosit, în perioada vedică, ca un adjectiv alături de Rudra. Termenii au 
devenit interşanjabili la sfârşitul perioadei vedice, când Rudra a ajuns 
sinonim cu Siva. Ca să turnăm şi mai mult gaz pe foc, Siva avea numeroase 
alte nume indicând prin aceasta o asociere şi mai importantă cu alte 
divinități (Devendra, „conducătorul zeilor“; 7rilokinatha, ,,Stapanitorul 
celor trei Tărâmuri“; Ghrneswar, „Stăpânul Milostivirii“; Mahadeva, 
„Marele Zeu“; Mahesvara, „Marele Stăpân“; şi Paramesvara, „Stăpânul 
Suprem“). Aşa cum susține Mark Muesse, „Rudra nu avea prieteni în rândul 
celorlalți zei şi prefera să stea în sălbăticie şi alte locuri înfricoşătoare. [...] 
Arienii lăsau de obicei ofrandele pentru Rudra departe de satelor lor şi îl 
implorau să nu se apropie de ele. Însă, în mod paradoxal, Rudra era şi 
vindecător. [...] De fapt, sunt numeroşi savanți care cred ca vedicul deva 
Rudra ar fi fost un prototip pentru zeul cunoscut ulterior drept Siva“. 

În mod similar, Doris Srinivasan observă „o intensificare a aparițiilor lui 
Rudra şi o amplificare a sferei sale de influență în special în Samhitele de 
după Rig Veda. În textele respective, Rudra este pe cale să devină, în mod 
clar, marele zeu proclamat de Svetasvatara-Upanişad [i.e. Rudra-Siva]. În 
acest proces, trăsăturile şi afinitatile sale nu mai sunt văzute ca imagini 
mitice sau literale. Suma trăsăturilor lui este menită să transmită un mesaj 
teologic despre caracterul absolut al Fiinţei Supreme, percepută ca 
Dumnezeu. Un asemenea zeu cuprinde totul, creează totul şi este Stăpânul 
totului. [...] Intensificarea radicală a apariției lui Rudra şi a acţiunilor sale 
poate fi văzută, în tradiţia vedică, drept o încercare speculativă de a defini 
natura Zeului Suprem atotcuprinzator“ (Mark Muesse, The Hindu 
Traditions: A Concise Introduction, Fortress Press, Minneapolis, 2011, pp. 


47-48; şi Doris Srinivasan, ,, Vedic Rudra-Siva“, în Journal of the American 
Oriental Society, 103/3/1983, pp. 544-545). 


VII. DUMNEZEU ESTE UNUL 

1. În momentul invaziei babiloniene, Regatul lui Israel era deja fracturat 
în două — Regatul de nord fiind deja căzut în mâinile forțelor armate 
asiriene ale lui Sargon II în 722/721 î.Cr. În urma crizei asiriene, este 
posibil ca învățații din nord să fi călătorit către sud, ducând cu ei scrierile şi 
naratiunile lor (mai probabilă este forma orală decât cea scrisă). Daca acest 
lucru este adevărat, atunci influenţa sursei elohiste ar fi putut începe încă 
din secolul al VIII-lea î.Cr., într-o perioadă de criză profundă atât pentru 
Regatul de nord, cât şi pentru cel de sud. 

Două campanii militare majore împotriva celor două regate, ambele ale 
asirienilor (722/21, Sargon II şi 701 î.Cr., Sanherib), dar şi tensiunile 
regionale cu grupurile învecinate (Siria, Moab şi altele) au condus la 
apariția atât în această perioadă, cât şi în secolul următor a unui număr 
semnificativ de oracole profetice şi de cărți, într-o încercare de a reconcilia 
situația reală cu înţelegerea pe care o aveau israelitii despre zeu: Primul 
Isaia (în sud), Amos (in nord), Osea (în nord), Miheia (in sud), Naum (in 
nord), Sofonie (în sud), Avacum (in sud); Iosua, Judecători, Regi, parti din 
Psalmi şi parti din Deuteronom. 

Din punct de vedere teoretic, s-ar putea argumenta că accentul pus pe 
venerarea lui Elohim ca zeu de-sine-stătător (adică perspectiva nordică) se 
încheie după 722/21 î.Cr., după căderea Regatului nordic. Venerarea lui 
Iahve a continuat in sud până in 586 î.Cr., însă este posibil ca ea să fi fost 
modificată/afectată/înlocuită de miturile nordice a căror figură centrală era 
Elohim (Şi de aici apariția lui J/E). Cu alte cuvinte, este posibil să fi existat 
o contopire între J şi E în cei 135 de ani dintre căderea nordului şi cea a 
sudului. Însă, chiar dacă o astfel de contopire nu a existat în perioada 
amintită, J şi E sunt în mod clar alăturate — cel putin în nume — de autorii 
sursei sacerdotale din secolele al VI-lea şi al V-lea î.Cr. Preeminenta 
materialului iahvist, asocierile lui cu Moise şi impresia că el este mai vechi 
decât elohistul s-ar putea explica prin faptul că Regatul sudic a supraviețuit 
mai mult decât Regatul nordic, zeul nordului (Elohim) fiind înfrânt de zeul 
asirienilor (Assur) în 722. Dacă în locul nordului ar fi căzut sudul, ar fi fost 
posibil ca materialul elohist să pară mai vechi decât cel iahvist. Aşa cum 
stau lucrurile, materialul elohist pare de o dată mai recentă şi mai puţin 
personal decât iahvistul. Ulterior după exilul babilonian, prejudecățile fata 


de nord au început să se stingă şi se vede un efort din partea autorilor şi 
redactorilor sursei sacerdotale să păstreze cât mai multe din tradițiile şi 
miturile nordului, care, din perspectiva celui de-al Doilea Isaia, necesitau 
contopirea lui J şi E într-un singur zeu. 

2. Aşa cum susține L. Kohler, „Dumnezeu este Domnul stăpânitor: 
aceasta este afirmația fundamentală din teologia Vechiului Testament. [...] 
Din ea derivă celelalte lucruri. Totul se bazează pe ea şi nimic nu poate fi 
înţeles decât prin trimitere la ea“ (Ludwig Kohler, Old Testament Theology, 
trad. A.S. Todd, Westminster Press, Philadelphia, 1957, p. 30). 

3. Tehnic vorbind, Iahve nu înseamnă „Eu sunt“. Desi în Ieşirea 3:14 
Dumnezeu răspunde cererii lui Moise de a-şi declina identitatea spunând 
ehyeh asher ehyeh sau „Eu sunt cel ce sunt“, divinitatea îl instruieşte apoi 
pe Moise să le spună israeliților că: „Domnul Dumnezeul [Jahve] părinților 
voştri, Dumnezeul lui Avraam, Dumnezeul lui Isaac si Dumnezeul lui Iacov 
m-a trimis la voi“. (Ieşirea 3:15). Spre deosebire de cuvântul ehyeh, care 
este forma de persoana I singular a verbului ebraic „a fi“ hyh („Eu sunt/voi 
fi“), Iahve, care este numele propriu al lui Dumnezeu în Biblia ebraică, este 
o variatiune a formei de persoana a III-a singular a aceluiaşi verb („EI este/ 
va fi“). Vezi Francis Brown, S.R. Driver şi Charles Briggs, A Hebrew and 
English Lexicon of the Old Testament, Oxford University Press, 1951, pp. 
217-218 şi Sigmund Mowinckel, „The Name of the God of Moses“, în 
Hebrew Union College Annual, 32/1961, pp. 121-133. 

4. Moise este un nume egiptean şi are aceeaşi rădăcină ca numele 
teoforice Tuthmosis („născut din Thot“; „tras afară de Thot“) şi Ramses 
(„născut din Ra“; „tras afară de Ra“). Aşa cum ne relatează Biblia ebraică, 
Moise s-a născut din părinţi evrei, cu toate că numele lor nu sunt pomenite 
în mitul original al naşterii sale. Ei primesc nume abia mult mai târziu 
pentru a-i clădi lui Moise genealogia şi pentru a întări legătura cu strămoşii 
israeliți: „Amram însă a luat de femeie pe Iochebed, fata unchiului său, şi 
aceasta i-a născut pe Aaron şi pe Moise, precum şi pe Mariam, sora lor. lar 
anii vieții lui Amram au fost o sută treizeci şi şapte de ani“ (Ieşirea 6:20). 

Deşi nu există dovezi arheologice ale existenţei lui Moise, este posibil ca 
el să se fi născut în Noul Regat, poate la una sau două generaţii după 
zguduitoarea revoluție monoteistă eşuată a faraonului eretic Akhenaton. 
Aceasta i-a determinat pe unii savanți să sugereze că religia israelită a fost, 
de fapt, o forma de atonism care a supraviețuit epurării post-Akhenaton. 
Vezi Donald B. Redford, Akhenaten: The Heretic King, Princeton 


University Press, 1984; Jan Assman, Of Gods and Gods: Egypt, Israel, and 
the Rise of Monotheism, University of Wisconsin Press, Madison, 2008; şi 
From Akhenaten to Moses: Ancient Egypt and Religious Change, American 
University in Cairo, Cairo, 2014. 

5. Facerea indică faptul că madianitii erau descendenți ai lui Madian, 
care era unul dintre fiii lui Avraam şi ai soției sale, Chetura (Facerea 25:1— 
2). Aceasta pare însă o încercare editorială de a-l lega pe Moise de Avraam 
şi nu ar trebui luată în serios. Poate că mai potrivit ar fi să ne gândim la 
madianiti nu în termenii unei localizări fixe, ci în termenii unei confederaţii 
de triburi ale unor popoare nesemitice, care trăiau în deşert şi care erau 
răspândite de la Sinai până în Arabia. Vezi William J. Dumbrell, „Midian: A 
Land or a League?“, in Vetus Testamentum, 25/2 (1975), pp. 323-337. 

6. Pentru localizarea „muntelui zeului“ lângă Seir, vezi Deuteronomul 
33:2 şi Judecători 5:4. Confuzia şi inconsecventa din tradițiile mozaice este 
mult mai adâncă decât problema localizării. De exemplu, socrul lui Moise 
are trei nume diferite în Biblie: Raguel (Ieşirea 2; Numeri 10), Ietro 
(Ieşirea 3:4,18) şi Hobab (Numerii 10, Judecători 4). În unele locuri, socrul 
lui Moise este descris drept madianit (Ieşirea 2:18, Numerii 10), iar în altele 
drept chenit (Judecători 4). O parte din confuzie pare să provină din 
Judecători 4:11, unde Hobab este identificat drept socrul lui Moise, deşi 
acest lucru este contrazis de Numerii 10:29, unde Hobab este descris ca fiul 
lui Raguel (aşadar, cumnatul lui Moise sau un membru al tribului lui 
Raguel). Indiferent care ar fi explicația confuziilor, este clar că diferite surse 
— din diferite perioade şi cu autori diferiți — au fost puse laolaltă pentru a 
crea o narațiune unică despre Moise. Vezi William Foxwell Albright, 
, Jethro, Hobab, and Reuel in Early Hebrew Tradition“, în Catholic Biblical 
Quarterly, 25/1 (1963), pp. 1-11. 

7. Tehnic vorbind, oricine muncea în construcţii şi se afla sub autoritatea 
statului era un sclav al faraonului; chiar şi preoţii erau considerați sclavi ai 
templelor pe care le slujeau. Vezi Schafik Allam, „Slaves“, in The Oxford 
Encyclopedia of Ancient Egypt, ed. D. Redford, Oxford University Press, 
2001, pp. 293-296. 

Ieşirea 12:37 relatează ca israelitii erau „şase sute de mii de pedeştri, pe 
lângă femei şi copii“ (cf. Ieşirea 38; Numerii 2). Dacă cifra este corectă, 
atunci israelitii trebuie să fi fost bine peste un milion, ceea ce ar fi rivalizat 
cu întreaga populație a Egiptului. Acest lucru este, desigur, absurd şi nu ar 
trebui luat în serios. 


Există o lista lungă de datări ale mitului leşirii din Egipt, unele dintre ele 
propunând o dată timpurie, cca 1447 î.Cr., altele sugerând o dată mult mai 
târzie, precum 1270 î.Cr. Cea mai veche referinţă pe care o avem la 
„Israel“, ca grup distinct sau ca popor, apare în aşa-numita Stelă Israel (cca 
1208 î.Cr.) care enumeră cuceririle militare ale faraonului Merneptah (al 
treilea fiu al faraonului Ramses II, care a domnit între 1213 şi 1203 î.Cr. Pe 
al douăzeci şi şaptelea rand al Stelei stă scris: „Israel este pustiit; semintia 
lui nu mai este“, ceea ce pare să arate că la sfârşitul secolului al XIII-lea 
î.Cr. exista deja un popor numit „Israel“. Aceasta vine în contradicţie cu 
cronologia biblică a Iesirii din Egipt, despre care se poate argumenta că s-a 
petrecut în jurul anului 1280 î.Cr. (dacă adăugăm 40 de ani în pustiu 
obținem 1240 î.Cr. pentru cucerirea Canaanului de către Iosua). Problema 
este că mărturia biblică sugerează că au mai trecut două secole de atunci 
pana când israelitii au devenit o naţiune de triburi unite (adică „Israel“) sub 
domniile lui Saul şi David, în secolul al XI-lea î.Cr. (indicii în acest sens 
sunt cărțile lui Iosua şi Judecători — ultima acoperind, numai ea, o perioadă 
de două secole — şi primele capitole Cartea I a Regilor). 

Ramses II, faraonul identificat în mod curent drept regele din timpul 
evenimentelor Ieşirii (Ieşirea 1:8-11), a domnit între 1279 şi 1213 7.Cr., 
ceea ce pare să nu se potrivească cu mărturia de pe Stela Israel. Să nu 
uităm, desigur, că Biblia nu oferă vreo datare pentru Iosua, iar cercetătorii 
biblici au folosit registrele egiptene pentru a data evenimentul Ieşirii. Vezi 
Michael G. Hasel, „Israel in the Merneptah Stela“, în Bulletin of the 
American Schools of Oriental Research, 296 (1994), pp. 45-61; Anson F. 
Rainey, „Israel in Merneptah’s Inscription and Reliefs“, in Jsrael 
Exploration Journal, 51/1 (2001), pp. 57-75; Hans Goedicke, „Remarks on 
the «Israel-Stela»“, in Wiener Zeitschrift fiir die Kunde des Morgenlandes, 
94 (2004), pp. 53-72; şi Bryant Wood, „The Rise and Fall of the 13th- 
Century Exodus-Conquest Theory“, in Journal of the Evangelical 
Theological Society, 48/3 (2005), pp. 475-489. 

8. Un posibil indiciu privitor la originile lui Jahve se află in modul 
enigmatic în care 1 se prezintă pentru prima dată lui Moise: „Eu sunt cel ce 
sunt“, spune Jahve (leşirea 3:14), care — arată DeMoor — era aceeaşi 
expresie pe care o folosea zeul egiptean al soarelui, Ra, pentru a se descrie 
pe sine (Johannes C. De Moor, The Rise of Yahwism: The Roots of Israelite 
Monotheism, 2™ ed., Peeters, Leuven, 1997). Vezi şi Walter Zimmerli, Old 
Testament Theology in Outline, T&T Clark, Edinburgh, 1978, p. 152; 


Michael C. Astour, ,, Yahweh in Egyptian Topographic Lists“, în Festschrift 
Elmar Edel, din Agypten und Altes Testament, ed. Manfred Gârg, Gorg, 
Bamberg, Germany, 1979, pp. 17—19; Horst Dietrich Preuss, Old Testament 
Theology, Westminster John Knox Press, Louisville, 1995, p. 69. 

Episodul madianit pare plauzibil, el reprezentand un stigmat in viata lui 
Moise şi o problemă pe care o ridică fratele său Aaron şi sora sa Mariam: 
„Mariam si Aaron vorbeau însă împotriva lui Moise pentru femeia 
etiopiancă, pe care o luase Moise, căci Moise era căsătorit cu o etiopiancă“ 
(Numerii 12:1). Ca în cazul confuziei legate de numele socrului lui Moise 
(vezi nota precedentă), Biblia ebraică o descrie aici pe soția lui Moise drept 
etiopiană, deşi despre Moise nu se afirmă nicăieri că ar fi avut o a doua 
soţie. În ciuda acestei confuzii, episodul madianit este confirmat şi de 
istorisirea lui Valaam, care era probabil madianit şi, mai mult, un profet al 
lui Iahve (Numerii 22—24; Numerii 31:8). Vezi L. Elliott Binns, ,,Midianite 
Elements in Hebrew Religion“, in Journal of Theological Studies, 31/124 
(1930), pp. 337-354; George W. Coats, „Moses in Midian“, în Journal of 
Biblical Literature 92/1 (1973), pp. 3-10; Karel van der Toorn, Family 
Religion in Babylonia, Ugarit, and Israel: Continuity and Change in the 
Forms of Religious Life, Brill, Leiden, 1996, p. 283. 

9. Cea mai uzuală folosire a numelui &/ in Bible este in forma de plural 
— Elohim — care înseamnă literal „zei“. Când Biblia recurge la numele 
Elohim, ea asociază de obicei verbe la persoana a III-a masculin singular 
(precum „el a spus“ sau „el a creat”). Într-un număr mic de cazuri, Biblia îl 
prezintă pe Elohim vorbind la persoana I plural — „Să facem om după chipul 
şi după asemănarea noastră“ (Facerea 1:26). De la traducerea King James a 
Bibliei, realizată la începutul secolului al XVII-lea, vorbitorii de limba 
engleză au tratat această formulare ca un exemplu de plural al majestatii, 
ignorând faptul că în limba ebraică nu există această formă de plural. 
Explicaţia reală pentru care El foloseşte pluralul în aceste pasaje biblice este 
că El vorbeşte cu celelalte fiinţe divine de la curtea sa (de exemplu, Facerea 
35:7; 2 Regi 7:23 şi Psalmul 82:1; vezi şi Facerea 11:7 şi Isaia 6:7). Cu alte 
cuvinte, în primul capitol al Facerii, E/ nu este singurul zeu din univers; Æl 
este doar cel mai mare zeu dintr-un panteon henoteist. Vezi Frank Moore 
Cross, „Yahweh and the God of the Patriarchs“, în Harvard Theological 
Review, 55/4 (1962), pp. 225-259 şi Canaanite Myth and Hebrew Epic: 
Essays in the History of the Religion of Israel, Harvard University Press, 
Cambridge, Mass., 1997; Mark S. Smith, The Early History of God: 


Yahweh and the Other Deities in Ancient Israel, Eerdmans, Grand Rapids, 
2002, pp. 32-43; W.R. Garr, In His Own Image and Likeness: Humanity, 
Divinity, and Monotheism, Brill, Leiden, 2003; şi Samuel Sahviv, ,,The 
Polytheistic Origins of the Biblical Flood Narrative“, in Vetus Testamentum, 
54/4 (2004), pp. 527-548. 

Zeita Asera era foarte onorată in tradiția religioasă canaanita, ea fund 
consoarta lui E/ şi regina mamă a întregii familii divine. După contopirea 
într-o singură divinitate a lui Æl şi Jahve, realizată de autorii sursei 
sacerdotale, venerarea lui Aşera ca soție a lui Iahve pare să fi continuat o 
vreme. Aşa cum a arătat William Dever: „« Tăcerea» [Bibliei ebraice] cu 
privire la Aşera, consoarta lui Jahve, care era succesorul canaanitului Æl, 
poate fi înţeleasă ca rezultat al suprimării aproape totale a acestui cult, 
întreprinsă de reformatorii din secolele VII-VI î.Cr. Din acest motiv, 
referintele la Asera — chiar dacă nu au fost şterse cu totul din [Biblia 
ebraică] au fost greşit înţelese de editorii mai târzii şi au fost reinterpretate 
pentru a sugera o imagine pur fantomatică a zeiței. [...] Cu toate acestea, 
chiar faptul că vechiul Israel avea nevoie de reformă ne arată că venerarea 
lui Aşera, «Zeița Mamă», personificată uneori în calitate de consoarta a lui 
Iahve — era larg răspândită înainte de prăbuşirea monarhiei“ (William G. 
Dever, ,,Asherah, Consort of Yahweh? New Evidence from Kuntillet 
«Ajrûd»“, in Bulletin of the American Schools of Oriental Research, 
255/1984, p. 31). A se vedea si William G. Dever, Did God Have a Wife? 
Archaeology and Folk Religion in Ancient Israel, Eerdmans, Grand Rapids, 
2008. Pentru informaţii despre Asera şi alte divinităţi canaanite, vezi Smith, 
The Early History of God; Dennis Pardee, Ritual and Cult at Ugarit, 
Society of Biblical Literature, Atlanta, 2002 si John H. Walton, Ancient 
Near Eastern Thought and the Old Testament: Introducing the Conceptual 
World of the Hebrew Bible, 3" ed., Baker Academic, Grand Rapids, 2009. 
Activitatile editoriale ale autorilor sursei sacerdotale sunt vizibile in 
numeroase locuri din Biblie, ca atunci când Jahve se identifică in mod 
explicit cu E/: „lar când era Avraam de nouăzeci şi nouă de ani, i s-a arătat 
Domnul [/ahve — n. tr.] şi i-a zis: «Eu sunt Dumnezeul cel Atotputernic |E/ 
Saddai — n. tr.]; tă ce-i plăcut înaintea mea şi fii fără prihană»“ (Facerea 
17:1). Aşa cum remarcă Bandstra: „Dumnezeul lui Avraam este desemnat 
în trei feluri diferite [in Biblie]: YHWH, El Saddai şi Elohim. De la Facere 
până la Avraam, divinitatea este Elohim. Apoi ea se revelează lui Avraam şi 
celorlalți strămoşi ca El Șaddai. Cei din vechime nu au cunoscut niciodată 


numele YHWH. Dar aici, într-o folosire rară a numelui YHWH, tradiția 
sacerdotală îl identifica explicit pe YHWH cu El Saddai, în ideea ca cititorii 
să nu rămână confuzi. Însă în izvoarele istorice ale sursei sacerdotale, 
Dumnezeu nu clarifică faptul că este atât YHWH, cât şi EI Saddai decât 
abia când îi vorbeşte lui Moise. În [Facerea] 17:3 autorul sursei sacerdotale 
revine la numele E/ohim, care era denumirea curentă a lui Dumnezeu în 
epoca de dinainte de exod“ (Barry Bandstra, Reading the Old Testament: 
Introduction to the Hebrew Bible, 4" ed., Wadsworth, Belmont, Calif., 
2009, p. 86. 

10. Multă vreme după ce îşi pierd conotatiile divine, numele zeilor şi 
zeitelor canaaniti continuă să apară în calitate de concepte non-divine în 
Biblia ebraică. De exemplu, zeul canaanit al mării, Yam, devine, în cele din 
urmă, în Biblia ebraică, substantivul comun care înseamnă „mare“. În mod 
similar, numele altor zei canaaniti, precum Mot, zeul morții, Baal, stăpânul 
furtunilor, şi Semes, zeul soare, devin cuvintele ebraice care înseamnă 
„moarte“, respectiv „stăpân“ şi „soare“. Mai mult, descoperirea unor 
artefacte arheologice şi a unor texte precum arhiva Ugarit şi scrisorile de la 
Mari, dar şi inscripțiile de la Deir “Alla, Kuntillet “Ajrăd, şi Khirbet el-Q6m 
au pus într-o nouă lumină religia canaanita şi relaţia ei cu tradiția israelita. 
Aşa cum remarca Mark Smith: „Deşi există un model dominant potrivit 
căruia israelitii şi «canaaniții» sunt două popoare cu culturi fundamental 
diferite, dovezile arheologice îl pun acum la îndoială. Cultura materiala din 
regiune indică numeroase puncte de întâlnire între israeliți şi «canaaniti» 
încă din Epoca de Fier I (cca 1200-1000 î.Cr.). Aşa cum o sugerează 
izvoarele, cultura israelită s-a suprapus in mare parte peste cultura 
«canaanita» şi a derivat din ea“ (Smith, Early History of God, p. 6). 

11. Mai multi cercetători biblici au ajuns să îmbrăţişeze ideea că israeliți 
au fost canaaniti, la un moment dat, în istoria lor. Potrivit acestei teorii, 
avansată inițiat de George Mendenhall şi rafinată apoi de Norman 
Gottwald, nu a existat o cucerire a Canaanului de către o forță externă — aşa 
cum stă scris în cartea lui Iosua. Dimpotrivă, triburile care au ajuns să fie 
cunoscute drept israelite erau, de fapt, păstori canaaniti din zonele de deal, 
nemulțumiți şi asupriti de conducerea opresivă a confratilor din oraşele de 
vale. Printr-o serie de revolte violente împotriva conducătorilor oraşelor- 
stat, canaaniţii din zona rurală au reuşit să îşi formeze o identitate distinctă 
ca israeliți — o identitate care a rămas înrădăcinată adânc în cultura, limba şi 
religia din care ei au izvorât.“ Vezi George E. Mendenhall, „The Hebrew 


Conquest of Palestine“, în Biblical Archaeologist, 25/3 (1962), pp. 65-87; 
Norman K. Gottwald, The Tribes of Yahweh: A Sociology of the Religion of 
Liberated Israel, 1250-1050 B.C.E., Orbis Books, Maryknoll, N.Y., 1979. 
V. de asemenea George E. Mendenhall şi G.A. Herion, Ancient Israel 5 
Faith and History: An Introduction to the Bible in Context, Westminster 
John Knox Press, Louisville, 2001. Pentru mai multe asemănări între 
cultura israelita şi cea canaanită, vezi Michael David Coogan, „Canaanite 
Origins and Lineage: Reflections on the Religion of Ancient Israel“, în 
Ancient Israelite Religion: Essays in Honor of Frank Moore Cross, ed. 
Patrick D. Miller et al., Fortress Press, Philadelphia, 1987, pp. 115—184. 

12. Biblia înregistrează numeroase momente în care Baal şi Asera sunt 
plasați în Templul din Ierusalim sau le sunt construite altare în „locuri 
înalte“, unde israelitii le închină rugăciuni şi ofrande (de exemplu, în 4 Regi 
21:1-7). Pentru dovezi ale monolatriei în Biblie, vezi Ieşirea 20:3 şi 
Deuteronomul 5:7. Pentru dovezi că Israelul venera zei ai vecinilor sai, vezi 
Judecători 10:6. 

13. Deşi Facerea 17 se deschide cu Avraam primind o viziune de la 
Iahve, divinitatea în cauză se referă la sine cu alt nume: „lar când era 
Avram de nouăzeci şi nouă de ani, i s-a arătat Domnul [Jahve] şi i-a zis: «Eu 
sunt Dumnezeul cel Atotputernic [E/ Saddai]; fă ce-i plăcut înaintea mea şi 
fii fără prihană»“ (Facerea 17:1—2). El şi nu Jahve este deci cel cu care face 
Avraam legământul de exclusivitate: „Atunci a căzut Avram cu fata la 
pământ, iar Dumnezeu [Elohim] a mai grăit şi a zis: «Eu sunt şi iată care-i 
legământul meu cu tine: vei fi tată a mulțime de popoare. Şi nu te vei mai 
numi Avram, ci Avraam va fi numele tau»“ (Facerea 17:3—5). Ca in 
exemplul din Ieşirea 6, vedem şi aici cum autorii sursei sacerdotale se 
străduiesc să unească sursa iahvistă şi sursa elohistă despre Avram/Avraam, 
pentru a crea o naraţiune coerentă privitoare la o singură divinitate. In 
realitate, legenda lui Avram/Avraam din Facerea — la fel ca legenda lui 
Moise din leşirea — este ambiguă de încercarea explicită a autorului sursei 
sacerdotale, mai târzii, de a lipi laolaltă, într-o narațiune unică, nu prea 
coerentă, firele narative — mai vechi şi contradictorii — ale surselor iahvista 
şi elohista. Totuşi, la o privire mai atentă, putem vedea cum materialul 
original din sursa elohistă iese la iveală în rescrierea sacerdotală a legendei 
lui Avram/Avraam — de pildă atunci când Avram se mută de la Ur la Haran, 
împreună cu soția sa infertilă, Sarai, şi cu nepotul lui, Lot (Facerea 11:31; 
12:4-5). Ajuns la Haran, Abram este vizitat de o divinitate pe care autorul 


sursei sacerdotale — care a alcătuit această secțiune a legendei în acest scop 
— o numeşte Jahve (Facerea 12:1, 4), în ciuda faptului că, în Ieşirea, Iahve îi 
spune lui Moise că Avraam nu l-a cunoscut niciodată sub acest nume: „Eu 
sunt Domnul [Jahve — n. tr.]. M-am arătat lui Avraam, lui Isaac şi lui Iacob 
ca Dumnezeu Atotputernic [E/ Saddai — n. tr.], iar cu numele meu de 
Domnul [Iahve — n. tr.] nu m-am făcut cunoscut lor“ (Ieşirea 6:2-3). In 
ciuda acestui fapt, divinitatea îi porunceşte lui Avram să plece de la Haran 
şi să meargă în „ţara Canaanului“ (Facerea 11:31; 12:5-6). Avram ascultă 
ŞI, făcând acest lucru, ajunge să fie prima persoană numită vreodată Evreu, 
adică „unul care trece peste“ (Facerea 14:13). El călătoreşte împreună cu 
familia sa până în oraşul Sichem, care era centrul de cult al lui EI, din 
nordul Canaanului. 

La Sichem, Avram se opreşte lângă un copac sacru, numit Stejarul lui 
Moreh, recunoscut pentru capacitățile lui oraculare (un copac vorbitor!) şi îi 
construieşte zeului care îl chemase pe acest pământ un altar. De la Sichem, 
Avram călătoreşte mai departe, către ţinutul deluros de la est de Betel, care 
nu era un oraş, ci mai degrabă un templu închinat zeului E/ („Eu sunt 
Dumnezeul [El — n. tr.] cel ce ti s-a arătat in Betel“, declară E/ în Facerea 
31:13), iar de acolo, mai departe, către Negev, unde pare să se aşeze pentru 
o perioadă mai lungă de timp, înainte de scurta şi foarte improbabila sa 
şedere în Egipt, al cărei singur scop a fost acela de a lega legenda lui Moise 
cu cea a lui Avram/Avraam şi a zeului său! (Facerea 12:10-13:1). Într-un 
final, Avram şi familia sa se stabilesc permanent în oraşul Hebron în 
apropierea altui copac sacru oracular, Stejarul lui Mamvri (Facerea 13:18). 
La Hebron, Avram duce o viata imbelsugata şi avută, reuşind cumva să 
acumuleze un număr uriaş de animale, o cantitate mare de aur şi argint, dar 
şi un număr incalculabil de mare de sclavi, servitori şi mercenari- toate 
acestea simbolizând binecuvântarea zeului său. Luptătorii se vor dovedi de 
folos. Când invadatorii mesopotamieni vor porni un atac-surpriză asupra 
oraşului canaanit Salem (Ierusalim), Avram îi va trimite pe aceşti luptători 
să apere oraşul, iar în schimb, preotul/regele recunoscător al Salemului, 
Melchisedec, îi va da lui Avram o binecuvântare în numele Dumnezeului 
Celui Mai Înalt: El Elion (Facerea 14:18-20). 

14. Această teză este sprijinită şi de incidentul cu Ieroboam, care este 
posibil să fi acționat pentru a restabili cultul lui Jahve-E/ la Dan şi la Betel, 
folosindu-se de „taurii lui de aur“. Pe de altă parte, Vitelul de Aur poate fi 
văzut şi ca o încercare din partea israeliților de a imbratisa din nou vechile 


lor credinţe religioase egiptene, prin venerarea lui Hathor, zeița maternității 
şi a dragostei, care era adesea înfăţişată sub forma unei vaci (folosirea 
bijuteriilor egiptene pentru confecționarea Vitelului de Aur este 
semnificativă din acest punct de vedere — Ieşirea 32:4: „lată, Israele, 
dumnezeul tau, care te-a scos din tara Egiptului!“). 

15. Aşa cum remarca Mark Smith, „el mai sugerează şi că Jahve — de fel 
un zeu războinic din Sinai/Paran/ Edom/Teman — era cunoscut în mod 
independent de Æl, încă din istoria timpurie a Israelului. Poate datorită 
comerțului cu Edom/Madian, Iahve a pătruns apoi şi în regiunea înaltă a 
Israelului. Pasaje precum Deuteronomul 32:8—9 sunt un vestigiu literar al 
asimilării lui Iahve, zeul războinic din sud, în panteismul mai răspândit din 
nord, care îl avea în frunte pe EL“ (Smith, The Early History of God, pp. 32— 
33). 

16. Sunt foarte putine pasaje in care gasim referinta Yahweh-El: Facerea 
14:2 — Yahweh El Elion; Facerea 21:33 — Yahweh El Olam (,,Domnul 
Dumnezeul cel veşnic“); Psalmul 9:32 — Yahweh El; Psalmul 30:5 — Yahweh 
El Emet (,,Domnul Dumnezeul adevărului“); Psalmul 93:1 — Yahweh El 
Negamot („Domnul Dumnezeul razbunarilor“) şi Psalmul 139:6 — Yahweh 
Eli („Doamne Dumnezeul meu“). 

17. „Potrivit Bibliei“, observă Marco Treves, „cea mai străveche 
Împărăţie a lui Dumnezeu a fost cea din vremea Judecătorilor. Ghedeon 
refuză să accepte invitația israeliților de a deveni regele lor, pentru că nu 
doreşte să-l lase pe Domnul lui fără regat“ (Judecătorii 8:22—23). Când 
bătrânii Israelului îi cer lui Samuel să le dea un rege, profetul le reproşează 
că ascensiunea acestuia ar implica respingerea lui Dumnezeu (1 Regi 5:4-7; 
10:18-19; 12:12). Din aceste două episoade se poate conclude: a) ca, în 
opinia autorilor acestor pasaje, monarhia omenească o exclude pe cea 
divină şi viceversa; b) că, potrivit tradiției, Dumnezeu era Regele Israelului 
în vremea Judecatorilor; c) că, odată cu ungerea lui Saul, Împărăţia lui 
Dumnezeu a luat sfârşit. În mod similar, Martin Cohen a remarcat că 
„dovezile din Biblie demonstrează că monarhia, aşa cum fusese ea gândită, 
era subordonată din punct de vedere ideologic preotimii şilonite. În ambele 
relatări ale selectării primului monarh, cel care îl unge pe rege este Samuel, 
preotul silonit; el acţionează în numele lui Jahve şi este interpret oficial al 
voinţei lui Jahve. Tot Samuel din Silo este cel care schimbă complet 
atitudinea tradiţională a ideologiei iahviste faţă de monarhie. În timp ce 
vechea ideologie insista ca Israelul să nu aibă un rege pentru că Jahve era 


regele său, noua poziţie susținea că Jahve aproba monarhia, cu condiția să 
fie sub autoritatea lui şi, desigur, sub autoritatea reprezentanților săi, preoţii. 
Această veche formă de autoritate spera ca, prin subordonarea monarhiei 
fata de preoţi, monarhia să rămână slabă. În cazul în care monarhia căuta să 
îşi sporească puterea, în detrimentul lor, preoții puteau «auzi» vocea lui 
Iahve poruncindu-le să îl coboare pe rege de pe tron. Tocmai acest lucru s-a 
întâmplat în cazul lui Saul“ (Marco Treves, „The Reign of God in the O.T.“, 
în Vetus Testamentum, 19/2/1969, pp. 230-231); V. şi Martin Cohen, ,,The 
Role of the Shilonite Priesthood in the United Monarchy of Ancient Israel“, 
in Hebrew Union College Annual, 36/1965, pp. 59-98. 

„Monarhia“, argumentează Mark Smith, „a fost, in egală măsură, o 
instituție politică şi religioasă, iar sub influenţa regalității, religia a unificat 
puternicele manifestări ale ideologiei laice şi religioase. lar odată cu 
prestigiul divinității naţionale a crescut şi prestigiul dinastiei. Relaţia 
specială dintre Jahve şi dinastia davidica a luat chipul unui legământ formal 
numit în 2 Regi 23:5 un «legământ veşnic». [...] Conceptualizarea politico- 
religioasă a legământului a atins apogeul în teologia dinastiei davidice. 
Nationalizarea legământului l-a propulsat pe Jahve în poziția de divinitate 
națională a unei monarhii unificate. Astfel a fost stabilită în vechiul Israel 
hegemonia națională a lui Jahve.“ 

Smith continua: „Centralizarea inovatoare a venerării divinului la nivel 
național a fost o parte din procesul care a condus la iahvismul monoteist, 
prin aceea că a promovat o divinitate naţională unică şi a descurajat 
manifestările locale ale divinului. Unificarea monarhică a vieţii naţionale — 
atât politice, cât şi religioase — a sprijinit centralizarea politică şi cultica prin 
concentrarea şi exprimarea puterii în oraşul-capitală, în care îşi avea 
reşedinţa şi divinitatea națională. Această dezvoltare a fost concomitentă cu 
dezvoltarea monarhiei. Ea a început prin stabilirea oraşului-capitală în 
vremea lui David, a continuat prin importanţa religioasă pe care a dobândit- 
o Ierusalimul, în timpul regelui Solomon, şi a culminat cu programele 
religioase ale lui Ezechia şi Iosia. [...] Funcţia religioasă nu a reprezentat 
decât unul dintre efectele pe care le-a avut centralizarea cultică. Rolul 
monarhiei a fost deopotrivă unul inovator şi conservator, ea reactionand la 
nevoile unui stat în curs de dezvoltare“ (Smith, Early History of God, pp. 
185-87). 

18. Vocea principala a acestei noi forme de exprimare religioasa a fost 
profetul Isaia sau, mai exact, cel de-al Doilea Isaia, dupa cum se exprima 


cărturarii (cartea lui Isaia din Biblie este alcătuită, de fapt, din trei cărți: 
Primul Isaia — capitolele 1-39, scrise înaintea exilului, al Doilea Isaia — 
capitolele 40-55, scrise fie în timpul exilului, fie imediat după aceea şi al 
Treilea Isaia — capitolele 56—66, scrise mult mai târziu). 

19. Faptul că în cartea lui Ezechiel Dumnezeu îi apare, într-o vedenie, cu 
„un chip de om“ (Ezechiel 1:26) sau că, într-o viziune a lui Zaharia, 
Dumnezeu se arată ca prezidând peste un consiliu divin (Zaharia 3:7) atestă 
faptul că vechile concepții mitice despre un zeu umanizat nu dispar cu totul 
în literatura biblică de după exil. Însă ele sunt semnificativ diminuate. Vezi 
Smith, Early History of God, pp. 141-147. 


VIII. DUMNEZEU ESTE TREI 

1. De fapt, Ioan îl identifică în mod explicit pe Isus cu Jahve. Într-un 
extraordinar pasaj de la sfârşitul evangheliei sale, un grup de slujitori ai 
Templului împreună cu nişte soldați romani vin, cu torte în mâini, să il 
aresteze pe Isus în Grădina Ghetsimani: „Pe cine căutaţi?“ întreabă Isus 
mulțimea. „Pe Isus Nazarineanul“, răspund ei. Isus spune: „Eu sunt“ sau 
ego eimi, care este echivalentul grecesc al numelui lui Jahve din 
Septuaginta — varianta in limba greacă a Bibliei ebraice. Iar în cazul în care 
vreun cititor a ratat semnificația acestui moment, loan face ca întreaga 
mulțime venită să îl aresteze pe Isus să cadă imediat la pământ sub puterea 
cuvintelor acestuia (Ioan 8:1-8). 

Aşa cum remarcam în altă parte, termenul „Fiul lui Dumnezeu“, care este 
adesea aplicat lui Isus în evangheliile sinoptice, nu este o descriere a naturii 
sale, ci un fiflu obişnuit: multi oameni sunt numiţi în Biblie „fiii lui 
Dumnezeu“, inclusiv Satana. Pentru mai multe despre semnificația titlului 
(nu a descrierii) „Fiul lui Dumnezeu“, vezi cartea mea Zealot: The Life and 
Times of Jesus of Nazareth, Random House, New York, 2013. 

2. Chris de Wet observa ca pentru greci „Logosul funcţionează şi ca 
principiu rational dupa care se conduce universul. Ei disting tipuri diferite 
de /ogoi... şi anume: a) Logosul spermatikos, care indică o locuire 
germinativa a Logosului în toate ființele omeneşti; b) Logosul endiathetos, 
care este un gând nerostit în mintea lui Dumnezeu...; şi c) Logosul 
prophorikos, care este o expresie a gândului divin de la (b). La stoici mai 
ales, Logosul este asociat cu ideea de expresie“ (Chris de Wet, „Mystical 
Expression and the Logos in the Writings of St. John of the Cross“, in 
Neotestamentica, 42/1/2008, pp. 35-50). 


3. Aşa cum remarcă Chalupa: „Împărații romani erau zei sau cel putin o 
mare parte dintre ei erau proclamati zei după moarte. Din câte se ştie, in 
perioada 14 d.Cr.—337 d.Cr., dintre cei 60 de împărați care au domnit în 
Imperiul Roman, 36 au fost divinizati, împreună cu alti 27 de membri ai 
familiilor lor. Fiecare a primit un cult propriu, a avut o preotime şi sărbători 
proprii. În cinstea lor au fost ridicate altare şi temple. Este o întrebare 
deschisă şi un subiect de controversă academică dacă ei erau consideraţi sau 
nu zei încă din timpul vieții“ (Aleš Chalupa, „How Did Roman Emperors 
Become Gods? Various Concepts of Imperial Apotheosis“, in Anodos. 
Studies of the Ancient World, 6—7/2006—2007, p. 201). 

4. Istoricul grec Diodor din Sicilia ne relateaza ca Filip al Macedoniei a 
fost ucis de o garda de corp razvratita, la teatrul din Aegae, in anul 336 
î.Cr., asasinatul petrecându-se în timp ce Filip supraveghea înălțarea unei 
statui a lui însuşi lângă ceilalți doisprezece zei ai Olimpului. Nu este clar 
dacă Filip era văzut ca un zeu în timpul vieţii sau dacă actul său de 
autodivinizare de la Aegae a făcut parte din motivul care a condus la 
uciderea sa, însă un lucru este sigur — Filip a fost tratat ca o persoană divină 
după moartea sa. Aşa cum observa Arthur Boak: „Atribuirea divinității unui 
monarh a fost posibilă, în mod formal, prin faptul că teologia şi mitologia 
greacă nu au trasat niciodată nişte granite clare între sfera divină şi cea 
umană. Majoritatea marilor familii din Grecia se trăgeau dintr-un zeu sau 
dintr-un erou, iar marea casă regală a Macedoniei pretindea că strămoşul 
său fusese Heracle. Coloniile greceşti îi ridicau de obicei după moarte pe 
întemeietorii (oikistes) lor la demnitatea de eroi, ei fiind onorati de stat cu 
ceremonii de venerare adecvate. Culte asemănătoare au existat în multe 
oraşe vechi ale Greciei. Trebuie însă remarcat că tradiția religioasă propriu- 
zisă nu aproba divinizarea oamenilor în timpul vieţii lor. Cu toate acestea, 
în realitate, astfel de onoruri au fost acordate oamenilor de seamă din lumea 
greacă, încă din timpul vieţii lor, chiar cu mult înainte de Alexandru cel 
Mare.“ Mai mult, după cum remarcă Larry Kreitzer: „Grecii au avut o 
tradiție îndelungată de divinizare a regilor — o practică ce poate fi urmărită 
în inscripțiile monetare care datează cel puţin din timpul domniei lui 
Alexandru cel Mare (336-323 î.Cr.). Unu regi au promovat în mod activ 
această politică în timpul domniei lor, poate cel mai cunoscut exemplu fiind 
cel al regelui Siriei Seleucide Antioh IV (175-164 î.Cr.), unul dintre 
succesorii lui Alexandru. Acţiunile sale l-au dus, în cele din urmă, pe 
Antioh în conflict direct cu supuşii săi evrei, ceea ce a declanşat revolta 


Macabeilor“ (Arthur Edward Romilly Boak, „The Theoretical Basis of the 
Deification of Rulers in Antiquity“, in Classical Journal, 11/5/1916, pp. 
293-294); Larry Kreitzer, „Apotheosis of the Roman Emperor“, in Biblical 
Archaeologist 53/4 (1990), p. 212. 

5. Nu este vorba despre faptul că, la egipteni, faraonii in viata ar fi fost 
Horus. Mai degraba, faraonul ocupa tronul in calitatea lui Horus. Se credea 
ca Horus se afla in corpul faraonului. Desi sursele egiptene confirma natura 
divină a faraonului, ele îl înfăţişează totuşi ca uman, cu calităţi omeneşti şi 
limite omeneşti. Fireşte că atribuirea de calități omeneşti nu excludea, prin 
ea însăşi, divinitatea faraonului — mai ales că şi zeii erau descrisi, la rândul 
lor, în termeni omeneşti. Există însă un contrast puternic în aceste descrieri 
între puterea zeilor şi puterea faraonului, faraonul fiind văzut în mod 
limpede ca inferior. Aceasta 1-a determinat pe unii egiptologi să conchidă că 
divinitatea faraonului era doar o metaforă sau un instrument de propagandă, 
pe care doar puţini egipteni îl luau în serios. Este totuşi dificil să ne 
imaginăm cum ar fi putut supravieţui atâta vreme ideea că regalitatea era 
divină, dacă ea nu ar fi avut o semnificaţie reală pentru întreaga populație. 
Explicaţia mai probabilă este că nu atât persoana faraonului era considerată 
divină, cât mai degrabă funcția sa. 

Faraonul era considerat uman până în momentul în care el sau ea (au 
existat şi câțiva faraoni femei) prelua domnia; divinizarea se producea odată 
cu încoronarea, deşi, cu trecerea timpului, s-a considerat că faraonul era 
predestinat pentru această funcție încă de dinainte să se nască. John Baines 
sintetizează aceste lucruri în felul următor: „Regele era un om muritor cu un 
rol divin într-o funcție şi într-o instituție «eterna» (John Baines, „Kingship, 
Definition of Culture, and Legitimation“, in Ancient Egyptian Kingship, ed. 
David O'Connor şi David P. Silverman, Brill, Leiden, 1995, pp. 3-48). Vezi 
şi Donald B. Redford, „The Sun-Disc in Akhenaten’s Program: Its Worship 
and Antecedents, II“, in Journal of the American Research Center in Egypt, 
17 (1980), pp. 21-38; Byron E. Shafer, ed., Religion in Ancient Egypt: 
Gods, Myths and Personal Practice, Cornell University Press, Londra, 
1991; David P. Silverman, ,,The Nature of Egyptian Kingship“, in Ancient 
Egyptian Kingship, ed. David O’Connor si David P. Silverman, Brill, 
Leiden, 1995, pp. 49—94. 

6. Pentru mai multe informaţii despre conceptul mesopotamian al regelui 
divin, vezi: Henri Frankfort, Kingship and the Gods: A Study of Ancient 
Near Eastern Religion as the Integration of Society and Nature, University 


of Chicago Press, 1948; Gillian Feeley-Harnik, „Issues in Divine 
Kingship“, în Annual Review of Anthropology, 14 (1985), pp. 273-313; 
Gebhard Selz, „The Holy Drum, the Spear, and the Harp: Towards an 
Understanding of the Problems of Deification in Third Millennium 
Mesopotamia“, in Sumerian Gods and Their Representations, ed. I.J. Finkel 
şi M.J. Geller, Styx, Groningen, 1997, pp. 167—209; Nicole Brisch, „The 
Priestess and the King: The Divine Kingship of Su-Sîn of Ur“, in Journal of 
the American Oriental Society, 126/2 (2006), pp. 161-176. 

7. Nu ar trebui să uităm că identitatea primară a lui Isus pe pământ a fost 
cea de Mesia — sau de „rege al iudeilor“ după sintagma romană. Statutul 
regal al lui Isus a fost afirmat atât de discipolii săi evrei, cât şi de cei 
romani. Chiar limbajul pe care îl foloseau creştinii pentru a vorbi despre 
Isus reflecta limbajul pe care romanii îl foloseau pentru a se referi la 
împărat. O inscripţie din oraşul Efes, făcută în ultimii ani ai vieţii lui Tulius 
Caesar, îl numea pe acesta „Dumnezeu făcut manifest şi Mântuitor al 
întregii omeniri“. Ziua de naştere a succesorului lui Caesar, Augustus, era 
numită „vestea cea bună“ — adică termenul pe care creştinii îl foloseau 
pentru a vorbi despre naşterea lui Isus (şi pentru a-şi descrie evangheliile). 
Iar sosirea împăratului în oraş era cunoscută drept parousia, care era şi felul 
în care creştinii descriau a Doua Venire a lui Cristos. 

8. Iustin Martirul şi Filozoful, citat în Dialogul cu iudeul Trifon, 
traducere în engleză de Lukyn Williams, Macmillan, New York, 1930, p. 
113; Pavel din Samosata, citat în Dennis C. Duling, Jesus Christ Through 
History, Harcourt, New York, 1979, p. 74. 

9. Marcion era adeptul unei doctrine cunoscute drept docetism (din 
grecescul dokein care însemna „a apărea“) — aşadar, credea că Isus doar 
părea ca om; fund Dumnezeu, el nu s-ar fi putut întrupa şi nici naşte dintr-o 
femeie. Corpul său fizic era o iluzie sau doar un mijloc de a le permite 
oamenilor să interacționeze cu ceea ce, în realitate, era un spirit divin pur. 
Aşa cum remarcă David Salter Williams, „se mai crede că Marcion a 
promovat o cristologie docetică, negând corporalitatea lui Isus“ (David 
Salter Williams, „Reconsidering Marcion’s Gospel“, în Journal of Biblical 
Literature, 108/3/1989, p. 477). 

10. Potrivit învățăturilor gnostice, Dumnezeul incognoscibil al 
universului (Tatăl) este răspunzător pentru crearea unor divinități mai puţin 
cunoscute. Ultima dintre ele, Sofia, a vrut să-l cunoască pe Dumnezeul 
incognoscibil şi astfel a fost adus în existență Demiurgul. După cum ne 


relatează Irineu, un Părinte al Bisericii din secolul al II-lea: „Aceşti oameni 
[gnosticii] falsifică oracolele lui Dumnezeu şi se arată a fi nişte interpreți 
rau-intentionati ai cuvântului bun al revelatiei. Ei răstoarnă credința 
multora, îndepărtându-i, sub pretenţia unei cunoașteri [superioare], de Cel 
care a desăvârşit şi a încununat universul; ca şi cum ei ar avea, într-adevăr, 
să ne dezvăluie ceva mai minunat şi mai măreț decât Dumnezeul care a 
creat cerurile şi pământul şi toate lucrurile care sunt în ele. Cu vorbe 
amăgitoare, dar demne de crezare, ei îi ademenesc cu viclenie pe oamenii 
simpli sa le cerceteze sistemul; însă, în acelaşi timp, îi distrug fără crutare, 
initiindu-i în fabulele lor blasfematoare şi necuviincioase despre Demiurg, 
căci cei simpli sunt incapabili, chiar şi în această privință, să distingă 
adevărul de fals. Ei afirmă, prin urmare, că el | Demiurgul] a fost instituit ca 
Tată şi Dumnezeu a tot ceea ce este în afara Pleromei, creator al tuturor 
substanţelor materiale şi animale. Şi că el a separat aceste două feluri de 
existență până atunci amestecate, a plăsmuit lucrurile cereşti şi pe cele 
pământeşti şi a devenit Făurarul (Demiurgul) lucrurilor materiale şi 
animale, al celor ce stau de-a dreapta şi al celor ce stau de-a stânga, al celor 
ce sunt uşoare şi al celor ce sunt grele, al celor care se duc mai degrabă în 
sus şi al celor care se duc mai degrabă în jos. El a creat şi cele şapte ceruri, 
deasupra cărora se spune că stă chiar el, Demiurgul. [...] Ei mai spun că 
Demiurgul şi-a imaginat că a creat toate aceste lucruri de unul singur, când 
de fapt, el le-a făcut împreună cu puterea productivă a lui Achamoth. El a 
format cerurile, însă nu le cunoaşte; el a plămădit omul, însă nu a cunoscut 
nici un om; el a făcut lumină pe pământ, însă nu s-a întâlnit niciodată cu 
pământul; şi aşa, afirmă ei, a rămas el ignorant fata de toate formele pe care 
le-a facut, nestiind nici de existenţa propriei mame, inchipuindu-si însă că el 
făcuse toate lucrurile“ (Irineu, Împotriva ereziilor, 1, 2—3; 5, 2-3). 

Despre Evanghelia secretă a lui loan, vezi Frederik Wisse, „The 
Apocryphon of John“, in The Nag Hammadi Library in English, ed. James 
M. Robinson, Harper San Francisco, 1978, pp. 104—123. 

11. Soren Giversen şi Birger A. Pearson, ,,The Testimony of Truth“, în 
Nag Hammadi Library in English, pp. 448-459. 

12. Este important să remarcăm ca Marcion scria la doar 50 de ani dupa 
revolta iudeilor care a condus la distrugerea Ierusalimului de către romani şi 
la interzicerea prin lege a religiei iudaice. Prin desprinderea completa de 
religia lui Isus, aceşti creştini nu urmăreau doar să impună un argument 
teologic, ci mai mult, încercau să evite soarta pe care o avuseseră iudeii. 


Referitor la această idee, vezi Zealot: The Life and Times of Jesus of 
Nazareth, pp. 57—70. 

13. Potrivit lui Tim Carter, ,,Marcion a argumentat ca Noul Testament 
fusese contaminat de invataturile acelor discipoli care propuneau existenta 
unui zeu creator, şi că sarcina lui era aceea de a epura textul de adaosurile 
lor. Astfel din cele patru evanghelii, el a acceptat doar o variantă trunchiată 
a celei după Luca — una care începea cu sosirea lui Isus la Capernaum, în 
cel de al cincisprezecelea an al principatului lui Tiberiu; Marcion a acceptat 
şi epistolele lui Pavel, desi a eliminat Epistolele Pastorale şi toate citatele 
din Vechiul Testament, precum şi toate trimiterile pozitive la iudaism“ (Tim 
Carter, ,,Marcion’s Christology and Its Possible Influence on Codex Bezae“, 
în Journal of Theological Studies, 61/2/2010, pp. 551-552). A se vedea şi 
Einar Thomassen, „Orthodoxy and Heresy in Second-Century Rome“, în 
Harvard Theological Review, 97/3 (2004), pp. 241-256; Bart D. Ehrman, 
Lost Christianities: The Battle for Scripture and the Faiths We Never Knew, 
Oxford University Press, New York, 2003, pp. 104—109; Williston Walker, 
A History of the Christian Church, Scribner, New York, 1918, pp. 67—69; şi 
Williams, ,,Reconsidering Marcion’s Gospel“, pp. 477-496. 

14. Elaine Pagels, The Gnostic Gospels, Random House, New York, 
1979, p. 35. Vezi si Elaine Pagels, „The Demiurge and His Archons: A 
Gnostic View of the Bishop and Presbyters?“, in Harvard Theological 
Review 69/3—4 (1976), pp. 301-324. 

15. Mama lui Constantin, Elena — care, după toate mărturiile, a fost o 
credincioasă creştină ferventă — a pretins ca, în timpul pelerinajului ei la 
Ierusalim în 326 d.Cr., a găsit crucea autentică pe care fusese răstignit Isus. 
Ei îi este atribuită şi construcția, respectiv renovarea, mai multor biserici 
importante din Levant, precum şi întoarcerea la Roma cu numeroase 
relicve, precum mostra de pământ de pe Golgota. Indiferent dacă aceste 
afirmaţii sunt adevărate sau nu, un lucru este cert — statutul creştin al Elenei 
indică faptul că, deja la începutul secolului al IV-lea d.Cr., creştinismul îşi 
făcuse loc în cele mai înalte pături ale societăţii romane. 

Ca reacție la proliferarea credinţei creştine în interiorul imperiului, 
Constantin a emis Edictul din Milan (313 d.Cr.), care legaliza creştinismul 
în Imperiul Roman. Aşa cum o arată şi titlul său informal, Edictul de 
toleranță a permis pluralismul religios în Imperiul Roman şi a eliberat 
creştinii de persecuție. Creştinismul nu a devenit însă religia oficială a 


Romei decât abia în 380 d.Cr., odată cu Edictul de la Tesalonic sub 
împărații Flavius Teodosiu, Graţian şi Valentinian II. 

16. În mod ironic, Constantin a fost unul dintre cei 36 de împărați care au 
fost divinizati de Senatul Roman, după moartea sa în 337 d.Cr., ceea ce 
vădeşte existenţa unei plaje largi de credinţe religioase în interiorul 
societății romane. Potrivit lui Arnaldo Momigliano, „ceea ce diminua 
pentru un împărat creştin importanţa de a fi un divus era şansa de a deveni 
un sanctus. La scurt timp după moartea sa, Constantin a fost tratat ca un 
sfânt în Est, dacă nu chiar ca unul dintre apostoli“ (Arnaldo Momigliano, 
„How Roman Emperors Became Gods“, în American Scholar, 55/2/1986, p. 
191). 

17. Tertullian, Apologetical Works, Minucius Felix, Octavius, trad. 
Rudolph Arbesmann, Sister Emily Joseph Daly şi Edwin A. Quain, The 
Catholic University of America Press, Washington, D.C., 1950, p. 63. 

Tertulian era de părere ca cele trei ființe ale Trinității nu împărțeau 
substanța divină în mod egal: Tatăl conținea cea mai mare cantitate de 
divinitate, urmat de Fiul şi abia apoi de Sfântul Duh. Cu alte cuvinte, Isus 
poate că era „de aceeaşi substanță“ cu Dumnezeu, însă nu era în aceeaşi 
măsură Dumnezeu. 

Fondatorul neoplatonismului, Plotin (250—270 d.Cr.), vorbea, la rândul 
lui, despre Dumnezeu, într-un mod tripartit, presupunând că forţa divină, 
care se născuse din repulsia grecilor fata de antropomorfism, se reflecta în 
trei forme: Unul sau forma ultimă, Intelectul şi Sufletul. Aşa cum remarcă 
Diarmaid MacCulloch, „prima formă reprezenta perfecțiunea absolută, cea 
de-a doua era o imagine a primei, care putea fi cunoscută prin simțurile 
noastre inferioare, iar cea de-a treia era spiritul care infuza lumea şi era, 
prin urmare, capabil de diversitate — în opoziţie cu perfecțiunea platonică a 
Unului şi a Intelectului“ (Diarmaid MacCulloch, Christian History: An 
Introduction to the Western Tradition, SCM Press, Londra, 2012, p. 80). 

18. Modaliştii au încercat să rezolve problema acceptând, pe de o parte, 
interpretarea — substanţă unică/trei persoane, a lui Tertulian, dar, pe de alta 
parte, argumentând că această substanţă nu era împărtăşită de toate cele trei 
persoane în acelaşi timp: ea a apărut initial ca Tatăl, apoi ca Fiul, iar în cele 
din urmă ca Sfântul Duh. 

19. Ceea ce este remarcabil în afirmația lui Augustin nu este doar 
disponibilitatea lui de a ignora eroarea logică din poziția pe care o susține. 
Remarcabil este şi faptul că, în conceptul său de Trinitate este sădită 


credința elenista profundă că Dumnezeu este o substanță materială ce poate 
fi divizată şi împărțită, iar în cazul lui Isus, chiar modelată într-o formă 
umană. De fapt, ideea unui Dumnezeu mai degrabă spiritual decât material 
aproape că nici nu exista în Biserica secolului al V-lea. Augustin însuşi îl 
vedea pe Dumnezeu ca un om foarte mare din ceruri, „cu un corp imens şi 
strălucitor“. 

20. Traducere din R.V. Sellers, Council of Chalcedon: A Historical and 
Doctrinal Survey, SPCK, Londra, 1953, p. 210. Vexi şi Roland Teske, „The 
Aim of Augustine’s Proof That God Truly Is“, în International 
Philosophical Quarterly, 26 (1986), pp. 253—268. 

Este o extraordinară coincidenţă a istoriei faptul că evreii au fost eliberaţi 
din exilul lor babilonian de armatele lui Cirus cel Mare — acelaşi rege care a 
contribuit la revitalizarea zoroastrismului în forma sa dualistă şi care l-a 
instituit ca religie oficială în marele său Imperiu Ahemenid. Succesul 
militar al lui Cirus s-a bazat pe respingerea explicită a ideii că războiul era o 
luptă între zei, la sfârşitul căreia zeul victorios îl supunea pe cel învins. Mai 
mult, Cirus a instituit ceea ce este considerat astăzi drept prima Cartă a 
drepturilor omului din lume (renumitul Cilindru al lui Cirus), care evidenția 
libertatea popoarelor cucerite de a-şi venera zeii pe care doreau să îi 
venereze. Se spune că, în fiecare oraş capturat, Cirus reconstruia templele 
locale, revărsa bogății peste preoțimea locală şi înălța osanale pentru 
divinitatile locale. Asa se face că, înainte de a-şi trimite trupele în Babilon, 
Cirus şi-a trimis mai întâi preoții zoroastrieni — pe magi — cu un mesaj 
pentru poporul babilonian. Regele persan voia să se ştie că el nu avea 
intenția să-l distrugă pe Marduk. Dimpotrivă, el pretindea că fusese trimis 
de Marduk să îi elibereze pe babilonieni de sub regele lor ineficient şi 
ticălos, Nabonide. Magii au transmis mesaje similare către toate popoarele 
ținute în robie de babilonieni, inclusiv evreilor. Vicleşugul a funcţionat. În 
anul 583 î.Cr., la aproape cincizeci de ani de la distrugerea Ierusalimului de 
către babilonieni, Cirus a păşit pe porțile păcii fiind primit ca un salvator 
atât de babilonieni, cât şi de robii lor. Printre primele acţiuni ale lui Cirus s- 
a numărat şi trimiterea evreilor exilați înapoi pe pământul lor, el plătind 
pentru reconstrucția templului lui Iahve cu bani din vistieria Babilonului. 
Ca urmare, Cirus cel Mare a fost supranumit de evrei „păstorul lui Jahve* 
(Isaia 44:28) şi a devenit unul dintre puţinele personaje din Biblie, singurul 
neevreu, căruia 1 s-a spus Mesia (Isaia 45:1). 


IX. DUMNEZEU ESTE TOTUL 


1. Potrivit biografului profetului Mahomed, Tafsir al-Tabari, Mahomed a 
trimis scrisori de chemare la supunere in fata islamului nu doar lui 
Heraclius, Chosroes, ci şi negusului Etiopiei, conducătorului Egiptului, 
conducătorului Bahreinului şi guvernatorului Siriei. Deşi majoritatea 
savanților acceptă caracterul istoric al scrisorilor, unii, printre care Gabriel 
Said Reynolds, au pus la îndoială veridicitatea pretențiilor lui al-Tabari. 
Vezi The Emergence of Islam: Classical Traditions in Contemporary 
Perspective, Fortress Press, Minneapolis, 2012, p. 49. 

2. Cea mai bună relatare despre conflictul de secole — care datează din 
zorii creştinismului — dintre Imperiul Bizantin şi cel Persan este oferită de 
eminentul istoric David Levering Lewis în Gods Crucible: Islam and the 
Making of Europe, 570-1215, W.W. Norton, New York, 2008. 

3. Najmah Sayuti, referindu-se la istoricul din secolul al XIV-lea Ibn 
Khaldun, observă că „aceia care nu isi permiteau să aibă un templu sau să 
adopte un idol, puneau câte o piatră în fata Kaabei sau în fata oricărui alt 
templu pe care îl alegeau, iar apoi o venerau aşa cum ar fi venerat însăşi 
Kaaba. Pagani arabi numeau aceste pietre ansab; dacă se asemănau cu o 
ființă omenească sau cu o vietate, erau numite ansam sau awthan “. V. „The 
Concept of Allah as the Highest God in Pre-Islamic Arabia“, MA thesis, 
McGill University, 1999, p. 39. 

4. Argumentul ca islamul a început, de fapt, ca o mişcare mesianică 
iudaică este cunoscut în general drept hagarism, el fiind prezentat pentru 
prima dată de eminentii istorici Patricia Crone şi Michael Cook în cartea lor 
Hagarism: The Making of the Islamic World, Cambridge University Press, 
1977. Cook şi Crone se bazează pe sursele siriene şi ebraice despre zorii 
islamului pentru a argumenta că Mahomed era evreu (având în vedere 
legăturile dintre iudaism şi islam amintite mai sus) şi că discipolii sai se 
numeau la început hagareni, dupa prima soţie a lui Avraam, Hagar, din care 
se trăgea şi Mahomed. Cu toate că hagarismul a fost contestat în mod 
integral de cercetătorii islamului, influența sa poate fi văzută încă în 
abordări recente ale istoricei islamice — de pildă, Tom Holland, In the 
Shadow of the Sword: The Birth of Islam and the Rise of the Global Arab 
Empire, Doubleday, New York, 2012). 

Este important să remarcăm faptul că informaţiile pe care le avea 
Mahomed despre iudaism proveneau nu din Torah, ci din întâlnirile lui cu 
evrei arabi. Deşi perspectiva tradițională, potrivit căreia profetul Mahomed 
era analfabet este inexactă (asemenea tuturor negutatorilor de succes care 


trăiau în oraşele cosmopolite ale Arabiei, Mahomed avea, probabil, o 
capacitate elementară de a citi şi a scrie, poate chiar în mai multe limbi), el 
nu a avut acces la scripturile ebraice din simplul motiv că nu existau copii 
ale scripturilor ebraice la evreii din Arabia. Am explicat acest lucru în 
cartea mea No god but God: The Origins, Evolution, and Future of Islam, 
Random House, New York, 2005, pp. 97—100. 

Am tradus Allah-u Samad prin „Dumnezeu este unic“ pentru ca aceasta 
este cea mai buna explicatie a dificilului cuvant arab samad, care este 
uneori tradus prin „etern“. În sensul literal, cuvântul înseamnă „independent 
de oricine“, iar eu urmez aici tradiția lui Ali Ibn Husain care explica samad 
prin: „Unul Care nu are pereche, Căruia nu îi este greu să protejeze lucruri 
şi de Care nimic nu este ascuns.“ 

5. Se cuvine amintit că în timp ce evreii din Imperiul Sasanid o duceau 
mai bine decât frații lor religioşi din Imperiul Bizantin — de pildă, Talmudul 
babilonian a fost scris sub domnia iraniană şi numeroase şcoli au fost 
deschise în teritoriu —, chiar şi acolo existau legi împotriva prozelitismului, 
care limitau influenţa iudaică în marile dezbateri teologice care aveau loc în 
curțile de drept. 

6. Vezi Arent Jan Wensinck, „The Two Creeds, Fikh Akbar II“, în The 
Norton Anthology of World Religions, vol. 2, ed. Jack Miles, W.W. Norton, 
New York, 2015, pp. 1553-1559. 

7. Despre al-Aşari, vezi Majid Fakhry, „Philosophy and Theology: From 
the Eighth Century C.E. to the Present“, în The Oxford History of Islam, ed. 
John L. Esposito, Oxford, New York, 1999. 

8. O traducere populară a poemelor lui Rumi este Colman Barks, The 
Essential Rumi (1995); vezi şi cele două volume Mystical Poems of Rumi 
traduse de A.J. Arberry (1968) si Rumi: Poet and Mystic (1950), de 
Reynold Nicholson. Despre viata lui Rumi, vezi Annemarie Schimmel, / 
Am Wind, You Are Fire: The Life and Works of Rumi (1992), precum si 
recenta biografie semnată de Brad Grooch, Rumis Secret, Harper, New 
York, 2017. Interpretarea mai târzie a primei întâlniri dintre Sams şi Rumi a 
elaborat conversaţia lor într-o doctrină teologică despre natura profetului 
Mahomed. Pe acest subiect, vezi „Did the Two Oceans Meet? Historical 
Connections and Disconnections Between Ibn “Arabi and Rumi“, în 
Journal of Muhyiddin Ibn ‘Arabi Society, 26 (1999), pp. 55-88. 

9. Pentru mai multe despre Sufitii Beti, vezi Ahmet Karamustafa, Sufism: 
The Formative Period, University of California Press, Berkeley, 2007. 


10. Născut în oraşul spaniol Murcia în 1165 d.Cr. — la un secol după ce 
Sams îl întâlnea pe Rumi — Ibn al-Arabi a crescut la Sevilia, capitala 
Andaluziei, într-o eră marcată nu doar de progresele remarcabile din arte şi 
ştiinţă şi de traducerea pe scară largă în arabă a scrierilor ştiinţifice şi 
filozofice greceşti, ci şi de „polenizarea“ religioasă încrucişată, fără 
precedent până atunci, dintre iudei, creştini şi musulmani. În aceeaşi 
perioadă, a trăit în Andaluzia şi celebrul filozof evreu Maimonide, precum 
şi unul dintre cei mai influenți gânditori din istorie, Ibn Ruşd, cunoscut in 
Occident drept Averroes. Pentru mai multe despre Andaluzia sub dominație 
musulmană, vezi Maria Rosa Menocal, Ornament of the World: How 
Muslims, Jews, and Christians Created a Culture of Tolerance in Medieval 
Spain, Back Bay Books, New York, 2003. Povestea epifaniei lui Ibn al- 
Arabi şi a răspunsului lui Ibn Rusd este preluată din introducerea la 
excelenta carte a lui William C. Chittick, The Sufi Path of Knowledge: Ibn 
al-Arabi’s Metaphysics of Imagination, SUNY Press, Albany, 1989. 

11. „Este numai o singură existență. Această existenţă este, în mod 
natural, o stare a Fiinţei. Această ființă este deci Singura şi Unica Fiinţă 
Infimită. Ea există prin propria existenţă, independent de orice alte 
consideraţii“ (Bulent Rauf, „Concerning the Universality of Ibn “Arabi, în 
Journal of the Muhyiddin Ibn ‘Arabi Society, vol. 6, 1987). Ibn al-Arabi se 
baza pe marii gânditori dinaintea sa. În anumite feluri, el rafina gândirea 
marelui gânditor islamic Ibn Sina — Avicenna în Occident — şi doctrina 
acestuia a Existentei Necesare care, la rândul ei, se baza pe înţelegerea 
neoplatonică a lui Dumnezeu ca „Fiinţă pură“. 


CONCLUZII: UNUL 

1. În secţiunile mai vechi ale Facerii există cel putin trei istorisiri în care 
oamenii încearcă să fie ca Dumnezeu sau să îşi atribuie calități divine: 
povestea Edenului; îngerii căzuţi din Facerea 6 şi povestea Turnului Babel 
(,,Haidem să ne facem un oraş şi un turn al cărui vârf să ajungă la cer şi să 
ne facem faima...“, v. Facerea 11:4). După încercarea de a deveni dumnezei 
sau asemenea lor, teologii Facerii îi pun pe oameni la punct, în fiecare 
dintre cazuri. 

2. Vezi Michael P. Levine, Pantheism: A Non-Theistic Concept of Deity, 
Routledge, Londra, 1994, p. 91. 

Stanford Encyclopedia of Philosophy defineşte panteismul în felul 
următor: „În forma sa cea mai generală, panteismul poate fi înţeles intr-uns 
sens pozitiv, ca viziune potrivit căreia Dumnezeu este identic cu cosmosul, 


astfel încât nu există nimic în afara lui Dumnezeu, iar într-un sens negativ 
ca respingere a oricărei viziuni care îl consideră pe Dumnezeu distinct de 
univers“. 

Se face o distincție între panteism şi panenteism. Primul afirmă că 
universul este Dumnezeu. Cel de al doilea spune că — deşi Dumnezeu este 
prezent în univers — el îl transcende totuşi. Aşa cum scrie William Rowe, 
diferenţa dintre cele două noțiuni se reduce, în fond, la felul în care este 
văzut universul: „Potrivit panenteismului, universul este finit şi în interiorul 
lui Dumnezeu, însă Dumnezeu este infinit şi astfel Dumnezeu nu poate fi în 
întregime în universul finit sau în vreun fel limitat de acesta.“ Cu alte 
cuvinte, diferenţele dintre panteism şi panenteism depind de faptul dacă 
cineva crede că universul este finit sau nu. Din punctul meu de vedere, 
definiția cuvântului „univers“ este „tot ceea ce există“ şi, drept urmare, nu 
pot exista diferenţe substanțiale între panteism şi panenteism. Pentru mine, 
panenteismul nu este de fapt decât un alt mod de a avea un Dumnezeu 
umanizat — unul înzestrat cu voinţă şi intenții, dincolo de lucrările 
universului. Vezi William Rowe, „Does Panentheism Reduce to Pantheism? 
A Response to Craig“, în International Journal for Philosophy of Religion, 
61/2 (2007), pp. 65-67. 

Schopenhauer a ridiculizat ideea că lumea ar trebui numită Dumnezeu: 
„Dacă am privi lumea aşa cum este ea, într-o manieră lipsita de prejudecăţi, 
atunci nimeni nu ar visa să o considere bună. Doar un zeu foarte rău 
intenționat care nu ştie cum să se amuze mai bine s-ar putea transforma într- 
o asemenea lume ca a noastră, atât de rea şi de meschină“. 

Însă aşa cum explică Levine, Dumnezeu şi lumea nu sunt identice pentru 
panteist şi nici nu se referă in mod necesar la acelaşi lucru. Panteiştii 
consideră că lumea şi Dumnezeu au un sens şi o semnificație identice doar 
într-o anumită interpretare a termenilor. Cu alte cuvinte Dumnezeu, lumea 
şi Unitatea Divină atotcuprinzătoare sunt unul acelaşi lucru. În acest sens, 
panteiştii consideră drept adevărate unele lucruri despre Dumnezeu şi lume 
pe care non-panteiştii le consideră false. Acesta este un dezacord nu doar cu 
privire la proprietățile lui Dumnezeu şi ale lumii, ci şi cu privire la 
semnificațiile acestor termeni. Când panteiştii susțin că lumea sau 
Dumnezeu este o Unitate Divină atotcuprinzătoare, ei înţeleg prin 
Dumnezeu şi lume ceva diferit de sensul non-panteist al acestor termeni. 
Vezi Levine, Pantheism, pp. 26—29. Pentru mai multe despre panteism, vezi 
H.P. Owen, Concepts of Deity, Macmillan, Londra, 1971; Alasdair 


MacIntyre, „Pantheism“ in Encyclopedia of Philosophy, 6, 31—35; v. şi John 
Macquarrie, In Search of Deity, SCM Press, Londra, 1984. 

3. „Astfel, toate fiintele sunt Dumnezeu daca le considerăm în realitatea 
lor esenţială, însă Dumnezeu nu este aceste fiinţe, iar aceasta nu în sensul ca 
realitatea Lui le exclude, ci pentru că în fata infinitatii Lui realitatea lor nu 
este nimic“ (Titus Burckhardt, Introduction to Sufism, Thorsons, Londra, 
1995, p. 29. Analogia cu lumina care trece printr-o prismă i-a aparținut lui 
Ibn al-Arabi însuşi, după cum remarcă Mazheruddin Siddiqi, „A Historical 
Study of Iqbal’s views on Sufism“, în /slamic Studies 5/4 (1966), pp. 411- 
427. 

4. Vedanta citată este din W.S. Urquhart, Pantheism and the Value of Life 
with Special Reference to Indian Philosophy, Epworth Press, Londra, 1919, 
p. 25. Timothy Sprigge clarifica analiza lui Urquhart, remarcand ca ,,prima 
dintre acestea [Nu este nimic care să nu fie Dumnezeu] spune că nimic nu 
există cu adevărat în afara lui Brahman, care este unitar in mod inefabil, iar 
lumea obişnuită cu toată varietatea şi multiplicitatea ei este o iluzie. Cea de- 
a doua [Dumnezeu este tot ceea ce este] spune ca, desi lumea obişnuită este 
mai mult decât o iluzie, ea constă integral din modificări ale unui spirit 
universal unic. Prima este Advaita Vedanta, al cărei clasic exponent este 
Sankara, cea de a doua este Vedanta oficială, prezentată în forma ei clasică 
de Ramanuja“ (T.L.S. Sprigge, ,,Pantheism“, în Monist, 80/2 (1997), p. 199. 

Radhakrisna despre panteism in filozofia Vedanta: ,,Sistemul Vedanta ar 
trebui să fie un panteism acosmic, potrivit căruia numai Absolutul, numit 
Brahman, este real, în timp ce manifestările finite sunt iluzorii. Există o 
singură realitate, nediferentiata, a cărei natură este constituită de cunoaştere. 
Întreaga lume empirică, cu distincţia ei între minţile finite şi obiectele 
gândirii lor, este o iluzie. Subiectul şi obiectul sunt nişte imagini trecătoare 
care învăluie sufletul ce visează şi se topesc în nimic atunci când survine 
trezirea. Termenul Maya semnifică acest caracter iluzoriu al lumii finite. 
Sankara explică filozofia Maya prin analogii precum frânghia şi şarpele, 
jonglerul şi jongleria, deşertul şi mirajul, visătorul şi visul. Trăsăturile 
centrale ale filozofiei Vedanta, aşa cum este concepută ea în prezent, pot fi 
explicate pe scurt astfel: Brahman este realul, iar universul este fals. Atman 
este Brahman. Nimic altceva“ (Sarvepalli Radhakrishnan, „The Vedanta 
Philosophy and the Doctrine of Maya“, în International Journal of Ethics, 
24/4/1914, p. 431). 


V. şi Dogen Zenji, citat in Zen Ritual: Studies of Zen Buddhist Theory in 
Practice, Steven Heine şi Dale S. Wright, ed., Oxford, New York, 2008; 
Chuang-Tze, citat in Rodney A. Cooper, Tao Te Ching: Classic of the Way 
of Virtue. An English Version with Commentary, AuthorHouse, 
Bloomington, Ind., 2013, p. xv. Cooper observa ca ,,taoismul nu este doar 
panteism. Caci Tao a existat inainte ca universul sa se formeze. Daca este sa 
îl comparăm cu un alt sistem de credinţe, el se aseamănă mai mult cu 
panenteismul — un sistem de credinte care afirma ca divinul (fie el un 
Dumnezeu monoteist, nişte zei politeisti sau o forță insufletitoare cosmică şi 
eternă) se impregnează în fiecare părticică a Naturii şi se extinde mereu 
dincolo de ea. Panenteismul se distinge de panteism, care susține că divinul 
este sinonim cu Universul“ (p. xvi). 

5. Doctrina fimțum este, mai precis, o viziune panenteista, deşi multi 
gânditori au remarcat contradictia inerentă încercării de a separa sinele lui 
Dumnezeu de creația sa dacă acea creație deriva din Dumnezeu însuşi. 
Potrivit lui Rufus Jones, „pentru a avea o lume în afara lui Dumnezeu, El 
trebuie să se retragă în fiinţa Sa şi să se contracte ca En-Sof, căci cum ar 
putea exista o lume exterioară dacă Dumnezeu ar fi pretutindeni şi în 
toate?“ (Rufus M. Jones, „Jewish Mysticism“, în Harvard Theological 
Review, 36/2/1943, pp. 161-162). Vezi si Gloria Wiederkehr Pollack, 
„Eliezer Zvi Hacohen Zweifel: Forgotten Father of Modern Scholarship on 
Hasidism“, în Proceedings of the American Academy for Jewish Research, 
49 (1982), pp 87-115. 

Potrivit lui Winfried Corduan, conceptia lui Eckhart despre Dumnezeu 
frizează panteismul. „Și totuşi, oricât de apropiate ar părea cele două — 
separate doar de un fir de păr —, există o prăpastie infinit de mare între 
panteism şi ceea ce predică Eckhart. Căci ordinea creată nu este divină prin 
ea însăşi. Doar actul răscumpărător al lui Dumnezeu transformă căderea în 
uniune cu el. Ce nu se găseşte în natură şi nu poate fi dobândit dincolo de 
natură poate fi primit de la Dumnezeu.“ Vezi Winfried Corduan, „A Hair’s 
Breadth from Pantheism: Meister Eckhart's God-Centered Spirituality“, în 
Journal of the Evangelical Theological Society, 37/2 (1994), p. 274. 

6. Panteismul lui Spinoza este numit de obicei monism sau „concepţia ca 
există un singur lucru sau un singur gen de lucruri“. Se cuvine să amintim 
că Michael Levine face o distincție clară între panteism şi „monismul“ 
filozofic al lui Spinoza şi al altora. El scrie: „Orice simplă echivalare a 
monismului cu panteismul poate fi respinsă în baza temeiului că moniştii ar 


putea să nu fie de acord să i se atribuie caracter divin acelui Unu — oricare 
ar fi el — la care se referă monismul lor“ (p. 86). 

Alţi filozofi „panteişti“ sunt Plotin, Lao Zi, F.W.J. Schelling şi G.W.F. 
Hegel, pentru a numi doar câțiva. Vezi Peter Forrest şi Roman Majeran, 
„Pantheism“, în Annals of Philosophy 64/4 (2016), pp. 67-91. 

7. În legătură cu înclinația noastră naturală către „dualismul substanţei“, 
cercetătorul din ştiinţele cognitie1 Paul Bloom susține că „ea este un produs 
secundar şi natural al faptului că posedăm două sisteme cognitive distincte 
— unul care are de-a face cu obiectele materiale şi altul care are de-a face cu 
entități sociale“. Cf. Paul Bloom, „Religious Belief as Evolutionary 
Accident“, în The Believing Primate: Scientific, Philosophical, and 
Theological Reflections on the Origin of Religion, Jeffrey Schloss şi 
Michael J. Murray, ed., Oxford University Press, New York, 2009, pp. 118— 
127. In cartea sa Descartes’ Baby: How the Science of Child Development 
Explains What Makes Us Human, Basic Books, New York, 2004, Bloom 
trece in revista numeroase experimente realizate pe copii, care evidentiaza 
credinta fundamentala in dualismul minte-corp. 

Sunt puţini teoreticieni ai cogniţiei care au întreprins mai multe 
experimente pe această temă decât Justin Barrett. Concluzia lui este că „un 
număr tot mai mare de cercetători în dezvoltarea cognitivă sunt de părere că 
ceva din felul în care se dezvoltă mintea umană pare să ne predispună să 
credem că o parte din noi persistă după moarte şi poate continua să 
acționeze în lumea prezentă. [...] Motivul exact pentru care credinţa în 
suflete şi spirite care supraviețuiesc după moarte este atât de naturală pentru 
copii ($i adulți) este un domeniu de cercetare activă şi supus dezbaterii. S-a 
creat un consens potrivit căruia copiii se nasc cu credinţa într-un gen de 
viaţă viitoare, însă nu există un consens şi cu privire la explicaţia acestui 
fapt.“ Vezi Justin L. Barrett, Born Believers: The Science of Children’s 
Religious Belief, Atria Books, New York, 2012, pp. 118, 120. 

Jesse M. Bering a încercat să dea un răspuns cognitiv la problema 
cunoaşterii intuitive pe care o avem despre suflet — şi anume că aceasta 
cunoaştere face parte din credinţa noastră înnăscută în viaţa de după moarte. 
Bering argumentează că „întrucât este imposibil din punct de vedere 
epistemologic să ştim cum este să fii mort, este foarte probabil că fiecare 
individ le atribuie agenților morți aceleaşi tipuri de stări mentale despre care 
el nu şi-ar putea închipui că îi pot lipsi. Un asemenea model susține că este 
natural să credem în viaţa de după moarte, transmiterea socială servind în 


principal la îmbogățirea (sau la degradarea) concepţiilor noastre intuitive 
despre viaţa de apoi.“ Vezi Jesse M. Bering, „Intuitive Conceptions of Dead 
Agents’ Minds: The Natural Foundations of Afterlife Beliefs as 
Phenomenological Boundary“ in Journal of Cognition and Culture, 2, 4 
(2002), pp. 263-308; de asemenea „The Folk Psychology of Souls“, in 
Behavioral and Brain Sciences, 29 (2006), pp. 453-498. 

